
1 SKYRIUS 


Pamplona, Ispanija, 1976 metai 


„Jei planas sužlugs, mes visi žūsime"“. Jau paskutinį 
artą jį apgalvojo nuo pradžios iki galo, išanalizavo ir pa- 
krino, stengdamasis rasti silpnąsias vietas. Bet nė vienos 
eįstengė rasti. Planas buvo įžūliai drąsus, ir reikėjo skru- 
ulingai, sekundės dalelių tikslumu apskaičiuoti laiką. 

Jei išdegs, tai bus šauni, El Sido verta pergalė. O jei 
ažlugs. . . 

„Per vėlu graužtis ir abejoti, — filosofiškai atsakė sau 
haimė Miras. Laikas veikti. 

Chaimė Miras .garsėjo kaip legenda, baskų didvyris ir 
ievo rykštė Ispanijos vyriausybei. Jis buvo aukšto ūgio, 
alingo, protingo veido, raumeningo kūno ir mąslių tam- 
ų akių. Jį Mačiusieji buvo linkę perdėti jo ūgį, tamsų 
ymį ir žiaurumą. Tai buvo sudėtinga asmenybė: realistas, 
iškiai suvokiantis didelę priešo persvarą, ir podraug ro- 
lantikas, pasiryžęs mirti už savo idėją. 

Pamplona atrodė pašėlusiai pagyvėjusi, miestas tarsi 
iprotėjo. Išaušo kasmet nuo liepos 7 iki 14 dienos rengia- 
10s šventės — Švento Fermino fiestos — rytas. Iš viso pa- 
iulio į miestą suvažiavo trisdešimt tūkstančių svečių. 
ieni atvažiavo pasižiūrėti kvapą gniaužiančio reginio, 
ai gatve pasileis jaučiai, kitiems norėjosi jame dalyvauti 

pademonstruoti savo drąsą — patiems bėgti patrakusių 
alvijų priekyje. Visi y4ešbučių numeriai jau seniai buvo 
graibstyti, ir Navaros universiteto studentai nakvojo įs- 
ligų prieduriuose bei vestibiuliuose, automobiliuose, 
Liesto aikštėse, netgi jo gatvėse ir šaligatviuose. 


Visas kavines ir viešbučius užplūdo turistai, jie spokso- 
jo į spalvingas ir triukšmingas iš papjėmašė nulipintų mil- 
žinų eitynes ir klausėsi gatvės orkestrų muzikos. Procesi- 
jos dalyviai vilkėjo lelijinės spalvos berankoviais apsiaus- 
tais su žaliais, granatų ir aukso spalvos gobtuvais. Proce- 
sija vaivorykštės spalvų upėmis plūdo į gatves. Bendram 
šurmuliui atitarė šen. bei ten sproginėjančios pliaukštės, 
slystančios tramvajų kabelio laidais. 

Žmonių minios būriavosi pasižiūrėti vakare įvyksian- 
čių bulių kautynių, bet visus labiausiai domino encierro — 
kai ankstų rytą gatve bus genami buliai, kurie tos pačios 
dienos vakarą dalyvaus kautynėse. 

Iš vakaro, likus dešimčiai minučių iki vidurnakčio, jau- 
čiai buvo išvesti iš aptvarų — COrrales des gūs — į tam- 
sias žemesniosios miesto dalies gatves ir tiltu per upę nu- 
ginti į aptvarus, esančius Santa Domingo gatvės gale, ten 
palikti nakčiai. Rytą juos išleis į siaurą Santa Domingo 
gatvę, visur ties posūkiais aptvertą medinėmis užtvaromis. 
Nubėgę iki gatvės galo, buliai paklius į užtvarus Heming- 
vėjaus aikštėje, kur bus laikomi iki pat kautynių. 

Atvykusieji į šventę buvo per daug sudirgę, kad galė- 
tų miegoti. Nuo vidurnakčio iki šeštos valandos ryto jie 
gėrė vyną, dainavo ir mylėjosi. Tiems, kurie ketino bėgti 
su buliais, ant kaklų buvo parišti raudoni Švento Fermino 
šalikai. 

Rytą, be penkiolikos minučių šeštą, į gatves išėjo oI- 
kestrai, trenkiantys entuziastingą Navaros muziką. Lygiai 
septintą į dangų šovė raketa, pranešdama, kad užtvaro 
vartai atidaryti. Žmones apėmė karštligiškas pagyvėjimas. 
Po kelių akimirkų į orą pakilo antra raketa, perspėjanti 
miestą, kad atlekia buliai. 

Tada prieš akis iškilo nepamirštamas reginys. Iš pra- 
džių atsklido silpnas, vos girdimas, panašus į tolimą vėjo 
ūžavimą garsas, kuris vis stiprėjo, kol virto kanopų dun- 
desiu ūmai išnirus šešiems darbiniams kastruotiems jau- 
čiams ir šešiems milžiniškiems kuliams, kiekvienas maž- 
daug tūkstančio penkių šimtų 4 Jie bauginančiai 
greit, tarsi įsibėgėjęs traukinys IB Santa Domingo gat- 
ve. Už medinių barikadų, sukrautų ties kiekviena sankry- 
ža, grūdosi šimtai įsiaudrinusių jaunuolių, pasiryžusių iš- 
šokti pas įnirtusius galvijus ir pademonstruoti savo narsą. 

Buliai dūmė iš tolimiausio Santa Domingo gatvės galo 
pro Lajestrafeto ir de Havjero gatves, pro vaistines, par- 
duotuves ir daržovių prekyvietes link Hemingvėjaus aikš- 
tės.— „„Ole!" —lalėjo paklaikusi publika. Buliams priar- 
tėjus, žmonės kaip įmanydami stengėsi išvengti aštrių jų 
ragų ir pražūtingų kanopų. Ūmus artėjančios mirties su- 
vokimas ne vieną dalyvį vertė ieškoti išsigelbėjimo namų 
prieduriuose, ropštis ant gaisrinių  kopėčių. „Cobardon! 
Bailys“!" — skandavo jiems pavymui iš minios. Tuos, ku- 
rie suklupę griuvo bulių take, skubiai vilko į saugią vietą. 

Už barikadų, vos per kelias pėdas nuo šio reginio, iš 
susijaudinimo užgniaužę kvapą stovėjo berniukas su se- 
neliu. 

— Tik pažiūrėk!— šūkčiojo senukas.— Magnitico! 

Berniukas krūpsėjo. 

— Tenglo miedo, abuelo. Man baisu. 

Senukas apkabino berniuką: 


— Si, Manueli. Baisu. Bet ir nuostabu. Kartą ir aš bė- 
gau su buliais. To pojūčio su jokiu kitu neįmanoma paly- 
ginti, Tu Žaidi su mirtimi ir jautiesi esąs tikras vyras. 

Paprastai buliai, nubėgę Santa Domingo gatve devynis 
šimtus jardų, po dviejų minučių jau atsidurdavo aikštėje, 
ir vos būdavo uždaryti aptvare, į orą šaudavo trečia rake- 
ta. Tą dieną trečiosios raketos nebuvo, nes atsitiko tai, ko 
Pamplonoje nebuvo pasitaikę per visą keturis šimtmečius 
siekiančią šventės istoriją. 

Kai gyvuliai dūmė siaura gatve, pustuzinis spalvingais 
šventiniais kostiumais apsirengusių žmonių nustūmė bari- 
kadas, ir buliai, pasukę iš aptvertos gatvės, ištrūkę lais- 
vėn, puolė į miesto centrą. Akimirka — ir linksma šven- 
tė virto košmaru. Įnirtę gyvuliai liuoktelėjo į nustėrusių 
žiūrovų minią. 

Bulių parblokšti ir sutrypti berniukas su seneliu žuvo 
vieni iš pirmųjų. Ragai negailestingai įsmigo į vaikišką ve- 
žimėlį, nudurdami kūdikį ir pargriaudami jo motiną, čia 
pat mirtinai sutraiškytą. Visur aplinkui tvyrojo mirtis. 
Gyvuliai puolė bejėgius žiūrovus, blaškydami moteris ir 
vaikus, verdami ilgais baisiais ragais praeivius, griauda- 
mi prekeivių palapines, daužydamį statulas, nušluodami 
viską, kam buvo lemta atsidurti jų kelyje. Iš siaubo kly- 

kiantys žmonės beviltiškai stengėsi pasislėpti nuo mirtį 
nešančių pabaisų. 

Nelauktai bulių kelyje pasirodė ryškiai raudonas sunk- 
vežimis. Pasisukę jie puolė prie jo de Estrelijos gatve, ta, 
kuri vedė į carcel — Pamplonos kalėjimą. 

Kalėjimas buvo niūrus iš akmenų sumūrytas dviejų 
aukštų pastatas su tvirtomis langų grotomis. Kiekviename 
iš keturių jo kampų stūksojo po bokštą, prie įėjimo plevė- 
savo raudonai geltona Ispanijos vėliava. Akmeniniai var- 
tai atitvėrė mažą kiemelį. Antrajame aukšte buvo pas- 
merktųjų mirti kameros. 

Žaliūkas prižiūrėtojas su automatu ir karo policijos 
uniforma vedė antrojo kalėjimo aukšto koridoriumi juo- 
da sutana vilkintį kunigą. 

Pastebėjęs, jog kunigo, išvydusio ginklą, akyse šmės- 

— Atsargumo niekada nebus per daug, paūdre. Tose ka- 
merose — labiausiai užkietėję niekšai. 
panašaus į tuos, kurie įrengti oro uostuose. 

— Atleiskit, tėve, bet tokia tvarka. 

— Žinoma, mano sūnau. 

Kai kunigas žengė kabina, koridoriuje pasigirdo ve- 
spaudė automatą. 

Atsigręžęs kunigas nusišypsojo. 

— Tai mano neapsižiūrėjimas,— pasakė jis nusiimda- 
mas metalinį kryžių, kabojusį su sidabro grandinėle ant 

nužingsniavo į kalėjimo gilumą. 

Iš kamerų į koridorių sklido nepakeliamas dvokas. 

— Žinote, tėve, veltui laiką gaištate. Tie žvėrys ne- 
turi sielos, kurią jūs rengiatės gelbėti. 

— Ir vis dėlto mes neturime prarasti vilties, mano sū- 
nau. 

— Sakau jums, kad pragaro vartai jau atverti ir lau- 
kia jų abiejų. 

— Abiejų? Man sakė, kad išpažinti nuodėmes pagei- 
dauja trys. 

— Mes šiek tiek šau e jums laiką. Samora šįryt 
mirė kalėjimo ligoninėje. Širdies priepuolis. 

Jie priėjo dvi paskutines kameras. 

— Atėjome, tėve. 
kė, praleisdamas į S kunigą. Paskui jis iakino du- 
ris ir atsistojo koridoriuje, pasirengęs sureaguoti į men- 
kiausią pavojaus signalą. 

Kunigas priėjo prie Žmogaus, gulinčio lovoje iš de- 
šinės. 

— Kuo tu vardu, mano sūnau? 

— Rikardas Meljadas. 

Kunigas žiūrėjo į jį įsispyręs. Buvo sunku suprasti, 
kaip tas žmogus atrodė anksčiau. Kruvinai sudaužytas jo 
veidas toks sutinęs, kad akių beveik nebematyti. 

— Džiaugiuosi, kad jūs atėjote, tėve,— krutindamas iš- 
tinusias lūpas, tarė kalinys. 

— Bažnyčios pareiga išgelbėti tave, mano sūnau — 
atsakė kunigas. 

— Šįryt mane pakars? 

Kunigas lengvai paplojo jam per petį: 

— Tave pasmerkė mirties bausmei pasmaugiant garo- 
ta. 

Rikardas Meljadas įbedė į jį akis. 

— Nel 

— Man labai gaila. Tai paties ministro pirmininko įsa- 
kymas.— Tada kunigas uždėjo ranką kaliniui ant galvos 
ir ėmė monotoniškai bambėti— Dime tus pecados, .. 

— Esu labai nusidėjęs mintimis, darbais ir nuoširdžiai 
gailiuosi dėl savo nuodėmių, — pasakė Rikardas Meljadas. 

— Ruego a nuestro Padre celestial para la salvacion 
de tu alma. En el nombre del Padre, del Hijo y del Espi- 
ritu Santo... 


Atsistojęs prie kameros prižiūrėtojas klausėsi ir galvo- 
jo: „Kaip tuščiai gaištamas laikas. Viešpats tik žPIAUS jam 
į akis". 


, 


Kunigas baigė: 

— Adios, mano sūnau. Tesuteikia Viešpats ramybę ta- 
vo sielai. į 

Kunigas žengė prie kameros durų, ir prižiūrėtojas, at- 
rakinęs jas, pasitraukė į šalį, nukreipdamas automatą į ka- 
timos kameros ir atrakino ją. 

— Jis jūsų, tėve. 

Kunigas įėjo į antrąją kamerą. Ten buvusio žmogaus 
veidas taip pat buvo žiauriai sudaužytas. Kunigas akylai 
nužvelgė jį. 

— Kuo tu vardu, mano sūnau? 

— Feliksas Karpijas. 

Tai buvo tvirtas barzdotas vyras su nesenu melsvoku 
randu, ryškėjančiu ant skruosto per barzdą. 

— Aš nebijau mirties, tėve. 

— Tai gerai, mano sūnau. Nė vienas jos neišvengsi- 
me. 

Kol kunigas klausėsi Karpijo išpažinties, iki pastato at- 
sirito tolimas garsas; iš pradžių buvęs prislopintas, jis vis 
stiprėjo. Tai buvo drebinantis žemę kanopų dunksėjimas, 
nerimęs įsiklausė. Triukšmas greitai artėjo. 

— Verčiau jūs paskubėtumėt, tėve. Lauke kažkas ne- 
gera dedasi. 

— Aš baigiau. 


[PAT 

pažiūrėjo pro siaurą grotuotą langą. 

— Koks čia triukšmas, velniai rautų? 

— Atrodo, kad kažkas prašosi jūsų audiencijos, — pa- 
sakė kunigas.— Jei neprieštarausite, paimsiu iš jūsų šitą? 

— Ką „šitą“? 

— Jūsų ginklą, por favor. 

Kunigas visai prisikišo prie prižiūrėtojo. Tylomis 
truktelėjo ant kaklo kryžiaus viršūnę, apnuogindamas ilgo 
grėsmingai blykčiojančio durklo ašmenis. Žaibišku jude- 
siu jis smogė durklu prižiūrėtojui į krūtinę. 

— Mat kaip, Mano sūnau, — pasakė jis imdamas au- 

pačiu nusprendėme, kad tau nebeprireiks šio ginklo. In 
Nomine Patris,— dievobaimingai žegnodamasis tarė Chai- 
mė Miras. 

Prižiūrėtojas susmuko ant cementinio grindinio. Grie- 
bęs iš jo rankų raktus, Chaimė Miras skubiai atrakino 
abiejų kamerų duris. Lauke triukšmavo vis garsiau. 

— Greičiau, — įsakė Chaimė. 

Rikardas Meljadas paėmė automatą. 

— Iš tavęs išėjo velniškai geras kunigas. Vos iš tik- 
rųjų nepatikėjau. 

Jis mėgino nusišypsoti sutinusiomis lūpomis. 

— Na, jie su jumis ir pasidarbavo. Nieko. Jiems dar 
atsirūgs. 

Prilaikydamas abu, Chaimė padėjo jiems išeiti į ko- 
ridorių. 

— O-kaip Samora? 
kaip jis rėkė. Jį nunešė į ligoninę ir pasakė, kad jis nu- 
mirė nuo širdies smūgio. 

Jie priėjo užrakintas geležines duris. 

— Luktelėkit čia, — pasakė Chaimė. 

Priėjęs prie durų, jis kreipėsi į stovintį už jų prižiū- 
rėtoją: = 

— Aš baigiau. 

— Paskubėkit, tėve. Lauke kažkokia sumaištis. .. 

Jam nebuvo lemta užbaigti frazės. Chaimės peilis įsmi- 
jas. 

Chaimė pamojo savo draugams: 

— Eime. 

Feliksas Karpijas pakėlė prižiūrėtojo šautuvą, ir jie 
ėmė leistis laiptais. Lauke viešpatavo sumaištis. Aplinkui 
bėgiojo policininkai, stengdamiesi suprasti, kas čia deda- 
si, ir raminti klykiančią žmonių minią, kuri beviltiškai 
stengėsi pasislėpti nuo įniršusių bulių. Vienas bulius, šo- 
kęs prie pastato fasado, trenkė ragais į akmeninius var- 
tus. Kitas maitojo partrenkto prižiūrėtojo kūną. 

Kieme stovėjo parengtas raudonas sunkvežimis. Per 
tą sumaištį beveik niekas nepastebėjo trijų bėglių, o 
tiems, kas ir pastebėjo, ne jie buvo galvoje, nes reikėjo 

gelbėti savo kailį. Nė žodžio netarę, Chaimė ir jo bičiu- 
liai šoko į sunkvežimio kėbulą, ir jis nurūko žmonių pil- 
nomis gatvėmis, gąsdindamas praeivius. 

Vietos žandarmerija, civilinė gvardija žaliomis uni- 
formomis ir juodomis lakuotomis skrybėlėmis bergždžiai 
stengėsi raminti paklaikusią minią. Tam košmarui neįsten- 
gė pasipriešinti nė ginkluota policija provincijų centruo- 
se. 

Beviltiškai slėpdamiesi nuo įsiutusių bulių, žmonės iš- 
silakstė į visas puses. Pavojų kėlė ne tiek buliai, kiek pa- 
tys žmonės, kurie stengdamiesi išsigelbėti spaudė vieni 
kitus. Griūdami seneliai ir moterys atsidurdavo po bėgan- 
čios minios kojomis. 

Siaubo apimtas Chaimė stebėjo tą kraupų reginį. 

— Mes nesitikėjome, kad taip atsitiks! — šūktelėjo jis. 

Klegesys ir sumaištis liko toli už nugarų, sunkvežimis 
pasiekė Pamplonos priemiestį ir pasuko į pietus. 

— Kur mes važiuojame, Chaime? — paklausė Rikardas 
Meljadas. 

— Netoli Torės yra saugi vieta. Ten išbūsime iki tam- 
sos, paskui judėsime toliau. 

Feliksas Karpijas raukėsi iš skausmo. 

Chaimė Miras užjaučiamai žiūrėjo į jį. 

— Mes greit atvažiuosim, bičiuli, — tyliai pasakė jis. 

Jis niekaip negalėjo pamiršti kraupių scenų Pamplo- 
nos gatvėse. 

Po pusvalandžio jie pasiekė mažą Torės kaimelį ir ap- 
lenkę jį privažiavo prie vienišo namo kalnuose, stūksan- 
čiuose virš kaimo. Chaimė padėjo abiem savo draugams 
išlipti iš sunkvežimio kėbulo. 

— Jūsų atvažiuos vidurnaktį — pasakė vairuotojas. 

— Teatveža gydytoją — atsakė Chaimė.— Tą sunkve- 
žimį kur nors mesk. 

Trise jie įėjo į namą. Tai buvo paprastas ir jaukus 
fermerio namelis su židiniu svetainėje ir tašytų rąstų 
lubomis. Ant stalo padėtas raštelis. Chaimė Miras nusi- 
šypsojo perskaitęs svetingą turinį: „Mi cūsa es su cūsa .— 
Mano namai — tavo namai. Bare buvo sustatyti vyno bu- 
teliai. Chaimė pripylė taures. 

— Nežinau, kaip tau dėkoti, mano drauge. Už tave! — 
pasakė Rikardas Meljadas. 

— Už laisvę! — atsakė Chaimė, pakeldamas stiklinę. 

Narvelyje staiga sučirškėjo kanarėlė. Priėjęs prie jos, 
Chaimė kurį laiką stebėjo, kaip ji beviltiškai plazdena 
sparneliais. Paskui pradaręs narvelį jis atsargiai paėmė 
paukštelį ir nunešė jį prie atdaro lango. 

— Skrisk, paukšteli, — švelniai pasakė jis.— Visi gyvi 
padarai turi būti laisvi. 


2 SKYRIUS 


Madridas 


Premjeras Leopoldas Martinesas įtūžo. Tai buvo žema- 
ūgis akiniuotas žmogus, o kalbėdamas jis visas purtyda- 
vOsi. 

— Reikia baigti su tuo Chaime Miru,— kliegė jis plo- 
nu spigiu balsu.— Ar jums aišku? 

Jis piktai spitrėjo į pustuzinį žmonių kabinete. 

— Visa kareivių ir policininkų armija negali pagau- 
ti vieno teroristo! 

Susirinkimas vyko Monklojos rūmuose, kur ministras 
pirmininkas gyveno ir dirbo. Rūmai buvo už penkių ki- 
lometrų nuo Madrido centro, Karetera de Galisijoje — 
prie žemėlapyje nepažymėtos automagistralės. Pats pa- 
statas buvo žalių plytų su kaltinės geležies balkonais, ža- 
liomis naktinėmis langų užuolaidomis ir sargybos bokštais 
kampuose. 

Diena pasitaikė karšta ir sausa, ir pro langus, kiek akys 
aprėpia, buvo matyti, kaip nuo žemės kyla karštos oro 
bangos, primenančios vaiduokliškus karius. 

— Vakar Miras pavertė Pamploną mūšio lauku.— Mar- 
tinesas trenkė kumščiu į stalą. — Nudūręs du kalėjimo 
teroristų. Jis paleido bulius, o dėl to žuvo daug nekaltų 
žmonių. 

Kurį laiką kambaryje viešpatavo tyla. 

Pradėdamas eiti pareigas, premjeras saviklioviškai pa- 
reiškė: „Pirmiausia aš padarysiu galą toms separatistų 
grupuotėms. Madridas taps svarbiu centru, kuris suvienys 
šalį ir pavers ispanais Andalūzijos gyventojus, baskus, ka- 
talonus ir galisus"“. 

Jis neapdairiai parodė pernelyg daug optimizmo. Žūt- 
būtinai kovoję dėl savo nepriklausomybės baskai turėjo 
kitų planų, ir niekaip nerimo terorizmo banga — sprogi- 
nėjo bombos, buvo plėšiami bankai, demonstracijas rengė 
ETA — Euskadita Askatasuna. 

— Aš rasiu jį — tyliai pasakė žmogus, sėdintis Marti- 
nesui iš kairės. 

Tuos žodžius ištarė pulkininkas Ramonas Akoka, vado- 
vaujantis GOE — specialios paskirties grupei, sukurtai ko- 
voti su teroristais baskais. Pulkininkui buvo per penkias- 
dešimt metų. Jis buvo milžino ūgio, šaltų bespalvių akių, 
veidą vagojo randas. Per pilietinį karą, būdamas jaunas 
karininkas, jis tarnavo pas Franciską Franką ir iki šiol 1i- 
ko fanatiškas jo filosofijos šalininkas: ,,Mes atsiskaitome 
tik Dievui ir istorijai“. 

Akoka buvo šaunus karininkas ir vienas iš labiausiai 
patikimų Franko pagalbininkų. Pulkininkas ilgėjosi gele- 
žinės drausmės, palaikė nuomonę, jog nedelsiant reikia 
bausti tuos, kas pažeidžia įstatymą. Jis ištvėrė pilietinio 
karo suirutę, kai nacionalistai, susivieniję su mMonarchis- 
tais, generolais maištininkais, žemvaldžiais, aukščiausiai- 
siais bažnyčios pareigūnais ir fašistinės falangos grupuo- 
tėmis, kariavo prieš Ispanijos Respublikos būrius, kuriuos 
sudarė socialistai, komunistai, liberalai, baskų ir katalonų 
separatistai. Tai buvo baisus griovimo ir žudynių laikas, 
beprotybė, įtraukusi į karą daugelio šalių žmones ir ka- 
rinę techniką ir pasiglemžusi gausybę žmonių gyvybių. O 
šit baskai ir vėl kovoja, žudo. 

Pulkininkas Akoka vadovavo kovos su terorizmu gru- 
pei, ji veikė negailestingai ir kryptingai. 

Jo darbuotojai vengdavo viešumos, stengdavosi dang- 
stytis, niekada nesifotografuodavo, ir turima apie juos in- 
formacija nebūdavo skelbiama saugantis teroristų keršto. 

„Chaimę Mirą sustabdyti pajėgtų nebent pulkininkas 
Akoka“, — mąstė premjeras. Lieka tik vienas keblus klau- 
simas: o kas sustabdys pulkininką Akoką? 


Mintis pavesti pulkininkui Akokai vadovauti operaci- 
jai kilo ne premjerui. Vieną naktį jam. paskambino te- 
lefonu. Jis tuojau atpažino balsą. 

— Mums kelia didžiulį nerimą Chaimės Miro ir jo te- 

roristų veiksmai. Siūlome jums pavesti pulkininkui Ako- 
kai vadovauti GOE. Supratotė 

— Taip. Tuojau tuo pasirūpinsiu. 

Ryšys nutrūko. 

Tai buvo vieno iš OPUS MUNDO organizacijos narių 
balsas — organizacijos, įsteigtos Kaip slaptoji tarnyba, į 
kurios sudėtį įėjo bankininkai, advokatai, stambiausių kor- 
poracijų vadovai ir vyriausybės nariai ministrai. Sklido 
gandai, kad organizacija disponuoja milžiniškomis lėšo- 
mis, bet informacija, iš kur tos įplaukos ir kaip jos išlei- 
džiamos, buvo slepiama. Manyta, jog būtų neišmintinga 
per daug apie tai klausinėti. 

Vadovaudamasis gauta instrukcija, premjeras pavedė 
Akokai vadovauti specialios paskirties grupei. Bet tas 
siaubikas pasirodė esąs užsispyręs fanatikas. Jo vadovau- 
jama GOE grupė virto teroro viešpatyste. Premjeras pri- 
siminė maištininkus baskus, kuriuos Akokos Žmonės su- 
čiupo Pamplonos priemiesčiuose. Jie buvo nuteisti ir pa- 
smerkti pakarti. Bet ne kas kitas, o Akoka išreikalavo, 
kad jie būtų nužudyti barbariška garota — geležiniu lan- 
ku su strypu, kuris pamažu suverždamas lanką sulaužy- 
davo aukai slankstelius ir pertraukdavo stuburo smege- 
nis. 

Mintis pagauti Chaimę Mirą tiesiog apsėdo pulkinin- 
ką Akoką. 

— Man reikia jo galvos — pasakė Akoka— Kai tik 
nukirsiu jam galvą, baskų bruzdėjimai baigsis. 

„Tai perdėta“, — pagalvojo premjeras, nors negalėjo 
nepripažinti, kad čia būta nemažai tiesos. Chaimė Miras 
turėjo Dievo dovaną patraukti žmones, jis buvo fanatiš- 
kai atsidavęs savo veiklai, todėl pavojingas. 

„Tačiau, — svarstė premjeras,—ir pulkininkas  Akoka 
yra ne Mažiau pavojingas“ 

— Jūsų ekscelencija, sunku buvo įsivaizduoti, kad 
Pamplonoje gali taip atsitikti. — tai prabilo Primas Kasa- 
das, nacionalinės saugumo tarnybos generalinis direkto- 
rius. — Tas Chaimė Miras, jis. .. 

— Aš žinau, kas jis toks, — nutraukė premjeras.— Ma- 
ne domina, kur jis yra. 

Jis pasisuko į pulkininką Akoką. 

— Aš aptikau jo pėdsakus, — tarė pulkininkas. Nuo jo 

balso patalpoje padvelkė šalčiu.— Norėčiau priminti jums, 
Jūsų ekscelencija, kad mes kovojome ne su vienu žmo- 
gumi. Prieš mus visi baskai. Jie tiekia Chaimei Mirui ir 
jo teroristams maistą, ginklus, pastogę. Tas žmogus — 
jų didvyris. Tačiau nerimauti nereikia. Netrukus tas did- 
vyris bus pakartas. Žinoma, po to, kai aš pagrįstai per- 
duosiu jį teismui, 

„Ne mes, o aš. Įdomu, ar kiti tai pastebėjo. Taip, — 
susinervinęs pagalvojo premjeras — su tuo pulkininkų 
reikės kažką daryti". 

Premjeras atsistojo. 

— Šiai dienai viskas, ponai. 

Pakilę iš vietų, visi ėmė skirstytis, išskyrus pulkinin- 
ką Akoką. 

Leopoldas Martinesas pasileido žingsniuoti po kabine- 
tą. 

— Prakeikti baskai! Kodėl jiems maža būti vien ispa- 
nais? Ko jiems dar reikia? 

— Jie trokšta valdžios, — pasakė Akoka.— Jiems rei- 
kia autonomijos, savo kalbos, savo vėliavos. .. 

— Na, ne. Bent jau kol aš esu savo poste, šito nebus. 
Aš neleisiu jiems draskyti Ispanijos į gabalus. Vyriausy- 
bė sprendžia, ką jie gali turėti ir ko — ne. Jie — tik mi- 
nia, kuri... 

Į kabinetą įėjo vienas iš jo padėjėjų. 

— Atleiskite, Jūsų ekscelencija,— atsiprašydamas pa- 
sakė jis.— Atvažiavo vyskupas Ibanesas. | 

— Tegu užeina. 

Pulkininkas prisimerkė. 

— Sakau jums, kad už viso to slypi Bažnyčia. Laikas 
juos pamokyti. 

„Bažnyčia apskritai negalima pasikliauti, kaip rodo 
mūsų istorija“, — su kartėliu mąstė pulkininkas Akoka. 

Pilietinio karo pradžioje Katalikų bažnyčia palaikė na- 
cionalistus. Romos popiežius rėmė generolą Franką ir lei- 
do jam viešai tvirtinti, kad Dievas esąs jo pusėje. Bet vos 
buvo imta spausti baskų bažnyčias, vienuolynus ir kuni- 
gus, Bažnyčia bematant pakeitė savo poziciją. 

Bažnyčia pareikalavo suteikti baskams ir katalonams 
daugiau laisvės. ,,Jūs privalote liautis baudę mirtimi bas- 
kų dvasininkus“, — pareiškė ji. 

Generolas Frankas įtūžo. Kaip drįsta Bažnyčia nuro- 
dinėti vyriausybei? 

Prasidėjo visus iškamavęs karas. Franko kariuomenės 
puolė bažnyčias ir vienuolynus, žudė vienuolius ir ku- 
nigus. Vyskupams skirdavo namų areštą, o visos Ispani- 
jos kunigams vyriausybė dėdavo baudas už maištingus 
pamokslus. Ir tik tuomet, kai Bažnyčia pagarsino eksko- 
munikuosianti Franką, jis liovėsi ją puldinėjęs. 

„Prakeikta Bažnyčia! — mąstė Akoka. — Frankui mi- 
rus, ji vėl ėmė visur kaišioti savo nosį". 

— Laikas parodyti Bažnyčiai, kas valdo Ispaniją — 
pasakė jis pasisukęs į premjerą. 

Vyskupas Kalvas Ibanesas, menkas ir paliegęs, su bal- 
tų plaukų debesėliu aplink galvą, įdėmiai nužvelgė sė- 
dinčiuosius kabinete pro savo pensnė stiklus. 

— Buenas tardes. Labas vakaras. 

Pulkininkas Akoka pajuto, kad tuojau prasiverš jį 
smaugiantis susierzinimas. Jam keldavo šleikštulį net dva- 
sininkų išvaizda. Laikė juos Judo ožiais, vedančiais kvai- 
lus savo ožkiukus į skerdyklą. 

Vyskupas stovėjo laukdamas, kada jam bus pasiūly- 
ta sėstis. Tačiau to neįvyko. Jis net nebuvo pristatytas 
pulkininkui. Jam tyčia rodė panieką. 

Premjeras žvilgtelėjo į pulkininką, siūlydamas pradėti 
jam. 

— Mus pasiekė nerimą kelianti informacija, — griežtai 
prašneko Akoka.— Mums pranešė, kad maištininkai bas- 
kai rengia susibūrimus katalikų vienuolynuose. Taip pat 
mums pranešė, kad Bažnyčios leidimu vienuolynuose Jai- 
komi maištininkų ginklai, — plieniniu balsu tęsė jis— 
Padėdami Ispanijos priešams, jūs patys virstate jos prie- 
šais. 

Akylai pažvelgęs į jį, vyskupas pasisuko į premjerą 
Martinesą. 

— Jūsų ekscelencija, nors labai gerbiu jus, privalau 
pastebėti, kad visi mes esame Ispanijos vaikai. Baskai 
nėra jūsų priešai. Iš jūsų jie prašo vien laisvės. .. 

— Jie neprašo,— suniurzgėjo Akoka.— Jie reikalau- 
ja! Jie kelia pogromus, plėšia bankus ir žudo policininkus 
visoje šalyje. Ir jūs drįstate tvirtinti, kad jie — ne mūsų 
priešai? 

— Pripažįstu, kad pasitaikė neleistinų ekscesų. Bet 
kartais kovojant už savo tikėjimą. .. 

— Jie niekuo netiki, išskyrus pačius save. Jiems vis 
vien, kas bus Ispanijai. Kaip pasakė vienas didžiųjų mū- 
sų rašytojų: „Niekam Ispanijoje nerūpi bendra gerovė. 
Kiekviena pusė siekia patenkinti savo interesus — 
tiek Bažnyčia, tiek baskai, tiek katalonai. Ir visi spjauna 
į kitus". 

Vyskupas pastebėjo, kad pulkininkas Akoka šiek tiek 
iškreipė Ortegos i (Gaseto posakį — originale buvo mini- 
ma dar ir armija bei vyriausybė, — bet jis išmintingai nu- 
tylėjo. Jis vėl kreipėsi į premjerą, tikėdamasis konstruk- 
tyvesnio pokalbio. 

— Jūsų ekscelencija, Katalikų bažnyčia... 

Premjeras pajuto, kad Akoka bus persistengęs. 

— Supraskite mus teisingai, vyskupe. Iš esmės, žino- 
ma, vyriausybė visiškai palaiko Katalikų bažnyčią. .. 

Pulkininkas Akoka nesiliovė. 

— Bet mes negalime leisti, kad bažnyčios ir vienuo- 
lynai būtų panaudoti prieš mus. Jei baskai ir toliau ten 
slėps ginklus ir šauks sueigas, turėsite atsakyti už pada- 
rinius. 

— Esu įsitikinęs, kad jūsų gauta informacija yra klai- 
dinga, — ramiai atsakė vyskupas.— Tačiau aš būtinai ir 
nedelsdamas tai patikrinsiu. 

— Dėkoju jums, vyskupe,— burbtelėjo premjeras. 

— Tuo ir baigsime. 

Premjeras Martinesas ir pulkininkas Akoka luktelėjo, 
kol vyskupas išvažiavo. 

— Ką pasakysite? — paklausė Martinesas. 

— Jis žino, kas ten dedasi. 

Premjeras atsiduso. „Ir taip man jau gana rūpesčių, 
kam gadinti santykius su Bažnyčia?" 

— Jeigu Bažnyčia baskų pusėje, tai ji prieš mus — 
griežtai. rėžė pulkininkas.— Jums leidus, norėčiau pamo- 
kyti tą vyskupą. 

Premjerą pribloškė fanatizmas, blykstelėjęs to žmo- 
gaus akyse. 

— O jūs tikrai turite informacijos, kad Bažnyčia pa- 
deda maištininkams? — jau šiek tiek atsargiau paklausė 
jis. 

— Suprantama, Jūsų ekscelencija. 

Nesuprasi, kiek tiesos yra to žmogaus žodžiuose. Prem- 
jeras žinojo, kaip baisiai Akoka neapkenčia Bažnyčios. 
„O gal ir neblogai būtų nurodyti Bažnyčiai, kur tikroji 
jos vieta, su sąlyga, kad pulkininkas Akoka nepersi- 
stengs“. Premjeras Martinesas stovėjo susimąstęs. 

Tylą nutraukė Akoka. 

— Jei Bažnyčia slepia teroristus, vadinasi, ji turi būti 
nubausta. 

Premjeras nenoriai linktelėjo. 

— Kur manote pradėti paieškas? 

— Vakar Chaimė Miras ir jo žmonės buvo pastebėti 
Aviloje. Tikriausiai jie slepiasi ten, vietos vienuolyne. 

Premjeras apsisprendė. 

— Apieškokite jį! — tarė jis. 

Tuo sprendimu prasidėjo ištisa virtinė įvykių, sukrė- 
tusių ne tik Ispaniją, bet ir visą pasaulį. 


3 SKYRIUS 


Avila 


Niekas nedrumstė tylos — švelnios ir ramios kaip len- 
gvas snyguriavimas, meilios lyg vasaros vėjelio dvelki- 
mas, nebylios kaip žvaigždės. 

Cistersių griežtos regulos vienuolynas buvo įsikūręs 
prie Avilos — aukščiausiai kalnuose esančio Ispanijos 
miesto, už 112 kilometrų nuo Madrido. Vienuolynas buvo 
pastatytas kaip tylos buveinė. Jo įstatai buvo priimti 
1601 metais ir nepakito per šimtmečius: liturgija, religi- 
nės apeigos, griežta vierlatvė, epitimija ir tylėjimas. Nuo- 
latinis tylėjimas. 

Vienuolynas buvo paprastas statinys iš grupės neta- 
šyto akmens namų aplink pagrindinį pastatą su iškilusia 
virš jo bažnyčia. Pro atviras arkas prasiskverbianti į cen- 
trinį kiemelį šviesa krito ant didelėmis akmenų plokštė- 
mis grįstų grindų, kuriomis be garso šmirinėjo vienuo- 
lės. Vienuolyne buvo keturiasdešimt vienuolių, jos gyve- 
no celėse ir melsdavosi bažnyčioje. Tai buvo vienas iš 
septynių Ispanijoje išlikusių vienuolynų, tuo tarpu šim- 
tai kitų buvo sugriauta per pilietinį karą, kai Bažnyčią 

ir vėl imta persekioti, o tai dažnokai atsitikdavo Ispani- 
joje jau daug šimtmečių. 

Gyvenimas cistersių griežtos regulos vienuolyne bu- 
vo skirtas vien maldoms. Tai buvo vietą, kur neegzista- 
vą nei metų laikai, nei apskritai laikas, ir tos, kurios čio- 
nai pakliūdavo, amžinai atsiskirdavo nuo aplinkinio pa- 
saulio. Cistersių gyvenimo esmė buvo meditacija ir at- 
gaila, kasdieninės pamaldos ir visiška, absoliuti vienatvė. 

Visos seserys rengėsi vienodai, ir jų apdarai, kaip ir 
viskas vienuolyne, buvo dalis nuo amžių įsigalėjusios 
simbolikos. Apsiaustas su gobtuvu simbolizavo nekaltybę 
ir paprastumą, drobinė tunika — žemiškųjų rūpesčių išsi- 
žadėjimą ir susitaikymą; antpetė — nedidukė vilnonio au- 
deklo skepetaitė, užsigobta ant pečių, — pasirengimą dirb- 
ti. Vienuolės apdarą užbaigdavo lininis galvos apdanga- 
las, įrėminantis veidą ir klostėmis krintantis ant pečių. 


Siena aptvertame vienuolyne laiptų ir koridorių sis- 
tema jungė tarpusavyje maldyklą, celes ir koplyčią. Vi- 
sur tvyrojo šaltos ir švarios tuštumos atmosfera. Grotuo- 
ti storo stiklo langai išėjo į sodą, aptvertą aukšta siena. 
Kiekvienas langas buvo su geležinėmis grotomis ir įreng- 
tas aukščiau akių lygmens, kad niekas neblaškytų atsi- 
skyrėlių. Valgomasis buvo ilgas ir griežto stiliaus, jo lan- 
gai — visada uždaromis langinėmis ir uždangstyti. Seno- 
vinėse žvakidėse įstatytos žvakės metė keistus šešėlius 
ant sienų ir lubų. 

Keturis šimtmečius niekas nesikeitė tarp vienuolyno 
sienų, išskyrus jo gyventojų veidus. Seserys neturėjo jo- 
kių asmeninių daiktų: sekdamos Kristaus pavyzdžiu, jos 
troško būti beturtės. Ir pačioje bažnyčioje nebuvo jokios 
puošybos, išskyrus neįkainojamos vertės gryno aukso 
kryžių, kurį prieš daug metų jai padovanojo kažkoks tur- 
tuolis, tuo metu rengęsis stoti į ordiną. Tas kryžius visiš- 
kai netiko bendrai asketiškai aplinkai, todėl buvo laiko- 
mas valgomojo spintelėje. Virš pagrindinio bažnyčios al- 
toriaus kabojo paprastas medinis kryžius. 

Moterys, visą savo gyvenimą skyrusios Viešpačiui, 
kartu gyveno, kartu dirbo, valgė kartu ir meldėsi kar- 
tu, tačiau niekada nepaliesdavo viena kitos ir niekada ne- 
ištardavo nė žodžio, išskyrus tuos atvejus, kai klausy- 

davosi liturgijos arba kai vienuolyno abatė motina Beti- 
na kreipdavosi į jas atskirai savo kabinete. Tačiau net ir 
ten kiek įmanoma buvo stengiamasi apsieiti senovine ges- 
tų kalba. 

Garbingajai motinai sukako jau septyniasdešimt me- 
tų, bet ji buvo gyvo veido, išsaugojo žvalumą bei jėgas 
ir mėgavosi laimingu ramiu vienuolyno gyvenimu, gyve- 
nimu, skirtu Viešpačiui. Ji be galo rūpinosi savo vienuo- 
lėmis ir kai reikdavo griebtis bausmių, pati kentėdavo 
labiau už baudžiamąsias. 

Vienuolės vaikščiojo koridoriais ir galerijomis nulei- 
dusios akis, susidėjusios ant krūtinių rankovėse paslėp- 
tas rankas, daug kartų praeidamos pro savo seseris be 
žodžių ir neparodydamos jokių dėmesio ženklų. Tik var- 
pų gaudesys sudrumsdavo vienuolyno tylą — gaudesys, 
kurį Viktoras Hugo vadino varpinių opera. 


Įvairūs keliai čionai atvedė seseris. Jos buvo iš aris- 
tokratų, fermerių, karių šeimų... Iš įvairių šalių jos 
atėjo į vienuolyną. Turtingos ir vargšės, išsilavinusios ir 
storžievės, niekingos ir taurios — visos jos dabar buvo 
vienodos Viešpaties akivaizdoje, suvienytos troškimo am- 
žinai būti Kristaus sužadėtinėmis. 

Vienuolyno gyvenimo sąlygos buvo spartietiškos. Žie- 
mą čia tvyrodavo iki kaulų persmelkiantis šaltis, ir šalta 
blanki šviesa vos prasiskverbdavo pro švino pilkumo lan- 
gus. Vienuolės apsirengusios miegodavo ant šiaudinių 
čiužinių, užklotų šiurkščiomis vilnonėmis paklodėmis. 
Kiekviena turėjo po atskirą mažytę celę su šiaudų čiuži- 
niu ir medine kėde tiesia atkalte. Vietoj praustuvo kiek- 
vienos celės kertėje ant grindų stovėjo po mažą ąsotį 
ir platų dubenį. Vienuolėms, išskyrus garbiąją motiną Be- 
tiną, buvo draudžiama užeiti vienai pas kitą į celę. Visą 
savo laiką jos skirdavo darbui ir maldoms. Kiekvienam 
darbui — mezgimui, knygrišystei, audimui, duonos kepi- 
mui — buvo skirta speciali vieta. Aštuonias valandas per 
dieną būdavo meldžiamasi. Be pagrindinių maldoms skir- 
tų valandų, buvo laikas ir kitoms maldoms: padėkai, psal- 
mėms ir litanijoms. 

Priešaušrio maldos prasidėdavo tada, kai viena pasau- 
lio dalis miegodavo, o kita atsidėdavo nuodėmei. 

Vėliau, jau auštant, — rytmetinės maldos, kuriomis te- 
kanti saulė būdavo sveikinama lyg didingas spindintis 
Kristaus atvaizdas. 

Ankstyvosiomis pamaldomis būdavo kreipiamasi į Vieš- 
patį, kad palaimintų dienos darbus. 

Tercija, kurią šventas Augustinas skyrė Šventajai Dva- 
siai, prasidėdavo devintą valandą ryto. 

Seksta — 11.00 — kviesdavo slopinti žmogiškąsias ais- 
tras. 

Nona būdavo atskaitoma tylomis trečią valandą po 
pietų — Kristaus mirties valandą. 

Paskui — mišparai. 

Ir diena užsibaigdavo naktinėmis pamaldomis — dva- 
sios atilsiui, lygiai kaip ir miegui, skirta malda, reiškian- 
čia ištikimybę ir nuolankumą. Manus tuas, domine, com- 
mendo spiritum meum. Redemisti nos, domine, veritatis. 

Daugelyje vienuolynų plakimasis buvo panaikintas, o 
cistersų vienuolynuose — tiek vyrų, tiek moterų — jis vis 
dar išliko. Bent sykį per savaitę, o kitos ir kasdien, vie- 
nuolės plakdavosi specialiu baisias kančias sukeliančiu 
dvylikos colių ilgio vytinių — plona vaškuota virvute su 
šešiomis Mazguotomis uodegomis. Juo plakdavosi per nu- 
garą, šonus ir sėdmenis. Cistersų abatas atsiskyrėlis Ber- 
nardas iš Klervo vienuolyno mokė: „Kristaus kūnas buvo 
nukankintas. .. ir mūsų kūnai turi panėšėti į sužalotą Vieš- 
paties kūną“. 

Gyvenimo sąlygos vienuolyne buvo dar griežtesnės ne- 
gu kalėjime, ir vis dėlto jo gyventojos buvo apimtos kaž- 
kokio užsimiršimo džiaugsmo, kurio nepatyrė pasaulieti- 
niame gyvenime. Jos išsižadėjo fizinės meilės, nuosavy- 
bės, pasirinkimo laisvės, bet to atsisakiusios  podraug 
išsižadėjo ir godumo, rungtyniavimo, neapykantos, pavy- 
do, įvairiausios priespaudos ir pagundų, būdingų pasau- 
lietiniam gyvenimui. Vienuolyne viešpatavo visuotinė 
taika ir neapsakomos džiugios vienovės su Dievu atmos- 
fera. Ir čia gyvenančiųjų širdys buvo kupinos netrikdo- 
mos ramybės. Vienuolynas gal ir panėšėjo į kalėjimą, ta- 
čiau tas kalėjimas buvo Dievo rojuje, laisvai pasirinkta- 
me tų, kurios atėjo čionai, kad pasiliktų ir patirtų lai- 
mingą amžinybę. 

Seserį Liučiją pažadino suskambėjęs vienuolyno var- 
pas. Krūptelėjusi ji atsimerkė ir ne iškart susigaudė kur 
esanti. Maža celė, kurioje ji miegojo, skendėjo bauginan- 
čioje tamsoje. Varpo gaudesys skelbė, kad jau trečia va- 
landa ryto ir kad prasidėjo naktinės pamaldos, tuo tarpu 
pasaulis dar miegojo. 

„Prakeikimas! Ši tvarka mane pražudys“,— pagalvojo 
sesuo Liučija. 

Ji gulėjo savo mažutėlėje nepatogioje lovoje ir mirti- 
nai troško užsirūkyti. Paskui šiaip taip prisivertė keltis. 
Sunkios vienuolės drapanos, su kuriomis ji gulė ir kėlė, 
graužė švelnią jos odą lyg švitrinis popierius. Ji prisimi- 
nė visus prašmatnius savo drabužius, kabančius jos bute, 
Romoje, ir Gstaado pilyje. 

Per celės sienas seserį Liučiją pasiekė lengvas korido- 
riuje susibūrusių žingsnių čiužėjimas ir drabužių šnare- 
sys. Negrabiai pasiklojusi lovą, ji išėjo į ilgą salę, kur jau 
stovėjo eile išsirikiavusios seserys nuleistomis akimis. 
Jos visos lėtai žengė į koplyčią. 

„Lyg kvailų pingvinų pulkas“,— pamanė sesuo Liuči- 
ja. Ji negalėjo suprasti, kodėl tos moterys sąmoningai per- 
žegnojo savo gyvenimą, atsisakydamos sekso, gražių dra- 
bužių ir skanių valgių. „„Ar verta be viso to gyventi? Ir 
dar ta prakeikta drausmė!" | 

Vos seseriai Liučijai atėjus į vienuolyną, garbioji mo- 
tina pasakė: 

— Tu privalai vaikščioti nuleidusi galvą, mažais žing- 
sneliais, lėtai, slėpdama rankas po apsiaustu. Niekada ne- 
galima susidurti akimis su kuria nors iš seserų ir net 
žvalgytis į jas. Tau neleidžiama kalbėti. Tavo ausys turi 
girdėti tik Dievo balsą. 

— Taip, garbioji motina. 

Visą mėnesį Liučija girdėjo vien pamokymus. 

— Čionai ateinama ne ieškoti draugijos, o susijungti 
su Viešpačiu. Sąjungai su Viešpačiu reikia dvasios vie- 
natvės. Ją saugo tylėjimo įžadai. 

— Taip, garbioji motina. 

— Pirmiausia privalai išmokti pataisyti savo gyveni- 
mą, atsikratyti senų įpročių ir pasaulietiškų interesų, iš- 
trinti iš atminties visus praeities vaizdus. Tau bus užduota 
apsivalymo nuo nuodėmių atgaila, turėsi sutramdyti kū- 

ną, kad išvarytum iš savęs savavališkumą ir savimeilę. 
Vien atgailauti dėl praeities poelgių negana. Kai mums at- 
siveria beribis Viešpaties grožis ir šventumas, trokštame 
atpirkti ne tik savo nuodėmes, bet ir apskritai visas ka- 
da nors padarytas nuodėmes. 

— Taip, švenčiausioji. 

— Privalai įveikti geidulingumą, kurį Jonas Krikšty- 
tojas yra pavadinęs „jausmų tamsa“. 

— Taip, švenčiausioji. 

— Vienuolė gyvena tyloje ir vienatvėje, tarsi jau 
būtų įžengusi į Dangaus karalystę. Toje tyroje, bežadėje 
tylumoje, kurios trokšta kiekviena vienuolė, ji gali įsi- 
klausyti į beribę tylą ir pažinti Viešpatį. 


Baigiantis pirmam gyvenimo vienuolyne mėnesiui, 
Liučija tapo vienuole. Tą dieną jai nukirpo plaukus. Ši 
procedūra paliko jai slogius prisiminimus. Kirpo pati gar- 
bioji motina. Ji išsikvietė Liučiją pas save ir mostu palie- 
pė sėstis, tada žengė jai už nugaros, ir nesuspėjusi su- 
vokti, kas čia dedasi, Liučija išgirdo žirklių čeksėjimą, 
pajuto, kaip kažkas timpčioja už plaukų. Ji norėjo prie- 
šintis, bet staiga suprato, kad tai tik dar labiau subjau- 
rotų jos išvaizdą. „(Paskui juk bet kada galėsiu juos at- 
siauginti, o kol kas pavaikščiosiu kaip apipešiota višta“, — 
pagalvojo Liučija. 

Grįžusi į jai skirtą niūrų narvelį, ji pasakė sau: „Ta 
vieta panaši į gyvatės urvą“. Grindys buvo medinės. Di- 
džiąją erdvės dalį užėmė kieta kėdė ir gultas. Jai taip 
norėjosi paskaityti kokį nors laikraštuką. ,„Kur čia jį ra- 
si“, — pagalvojo Liučija. Čia niekada niekas net nėra gir- 
dėjęs apie laikraščius, juolab apie televiziją ir radiją. 
Jokio ryšio su aplinkiniu pasauliu. 

Tačiau labiausiai Liučiją erzino priešingas gamtos dės- 
niams tylėjimas. Vienintelis bendravimo būdas buvo ran- 
komis rodomi ženklai, ir būtinybė juos įsiminti jai varė 
įsiūtį. Prireikus šluotos, ją mokė ištiesti dešinę ranką į 
priekį ir mosikuoti ja kairėn dešinėn lyg šluojant. Gar- 
bioji motina, būdama kuo nors nepatenkinta, tris kartus 
sujungdavo prieš save abiejų rankų mažylius pirštus, ki- 
tus užlenkdama. Jei Liučija per lėtai dirbdavo, kas jai pa- 
vesta, garbioji Motina dešiniu delnu paliesdavo savo kai- 

rįjį petį. Priekaištaudama Liučijai, ji imdavo visais pirš- 
tais kasytis dešinį paausį — aukštyn, žemyn. „Dievulė- 
liau, — galvodavo Liučija,— galima pamanyti, kad ją ap- 
niko utėlės", 


Jos jau priėjo koplyčią. Vienuolės tylutėliai meldėsi, 
bet seseriai Liučijai kai kas rūpėjo labiau už Dievą: „Po 
kelių mėnesių, kai policija liausis manęs ieškojusi, aš 
pabėgsiu iš šio beprotnamio'". 

Pasibaigus rytmetinėms pamaldoms, Liučija drauge su 
kitomis vienuolėmis eidavo į valgomąjį, kasdien slapčia 
nusižengdama nustatytoms taisyklėms: ji žvilgčiodavo į 
jų veidus. Tai būdavo vienintelė jos pramoga. Ji nega- 
lėjo nė įsivaizduoti, kad nė viena sesuo nežino, kaip at- 
rodo kitos. 

Vienuolių veidai ją stulbino. Tarp jų buvo senų ir 
jaunų, žavių ir negražių. Ji negalėjo suprasti, kodėl jos vi- 
sos atrodo tokios laimingos. Ją ypač patraukė trys vei- 
dai. Vienas — sesers Teresės, iš pažiūros gal penkių de- 
šimčių metų moters. Ji anaiptol nebuvo gražuolė, bet kaž- 
koks dvasingumas teikė jai beveik nežemiško žavesio. At- 
rodė, kad ji nuolat viduje šypsosi, tarsi žinotų kažkokią 
stebuklingą paslaptį. 

Kita vienuolė, sužavėjusi Liučiją, buvo sesuo Grasie- 
lė, stulbinančio grožio trisdešimtmetė tamsaus gymio mo- 
teris subtiliais veido bruožais ir didelėmis blizgančiomis 
juodomis akimis. 

„Ji galėtų būti kino žvaigždė — mąstė Liučija — bet 
kas gi ji tokia? Kodėl laidoja save šitoje skylėje?“ 

Trečiąją vienuolę, sudominusią Liučiją — mėlynakę, 
šviesiais antakiais ir blakstienomis,— vadino seserimi Me- 
gana. Ji buvo giedro atviro veido ir iš pažiūros būtum 
jai davęs apie trisdešimt metų. 

„Ką ji čia veikia? Ką čia veikia visos tos moterys? 
Sėdi užsidariusios tarp tų sienų, tuose mažulyčiuose nar- 
veliuose, valgo netikusį maistą, meldžiasi po aštuonias va- 
landas, sunkiai dirba, negalėdamos kaip reikiant net išsi- 
miegoti. Matyt, jos visos nenormalios — visos be išim- 
ties“. 

Jos būklė buvo kur kas geresnė, nes joms visoms lem- 
ta kiurksoti čia iki pat mirties, o ji ištrūks iš čia po ko- 

kių poros mėnesių. „Tebūnie nėrs ir trys, — mąstė Liuči- 
ja — vis vien geriau kaip čia niekur nepasislėpsi. Būtų 
kvaila bėgti pirma laiko. Po kelių mėnesių policija liau- 
sis ieškojusi manęs. Pabėgusi iš čia ir  susigrąžinusi iš 
Šveicarijos savo pinigus, aš galbūt parašysiu knygą apie 
šią nykią vietą“. 


Prieš kelias dienas garbiojiį motina pasiuntė seserį Liu- 
čiją į kanceliariją atnešti kažkokio raštelio. Pasinaudoju- 
si proga, Liučija ryžosi žvilgtelėti į ten laikomus doku- 
mentus ir, nelaimė, buvo pagauta „nusikaltimo vietoje“. 

„Atgailausi plakdamasi“,— ženklu parodė jai vienuo- 
lyno abatė Betina. 

„Taip, švenčiausioji',— irgi ženklu atsakė jai sesuo 
Liučija, romiai nulenkdama galvą. 

Ji grįžo į savo celę, ir po kiek laiko einančios kori- 
doriumi vienuolės išgirdo baisius, tolydžio besikartojan- 
čius vytinio, su švilpesiu skrodžiančio orą, smūgius. Ži- 
noma, joms nė į galvą neatėjo, kad sesuo Liučija čaižo 
gultą. 

„Gal toks „malonumas“ ir tramdo kieno nors kūną, 
tačiau ne manąjį“,— mąstė ji. 


Valgomajame keturiasdešimt vienuolių susėsdavo prie 
dviejų ilgų stalų. Cistersės maitindavosi vien vegetariš- 
kai. Mėsa būdavo draudžiama, nes jos geidė kūnas. Ge- 
rokai prieš aušrą būdavo duodama po arbatos ar kavos 
puodeliuką su keliais džiūvėsėliais. Pagrindinis valgy- 
mas — blandi sriuba, žiupsnelis daržovių ir retsykiais ga- 
balėlis kokio nors vaisiaus — būdavo patiekiamas dieną, 
vienuoliktą valandą. 

— Mes čia susirinkome ne pataikauti savo kūnui, o 
šlovinti Viešpatį, — pasakė Liučijai garbioji motina. 

„Net mano katė neėstų tokių pusryčių — mąstė sesuo 
Liučija — Esu čia vos du mėnesius, o jau nukritau ma- 
žiausiai penkis kilogramus. Tiesiog kaip Dievo sugalvo- 
tame kurorte“. 

Baigus pusryčiauti, dvi vienuolės atnešė geldas in- 
dams plauti ir padėjo jas priešinguose stalo galuose. Sė- 
dinčios prie stalo seserys ėmė perdavinėti savo lėkštes tai 
seseriai, šalia kurios buvo padėta gelda. Išplovusi kiek- 

vieną lėkštę ji iššluostydavo rankšluosčiu ir grąžindavo sa- 
vininkei. Vanduo nuo paplavų darėsi tamsus ir riebus. 

— Ir taip jos rengiasi gyventi visą gyvenimą! — šlyk- 
štėdamasi galvojo sesuo Liučija.— Na, tiek to. Ne mano 
padėtyje būnant reikėtų skųstis. Taip jau tikriausiai ge- 
riau negu kalėti iki mirties“ 

Už cigaretę ji būtų atidavusi visa, kas įmanoma, net- 
gi nemirtingąją savo sielą. 


Už puskilometrio nuo tyliosios buveinės du tuzinai 
kruopščiai parinktų žmonių iš specialios paskirties gru- 
pės (GOE) su pulkininku Akoka priešakyje rengėsi pulti 
vienuolyną. 


4 SKYRIUS 


Pulkininkas Ramonas Akoka pasižymėjo velniška me- 
džiotojo uosle. Jis labai mėgo vytis, bet didžiausią dvasi- 
nį pasitenkinimą jam teikdavo žudymas. Kartą vienam 
savo bičiuliui jis prisipažino: „,„Žudydamas aš patiriu or- 
gazmą. Kad ir ką žudyčiau: elnią, zuikį ar žmogų, — atim- 
damas kažkam gyvybę, jaučiuosi esąs Dievas". 

Kadaise Akoka pradėjo tarnybą karinėje žvalgyboje ir 
netrukus, būdamas labai gabus, pagarsėjo kaip šaunus 
karininkas. Jis buvo protingas, negailestingas ir tų sa- 
vybių deriniu sudomino vieną iš generolo Franko padė- 
jėjų. 

Į Franko štabą jis pateko būdamas leitenantas ir ma- 
žiau kaip per trejus metus užsitarnavo pulkininko 
laipsnį, o tai buvo neregėta sėkmė. Jam pavedė vado- 
vauti falangai — specialiai grupei, sukurtai teroru susi- 
doroti su Franko priešininkais. 


Kaip tik per karą Akoka buvo iškviestas pokalbiui 
pas vieną OPUS MUNDO organizacijos narį. 

— Turite suprasti, kad apie mūsų pokalbį žinoma gene- 
IOlui Frankui. 

— Taip, pone. 

— Mes stebime jus, pulkininke. Ir jūs darote mums 
gerą įspūdį. 

— Dėkoju jums, pone. 

— Retkarčiais gausite vykdyti specialias užduotis, taip 
sakant, ypač slaptas. Be to, itin pavojingas. 
— Suprantu, pone. 

— Mes turime daug priešų, ypač tarp tų, kurie nesu- 

pranta, kokį svarbų darbą mes dirbame. 
— Taip, pone. 

— Aš manau, kad galime pasikliauti tokiu žmogumi, 
kaip jūs, pulkininke. Manau, kad mes suprantame vie- 
nas kitą. 

— Taip, pone. Laikysiu tai garbe. | 

— Mes norėtume, kad jūs pasiliktumėt armijoje. Mums 
tai bus itin patogu. Retkarčiais pavesime jums ypatingas 
užduotis. 

— Dėkoju jums, pone. 

— Jūs niekam neturite pasakoti apie mūsų pokalbį. 

— Suprantama, pone. 

Akoka nervinosi žiūrėdamas į sėdintį prie stalo žmo- 
gų. Šis kėlė jam kažkokią neįveikiamą baimę. 


Pulkininkas Akoka įvykdė organizacijai OPUS MUN- 
DO pustuzinį užduočių. Kaip jam ir buvo sakyta, visos už- 
duotys buvo rizikingos ir „itin slaptos“. 

Vykdydamas vieną iš jų, Akoka susipažino su žavin- 
ga mergina iš geros šeimos. Iki tol jis pažinojo tik prosti- 
tutes ir stovyklos šliundras, su kuriomis elgdavosi panie- 
kinamai ir žiauriai. Kai kurios, pavergtos jo jėgos, nuo- 
širdžiai įsimylėdavo jį, ir tokioms jis būdavo ypač ne- 
gailestingas. 

Bet Siuzana Seredilja priklausė kitam pasauliui. Jos 
tėvas dėstė Madrido universitete, o motina buvo advo- 
katė. Septyniolikmetė Siuzana buvo susiformavusio mo- 
ters kūno ir angeliško madonos veido. Ramonas Akoka 
niekada nebuvo matęs nieko panašaus į tą moterį-kūdikį. 
Graudus jos bejėgiškumas pažadino jo švelnumą, kuris, 
atrodė, buvo jam visiškai neįmanomas. Jis beprotiškai 
įsimylėjo ją, ir nei jos tėvai, nei pats Akoka nežinojo, 
kodėl ji atsakė jam tuo pačiu. 

Jų medaus mėnuo praėjo taip, tarsi Akoka iki tol ne- 
būtų pažinojęs nė vienos moters. Jis ne kartą buvo ne- 
suvaldomai geidęs moters, bet meilės ir aistros derinys 
jam buvo kažkas nauja. 

Trims mėnesiams praėjus po vestuvių, Siuzana pasi- 
sakė jam pastojusi. Akoka neapsakomai džiūgavo. Prie 
to džiaugsmo prisidėjo ir tai, kad jį perkėlė tarnauti į 
mažą gražų Kastilblankos kaimelį baskų šalyje. Tai atsi- 
tiko 1936 metų rudenį, kai ypač įsiliepsnojo grumtynės 
tarp respublikonų ir nacionalistų. 

Vieną tylų sekmadienio rytą Ramonas Akoka su sa- 
vo jaunute žmona gėrė kavą kaimo aikštėje. Staiga į aik- 
štę ėmė rinktis baskų demonstrantų minios. 

— Verčiau eitum namo,— pasakė Akoka.— Gali pra- 
sidėti sumaištis. 

— O tu? 

— Prašau tavęs. Man nieko neatsitiks. 

Aistros kaito. 


Ramonas Akoka su palengvėjimu stebėjo, kaip jo žŽmo- 
na, toldama nuo minios, eina link vienuolyno kitapus aik- 
štės. Bet tuo metu, kai ji prisiartino prie vienuolyno, jo 
durys staiga plačiai atsivėrė ir iš ten nedarniai šaudyda- 
mi iššoko ginkluoti baskai. Akoka bejėgiškai nustėro iš- 
vydęs, kaip jo žmona krito nuo kulkų krušos. Tą dieną 
jis ir prisiekė keršyti baskams ir Bažnyčiai. 

Ir štai jis atsidūrė Aviloje, prie kito vienuolyno sie- 
nų. „Dabar atėjo jų eilė“, — pasakė sau Akoka. 


Apyaušrio prieblandoje, vienuolyno tylumoje, sesuo 
Teresė, tvirtai sugniaužusi dešinėje rankoje vytinį, čaižė 
juo savo kūną, jautė, kaip jo uodegų mazgai sminga į 
odą ir be žado maldavo atleidimo. Ir vos nesuriko, ta- 
čiau triukšmauti buvo neleistina, todėl ji susivaldė ne- 
rėkusi. „Atleisk man, Viešpatie, už nuodėmes. Paliudyk 
mano bausmę, nes ir tu kentėjai, pažvelk į mano kūno 
žaizdas, panašias į tavąsias. Atsiųsk man kančią, pana- 
šią į tavo“. 

Iš skausmo ji vos neprarado sąmonės. Šėrusi vytiniu 
sau dar tris kartus, ji sunkiai susmuko ant lovos. Nučai- 
žyti save kruvinai nebūdavo leidžiama. Raukydamasi iš 
skausmo, kurį kėlė kiekvienas judesys, sesuo Teresė įki- 
šo vytinį į juodą futliarą ir pastatė jį kampe, kur jis vi- 
sada stovėdavo, nuolat primindamas, jog už menkiausią 
nuodėmę turi būti atlyginta kančia. 

Sesuo Teresė nusidėjo tuo, kad rytą, eidama korido- 
riumi nuleistomis akimis ir sukdama už kampo, susidūrė 
su seserimi Grasiele ir iš netikėtumo pažvelgė jai į vei- 
dą. Ji tuojau pat pranešė apie savo nuopuolį garbiajai mo- 
tinai Betinai. Smerkiamai susiraukusi, ši ženklu parodė jai, 
kad nusižengimas vertas bausmės:  sujungusi nykštį ir 
smaližių dešinės rankos kumštyje, ši tris kartus perbrau- 
kė jais nuo peties iki peties. 

Gulėdama lovoje, sesuo Teresė neįstengė užmiršti ne- 
paprastai gražaus merginos veido, į kurį ji atsitiktinai pa- 
sižiūrėjo. Ji žinojo iki pat savo mirties nieku gyvu ne- 
kalbėsianti su ja ir netgi nebepažiūrėsianti į ją vėl, nes 
už menkiausią suartėjimą vienuolės būdavo griežtai bau- 
džiamos. Jos gyveno griežto moralinio ir fizinio asketiz- 
mo atmosferoje, kur buvo draudžiami kokie nors tarpu- 
savio santykiai. Jei pasirodydavo, kad greta viena kitos 
dirbančios seserys ima jausti malonumą nebyliai ben- 
draudamos, garbioji motina tuojau jas perskirdavo. Se- 
serims, be to, būdavo draudžiama sėdėti greta su ta pa- 
čia kaimyne prie stalo du kartus paeiliui. Bažnyčia vangs- 
tydamasi vadino draugišką vienos vienuolės palankumą 
kitai „ypatinga draugyste“, už tai turėjo būti baudžia- 
ma nedelsiant ir žiauriai. Sesuo Teresė buvo nubausta 
už šios taisyklės nesilaikymą. 

Ir štai tarsi iš tolumos seserį Teresę pasiekė varpo gau- 
desys, kuris jai pasirodė lyg smerkiantis Dievo balsas. 


Varpo gaudesys, susimaišęs su nelygiu lovos spyruok- 
lių girgždėjimu, įsibrovė į gretimoje celėje miegančios 
sesers Grasielės sapnus. Prie jos artėjo Mauras, jis buvo 
nuogas, ji matė pastirusią jo varpą, jis jau tiesė į ją 
rankas... Staiga nubudusi sesuo Grasielė atsimerkė, jos 
širdis pašėlusiai daužėsi krūtinėje. Ji baimingai apsižval- 
gė, bet išvydo esanti viena mažytėje savo celėje, ir vie- 
nintelis ją pasiekęs garsas buvo raminantis varpo gaus- 
mas. 

Sesuo Grasielė atsiklaupė prie lovos. „Dėkoju Tau, 
Viešpatie, kad išgelbėjai nuo praeities. Dėkoju Tau už tą 
džiaugsmą, kurį patiriu Tavajame pasaulyje. Suteik man, 
Viešpatie, laimę būti tik po Tavo pastoge. Leisk man vi- 

siškai atsiduoti Šventajai Tavo valiai. Leisk man numal- 
šinti Tavo širdies liūdesį“. 

Atsikėlusi ji tvarkingai pasiklojo lovą ir netrukus įsi- 
maišė į seserų virtinę, be garso slenkančią: į koplyčią 
pirmųjų rytmetinių pamaldų. Ji užuodė įprastinį uždegtų 
žvakių kvapą ir pajuto po sandalais laiko nugludintus ak- 
menis. 

Kadaise sesuo Grasielė, ką tik pakliuvusi į vienuoly- 
ną, nesuprato, ką reiškia jai ištarti vienuolyno vyresnio- 
sios žodžiai: „Vienuolė — tai moteris, kuri, visko atsisa- 
kydama gauna viską“. Seseriai Grasielei tada buvo ketu- 
riolika metų. Dabar, po septyniolikos metų, ji gerai supra- 
to to posakio prasmę. Kaip tik medituodama ji gaudavo 
viską, mMedituojant protas susijungdavo su siela. Dienos 
buvo kupinos malonaus susitaikymo. 

„Dėkoju Tau už tai, kad suteikei man užmarštį, Dan- 
gaus Tėve. Dėkoju Tau, kad Tu neapleidai manęs. Be 
Tavęs nebūčiau galėjusi įveikti baisios savo praeities... 
Dėkoju Tau. Dėkoju Tau...“ 

Baigusios apyaušrio maldas, vienuolės grįžo į savo 
celes nusnūsti, kol ims brėkšti rytas, iki kitų maldų. 


Tamsoje prie vienuolyno greit artėjo pulkininko Ra- 
mono Akokos vadovaujamas būrys. Prie vienuolyno sie- 
nų Akoka tarė savo žmonėms: 

— Chaimė Miras ir jo maištininkai ginkluoti. Veik- 
ti be rizikos. 

Jis pažvelgė į vienuolyno vartus, ir akimirksniu pri- 
siminė tą kitą vienuolyną, iš kurio nelauktai iššoko gink- 
luoti baskai, ir jis pamatė Siuzaną, krintančią nuo kulkų 
krušos. 

— Mirą nebūtina paimti gyvą, — pasakė jis. 


Seserį Meganą pažadino tyla. Tai buvo neįprasta ty- 
la, tyla, kupina judėjimo, veržlaus oro sruvenimo ir kū- 
nų šnaresio. Ją pasiekė garsai, kurių ji nebuvo girdėjusi 
jau penkiolika savo buvimo vienuolyne metų. Širdin ūmai 
1sėlino nuojauta, kad atsitiko kažkas baisaus. 

Tyliai atsikėlusi tamsoje, ji atidarė celės duris. Savo 
akimis netikėdama, pamatė, jog visas ilgas koridorius pil- 

nas vyrų. Iš vienuolyno abatės celės žengė milžinas su 
randu per veidą. Jis tempė pgarbiąją motiną už rankos. 
Megana išsigandusi spoksojo. „Tai košmariškas sapnas, — 
galvojo ji. — Čia negali būti jokių vyrų". 

— Kur jūs jį slepiate? — atkakliai klausė pulkinin- 
kas Akoka. 

Garbiosios motinos Betinos veide sustingo siaubo iš- 
raiška. 

— Tyliau! Jūs Dievo šventovėje. Jūs ją išniekinote.— 
Jos balsas drebėjo.— Privalote tuojau pat išeiti iš čia. 

Dar stipriau sugniaužęs jos ranką, pulkininkas pakra- 
tė vienuolę. 

— Man reikia Miro, seserie. 

Tai nebuvo sapnas. 

Ėmė varstytis kitų celių durys, ir iš ten pasirodė vie- 
nuolės sutrikusiais veidais. Vienuolyno gyvenimas ne- 
buvo parengęs jų tokiam netikėtam įvykių posūkiui. 

Atstūmęs garbiąją motiną, pulkininkas  Akoka pasi- 
suko į vieną iš pagrindinių savo padėjėjų — į Patriciją 
Arietą. 

— Apieškokite čia viską. Nuo viršaus iki apačios. 

Akokos žmones smaugė keršto troškimas. Visi jie bu- 
vo falangistai ir nepamiršo, kaip Bažnyčia nusisuko nuo 
jų per pilietinį karą, palaikydama opoziciją prieš jų my- 
limą generolą Franką. Ir štai dabar jiems pasitaikė pro- 
ga nors šiek tiek atsikeršyti. 

Vienuolių tvirtybė ir nebylumas juos dar labiau siu- 
tino. 

Praeidamas pro vieną celę,  Akoka išgirdo veriamą 
klyksmą. Žvilgtelėjęs ten, jis išvydo, kad vienas iš jo 
žmonių plėšia nuo vienuolės apdarus. Jis praėjo pro 
šalį. 


Seserį Liučiją pažadino garsūs vyro balsai. Panikos 
apimta, ji pašoko. ,Mane surado policija,— pirmiausia 
dingtelėjo jai į galvą.— Reikia greičiau bėgti iš čia“. 
Vienuolyne kito išėjimo nebuvo, tik pro vienintelius var- 
tus. 

Pašokusi ji žvilgtelėjo į koridorių. Ją pribloškė tai, ką 
pamatė. Koridorius buvo pilnas ne policininkų, o ginkluo- 

tų civiliškai vilkinčių žmonių, daužančių stalus ir Žvaki- 
des, visur po savęs paliekančių netvarką ir sumaištį. 

Tuose griuvėsiuose stovėjo garbioji motina Betina ir 
be garso meldėsi, žiūrėdama, kaip niekinamas jos mylima- 
sis vienuolynas. Sesuo Megana atsistojo greta jos, pri- 
ėjo prie jų ir Liučija. 

— Kurių vel.. Kas čia dedasi? Kas jie tokie? — pa- 
klausė Liučija. į 

Tai buvo pirmieji balsu ištarti jos žodžiai nuo to lai- 
ko, kai ji atėjo į vienuolyną. 

Garbioji motina tris kartus kyštelėjo dešinę ranką po 
pažastimi, o tai reiškė „slėpkitės“. 

Liučija nesuprasdama įsistebeilijo į ją. 

— Dabar galima kalbėti. Bėkim iš čia, dėl Kristaus. 
"Taip, taip, dėl Kristaus. 

Prie Akokos pribėgo Patricijas Arieta. 

— Mes viską apieškojome, pulkininke. Jokių Chai- 
mės Miro ar jo žmonių pėdsakų. 

— Ieškokit toliau,— užsispyręs tarė Akoka. 

Kaip tik tada šventoji motina ir prisiminė vienintelį 
vienuolyno lobį. Ji skubiai žengė prie sesers Teresės ir 
sušnibždėjo: 

— Turiu tau užduotį. Išnešk iš valgomojo aukso kry- 
žių ir perduok jį Mendavijos vienuolynui. Privalai jį iš- 
nešti iš čia. Paskubėk! 

Seserį Teresę taip krėtė drebulys, kad purtėsi net jos 
gobtuvo klostės. Negalėdama pajudėti iš vietos, ji įbe- 
dė akis į garbiąją motiną. Pastaruosius trisdešimt savo gy- 
venimo Metų sesuo Teresė praleido vienuolyne. Ir min- 
tis, kad jai reikės iš jo išeiti, tiesiog netilpo jos galvoje. 
Pakėlusi ranką, ženklu ji parodė negalinti to padaryti. 

Garbiąją motiną apėmė neviltis. 

— Kryžius neturi patekti į tų šėtono siųstų žmonių 
rankas, todėl padaryk tai Viešpaties labui. 

Sesers Teresės akys nušvito. Ji išdidžiai atsitiesė ir 
ženklu parodžiusi: „Viešpaties labui“, pasisuko ir nusku- 
bėjo į valgomąjį. 

Prie jų priėjo sesuo Grasielė ir suglumusi spoksojo į 
kraupų siautėjimą aplinkui. 

Akokos žmonės vis labiau žvėrėjo, laužydami ir dau- 

žydami viską, kas pasitaikydavo jiems po ranka. Pats pul- 
kininkas pritariamai tai stebėjo. 

— Nežinau, kaip jūs, o aš ketinu nešdintis iš čia vel- 
niop,— pasakė Liučija pasisukdama į Meganą ir Grasie- 
lę. 

— Jūs einate? 

Jos nustėrusios spitrėjo į ją, nepajėgdamos ką nors 
atsakyti. 

Prie jų skubiai tipeno sesuo Teresė, įsitvėrusi kažką, 
suvyniotą į drobės skiaute. Akokos žmonės tebevarė vie- 
nuoles į valgomąjį. 

— Eime,— pasakė Liučija. 

Kiek padelsusios seserys Teresė, Megana ir Grasielė 
nusekė paskui Liučiją prie didžiulių lauko durų. Pasuku- 
sios už kampo ilgo koridoriaus gale, jos išvydo, kad du- 
rys išlaužtos. 

Staiga prieš jas išdygo vienas iš pulkininko žmonių. 

— Ar toli išsirengėte, ponios? Atgal. Mano bičiuliai 
jumis domisi. 

— Turime tau dovaną, — nesutriko Liučija. 

Nusišypsojusi ji pakėlė vieną iš sunkių metalinių žva- 
kidžių, stovinčių palei stalus priemenėje. Vyras nesu- 
prasdamas pažiūrėjo į ją. 

— O ką su ja daryti? 

— Ogi štai ką. 

Liučija atsivėdėjusi trenkė žvakide jam per galvą, 
ir jis be sąmonės susmuko ant grindų. Trys vienuolės 
spoksojo siaubo apimtos. 

— Judėkit! — pasakė joms Liučija. 

Netrukus Liučija, Megana, Grasielė ir Teresė, perbė- 
gusios vienuolyno kiemą, jau žengė pro vartus į Žžvaigž- 
dėtą naktį. 

Liučija sustojo: 

— Dabar aš palieku jus. Jūsų ieškos, todėl geriau ei- 
kit iš čia. 

Pasisukusi ji nuskubėjo link toli už vienuolyno dunk- 
sančių kalnų. ,„Pasislėpsiu ten ir palauksiu, kol jiems nu- 
sibos ieškoti, o paskui keliausiu į Šveicariją. Na, ir rei- 
kėjo gi šitaip nutikti. Tie galvijai sugriovė patogią ma- 
no priebėgą '. 

Įkopusi šiek tiek aukštėiiau, ji atsigręžė atgal. Iš ten 
gerai matė tris seseris. Neįtikėtina, bet jos tebestovėjo prie 
vienuolyno vartų kaip trys juodos statulos. „Dėl Dievo 
meilės, — pagalvojo ji, — nešdinkitės iš ten, velniai rau- 
tų, kol jūsų nesučiupo. Greičiau!" 


Jos negalėjo pajudėti iš vietos. Atrodė, kad jų pasau- 
lėjauta per ilgus metus buvo visiškai paralyžiuota; jos 
niekaip neįstengė suprasti, kas joms daroma, ir atkakliai 
tebežiūrėjo sau po kojomis. Buvo tokios priblokštos, kad 
nieko nesuvokė. Praleidusios tiek laiko Dievo buveinėje, 
atskirtos nuo aplinkinio pasaulio ir staiga atsidūrusios už 
saugių jo sienų, dabar jos patyrė visišką jausmų sumaiš- 
tį, jos panikavo. Visiškai nežinojo, kur joms eiti ir ką 
daryti. Vienuolyne jų gyvenimas buvo griežtai reglamen- 
tuotas. Jas pavalgydindavo, duodavo drapanų, pasakyda- 
vo, ką veikti. Jos gyveno pagal vienuolyno regulą. Ir 
staiga tos regulos neliko. Ko Dievas nori iš jų? Ką Jis su- 
manė? Susigūžusios jos stovėjo vietoje, nesiryždamos nei 
prabilti, nei pažvelgti viena į kitą. 

Sesuo Teresė nedrąsiai mostelėjo į tolumoje mirgan- 
čias Avilos šviesas ir davė ženklą: „Tenai“. Jos neryžtin- 
gai pajudėjo link miesto. 

„Nagi, ne, kvaišos,— pagalvojo Liučija, stebėdama jas 
nuo aukštumos.— Pirmiausia jūsų ieškos ten. Bet tai jau 
jūsų reikalas. Man per akis savų rūpesčių“.— Kurį lai- 
ką ji stebėjo, kaip jos eina į savo pražūtį, į tikrą mir- 
tį — ,Prakeikimas!“ 

Ji skubiai nusileido žemyn ir klupinėdama ant akme- 
nų nubėgo paskui jas, sunkūs apdarai trukdė jai judėti. 

— Luktelkit,— suriko ji. — Sustokit! 

Seserys sustojo ir atsisuko. Dusdama Liučija pribėgo 
prie jų. 

— Jūs ne ten einate. Pirmiausia jie ieškos jūsų mies- 
te. Jums reikia pasislėpti kur nors kitur. 

Trys seserys tylėdamos žiūrėjo į ją. 

— Kalnuose, — netekdama kantrybės pasakė Liučija.— 
Reikia eiti į kalnus. Eikite paskui mane. 

Ji pasisuko ir vėl nuskubėjo link kalnų. Kiek padel- 
susios seserys vorele nucimpino paskui ją. 

Protarpiais Liučija atsigręždavo, norėdama įsitikinti, 
ar jos neatsiliko. „Na, ir ko aš kišuosi ne į savo reika- 
lus? — mąstė ji. — Aš neprivalau jomis rūpintis. Kartu ei- 
ti pavojingiau“. Ji ir toliau kopė į kalnus, stengdamasi ne- 
išleisti jų iš akių. 

Seserims tai buvo sunkus išbandymas, ir kai jos im- 
davo atsilikti, Liučija sustodavo jų palaukti. ,„Atsikraty- 
siu jų rytą“. 

—- Nagi, greičiau! — riktelėjo joms. 


Vienuolyno krata baigėsi. Apdujusias vienuoles su- 
draskytais, sukruvintais drabužiais suvarė į vieną vietą 
ir susodino į turgonus be atpažįstamųjų ženklų. 

— Vežkit jas į Madridą, į mano štabą,— įsakė pulki- 
ninkas Akoka.— Laikykit izoliuotas. 

— Kaltinamas kuo? 

— „„„talkininkavimu teroristams. 

— Klausau, pulkininke,— pasakė Patricijas Arieta ir 
šiek tiek padvejojęs pridūrė: — Keturios vienuolės dingo. 

Pulkininkas Akoka prisimerkė. 

— Suraskit jas! 


Pulkininkas Akoka lėktuvu parskrido į Madridą ir 
pranešė premjerui: 

— Chaimei Mirui pavyko pasislėpti dar mums nepa- 
siekus vienuolyno, 

— Taip, aš jau girdėjau, — linktelėjo galvą premjeras 
Martinesas. 

Jis iš pat pradžių neabejojo, kad Chaimės Miro nie- 
kada ten ir nebuvo. Pulkininkas Akoka darėsi vis pavo- 
jingesnis. Žiaurus vienuolyno antpuolis sukėlė audringą 
protestą. 

— Dėl to, kas atsitiko, mane puola spauda, — pasakė 
premjeras, atsargiai parinkdamas žodžius. 

— Laikraščiai tai daro dėl to didvyrio teroristo,— nu- 
taisęs akmeninį veidą, atsakė Akoka.— Negalima leisti, 
kad jie darytų mums spaudimą. 

— -Jie stumia vyriausybę į labai keblią padėtį. Ir dar 
tos keturios-vienuolės.. jeigu jos prabils. . 

— Nesirūpinkit. Jos toli nenueis. Aš pagausiu jas ir 
surasiu Mirą. 

Premjeras jau apsisprendė nebegalįs rizikuoti. 

— Pulkininke, aš noriu, kad jūs asmeniškai pasirū- 
pintumėt, jog su trisdešimt šešiomis vienuolėmis, kurias 
laikote suimtas, būtų gerai elgiamasi. Ir aš išleidžiu įsa- 
kymą, kad armija prisidėtų prie Miro ir kitų maištininkų 
paieškų. Jūs dirbsite kartu su pulkininku Sostelu. 

Įsiviešpatavo ilga įtempta tyla. 

— Kuris iš mūsų vadovaus operacijai? — paklausė 
Akoka įdėmiai skvarbydamas pašnekovą ledinėmis aki- 
mis. 

Premjeras pasijuto nejaukiai. 

— Suprantama, jūs. 


Brėško rytas; Liučija ir trys seserys, keliaudamos kal- 
nais į šiaurės rytus, vis labiau tolo nuo Avilos ir vienuo- 
lyno. Pripratusios prie tylumos vienuolės judėjo beveik 
negirdimai. Vieninteliai jas lydėję garsai buvo drapanų 
šiurenimas, rožinių skimbčiojimas, atsitiktinai nulaužtos 
šakelės trekštelėjimas ir sunkėjantis trūkčiojamas jų al- 
savimas kopiant vis aukščiau į kalnus. 

Pasiekusios Gvadaramos kalnų plynaukštę, jos nuėjo 
kaimo keliuku, abipus kurio driekėsi akmeninės sienos. Jos 
ėjo pro laukus, kuriuose ganėsi ožkos ir avys. Auštant, 
įveikusios kelias mylias, jos atsidūrė miškingoje vietovė- 
je netoli nedidelio Viljakastino miesto. 

„Čia aš su jomis ir skirsiuosi, — apsisprendė Liučija.— 
Tepasirūpins dabar jomis Dievas. Manimi Jis jau pasirū- 
pino. Pamėgink dabar nusigauti iki Šveicarijos. Nei pini- 
gų, nei paso, ir dar tos gedulingos drapanos. Dabar tie 
žmonės jau žino, kad mes pabėgome. Ir jie ieškos mūsų 
tol, kol suras. Juo greičiau atsikratysiu šios draugijos, juo 
bus geriau". 

Bet tuo metu atsitiko tai, kas privertė ją pakeisti savo 
planus. 

Braudamasi pro medžius, sesuo Teresė kluptelėjo, ry- 
šulėlis, kurį ji taip atsargiai nešė, iškrito ant žemės. Kaž- 
kas išslydo iš atsiskleidusios drobės, ir tekančios saulės 
spinduliuose prieš apstulbusią Liučiją sužėrėjo didelis dai- 
liai padirbdintas aukso kryžius. 

„Juk čia grynas auksas, — pamanė Liučija.— Dievas vis 
dėlto nutarė pasirūpinti manimi. Tas kryžius — Dangaus 

mana. Tikrų tikriausia mana. Štai kur mano bilietas į Švei- 
cariją“. 

Liučija stebėjo, kaip sesuo Teresė, pakėlusi kryžių nuo 
žemės, rūpestingai vynioja jį drobėn. Mintyse ji nusišyp- 
sojo. Pasiimti jį jai atrodė niekų darbas. Tos vienuolės 
darys viską, ką jinai joms palieps. 


Aviloje prasidėjo neramumai. Žinia apie vienuolyno 
užpuolimą greit pasklido visame mieste, ir susitikti su pul- 
kininku Akoka buvo išrinktas tėvas Berendas. Kunigui bu- 
vo per septyniasdešimt metų, apgaulingai gležna išvaizda 
vo geras ir užjaučiantis ganytojas. Bet dabar jį buvo apė- 
męs teisėta rūstybė. S 

Kunigą maždaug valandą išlaikė priimamajame, tik ta- 
da jam buvo leista įeiti pas pulkininką Akoką. 

— Jūs su savo žmonėmis be jokios dingsties užpuolėte 
vienuolyną, — be jokių įžangų pareiškė tėvas Berendas.— 
Tai buvo tikra beprotybė. 

— Mes tik vykdėme savo pareigą — atrėžė pulkinin- 
kas.— Vienuolyne slėpėsi Chaimė Miras su savo žudikų 
gauja, taigi seserys pačios kaltos. Mes sulaikėme jas ap- 
klausai. 

— Ar radote Chaimę Mirą vienuolyne? — piktai pa- 
klausė kunigas. 

— Ne. Jam su savo žmonėmis pavyko pasislėpti iki 
mūsų atėjimo,— ramiai atsakė pulkininkas Akoka.— Bet 
mes rasime juos ir nubausim. 

„Aš nubausiu“,— tūžmingai pagalvojo pulkininkas. 

Vienuolės ėjo lėtai. Jų drapanos visiškai netiko to- 
kiems pasivaikščiojimams nelygia vietove. Ploni jų san- 
dalų padai menkai saugojo kojas nuo akmenų, o drabu- 
žiai nuolat kliuvo. Sesuo Teresė melsdamasi net negalėjo 
varstyti rožinio. Abiem rankomis gavo sklaidyti šakas, kad 
jos nečaižytų per veidą. 

Dienos šviesoje priverstinė laisvė joms atrodė dar bai- 
sesnė. Viešpats išvarė seseris iš savo rojaus į nepažįstamą 
gąsdinantį pasaulį, ir jos jautėsi esančios nuogos, bejė- 

gės. Visur slypėjo pavojus, jos nebeturėjo kur slėptis. Bu- 
vo atstumtosios. Neįprasti gamtos vaizdai, jos gyvenimo 
garsai stulbino jas. Seserys pirmąkart gyvenime matė vab- 
zdžius, karštą dangaus žydrynę, girdėjo čiulbant paukš- 
čius. Be to, buvo dar kažkas, ir tai kėlė joms nerimą. Atsi- 
dūrusios už vienuolyno teritorijos, Teresė, Grasielė ir Me- 
gana iš pradžių uoliai stengėsi nežiūrėti viena į kitą, instin- 
ktyviai laikydamosi įprastinių taisyklių. Bet dabar kiek- 
viena iš jų pasijuto smalsiai tyrinėjanti kitų veidus. Be to, 
pasirodė, kad po daugelio tylos metų jos beveik pamiršo 
kalbėti, kalbėjo neryžtingai, žodžius tarė užsikirsdamos, 
tarsi mokydamosi naujo nepažįstamo dalyko. Jos negalė- 
jo atpažinti savo pačių balsų. Tik Liučijai niekas netruk- 
dė, ji atrodė pasitikinti savimi, ir seserys nejučia ėmė pa- 
sikliauti jos vadovavimu. 

— Būtų neblogai jau ir susipažinti — tarė Liučija— 
Aš — sesuo Liučija. 

Visoms sutrikus, po kurio laiko prisistatė Grasielė: 

— Aš — sesuo Grasielė. 

„Tamsiaplaukė akinanti gražuolė". 

— Aš — sesuo Megana. 

„Jauna blondinė stulbinančiomis mėlynomis akimis“. 

— Aš — sesuo Teresė. 

„Vyriausioji iš mūsų. Kiek jai metų? Penkiasdešimt? 
Šešiasdešimt?" 

Jos gulėjo miške, netoli nuo kaimo, ilsėdamosi, ir Liu- 
Čija galvojo: „Jos lyg paukščiukai, iškritę iš lizdo. Vie- 
nos neišgyvens. Na, ką gi, prasti jų popieriai. O aš su tuo 
kryžiumi keliausiu į Šveicariją". 

Priėjusi prie laukymės, kurioje jos gulėjo, pakraščio, ji 
pro medžius pažvelgė žemyn į mažą miestelį. Gatve vaikš- 
čiojo kažkokie žmonės, bet tų, kurie užpuolė vienuolyną, 
tarp jų nebuvo. ,,„Dabar,— pagalvojo Liučija. — Reikia ne- 
praleisti progos". 

Ji pasisuko į kitas vienuoles. 

— Aš nueisiu į miestą, pamėginsiu paieškoti ko nors 
valgomo. O jūs laukite čia.— Ir linktelėjusi Teresei pri- 
dūrė:— Tu eisi su manim. 

Sesuo Teresė pasijuto šiek tiek sugluminta. Trisdešimt 
metų ji vykdė tik garbiosios motinos Betinos paliepimus, 
o dabar nei iš šio, nei iš to turi paklusti seseriai. „Kad ir 

kaip ten būtų, visur Dievo valia, — pamanė sesuo Tere- 
sė.— Jis pasirinko ją, kad padėtų mums, jos lūpomis su 
mumis kalba Viešpats". 

— Aš privalau kuo greičiau perduoti tą kryžių Men- 
davijos vienuolynui. 

— Žinoma. Va, nusileisime ir paklausime, kur mums 
eiti. 

Ir jos dviese ėmė leistis nuo kalno prie miestelio. 

Liučija budriai žvalgėsi į šalis, kad nepraleistų nė ma- 
žiausio pavojaus ženklo. Bet viskas buvo ramu. 

„Tai nebus keblu“, — galvojo Liučija. 

Jos buvo jau miesto pakraštyje; iš rodyklių buvo ga- 
lima spręsti, kad tai Viljakastinas. Prieš jas driekėsi pa- 
grindinė gatvė, kairiau prasidėjo mažas tuščias skersgat- 
vis. 

„Gerai, — pagalvojo Liučija. — Niekas nepamatys, kas 
dabar dėsis"“. 

Liučija pasuko į skersgatvį. 

— Eime čionai. Mažiau tikimybės, kad mus pamatys. 

Linktelėjusi sesuo Teresė paklusniai nuėjo paskui ją. 
Dabar svarbiausia — kaip atimti iš jos kryžių. 

„Galėčiau ištraukti jai iš rankų ir pabėgti — svarstė 
Liučija, — bet ji tikriausiai ims klykti ir patrauks dėmesį. 
Ne, reikia pagalvoti, kaip viską padaryti tyliai" 

Prieš ją nuo medžio nukrito šaka; padelsusi Liučija pa-- 
silenkė ir pakėlė ją. Šaka buvo gana sunki. „Puiku“. Ji 
luktelėjo sesers Teresės. 

— Seserie Terese... 

Vienuolė atsigręžė ir pažvelgė į ją, ir tuo metu, kai 
Liučija jau rengėsi užsimoti savo lazda, iš kažkur nuskar- 
dėjo vyro balsas. 

— Tesergsti jus Viešpats, seserys. 

Staigiai pasisukusi Liučija rengėsi bėgti. Stovintis prieš 
jas vyras buvo apsirengęs ilgu rudu vienuolio abitu su 
gobtuvu ant galvos. Jis buvo aukštas ir liesas, ir Liučiją 
labiausiai nustebino liesame jo veide su ereliška nosimi 
sustingusi švento nekaltumo išraiška. Atrodė, kad jo akys 
šviečia šilta vidine šviesa, balsas buvo tylus, geraširdiš- 
kas. 

— Aš— vienuolis Migelis Kariljas. 

Liučijos mintys veikė žaibišku greitumu. Ankstesnis 

jos planas žlugo. Bet nelauktai jai dingtelėjo galvon kitas, 
geresnis. 

— Dėkui Dievui, kad mes sutikome jus,— pasakė Liu. 
čija. 

Tas žmogus padės jai pasislėpti. Jis sužinos, kaip jai 
kuo paprasčiau ištrūkti iš Ispanijos. 

— Mes iš cistersių vienuolyno, esančio netoli Avilos, — 
pradėjo ji— Praeitą naktį vienuolyną užpuolė kažkokie 
žmonės. Jie išvežė visas vienuoles. Mums keturioms pasi- 
sekė pabėgti. 

Vienuolio balsas buvo kupinas pasipiktinimo: 

— Esu iš San Genero vienuolyno, ten praleidau pasta- 
ruosius dvidešimt metų. Mes buvome užpulti užpraeitą 
naktį, — jis atsiduso.— Visų Viešpaties vaikų likimas yra 
Jo rankose, bet turiu prisipažinti, kad nesuprantu, ką Vi- 
sagalis lėmė mums šį kartą. 

— Tie žmonės mūsų ieško, — pasakė Liučija. — Mums 
būtinai reikia kuo greičiau ištrūkti iš Ispanijos. Ar žino- 
te, kaip tai padaryti? 

— Aš manau, jog galėsu padėti jums, seserie,— mei- 
liai nusišypsojęs atsakė brolis Kariljas.— Viešpats suvedė 
mus. Vesk mane pas kitas. 

Ir netrukus Liučija pristatė vienuolį seserims: 

— Tai brolis Kariljas, — pasakė ji — Jis praleido vie- 
nuolyne dvidešimt metų. Atėjo padėti mums. 

Seserys skirtingai sutiko brolio pasirodymą. Grasielė 
nedrįso pakelti į jį akių; Megana žvilgčiojo smalsiai, o 
sesuo Teresė elgėsi kaip su Dievo pasiuntiniu, padėsian- 
čiu joms pasiekti Mendavijos vienuolyną. 

— Tie, kurie užpuolė vienuolyną, tikriausiai ieško jū- 
sų,— pasakė brolis Kariljas.— Bet jie ieško keturių vie- 
nuolių, todėl pirmiausia turite persirengti. 

— Bet mes neturime kuo, — pastebėjo Megana. 

Brolis Kariljas atsakė jai dievobaiminga šypsena. 

— Viešpaties drabužinė visko pertekusi. Nesirūpink, 
mano vaike. Jis padės. Grįžkime į miestą. 7 


Buvo popietė, antra valanda, siestos metas. Brolis Ka- 
riljas, keturių seserų lydimas, ėjo pagrindine miesto gatve, 
pasirengęs kiekvieną akimirką padėti seserims dingti vos 
pasirodžius persekiotojams. Parduotuvės buvo uždarytos, 

bet barai ir restoranai tebedirbo, ir iš ten sklido nepažįsta- 
ma muzika, pilna trankių ir staigių garsų. 

Brolis Kariljas atkreipė dėmesį į sesers Teresės veido 
išraišką. 

— Tai rokenrolas, — pasakė jis.— Dabar jį labai mėgsta 
jaunimas. 

Dvi jaunos moterys, stovinčios prie vieno baro, įsis- 
poksojo į einančias pro šalį vienuoles. Vienuolės taip pat 
žiūrėjo į jas išpūtusios akis, stebėdamosi keistais jų paš- 
vaitais. Vienos sijonas buvo toks trumpas, kad vos šlau- 
nis dengė, kitos sijonas buvo ilgėlesnis, bet su prakirptė- 
mis iki šlaunų. Abi vilkėjo kūną aptempiančius trikotaži- 
nius marškinėlius be rankovių. 

„Juk jos beveik nuogos“, — mintyse pasibaisėjo sesuo 
Teresė. 

Tarpduryje stovėjo vyriškis, vilkįs megztiniu su aukš- 
ta apykakle, keistu švarku be atvartų ir su medalionu 
ant kaklo. 

Į nosis vienuolėms tvoskė nežinomi viskio ir tabako 
dūmų kvapai. 

Megana staiga sustojo įbedusi akis į priešingą gatvės 
pusę. 

— Kas yra?-Kas atsitiko? — atsigręžęs paklausė brolis 
Kariljas. 

Megana žiūrėjo į moterį su kūdikiu. Kiek metų jau 
praėjo nuo to laiko, kai ji paskutinį kartą matė naujagi- 
mį ar apskritai vaiką? Tai atsitiko našlaičių prieglaudoje 
prieš keturiolika metų. Po to staigaus sukrėtimo Megana 
staiga suvokė, kiek ji atitrūkusi nuo aplinkinio pasaulio. 

Sesuo Teresė taip pat žiūrėjo į kūdikį, bet galvojo vi- 
sai ką kita: „Tai mažoji Monika". Kūdikis kitoje gatvės 
pusėje verkė. „Jis verkia, nes aš jį pamečiau. Ne, tai ne- 
įmanoma. Juk praėjo jau trisdešimt metų“. Sesuo Teresė 
nusisuko, kūdikio verksmas vis dar skambėjo jos ausyse. 
Jie keliavo toliau. 

Ėjo pro kino teatrą. Afiša skelbė: „Trys meilužiai", o 
ant išklijuotų fotografijų „pusnuogės moterys glamonėjo 
iki juosmens nuogą vyrą. 

— Viešpatie! Nagi, jie beveik pliki! — aiktelėjo sesuo 
Teresė. 

Brolis Kariljas susiraukė. 

— Tiesiog kelia pasipiktinimą tai, ką dabar leidžiama 
rodyti kino teatruose. Tas filmas — tikra pornografija. Vi- 
sa, kas slapčiausia ir intymu, viešai demonstruojama. Tiek 
vaikai, tiek suaugusieji sugyvulėja. 

Jie praėjo pro ūkinių prekių parduotuvę, kirpyklą, gė- 
lių parduotuvę, cukrainę; viskas buvo uždaryta siestos me- 
tui, ir prie kiekvienos parduotuvės seserys sustojusios 
spoksodavo į vitrinas, prikrautas kadaise pažįstamų, bet 
seniai pamirštų daiktų. 

Priėjus moteriškų drabužių parduotuvę, brolis Kariljas 
jas sulaikė. 

Naktinės langų užuolaidos buvo užtrauktos, ir prie lau- 
ko durų kabojo lentelė su užrašu: „Uždaryta“. 

— Prašom palaukti manęs čia. 

Keturios moterys žiūrėjo, kaip jis, pasukęs už kampo, 
dingsta iš akių. Nieko nesuprasdamos, jos susižvalgė. Kur 
jis nuėjo, ar sugrįš? 

Netrukus jos išgirdo atsidarant parduotuvės duris, ir 
ant slenksčio pasirodė besišypsąs brolis Kariljas. Jis pa- 
kvietė jas į vidų. 

— Greičiau. 

Kai jos jau atsidūrė parduotuvėje, ir vienuolis uždarė 
duris, Liučija paklausė: 

— Kaip tau pavyko?.. 

— Viešpats sukūrė daug įvairių durų, kad galima bū- 
tų įeiti, — rimtai atsakė brolis. 

Bet jo balsas skambėjo kažkaip šelmiškai, ir Megana 
nejučia nusišypsojo. 

Seserys lyg pakerėtos žvalgėsi aplinkui. Parduotuvė 
joms priminė gausybės ragą, joje mirguliavo suknios ir 
megztiniai, liemenėlės ir kojinės, aukštakulniai bateliai ir 
bolero — daiktai, kurių jos nebuvo mačiusios jau daug me- 
tų. Fasonai atrodė tokie neįprasti. Parduotuvėje buvo pil- 
na piniginių, šalikėlių, pudrinių ir palaidinukių. Moterys 
nustėro iš nuostabos. 

— Turime skubėti, — priminė čia esąs brolis Kariljas,— 
mes privalome išeiti iš čia prieš parduotuvei atsidarant po 
siestos. Rinkitės pačios viską, kas jums tinka. 

„Dėkui Dievui, pagaliau vėl galėsiu apsirengti kaip mo- 
teris“, pagalvojo Liučija. Ji žengė prie suknelių kabyklos 
ir ėmė jas sklaidyti. Išsirinko smėlio: spalvos sijoną ir de- 

rančią prie jo rudą palaidinukę. „Žinoma, tai ne kažin 
kas, bet kol kas bus gerai“. Pasirinkusi kelnaites, lieme- 
nėlę ir minkštus batelius, ji užlindo už kabyklos, nusiren- 
gė ir netrukus visiškai buvo pasirengusi eiti. 

Kitos lėtai rinkosi apdarus. 

Grasielė apsistojo prie baltos medvilninės suknios, gra- 
žiai paryškinančios juodus jos plaukus bei tamsią odą, ir 
sandalų. 

Megana rado sau mėlyną raštuotą suknią šiek tiek že- 
miau kelių ir žemakulnius batelius. 

Sunkiausiai sekėsi seseriai Teresei. Gausa ir įvairovė 
ją per daug pribloškė. Aplinkui buvo tiek šilko, flanelės, 
tvido, odos, languotų ir dryžuotų, visų spalvų drabužių. 
Ir visi tie apdarai jai atrodė kažkokie „bizni“ — kaip tik 
tas žodis atėjo jai į galvą. Pastarąjį trisdešimtmetį ji oriai 
dėvėjo dukslias drapanas, visiškai atitinkančias jos gyve- 
nimo būdą ir mintis. Ir štai dabar jai siūlo nusirengti juos 
ir apsikarstyti tomis nešvankiomis puošmenomis. Paga- 
liau ji susirado kuo ilgesnį sijoną ir medvilninę ilgaran- 
kovę palaidinę aukšta stačia apykakle. 

— Greičiau, seserys, — ragino brolis Kariljas.— Nusi- 
meskite savo drapanas ir persirenkit. 

Susidrovėjusios jos susižvalgė. 

— Aš, žinoma, palauksiu kontoroje. 

Jis pasišalino, nueidamas kažkur į parduotuvės gilu- 
mą. 

Seserys ėmė nusirenginėti, kankindamosi, kad gali pa- 
matyti viena kitą. 

Įėjęs į kontorą, brolis Kariljas pasistatė kėdę ir užlipęs 
ant jos pro langelį ėmė spitrėti į nusirenginėjančias mo- 
teris. ,, Nuo kurios man pradėti?" — svarstė jis. 

Migelis Kariljas vagiliauti pradėjo dar nuo dešimties 
metų. Gamta apdovanojo jį šviesiais garbanotais plau- 
kais ir angelišku veidu, o tai nepaprastai pravertė pasi- 
rinktoje profesijoje. Jis pradėjo kaip kišenvagis ir smul- 
kus krautuvių vagišiukas, bet bręsdamas plėtė savo veik- 
lą ir ėmė apiplėšinėti girtus bei apgaudinėti turtingas 
moteris. Būdamas nepaprastai žavus, jis daug pasiekė, 
sugalvodamas įvairiausių, vis gudresnių, originalių suk- 
čiavimo būdų. Deja, paskutinis sumanymas pasibaigė ne 
taip, kaip jam norėjosi. 

Apsimetęs tolimo vienuolyno vienuoliu, Kariljas vaikš- 
čiojo po bažnyčias ir prašinėjo ten nakvynės, o šito jam 
niekada neatsakydavo. Tačiau rytą, kai kunigas atrakin- 
davo bažnyčios duris, paaiškėdavo, kad visos vertybės iš- 
nykusios drauge su dailiuoju vienuoliu. 

Ir čia jį apleido sėkmė. Prieš porą dienų Bechare, ma- 
žame miestelyje netoli Avilos, nelauktai sugrįžęs į baž- 
nyčią kunigas užklupo  Migelį Karilją nusikaltimo vie- 
toje. Kunigas pasirodė esąs tikras stipruolis. Partrenkęs 
Karilją ant grindų, jis pareiškė ketinąs perduoti jį poli- 
cijai. Greta pasipainiojo nukritęs ant grindų sunkus si- 
dabrinis kielikas, ir pakėlęs jį Kariljas trenkė kunigui. 
Gal kielikas buvo per sunkus, o gal kiaušas per trapus, 
bet kunigas griuvo negyvas. Išsigandęs Migelis Kariljas 
bėgo trokšdamas tik atsidurti kuo toliau nuo nusikaltimo 
vietos. Atsidūręs Aviloje, jis išgirdo pasakojant, jog vie- 
nuolyną užpuolusi slaptoji GOE grupė, vadovaujama pul- 
kininko Akokos. Pats likimas suvedė Karilją su keturio- 
mis bėglėmis vienuolėmis. 

Ir štai dabar, iš anksto mėgaudamasis, jis apžiūrinėjo 
nuogus jų kūnus ir mąstė: „Atrodo, kad laukia neblogas 
darbelis. Jei pulkininkas Akoka ieško tų seserų, tikriau- 
siai už jas paklotų apvalią sumą. Pirma pažaisiu su jomis, 
Oo paskui įduosiu Akokai“. 

Išskyrus jau apsirengusią Liučiją, moterys buvo nuo- 
gutėlės. Kariljas žiūrėjo, kaip nevėkšliškai moterys ma- 
tuojasi naujus apatinius. Pagaliau apsirengusios, jos ne- 
mikliai sagstėsi neįprastas joms sagas, traukė užtrauktu- 
kus, skubėdamos greičiau išeiti, kol jų ten neaptiko. 

„Laikas imtis darbo“ ,— džiugiai pagalvojo Kariljas. Jis 
nulipo nuo kėdės ir išėjo į parduotuvės salę. Priėjęs prie 
moterų, pritariamai nužvelgė jas ir pasakė: 

— Puiku. Nė vienas žmogus visame pasaulyje nepasa- 
kytų, kad jūs — vienuolės. Dar patarčiau jums apsigobti 
galvas šalikėliais. 

Parinkęs kiekvienai po šaliką, jis žiūrėjo, kaip jos ri- 
šasi juos. 

Migelis Kariljas jau apsisprendė, kad pirmoji bus Gra- 
sielė. Be abejonės, ji — viena iš gražiausių kada nors jo 
regėtų moterų. O koks kūnas! „Argi galima taip bergždžiai 

laikyti jį įkalintą? Aš parodysiu jai, ką su juo reikia da- 
ryti“. 

— Tikriausiai jūs alkanos,— pasakė jis, kreipdamasis 
į Liučiją, Teresę ir Meganą.— Siūlau jums užsukti į kavi- 
nę, pro kurią mes praėjome, ir palaukti mūsų ten. Aš 
užeisiu į bažnyčią ir pasiskolinsiu iš kunigo šiek tiek pi- 
nigų, kad galėtume pavalgyti. O tave, seserie,— jis pasi- 
suko į Grasielę, — paprašysiu eiti su manim ir papasakoti 
kunigui, kas atsitiko vienuolyne. 

— Aš... gerai. 

— Mes greit pas jus ateisime,— pasakė Kariljas ki- 
toms.— Patarčiau jums išeiti pro užpakalines duris. 

Jis palaukė, kol Teresė, Liučija ir Megana išėjo iš par- 
duotuvės. Išgirdęs, kaip už jų užsidarė durys, jis pasisu- 
ko į Grasielę. „Ji stulbinanti — pagalvojo.— Gal man ver- 
tėtų pasiimti ją drauge, pamėginti išmokyti verslo? Ji ga- 
lėtų praversi man". 

Grasielė žiūrėjo į jį. 

— Aš pasirengusi. 

— Ne visai. 

Kariljas dėjosi apžiūrinėjąs jos drabužius. 

— Ne, bijau, kad šitai netiks. Ši suknelė visai tau ne- 
tinka. Nusirenk. 

— Bet kodėl? 

— Ji ne tavo dydžio —nė nemirktelėjęs atsakė Karil- 
jas.— Į tave visi atkreips dėmesį, o tau to visai nereikia. 

Padelsusi ji užlindo už kabyklos. 

— Paskubėk, nedaug turime laiko. 

Grasielė nemikliai nusivilko suknią per galvą. Ji bu- 
vo tik su kelnaitėmis ir liemenėle, kai nelauktai prieš ją 
išdygo Kariljas. 

— Nusirenk viską, — kimiai ištarė jis. 

Grasielė įsispitrėjo į jį. 

— Ką? Ne! —sukliko ji — Aš... aš negaliu. Prašau 
jus... Aš... 

Kariljas prisiartino prie jos. 

— Aš padėsiu tau, seserie. 

Ištiesęs rankas, ėmė plėšti nuo jos apatinius. 

— Ne! — klykė ji.— Nedrįsk! Liaukis! 


— Mudu tik pradedam, brangute. Tau patiks. 

Stiprios jo rankos apglėbė ją, ir parvertęs ant grindų 
jis pasikaišė abitą. 

Grasielei galvoje aptemo, tarsi būtų nusileidusi už- 
danga. Tai buvo Mauras, jis stengėsi įsibrauti į ją, į pa- 
čią jos kūno gilumą. Ji girdėjo spigų savo motinos riks- 
mą. „Ne, tik ne tai, — apimta siaubo, pagalvojo ji.— Ne- 
reikia. .. Tik ne tai..." 

Ji pašėlusiai priešinosi, daužydama Karilją ir stengda- 
masi atsistoti. 

— Velniai tave rautų,— subliuvo jis. 

Jis smogė jai kumščiu į veidą. Grasielė vėl pargriuvo, 
ir viskas ėmė suktis jai prieš akis. Pasirodė, tartum ji kūl- 
virsčiais riedėtų atgal į praeitį. 

Atgal... Į praeitį... 


6 SKYRIUS 
Las Navas del Markesas, Ispanija, 1950 


Jai buvo penkeri metukai. Pirmieji jos prisiminimai 
susiję su daugybe nuogų nepažįstamų vyrų, keitusių vie- 
nas kitą jos motinos lovoje. 

— Jie — tavo dėdės, — aiškino jai  motina.— Privalai 
gerbti juos. 

Visi jie buvo storžieviai, vulgarūs ir dėl švelnumo tik- 
rai nesuko sau galvos. Jie pasilikdavo nakčiai, savaitei, 
mėnesiui, o paskui dingdavo. Vos išėjus vienam, Doloresa 
Pinjero nedelsdama ieškodavo kito. 

Jaunystėje Doloresa Pinjero buvo gražuolė, ir Grasielė 
paveldėjo savo motinos išvaizdą. Dar vaikas būdama, Gra- 
sielė traukdavo dėmesį savo gražiu veidu, aukštais skruos- 
tikauliais, lygia tamsaus gymio oda, žvilgančiais juodais 
plaukais ir ilgomis tamsiomis blakstienomis. Gražus jos 
kūnas ateityje turėjo pasidaryti dar patrauklesnis. 

Ilgainiui Doloresa Pinjero sustorėjo, nenumaldomas 
laikas išbrinkino kadaise žavų jos veidą. Nors nebe gra- 
žuolė, ji liko prieinama ir garsėjo kaip aistringa meilužė. 
Puikiai sekėsi tik meilės amatas, ir ji vertėsi juo, tenkin- 
dama vyrus, stengdamasi prisipratinti juos, tikėdamasi sa- 
vo kūnu nusipirkti meilę. Ji šiaip taip užsidirbdavo duo- 
ną siūdama, nes buvo vidutinė siuvėja ir jos paslaugo- 

mis miestelyje naudojosi tik tos moterys, kurios negalėjo 
leisti sau nieko geresnio. 

Doloresa Pinjero buvo žiauri savo dukteriai, nes ši 
nuolat primindavo jai tą vienintelį žmogų, kurį ji kadai- 
se mylėjo. Grasielės tėvas buvo jaunas gražus mechani- 
kas, jis pasipiršo gražiajai Doloresai, ir ši mielai leidosi jo 
suvedžiojama. Bet kai ji pasisakė jam pastojusi, jis pra- 
dingo, palikdamas Doloresą giežti pyktį ant jo atžalos. 

Doloresa buvo pikto būdo, ir jos kerštas krito ant vai- 
ko. Jei tik Grasielė kuo nors neįtikdavo, motina tuojau pat 
ją užsipuldavo: „Tu tokia pat netikėlė, kaip ir tavo tė- 
vas!" 

Kūdikis nežinojo, kur dėtis nuo nuolatinių smūgių ir 
riksmo. Atsibudusi rytais, Grasielė melsdavosi: ,,Prašau 
Tavęs, Dieve, padaryk taip, kad mama manęs šiandien ne- 
muštų. Padaryk taip, Viešpatie, kad šiandien mama būtų 
gerai nusiteikusi. Dieve, kaip aš noriu, kad šiandien ma- 
ma pasakytų, jog myli mane". 

Kada mama nekoneveikdavo Grasielės, ji tiesiog nepa- 
stebėdavo mergaitės. Grasielė pati taisėsi valgį ir rūpino- 
si savo drabužiais.  Pasigaminusi pusryčius, nešdavosi 
juos į mokyklą ir kalbėdavo mokytojui: „Šiandien mama 
iškepė man pyragėlių. Ji žino, kad aš mėgstu pyragėlius 
su mėsa“. Arba: „Persiplėšiau suknelę, bet mama ją su- 
siuvo. Ji su džiaugsmu viską dėl manęs daro“. Arba: „Ry- 
toj mudvi su mama eisim į kiną“. 

Mokytojui širdis plyšdavo iš gailesčio. Las Navas del 
Markesas buvo mažas miesteliūkštis netoli nuo Avilos, 
iš jos tenai nuvažiuotum per valandą, ir ten, kaip ir vi- 
suose miesteliuose, visi apie vienas kitą viską žinodavo. 
Doloresos Pinjero gyvenimo būdą visi smerkė, ir tai atsi- 
liepdavo Grasielei. Motinos neleisdavo savo vaikams žais- 
ti su Mergyte, kad apsaugotų juos nuo blogos įtakos. Gra- 
sielė eidavo į Plasoleta del Kriste esančią mokyklą, bet ji 
neturėjo nei draugų, nei draugių. Ji buvo viena iš ga- 
biausių mokyklos mokinių, bet pažymiai buvo prasti. Jai 
sunku būdavo susikaupti, nes ji nuolat jausdavosi pavar- 
gusi. 

„Privalai anksčiau gultis miegoti, Grasiele,— kalbėjo 
jai mokytojas.— Tau reikia tinkamai ilsėtis, kad galėtum 
kaip reikiant atlikti namų užduotis. 

Bet ji pavargdavo ne todėl, kad vėlai guldavosi. Gra- 
sielė gyveno su savo motina mažame dviejų kambarių bu- 
te. Mergytė miegodavo ant sofutės mažyčiame kambarė- 
lyje, kurį nuo miegamojo skyrė tik plona sena užuolai- 
da. Argi galėjo Grasielė pasakoti mokytojui apie. nedera- 
mus garsus, pažadinančius ją vidury nakties ir vėliau be- 
veik neleidžiančius užmigti? Ji gulėdavo ir klausydavo- 
si, kaip motina mylisi dar su vienu vyru, atsidūrusių jos 
lovoje. 

Kai Grasielė parnešdavo namo savo pažangumo die- 
noraštį, motina imdavo šūkauti: „(Taip ir žinojau, kad gau- 
si tokius blogus pažymius; ar tu žinai, kodėl tavo pažy- 
miai tokie blogi? Nes tu kvaiša. Netikėlė!" 

Grasielė tikėdavo tuo ir kaip įmanydama stengdavosi 
nepraviIkti. 


Dieną po pamokų Grasielė, palikta pati sau, vieniša 
bastydavosi siauromis vingiuotomis gatvelėmis, palei ku- 
rias augo akacijos ir platanai, pro baltus, iš akmenų su- 
mūrytus namukus, kuriuose mylintys tėvai gyveno su sa- 
vo šeimomis. Grasielė turėjo daug draugų, bet jie visi gy- 
veno jos vaizduotėje: gražios mergytės ir berniukai, kvie- 
čiantys ją į šventes, kur ji būdavo vaišinama nuostabiais 
pyragais ir ledais. Įsivaizduotieji jos draugai būdavo mie- 
li ir geri, ir visi jie laikydavo ją labai protinga ir gera. 
Kai nebūdavo motinos, Grasielė ilgai kalbėdavosi su jais. 

„Gal padėtum man atlikti namų darbus, Grasiele? Aš 
nemoku spręsti uždavinių, o tau taip gerai išeina". 

„Ką mes veiksime šįvakar, Grasiele? Galėtume nueiti 
į kiną arba pasivaikščioti po miestą ir išgerti kokakolos“. 

„Tavo mama išleis tave pas mus pietauti, Grasiele? 
Valgysim plovą . 

„Bijau, kad ne. Mamai visada labai nykų be manęs. 
Juk ji turi tiktai mane". E 

Sekmadieniais Grasielė keldavosi anksti ir pasisteng- 
davo apsirengti kuo tyliau, kad nepažadintų „mamos ir 
dar vieno dėdės jos lovoje, eidavo į San Chuano Bautis- 
to bažnyčią, kur tėvas Peresas pasakodavo apie pomirti- 
nio gyvenimo džiaugsmus, apie pasakišką gyvenimą Kris- 
taus Karalystėje; ir Grasielė trokšdavo greičiau numirti, 
kad susitiktų su Dievu. 

Tėvas Peresas buvo malonios išvaizdos, ne daugiau 
kaip keturių dešimčių metų. Atvažiavęs į Las Navas del 
Markesą prieš kelerius metus, jis vienodai elgėsi tiek su 
turtuoliais, tiek su vargšais, tiek su ligoniais, tiek su svei- 
kaisiais, ir miestelyje nebuvo tokios paslapties, kuri jam 
nebūtų buvusi išpažinta. Tėvas Peresas matė, kad Grasie- 
lė reguliariai lanko bažnyčią, jis puikiai žinojo pasako- 
jant apie daugybę Doloresos Pinjero meilužių. Mergytei, 
žinoma, buvo nepakeliamai sunku gyventi tokiomis sąly- 
gomis, tačiau kas galėjo jai padėti? Kunigas nuoširdžiai 
stebėjosi tuo, kad Grasielė augo tokia geraširdė, jautri ir 
niekada nesiskundė savo gyvenimu namie. 

Kiekvieną sekmadienio rytą Grasielė pasirodydavo 
bažnyčioje tvarkingais, švariais drabužiais, kuriuos — jis 
buvo tuo įsitikinęs — ji skalbėsi pati. Tėvas Peresas žino- 
jo, kad visi miestelio vaikai vengia Grasielės, ir nuošir- 
džiai jos gailėjosi. Kas sekmadienį, reguliariai, jis steng- 
davosi skirti jai po pamaldų bent kiek laiko, o kai būda- 
vo nelabai užsiėmęs, vesdavosi į mažą kavinukę pavai- 
šinti ledais. 

Žiemą Grasielė gyvendavo dar nuobodžiau ir niūriau. 
Las Navas del Markesas buvo įsikūręs slėnyje, iš visų 
pusių apsuptame kalnų, todėl žiemos čia tęsdavosi po še- 
šis Mėnesius, 

Vasarą būdavo šiek tiek lengviau: miestelį užplūdus 
gausiam turistų srautui, prasidėdavo džiaugsmingos pra- 
mogos, gatvės pagyvėdavo. Turistai rinkdavosi į Manue- 
lio Delgado Baredo aikštę prie nedidelės estrados ir ste- 
bėdavo, kaip basi gyventojai, griežiant orkestrui, susi- 
kibę už rankų į margą ratą, gracingai judėdavo šokda- 
mi sardiną — senovinį katalonų liaudies šokį.  Grasielei 
patikdavo žiūrėti, kaip turistai, susėdę gatvės kavinėse, 
geria aperityvus, kaip vaikšto po pescederia — žuvų tur- 
gavietę, užsuka į vaistinę. Pirmą valandą dienos turistai 
sugužėdavo į vyno rūselį, kur gerdavo chateo, užkąsda- 
mi krabais, alyvuogėmis, keptomis bulvėmis. 

Bet labiausiai Grasielei patikdavo žiūrėti vakarais pa- 
seo. Būreliai vaikinų ir merginų vaikštinėdavo centrinėje 
aikštėje, berniukai žvalgydavosi į mergytes, tuo tarpu jų 
tėvai, senelės ir seneliai budriai sekdavo juos susėdę su 
savo bičiuliais gatvės kavinėse. Tai būdavo lyg ir tradi- 

cinės žvalgytuvės, senų seniausias ritualas. Grasielė la- 
bai norėdavo jame dalyvauti, bet motina drausdavo, 

„Gal nori kekše pasidaryti? — rėkdavo ji ant Grasie- 
lės.— Laikykis nuo berniokų kuo toliau. Jiems iš tavęs 
tik vieno ir reikia. Žinau iš savo patirties“ — su kartėliu 
pridurdavo. 


Diena prabėgdavo beveik nepastebimai, ir ateidavo 
varginanti naktis. Pro ploną uždangą, skyrusią jų lovas, 
Grasielė girdėdavo gyvulišką stenėjimą, bruzdesį, tankų 
alsavimą ir po to būtinai nešvankybes. 

„Greičiau... Giliau!" 

„Cogete!“ 

„Mamame el verga!“ 

„Metelo ei el culo!“ 

Grasielė dar nė dešimties metų neturėdama jau žinojo 
visus nepadorius ispanų kalbos žodžius. Jie būdavo taria- 
mi pašnibždomis ir šūkčiojami  drebančiu balsu, dejuo- 
jant. Aistringi riksmai keldavo Grasielei pasišlykštėjimą, 
podraug — kažkokį nepatirtą alpulį. 

Mauras atsirado jų namuose, kai Grasielei buvo ketu- 
riolika metų. Tokių milžinų ji dar niekad nebuvo mačiu- 
si. Jo oda buvo juoda ir žvilganti, galva nuskusta. Pečiai 
kuo plačiausi, galinga krūtinė ir didžiulės rankos. Jis atė- 
jo naktį, kai Grasielė miegojo, ir ji išvydo jį tiktai rytą: 
atmetęs užuolaidą, jis nuogutėlis nuėjo pro Grasielės lovą 
į išvietę. Pasižiūrėjusi į jį, Grasielė vos neaiktelėjo — 
toks jis buvo didžiulis. „Juk jis padarys galą mano ma- 
mai“, — pagalvojo ji. 

Mauras įsispitrėjo į ją. 

— Nagi, nagi. Kas gi čia dabar? 

Doloresa Pinjero, skubiai šokusi iš lovos, atsistojo gre- 
ta jo. 

— Tai mano duktė, — lakoniškai tarstelėjo ji. 

Grasielė visai sumišo išvydusi nuogą motinos kūną 
greta vyriškio. 

Mauras nusišypsojo, parodydamas gražius lygius bal- 
tus dantis. 

— Kuo tu vardu, gražuole? 

Sutrikdyta jo nuogumo, Grasielė nieko negalėjo atsa- 

— Jį vardu Grasielė. Ji kvailoka. 

— Ji — gražuolė. Esu tikras, kad jaunystėje ir tu to- 
kia buvai. 

— Aš ir dabar jauna, — nutraukė jį Doloresa ir pasi- 
suko į dukterį. — Renkis. Pavėluosi į mokyklą. 

— Taip, mama. 

Mauras tebestovėjo ir žiūrėjo į ją. Paėmusi jį už ran- 
kos, moteris koketiškai pasakė: 

— Eime į lovą, guerido. Mes dar nebaigėm. 

— Luktelėk,— atsakė Mauras, vis dar stebeilydamas 
į Grasielę. 


Mauras apsigyveno pas jas. Kasdien, grįždama iš mo- 
kyklos, Grasielė melsdavosi, kad jis išeitų. Nežinia kodėl, 
bet jis keldavo jai kažkokią baimę. Jis visada būdavo 
mandagus jai, neleisdavo sau jokio familiarumo su ja, ta- 
Čiau pakakdavo vien pagalvoti apie jį, ir ji imdavo drebėti. 

Su motina jis elgdavosi šiek tiek kitaip. Kone visą lai- 
ką Mauras praleisdavo iligelyje prie butelio. Jis paimda- 
vo iš Doloresos visus jos uždirbtus pinigus. Naktimis Gra- 
sielė dažnai girdėdavo, kaip jis mušdavo motiną, ir ry- 
tais Doloresa pasirodydavo su mėlyne po akimi arba per- 
skelta lūpa. 

— Kam tau jo reikia, mama? — klausdavo Grasielė. 

— Tu nesuprasi, — niauriai atsakydavo motina.— Jis — 
tikras vyras, ne toks striukis kaip kiti. Ir jis žino, ko rei- 
kia moteriai.— Paskui koketiškai pasipurenusi ranka plau- 
kus, ji pridurdavo:— Be to, jis beprotiškai myli mane. 

Grasielė tuo netikėjo. Ji žinojo, kad Mauras tik naudo- 
jasi jos motina, bet nedrįsdavo ginčytis. Ji per daug bijo- 
jo motinos rūsčio, nes Doloresa Pinjero, netekusi savitvar- 
dos, tartum išprotėdavo. Kartą ji vaikėsi Grasielę su vir- 
tuviniu peiliu vien todėl, kad mergaitė išdrįso užplikyti 
arbatos vienam iš „dėdžių“. Ž 


Ankstų sekmadienio rytą Grasielė rengėsi į bažnyčią. 
Motina buvo išėjusi dar anksčiau nunešti pasiūtų suknių. 
Kai Grasielė nusivilko naktinius marškinius, užuolaida 
atsidengė ir pasirodė Mauras. Jis buvo nuogas. 

— Kur tavo motina, gražuole? 

— Mama išėjo anksti. Jai reikėjo nunešti užsakymus. 

Mauras spigino akis į nuogą Grasielę. 

— Tu iš tikrųjų gražuolė — meiliai pasakė jis. 

Grasielė pajuto, kaip ėmė liepsnoti jos veidas. Ji Ži- 
nojo, ką turėtų daryti. Reikėtų prisidengti savo nuogybę, 
apsivilkti palaidinę, sijoną ir išeiti. Bet ji stovėjo ir ne- 
galėjo pajudėti iš vietos. Ji žiūrėjo, kaip jo varpa ima 
didėti, augti tiesiog jos akivaizdoje. Ji išgirdo ausyse 
skambant balsus: „Greičiau. .. giliau!" 

Ji pasijuto vos nealpstanti. 

— Tu dar vaikas, — kimiai pasakė Mauras.— Renkis ir 
eik. 

Grasielė netikėtai pati sau žengė. Žengė prie jo. Ištie- 
susi rankas, apkabino jį per liemenį ir pajuto įsitempusį 
jo kūną. 

— Ne,— sudejavo ji — Aš ne vaikas. 

Po to buvo su niekuo nepalyginamas skausmas. Kan- 
kinantis, nepakeliamas ir podraug svaiginantis, puikus. 
Stipriai apglėbusi rankomis Maurą, ji rėkė ištikta eksta- 
zės, jausdama orgazmą po orgazmo. „Štai kokia ta paslap- 
tis“, — šmėsčiojo Grasielės galvoje. Kaip nuostabu paga- 
liau suvokti visatos paslaptį, tapti paties gyvenimo da- 
lele, patirti tikrąjį, amžinąjį džiaugsmą. 

— Ką jūs čia išdarinėjate? — nuskardėjo.  Doloresos 
Pinjero spiegimas, ir tą pačią akimirką viskas tarsi apmi- 
rė, sustingo laikas. Ji stovėjo greta lovos žiūrėdama į sa- 
vo dukterį ir Maurą. 

Netekusi žado iš siaubo, Grasielė žvilgtelėjo į moti- 
ną. Doloresos akyse žėrėjo beprotiškas įniršis. 

— „Ak tų, kale, — sužvigo ji — Tu šlykštus padare! 

— Mama, prašau tavęs. . 

Griebusi sunkią geležinę peleninę, padėtą greta lovos, 
Doloresa atsivėdėjusi trenkė ja dukteriai per galvą. 

Daugiau Grasielė nieko neatsiminė. 

Ji atsipeikėjo ligoninėje, didelėje šviesioje palatoje, 
kur stovėjo du tuzinai lovų ir visos buvo užimtos. Šen ir 
ten Zujo sanitarės. 


Grasielei galva plyšo nuo baisaus skausmo. Vos paju- 
dės — ir skausmas lyg ugnis sklinda po visą kūną. Ji gu- 
lėjo klausydamasi kitų pacienčių riksmų ir dejonių. 

Vakare prie jos lovos priėjo jaunas gydytojas. Jam 


51 


buvo vos per trisdešimt metų, bet jis atrodė senstelėjęs iš 
nuovargio. 

— Štai ir nubudome,— pasakė jis. 

— Kur aš? — jai skaudėjo net kalbant. 

— Tu Avilos provincijos ligoninėje, labdaros palato- 
je. Tave pas mus atgabeno vakar. Buvai pasibaisėtinos 
būklės. Gavome susiūti tau kaktą,— tęsė daktaras.— Mūu- 
sų vyriausiasis chirurgas to ėmėsi pats. Jis pasakė, jog 
esi per graži, kad vaikščiotum randuota. 

„Jis klysta, — pamanė Grasielė— Randas liks visam 
gyvenimui". 


Kitą dieną Grasielę aplankė tėvas Peresas. Sanitarė 
pristūmė kėdę prie lovos. Kunigas pažiūrėjo į išblyškusią 
gražią mergaitę, ir jam suspaudė širdį. Krapus atsitikimas 
su ja sukėlė skandalą Las Navas del Markese, bet nieko 
nebebuvo galima pakeisti. Doloresa Pinjero pareiškė po- 
licijoje, kad jos duktė griuvo ir prasiskėlė galvą. 

— Tau geriau, mano kūdiki? — paklausė tėvas Pere- 
sas. 

Grasielė linktelėjo, ir nuo to judesio tuojau pat jai 
sutvinksėjo galvoje. 

— Policija nori žinoti, kas atsitiko. Ar nenorėtum man 
ko nors papasakoti? 

Įsiviešpatavo ilga tyla. 

— Aš griuvau,— pagaliau pasakė ji. 

Jam buvo sunku žiūrėti jai į akis. 

— Suprantu. 

Jautė baisų širdies skausmą, kad turės jai tai pasakyti. 

— Grasiele, aš kalbėjausi su tavo motina. 

Grasielė viską suprato. 

— Man negalima grįžti namo, taip? 

— Bijau, kad taip. Mes dar pasikalbėsime apie tai. 

Tėvas Peresas paėmė Grasielę už rankos: 

— Rytoj aš aplankysiu tave. 

— Dėkui, tėve. 

Jam išėjus, Grasielė gulėjo ir meldėsi: „Gailestingasis 
Dieve, leisk man numirti. Aš nenoriu gyventi“. 

Nebuvo kur nei pas ką eiti. Ji niekada nebepamatys 
savo namų. Niekada nebepamatys savo mokyklos, pažįsta- 
mų mokytojų veidų. Šiame pasaulyje jai nieko nebeliko. 

Prie jos lovos stabtelėjo sanitarė. 

— Ar tau ko nors reikia? 

Apimta nevilties, Grasielė pažiūrėjo į ją. Ką ji galė- 
jo atsakyti? 

Kitą dieną vėl atėjo tas pats jaunasis gydytojas. 

— Turiu tau gerų naujienų, — nelabai ryžtingai pasa- 
kė jis.— Tu jau sveika, gali išsirašyti. 

Tai buvo netiesa, tiesa buvo tik tai, ką jis pridūrė: 

— Mums reikia vietos palatoje. 

Ji galėjo eiti, tačiau kur? 


Po valandos atėjo tėvas Peresas, su juo buvo dar vie- 
nas dvasininkas. 

— Čia tėvas Berendas, senas mano bičiulis. 

Grasielė pažvelgė į liguistai geibų dvasininką. 

— Tėve. 

„Jis teisus, — pagalvojo tėvas Berendas.— Ji puiki“. 

Tėvas Peresas papasakojo jam, kas. atsitiko Grasielei. 
Dvasininkas tikėjosi pamatysiąs tos aplinkos, kurioje gy- 
veno vaikas, poveikio žymes: atšiaurumą, įžūlumą ar 
stengimąsi sukelti gailestį. Tačiau mergaitės veidas nero- 
dė nieko panašaus. 

— Man labai gaila, kad taip vargai, — kreipėsi į ją tė- 
vas Berendas. 

Už tų žodžių slypėjo kažkas daugiau. 

Tėvas Peresas tarė: 

— Grasiele, man reikia grįžti į Las Navas del Markesą. 
Palieku tave tėvo Berendo globai. 

GIrasielę staiga apėmė panika. Jai atrodė, kad nutrūks- 
ta paskutinė gijelė, rišanti ją su namais. 

— Neišeikit, — ėmė maldauti ji. 

Tėvas Peresas paėmė jos ranką į savąją. - 

— Aš žinau, kad jautiesi esanti vieniša,— šiltu balsu 
pasakė jis.— Tačiau tai netiesa. Patikėk, mano kūdiki, tai 
netiesa. 

Prie lovos priėjo sanitarė su ryšulėliu. Atkišo jį Grasie- 
lei. 

— Čia tavo drabužiai. Deja, tau reikia išeiti. 

Ji dar labiau supanikavo. 

— Dabar? 

Kunigai susižvalgė. 

— Kodėl negalėtum apsirengti ir eiti su manim? — 
pasiūlė tėvas Berendas.— Mudu pasikalbėtume. | 

Po penkiolikos minučių tėvas Berendas ir Grasielė išė- 
jo per ligoninės duris į šiltą saulės šviesą. Prieš ligoninę 
buvo sodas, kuriame augo ryškios gražios gėlės, bet Gra- 
sielė buvo tokia prislėgta, kad net nepastebėjo jų. 


„ Kai jie jau sėdėjo tėvo Berendo kabinete, jis pasakė: 

— Tėvas Peresas sakė, kad tu neturi kur eiti. 

Grasielė linktelėjo. 

— Jokių giminaičių? 

— Tiktai. ..— Jai sunku buvo tai ištarti: — Tik mano 
mama. 

— Tėvas Peresas sakė, kad tu reguliariai lankydavaisi 
savo miesto bažnyčioje. 

„Miesto, kurio aš niekada nebepamatysiu“. 

— Taip. 

Grasielė prisiminė, kaip sekmadienių rytais ji eidavo 
į bažnyčią, kaip gražu ten būdavo per mišias „ir kaip ji 
trokšdavo susitikti su Jėzumi, išsivaduoti iš gyvenimo 
kančių. 

— Grasiele, ar niekada nepagalvodavai apie vienuo- 
lyną? 

— Ne. 

Ji krūptelėjo vien nuo tokios minties. 

— Čia, Aviloje, yra vienuolynas. Tai cistersių vienuo- 
lynas. Ten tavimi pasirūpintų. 

— Aš... aš nežinau. 

Ta mintis baugino ją. 

— Toks gyvenimas ne visiems įmanomas, — tęsė tėvas 
Berendas.— Turiu perspėti tave, kad tame vienuolyne la- 
bai griežtos taisyklės. Įėjusi tenai ir davusi vienuolės įža- 
dus, kartu tu pasižadi Viešpačiui niekada neapleisti jo 
buveinės. 

Grasielė sėdėjo žiūrėdama pro langą, ir jos galvoje 
knibždėjo prieštaringos mintys. Sumanymas visiškai atsis- 
kirti nuo pasaulio baugino ją. „Tas pats, kaip eiti į kalė- 
jimą". Kita vertus, ko ji gali laukti iš šio pasaulio? Nepa- 
keliamo skausmo ir nevilties. Ji dažnai pagalvodavo apie 
savižudybę. Tuo galėjo baigtis jos kančios. 

— Tu pati turi apsispręsti, mano vaike, — pasakė tėvas 
Berendas.— Jei nori, aš suvesiu tave su garbiąja abate. 
— Gerai,— linktelėjo galva Grasielė. 


Šventoji motina stebėjo sėdinčios prieš ją mergaitės 
veidą. Praeitą naktį pirmąkart per daug metų ji išgirdo 
balsą: „Pas tave ateis jaunutė būtybė. Apgink ją“. 

— Kiek tau metų, mano mieloji? 

— Keturiolika, 

„Ganėtinai didelė“. Romos popiežius XIV amžiuje iš- 
leido įsaką, leidžiantį stoti mergaitėms į vienuoles nuo 
dvylikos metų. 


„Man baisu“.— Žodžiai lyg aidas atsimušė Betinos gal- 
voje: — „Man baisu..." 

Tai buvo taip seniai. Ji kalbėjo savo kunigui: 

— Nežinau, ar tai mano pašaukimas, tėve. Man baisu. 

— Betina, pirmasis bendravimas su Viešpačiu gali su- 
kelti didžiulį nerimą, labai sunku ryžtis paaukoti jam sa- 
vo gyvenimą. 

„Kaip aš suradau savąjį pašaukimą?“ — mąstė Betina. 

Religija niekados jos nedomino. Būdama paauglė, ji 
niekada nevaikščiojo į bažnyčią, nelankė sekmadieninės 
mokyklos. Tuo metu jai labiau rūpėjo vakarėliai, pašvai- 
tai ir berniukai. Jeigu jos draugų iš Madrido būtų pa- 
prašę išvardyti galimas kandidates į vienuoles, ji būtų bu- 
vusi paskutinė tame sąraše. Tiksliau, apskritai nebūtų pa- 
tekusi į jį. Bet tuo metu, kai jai sukako devyniolika metų, 
atsitiko nemaža įvykių, pakeitusių jos gyvenimą. 

Kartą gulėdama lovoje ji per miegus išgirdo balsą: 
„Betina, kelkis ir išeik į lauką". 

Ji atsimerkė ir išsigandusi atsisėdo. Įjungusi stalinę 
lempą, pamatė esanti viena. „Koks baisus sapnas". 

Bet balsas buvo toks realus. Ji vėl atsigulė, bet ne- 
įstengė užmigti. 

„Betina, kelkis ir išeik į lauką". 

„Tai mano pasąmonė,— pagalvojo ji.— Kodėl turėčiau 
eiti į lauką vėlyvą naktį?" 

Ji įjungė šviesą, bet tuojau ir vėl išjungė ją. „Tai kaž- 
kokia beprotybė". 

Tačiau apsivilko chalatą, įsispyrė į šlepetes ir nulipo 
žemyn. Namie visi miegojo. 

Ji pravėrė duris į virtuvę, ir tuo metu ją pagavo kaž- 
kokia baimė, nes ji kažkodėl žinojo, kad jai reikės išeiti 
per užpakalines duris į kiemą. Ji apsidairė tamsoje ir pa- 
stebėjo, kaip mėnesienos spindulys nuslydo senu, jau su- 
gedusiu šaldytuvu, kuris buvo naudojamas įrankiams lai- 
kyti. 

Staiga Betina suprato, kadėl ji čia atsidūrė. Kaip už- 
hipnotizuota ji priėjo prie šaldytuvo ir atidarė jį. Viduje 
be sąmonės kiūtojo trejų metų jos broliukas. 

Tai buvo pirmasis atsitikimas. Ilgainiui Betina ėmė lai- 
kyti jį visiškai normaliu reiškiniu. „Matyt, aš išgirdau, 
kaip broliukas išėjo į kiemą. Aš žinojau, kad ten pastaty- 
tas šaldytuvas. Ėmiau nerimauti ir išėjau pasižiūrėti“. 

Kito atsitikimo ji negalėjo taip paprastai paaiškinti. 
Tai atsitiko po mėnesio. 

Betina miegodama išgirdo balsą, kuris pasakė jai: „Tu 
privalai užgesinti ugnį". 

Miegas bematant išlakstė, ji atsisėdo, širdis tankiai 
plakė. Kaip ir praeitą kartą, ji nebegalėjo užmigti. Apsi- 
rengusi chalatą ir apsiavusi šlepetes, ji išėjo į prieškam- 
barį. Nei dūmų, nei ugnies. Ji dirstelėjo į tėvų miegamąjį. 
Ten viskas buvo normalu. Nebuvo gaisro ir broliuko mie- 
gamajame. Nulipusi žemyn, ji apžiūrėjo visus kambarius. 
Jokių gaisro požymių. 

„Kokia kvaiša,— pamanė Betina.— Juk čia buvo vien 
sapnas". 

Ji jau rengėsi gultis, ir tada namą sudrebino sprogi- 
mas. Ji ir visa šeima liko sveiki, gaisrininkams pavyko 
užgesinti liepsną. 

— Užsidegė rūsys, — paaiškino gaisrininkas,— ir spro- 
go boileris. 

Po trijų savaičių atsitiko dar vienas dalykas. Šį kartą: 
nebe sapne. 

Betina sėdėjo prie namo ir skaitė, o per kiemą ėjo kaž- 
koks nepažįstamasis. Jis pasižiūrėjo į ją, ir tą akimirką ji 
pajuto nuo jo sklindant kažką pikta, beveik fiziškai pa- 
juto. Pasisukęs jis nuėjo. 

Betina niekaip negalėjo jo pamiršti. 

Po trijų dienų, atsidūrusi vienoje įstaigoje, ji laukė 

lifto. Lifto durys atsidarė, ir ji jau rengėsi žengti į vidų, 
tačiau žvilgsnis užkliudė liftininką. Tai buvo tas pats žmo- 
gus, kurį ji matė sode prie savo namų. Išsigandusi Betina 
atsitraukė atatupsta. Durys užsidarė, ir liftas ėmė kilti auk- 
štyn. Bet po kelių akimirkų nutrūkęs jis nukrito, ir visi 
buvusieji jame žuvo. 

Artimiausią sekmadienį Betina nuėjo į bažnyčią. 

„Gailestingasis Dieve, aš nežinau, kas man darosi, ir 
man baisu. Prašau Tavęs, parodyk man kelią, pasakyk, ko 
tu nori iš Manęs?" 

Atsakyta buvo tą pačią naktį sapne. Balsas ištarė vie- 
nintelį žodį: „Įsišventinimas“. 

Ji galvojo apie tai visą naktį, o rytą nuėjo pas kuni- 
84. 

Jis įdėmiai išklausė ją. 

— Ol! Tau teko laimė būti išrinktajai. Tave išsirinko 
pats Viešpats. 

— Kuriam tikslui išsirinko? 

— Ar tu nori paaukoti savo gyvenimą Viešpačiui, ma- 
no vaike? | 

— Aš... aš nežinau. Man baisu. 

Bet galiausiai ji išėjo į vienuolyną. 

„Aš pasirinkau teisingą kelią — mąstė garbioji motina 
Betina,— nes niekada nesu patyrusi didesnės laimės...“ 

Ir štai dabar tas likimo sugniuždytas kūdikis kalba 
jai: ,,Man baisu". 

Šventoji motina paėmė Grasielės ranką. 

— Neskubėk, Grasiele. Dievas tavęs neapleis. Gerai 
pagalvok ir ateik, tada mudvi tai aptarsime. 

Tačiau ką ji galėjo galvoti? „Šiame pasaulyje aš netu- 
riu kur dėtis, — pagalvojo Grasielė— (O tyluma atneštų 
man ilgai lauktą ramybę. Esu prisiklausiusi per daug bai- 
sių garsų“.— Pažvelgusi į garbiąją motiną, ji pasakė: 

— Aš su džiaugsmu renkuosi nebylystę. 


Tai atsitiko prieš septyniolika metų, nuo tada Grasielė 
pirmą kartą pasijuto nurimusi. Jos gyvenimas buvo skir- 
tas Dievui. Su praeitimi niekas nebesiejo. Jai buvo atleista 
už visą tą siaubą, kuriame ji užaugo. Ji — Kristaus suža- 
dėtinė, ir baigiantis gyvenimui nueis pas Jį. 

Metai slinko bežadėje tyloje, ir nors retsykiais ją ka- 
muodavo naktiniai košmarai, siaubingi garsai pamažu dilo 
iš atminties. 


Seseriai Grasielei buvo pavesta darbuotis sode, kur ji 
prižiūrėdavo gėles — Viešpaties kūrybos stebuklą. 

Jos panėšėjo į mažytes vaivorykštes, ir Grasielei ne- 
atsibosdavo jomis grožėtis. 

Aukštos vienuolyno sienos lyg iškilę uolėti kalnai su- 
po ją iš visų pusių, bet Grasielė nesijautė įkalinta. Jo sie- 
nos atskyrė ją nuo to baisaus pasaulio, pasaulio, kurio ji 
nebenorėjo matyti. 


Grasielė vienuolyne gyveno rami ir patenkinta. Bet 
štai dabar kraupūs košmarai tapo tikrove. Į jos pasaulį 
įsibrovė barbarai. Jie išvarė ją iš tylaus prieglobsčio į tą 
pasaulį, kurio ji visiškai išsižadėjo. Vėl ją užgriuvo visos 
jos nuodėmės, į širdį smelkėsi siaubas. Sugrįžo Mauras. 
Savo veidu ji jautė karštą jo alsavimą. Priešindamasi Gra- 
sielė atsimerkė. Užvirtęs ant jos vienuolis, stengdamasis 
paimti ją, kartojo: 

— Nesispardyk, seserie. Tau patiks! 

— Mama! — sukliko Grasielė.— Mama! Padėk! 


7 SKYRIUS 


Liučija Karminė ėjo gatve su Megana ir Terese ir jau- 
tėsi puikiai. Buvo nepaprastai malonu vėl apsivilkti mote- 
Tiškus drabužius ir jausti, kaip plonas šilkas glamonėja 
odą. Ji žvilgtelėjo į seseris“ Nespėjusios apsiprasti su 
naujais apdarais, jos ėjo kažkaip įsitempusios ir su savo 
sijonais bei kojinėmis atrodė nerangios, sutrikusios. „Lyg 
būtų -nukritusios iš kitos planetos. Akivaizdu, kad čia 
joms ne vieta, — pagalvojo Liučija.— Lygiai taip sėkmin- 
gai galėtų eiti užsikabinusios lentelę: „Čia aš, gaudykit 
mane". 

Iš trijų moterų prasčiausiai jautėsi sesuo Teresė. Tris- 
dešimt vienuoliško gyvenimo metų išmokė ją visokerio- 
po kuklumo, ir dabar ją užgriuvę įvykiai viską sudarkė. 
Pasaulis, kuriame ji kadaise gyveno, dabar atrodė nebe- 

realus. Realus buvo vienuolynas, ir ji troško sugrįžti į tą 
slėptuvę, kur saugotų aukštos jo sienos. 

Greta einanti Megana jautė į save nukreiptus vyrų 
žvilgsnius ir raudonavo. Ji taip ilgai gyveno tarp moterų, 
kad neįprasta buvo net matyti vyrus, o ką jau kalbėti apie 
jai skirtas šypsenas. Tai buvo kažkaip nekuklu, nepado- 
ru ir podraug jaudino. Vyrai žadino seniai palaidotus Me- 
ganos jausmus. Pirmą kartą po daugelio metų ji pasijuto 
esanti moteris. 

Jos ėjo pro jau matytą barą; iš jo garsiai trenkė mu- 
zika. Kaip ten brolis Kariljas pavadino ją? „„Rokenrolas. 
Dabar jį labai mėgsta jaunimas“. Kažkas nedavė jai ra- 
mybės. Ir Megana staiga suprato kas. Kai jos ėjo pro kino 
teatrą, vienuolis. pasakė: „Tiesiog pasipiktinimą kelia tai, 
ką dabar leidžiama rodyti kino teatruose. Tas iilmas — 
tikra pornografija. Visa, kas slapčiausia ir intymu, viešai 
demonstruojama". 

Meganos širdis ėmė neramiai daužytis. Jeigu brolis Ka- 
riljas praleido vienuolyne pastaruosius dvidešimt metų, iš 
kur jis sužinojo apie rokenrolą ir koks čia filmas rodo- 
mas? Kažkas čia ne taip. 

Atsigręžusi į Liučiją ir Teresę, ji ryžtingai tarė: 

— Mums reikia grįžti į parduotuvę. 

Pamačiusios, kad Megana apsisukusi nukūrė atgal, jos 
skubiai nusekė paskui ją. 

Pritrėkšta prie grindų Grasielė beviltiškai draskėsi na- 
gais ir stūmė šalin Karilją, stengdamasi ištrūkti. 

Gulėk ramiai! Velniai tave griebtų! — jis sunkiai 
švokštė. 

Išgirdęs garsus, jis pakėlė akis. Paskutinis daiktas, ku- 
Iį jis atsiminė, buvo virš jo galvos iškelto bato kulnis. 

Pakėlusi drebančią Grasielę, Megana apkabino ją. 

— Nagi, nagi. Viskas gerai. Daugiau jis tavęs nebe- 
palies. 

Tik po kurio laiko Grasielė įstengė kalbėti. 

— Jis... jis. šį kartą tai buvo ne mano kaltė,— jos 
balsas skambėjo maldaujamai. 

Į parduotuvę įėjo Liučija ir Teresė. Liučijai vieno 
žvilgsnio pakako, kad suprastų, kas čia atsitiko. 

— Niekšas! 

Ji pažiūrėjo į gulintį ant grindų be sąmonės pusnuogį 

žmogų. Nieko nedelsdama, Liučija griebė nuo lentynos ke- 
lis diržus, tvirtai suveržė Migeliui Kariljui rankas už nu- 
garos. 

— Surišk jam kojas, — paliepė ji Meganai. 

Megana griebėsi darbo. Pagaliau Liučija atsistojo ir 
patenkinta apžiūrėjo, ką nuveikusi. 

— Na va. Dabar, kai parduotuvę atidarys, jis gaus pa- 
siaiškinti, ką čia darė. 

Ji atidžiai pažvelgė į Grasielę: 

— Ar tau viskas gerai? 

— Aš... taip.— Ši mėgino nusišypsoti. 

— Geriau mums būtų eiti iš čia — pasakė Megana.— 
Renkis. Greičiau. 

Kai jos jau susirengė eiti, Liučija pasakė: 

— Luktelėkit. 

Ji priėjo prie kasos ir paspaudė vieną mygtuką. Vidu- 
je buvo keli šimtai pesetų. Susirinkusi pinigus, ji paėmė 
nuo prekystalio piniginę ir susidėjo juos ten. Pastebėjusi 
smerkiamą Teresės žvilgsnį, Liučija pasakė: 

— Tai reikia vertinti kitaip, seserie. Jei Viešpats ne- 
būtų norėjęs, kad mes gautume tuos pinigus, jis nebūtų 
ten jų padėjęs. 


Jos sėdėjo kavinėje ir šnekėjosi. 

— Mums reikia kuo greičiau perduoti kryžių Menda- 
vijos vienuolynui, — kalbėjo sesuo Teresė— Ten mes vi- 
sos būsime saugios. 

„Išskyrus mane,— pagalvojo Liučija — Mano saugu- 
mas — Šveicarijos banke. Bet viskam ateis laikas. Pirma 
turiu gauti tą kryžių". 

— Mendavijos vienuolynas — nuo čia į šiaurę, ar ne? 

— Taip. 

— Tie žmonės mūsų ieškos visuose miestuose. Todėl 
šią naktį Mes praleisime kalnuose. 

„Niekas ten jos neišgirs, net jei ji ir imtų rėkti". 

Padavėja atnešė valgiaraštį. Seserys ėmė skaityti jį, ir 
jų veidai atrodė suglumę. 

Tuomet Liučija suprato. Tiek metų jos neturėjo gali- 
mybės rinktis. Vienuolyne jos paklusniai kramsnodavo 
paprastą ten duodamą valgį. O dabar išvydo ilgą nežino- 
mų patiekalų sąrašą. 

Pirmoji prašneko sesuo Teresė. 

— Aš... Prašom man kavos ir duonos. 

— Ir man,— pasakė sesuo Grasielė. 

— Mūsų laukia sunkus kelias, — pasakė  Megana.— 
Siūlau užsisakyti ko nors sotesnio, pavyzdžiui, kiaušinių. 

Liučija pažvelgė į ją nustebusiomis akimis. „(O šita ne- 
kvaila. Su ja reikia elgtis atsargiau“, — pagalvojo ji, o 
garsiai pasakė: 

— Sesuo Megana teisi. Leiskit, aš pati užsakysiu, sese- 
IYS. 

Ji paprašė apelsinų, tortillas de pataias, kiaulienos, 
karštų bandelių, džemo ir kavos. 

— Nedaug laiko turime, — perspėjo ji padavėją. 

Pusę penkių, prieš siestos pabaigą, miestas imdavo nu- 
busti. Ji norėjo iškeliauti, kol parduotuvėje dar nesurado 
Migelio Kariljo. 

Kai atnešė valgius, seserys tebesėdėjo įsispoksojusios 
1 Ją. 

— Vaišinkitės, — paragino jas Liučija. 

Jos ėmė valgyti iš pradžių droviai, paskui malonumas 
išstūmė kaltės jausmą. 

Tik su vienintele seserimi Terese iškilo keblumų. Atsi- 
kandusi kąsnelį, ji tarė: 

— Aš... aš negaliu. Tai — principų išsižadėjimas. 

— Seserie, juk tu nori pasiekti vienuolyną? — paste- 
bėjo sesuo Megana.— Tuomet privalai valgyti, kad palai- 
kytum savo jėgas. 

— Gerai, — nenatūraliu balsu atsakė sesuo Teresė, — 
aš pavalgysiu, bet prisiekiu, kad be jokio malonumo. 

— Gerai, seserie. Valgyk,— pasakė Liučija, vos tvar- 
dydamasi nesijuokusi. 

Kai jos pavalgė, Liučija užmokėjo pagal sąskaitą iš 
parduotuvės kasos paimtais pinigais, ir jos išėjo į saulė- 
kaitą. Gatvės ėmė atgyti, pradėjo atverti duris parduotu- 
vės. „Dabar Migelį Karilją jau tikriausiai surado, — pagal- 
vojo Liučija. 

Liučija ir Teresė skubėjo apleisti miestą, bet Grasielė 
ir Megana ėjo lėtai, pakerėtos miesto vaizdų, garsų ir kva- 
pų. Tr tik tada, kai jos, išėjusios iš miesto, pasuko kalnų 
link, Liučija pajuto palengvėjimą. Jos ėjo tiesiai į šiaurę, 
kildamos vis aukštyn, lėtai įveikdamos kalnuotą vietovę. 

Liučijai taip ir knietėjo paklausti seserį Teresę, ar neno- 
rėtų ši leisti panešti jai savąjį nešulį, bet ji baiminosi, kad 
koks nors neatsargus žodis nesukeltų pagyvenusios mo- 
ters įtarimo. 

Kai jos pasiekė mažą kalnuotą laukymę, apsuptą me- 
džių, Liučija pasiūlė: 

— Galėtume pernakvoti čia, 0 rytą toliau keliautume 
į Mendavijos vienuolyną. 

Patikėjusios ja, visos pritariamai linktelėjo. 


Saulė lėtai ritosi dangaus žydryne, laukymėje buvo 
tylu, tik malonūs vasaros garsai drumstė tą tylumą. Ir štai 
atėjo naktis. 

Moterys sugulė žalioje žolėje netoli viena kitos. 

Įsiklausydama į aplinkui viešpataujančią tylą, Liučija 
gulėjo ir laukė, kol visos sumigs, kad galėtų griebtis su- 
manymo. 

Sesers Teresės neėmė miegas. Ji keistai jautėsi gulė- 
dama po žvaigždėtu dangumi tarp kitų seserų. Dabar jos 
įgijo vardus, veidus ir balsus, ir ji baiminosi, kad Dievas 
nubaus ją už tas draudžiamas žinias. Ji jautėsi tokia su- 
trikusi. 

Seseriai Meganai irgi buvo sunku užmigti. Vis dar ne- 
atlėgo dieną patirti įspūdžiai. „Kaip aš supratau, kad 
vienuolis buvo sukčius? — galvojo ji — Ir kaip man pa- 
kako drąsos išgelbėti seserį Grasielę?" Ji nusišypsojo, ne- 
įstengdama susitvardyti ir leisdama bent kiek pasididžiuo- 
ti savimi, nors žinojo, kad puikybė yra nuodėmė. 

Išvarginta jos daliai tekusio išbandymo, Grasielė mie- 
gojo. Ji blaškėsi ir vartėsi per miegą, slapstydamasi nuo 
persekiotojų, kurie vijosi ją tamsiais ir ilgais, nesibai- 
giančiais koridoriais. 

Liučija Karminė nejudėdama gulėjo ir laukė. Taip iš- 
laukusi maždaug dvi valandas, ji tyliai atsikėlė ir tamsoje 
nusėlino prie sesers Teresės. Ji paims ryšuliuką ir dings. 

Prisiartinusi prie sesers Teresės, Liučija pamatė, jog 
vienuolė nemiega, o klūpo ir meldžiasi. ,Prakeikimas!" Ji 
skubiai pasišalino. 

Liučija vėl atsigulė stengdamasi sukaupti kantrybę. 
Juk sesuo Teresė negali melstis kiaurą naktį. Ji turės at- 
sigulti miegoti. 

Liučija apgalvojo savo planą. Iš kasos paimtų pinigų 
jai pakaks autobusu arba traukiniu pasiekti Madridą. Ten 
nesunku bus rasti lupikautoją. Ji jau matė save įeinančią 
į lombardą ir atkišančią jam aukso kryžių. Lupikautojas 
tikriausiai įtars, kad kryžius vogtas, bet nesvarbu. Bus 
daug norinčiųjų jį įsigyti. 

„Duosiu jums už jį tūkstantį pesetų“. 

„Greičiau jau pati parsiduosiu". 

„Šimtą penkiasdešimt tūkstančių pesetų ' 

„Geriau išlydysiu jį ir išpilsiu į kanalizacijos griovį“ 

„Du šimtus tūkstančių pesetų. Tai mano paskutinis pa- 
siūlymas". 

„Jūs tiesiog begėdiškai apiplėšiate mane, bet aš su- 
tinku“ 

Lupikautojas nekantriai siekia jo. 

„Bet su viena sąlyga“, — priduria ji. 

„Sąlyga?“ 

„Taip. Kažkur pradingo mano pasas. Ar nežinote, kas 
galėtų man padėti?“ Iki tol aukso kryžius vis dar bus jos 
rankose. 

Kiek padelsęs jis pasakys: „Turiu vieną pažįstamą, jis 
gali padėti". 

Ir viskas sutvarkyta. Ji jau keliauja į Šveicariją, į lai- 
svę. Ji prisiminė, ką jai sakė tėvas: „Ten tiek pinigų, kad 
tau užteks dešimčiai gyvenimų". 

Jos akys ėmė merktis. Diena buvo ilga. Snūduriuoda- 
ma Liučija išgirdo toli, miestelyje, gaudžiant bažnyčios 
varpą. Jis žadino prisiminimus apie kitą vietą, kitą laiką... 


8 SKYRIUS 


Taormina, Sicilija, 1968 


Kas rytą ją žadindavo tolimų San Dominiko bažnyčios, 
esančios Taorminą supančiuose Peloritanijos kalnuose, 
varpų gaudesys. Jai patikdavo nubusti iš lėto, alsiai, lyg 
katei pasirąžant. Ji neatsimerkdavo, nes žinodavo, jog 
tuojau prisimins kažką labai malonaus. „Kas gi tai?" Klau- 
simas Maloniai erzindavo ją, ir ji vydavo jį šalin, neno- 
rėdama greito atsakymo, stengdamasi pratęsti malonumą. 
Ir štai ji jau vėl apimta džiugaus suvokimo: ji — Liučija 

Marija Karminė, Andželo Karminės duktė, o to pakaktų 
kiekvienam pasijusti laimingiausiu žmogumi žemėje. 

Jie gyveno didelėje pasakiškoje viloje, kur tarnų bu- 
vo daugiau, negu galėjo suskaičiuoti penkiolikmetė Liu- 
Čija. Kas rytą asmens sargybinis veždavo ją į mokyklą 
šarvuotu limuzinu. Ji augo supama gražiausių apdarų ir 
brangiausių žaislų visoje Sicilijoje, ir mokyklos draugai 
jai pavydėjo. 

Bet didžiausias Liučijos pasididžiavimas buvo jos tė- 
vas, gražiausias vyras visame pasaulyje. Jis buvo neaukš- 
tas, tvirtas, vyriško veido ir degančių, jėga spinduliuo- 
jančių rudų akių. Turėjo du sūnus — Arnaldą ir Vikto- 
rą, — bet labiausiai Andželas Karminė brangino savo 
dukterį. Ir Liučija dievino jį. Kai kunigas bažnyčioje kal- 
bėdavo apie Dievą, Liučija visada galvodavo apie savo 
tėvą. 

Rytais jis prieidavo prie jos lovos ir tardavo: 

— Laikas keltis, laikas į mokyklą, fūccia d angelo, 

Angeliškasis veideli. 
Žinoma, tai neatitiko tikrovės. Liučija žinojo iš tikrų- 
jų nesanti gražuolė. „Aš patraukli — galvodavo ji prieka- 
biai tyrinėdama save veidrodyje.— Taip, aš greičiau ryški 
negu graži".— Veidrodyje atsispindėdavo jaunutė tamsaus 
gymio mergaitė ovalo formos veidu, lygiais baltais danti- 
mis, atkakliu smakru,—ar ne per daug atkakliu? — gos- 
liomis putliomis lūpomis, — ar ne per daug putliomis? — 
ir tamsiomis skvarbiomis akimis. Na, veidui gal šio to 
trūko, kad jį būtų galima laikyti gražiu, bet kūnas atiti- 
ko šią sąlygą su kaupu. Liučijos kūnas buvo kupinas mo- 
teriškumo, kurį pabrėžė stamantrios krūtinės apvalumai, 
plonas liemuo ir klubai, kurie einant geidulingai, kviečia- 
mai siūbuodavo. 

— Atrodo, gausime anksti tave tekinti. — juokaudavo 
tėvas. — Netrukus tu varysi vaikinus iš proto, mažoji ma- 
no mergele. 

— Norėčiau ištekėti už tokio kaip tu, tėte, bet tokių 
nėra. 

Jis juokdavosi. 

— Nesirūpink. Surasime tau princą. Esi gimusi po lai- 
minga žvaigžde, ir kada nors tu sužinosi, ką reiškia būti 
vyro glėbyje. 

Liučija užsiplieksdavo raudoniu. 

— Taip, tėte. 

Iš tikrųjų su vyriškiu ji nebūdavo gulėjusi tik pasku- 
tines dvylika valandų. Benitas Patas, vienas iš jos as- 
mens sargybinių, visada gulėdavo jos lovoje, kai tėvas 
išvykdavo iš miesto. Mylėjimasis su Benitu  nuosavuose 
namuose suteikdavo dar aštresnių pojūčių, nes Liučija Ži- 
nojo, kad tėvas užmuštų juos abu, jei sužinotų, ką jie 
veikia. 

Benitui buvo per trisdešimt, ir jo savimeilę glostė tai, 
kad jaunutė gražuolė, nekalta mergelė, visagalio Andže- 
lo Karminės duktė, ne ką kitą, o jį išsirinko pirmuoju sa- 
vo vyriškiu. 

— Ar aš nenuvyliau tavo lūkesčių? — paklausė jis, 
pirmą kartą pabuvęs jos lovoje. 

— Nė kiek, — atsiduso Liučija,— atvirkščiai. 

Ir sykiu pagalvojo: „Žinoma, jis ne toks šaunus kaip 
Marijas, Tonis ar Enrikė, bet tikrai geresnis už Robertą 
ir Leo“. Ji negalėjo prisiminti daugelio kitų vardų. 

Trylikos metų Liučija pasijuto gana ilgai saugojusi 
mergystę. Apsvarsčiusi savo pažįstamų kandidatūras, ji 
ryžosi suteikti laimę Paolui Kosteladui, Andželo Karminės 
asmeninio gydytojo sūnui. Septyniolikmetis Paolas buvo 
ramaus būdo ir stiprus, garsėjo kaip mokyklos futbolo 
žvaigždė. Liučija beprotiškai įsimylėjo jį iš pirmo žvilgs- 
nio. Ji įsigudrindavo kuo dažniau maišytis jam po kojų. 
Paolui nė į galvą neateidavo, kad dažni „atsitiktiniai“ jų 
susitikimai buvo kruopščiai suplanuoti. Dailutę jauną 
Andželo Karminės dukrelę jis laikė vaiku. Tačiau vieną 
karštą rugpjūčio mėnesio dieną Liučija pamanė nebegalin- 
ti ilgiau laukti. Ji paskambino Paolui. 

— Paolai, tai Liučija Karminė. Mano tėvas norėtų apie 
šį tą pasikalbėti su tavim, ir jis prašė sužinoti, ar tu ga- 
lėtum susitikti su juo šiandien mūsų biliardinėje. 

Paolas buvo nustebintas, podraug jautėsi pagerbtas. 
Jis tirpte tirpdavo prieš Andželą Karminę, bet nė nema- 
nė, kad visagalis mafijozas apskritai žino jį egzistuojant. 

— Mielai ateisiu — pasakė Paolas.— Kada jis norėtų 
mane matyti? 

— Trečią valandą. 

Per siestą, kai visi aplinkui miegos. Biliardinė buvo 

įrengta nuošaliai, tolimiausiame erdvių jų valdų pakraš- 
tyje, o tėvo mieste nebuvo. Nė mažiausios rizikos, kad 
kas nors jiems sutrukdys. 

Paolas pasirodė tiksliai paskirtu laiku. Sodo varteliai 
buvo praverti, ir jis nuėjo tiesiai į biliardinę. Sustojęs prie 
uždarų durų, jis pasibeldė. 

— Pone Karmine? 

Jokio atsakymo. Paolas žvilgtelėjo į laikrodį. Atsar- 
giai pravėręs duris, jis žengė į vidų. Patalpoje buvo tam- 
su. 

— Pone Karmine? 

Prie jo ėmė slinkti kažkoks siluetas. 

— Paolai... 

Jis atpažino Liučijos balsą. 

— Liučija, aš ieškau tavo tėvo. Jis čia? 

Ji priėjo arčiau, taip arti, kad Paolas pamatė: ji buvo 
visiškai nuoga. 

— Dieve! — jam užgniaužė kvapą.— Kurių? 

— Aš noriu būti tavo. 

— Beprotė! Juk tu dar vaikas. Aš išeinu. 

Jis ėjo prie durų. 

— Eik, eik. O aš pasakysiu savo tėvui, kad tu mane 
išprievartavai. 

— Ne, to tu nepadarysi. 

— Eik! Ir paskui sužinosi. 

Jis sustojo. Jei Liučija tesės savo grasinimą, tuomet — 
Paolas nė kiek tuo neabejojo — tolesnis jo likimas nu- 
lemtas. Pradžiai jį iškastruos. 

Jis grįžo prie Liučijos, norėdamas ją paprotinti. 

— Liučija, brangioji. 

— Man patinka, kai mane vadini brangiąja. 

— Ne, paklausyk, Liučija. Visa tai labai rimta. Tavo 
tėvas užmuš mane, jei tu pasakysi jam, kad aš tave iš- 
prievartavau. 

— Žinau. 

Jis ryžosi pamėginti dar kartą. 

— Mano tėvui bus užtraukta gėda. Visa mano šeima 
neteks šlovės. 

— Žinau. 

Beviltiška. 

— Ko tu nori iš manęs? 

— Noriu, kad padarytum tai, ko aš tavęs prašiau. 

— Ne. Tai neįmanoma. Tavo tėvas sužinojęs užmuš 
mane. 

— Jei išeisi, jis irgi tave užmuš. Kaip matai, tu negali 
rinktis. 

Jis išgąstingai pažvelgė į ją: 

— Bet kodėl aš, Liučija? 

— Nes aš įsimylėjusi tave, Paolai! 

Suėmusi jo rankas, ji atsargiai uždėjo jas sau ant klu- 
bų. 

— Aš — moteris. Leisk man tai pajusti. 

Blausioje šviesoje Paolas matė jos krūtų gūbrelius su 
standžiais speneliais ir minkštus plaukučius, tamsuojan- 
čius tarpkojyje. 

„Dieve,— pagalvojo Paolas.— Kas vyrui lieka daryti?" 

Ji nusivedė jį prie kušetės ir padėjo nusimauti kelnes. 
Paskui atsiklaupusi lūpomis palietė įsitempusią jo var- 
pą.. „Ji jau turi patirties..." — šmėstelėjo jam mintis. Ir 
jau užgulęs ją, vis giliau smigdamas į jos kūną, jausda- 
mas, kaip stipriai jos rankos apsivijo jį, kaip godžiai 
prigludo prie jo jos šlaunys, jis pagalvojo: „Dieve, ji 
nuostabi". 

Liučija jautėsi atsidūrusi palaimos viršūnėje. Atrodė, 
kad ji tam ir sukurta. Ji intuityviai žinojo, ką ir kada rei- 
kia daryti, kad jie abu patirtų pasitenkinimą. Visas jos 
kūnas degė. Tarsi kildama aukštyn, palengva ji artėjo 
prie orgazmo ir pagaliau pajutusi jį garsiai riktelėjo iš 
džiaugsmo. Sunkiai alsuodami, nuvargę jie dar kurį laiką 
pagulėjo. 

Pagaliau Liučija prašneko. 

— Rytoj tuo pačiu metu, — pasakė ji. 


Kai Liučijai sukako šešiolika metų, Andželas Karminė 
nusprendė, jog laikas jo dukteriai pamatyti pasaulio. Nu- 
lines atostogas Kapryje, Iske, Venecijoje, Romoje ir dau- 
gelyje kitų vietų. 

— Privalai būti kultūringa mergina, ne tokia kaip 
valstietis tavo tėvas. Kelionės praplės tavo akiratį. Kap- 
ryje teta Roza parodys tau kartūzų Švento Jokūbo vienuo- 
lyną, San Mišelio vilą ir Žydrąją grotą... 

— (Gerai, tėte. 

— Venecijoje yra Švento Morkaus bazilika, Dožų rū- 
mai, Švento Jurgio didžioji bažnyčia ir Akademijos gale- 
rija. 

— Taip, tėte. 

— Roma — tai pasaulio lobynas. Ten tu turi aplankyti 
Vatikaną, Šventos Marijos didžiąją baziliką ir, žinoma, 
Borgezės galeriją. 

— Žinoma. 

— O Milanas! Tu turi nueiti į konservatoriją, į kokios 
nors garsenybės koncertą. Tau ir tetai Rozai užsakysiu bi- 
lietus į La Skalą. Florencijoje tu apsilankysi Meno mu- 
ziejuje ir daugybėje kitų muziejų bei bažnyčių. 

— Taip, tėte. 

Kruopščiai apgalvojusi savo maršrutą, Liučija įsigud- 
rino neaplankyti nė vienos iš tų garsiųjų vietų. Tetulytei 
Rozai kasdien reikėjo siestos ir anksti gultis miegoti. 

— Tau irgi reikia ilsėtis, vaikeli. 

— Žinoma, teta Roza. 

Ir tuo metu, kai teta Roza miegodavo, Liučija šokda- 
vo, važinėdavosi cūrrozza su pakinkytu į jį arkliuku, pa- 
puoštu plunksnomis ir skrybėle; linksmindavosi su stu- 
dentais Marina Pikoloje; išsirengdavo į piknikus Bagni di 
Tiberijoje ir buvo pasikėlusi funikulieriumi į Anakaprį, 
kur susipažinusi su studentų prancūzų grupe išvažiavo su 
jais pramogauti į Pjaca Umberto I. 

Venecijoje gražus gondolininkas pakvietė ją į disko 
barą, o žvejas išsivežė drauge į Čiodžu pameškerioti. Tuo 
tarpu tetulytė Roza vis miegodavo. 

Romoje Liučija gėrė iš Apulijos atgabentą vyną ir ap- 
lankė visus žinomus restoranus, tokius kaip Martė, Ran- 
jerį ir Džidžį Fazį. 

Kad ir kur atsidūrusi, Liučija visada rasdavo-mažų nie- 
kuo neypatingų barų ir naktinių klubų su romantiškais 
malonios išvaizdos vyrais ir tuomet galvodavo: „„Brangu- 
sis tėvelis kaip visada buvo teisus. Kelionės praplėtė ma- 
no akiratį“. 


Lovoje ji išmoko kelias kalbas. „„Taip mokytis kalbų 
daug maloniau negu mokykloje per pamokas“. 

Grįžusi namo į Taorminą, ji pasipasakojo vienai savo 
artimiausiai draugei: ,„Aš buvau išėjusi pasivaikščioti 
nuoga po Neapolį, nusitašiau Salerne, kaifavau Florenci- 
joje, dulkinausi Lukoje“. 


Pati Sicilija buvo nuostabi vieta, graikų šventyklų, ka- 
tedrų, arabiškų pirčių ir švabiškų pilių sala. 

Palermas Liučijai atsivėrė kaip triukšmingas, links- 
mybių pilnas miestas, jai labai patiko bastytis Kalse — 
sename arabų kvartale ir lankytis Opera dei Pupi lėlių 
teatre. Tačiau numylėtoji vieta liko gimtoji Taormina. Tai 
buvo miestas paveikslėlis, įsikūręs ant kalvų Jonijos jū- 
ros pakrantėje, iš ten atsivėrė puikus vaizdas. Mieste buvo 
pilna drabužių salonų ir juvelyrinių parduotuvių, barų ir 
gražių senų aikščių, tratorijų bei prabangių viešbučių, to- 
kių kaip ,„Ekcelsior palas“ ir „San Domeniko". 

Vingiuotas kelias, vedantis nuo jūros uosto Naksoso, 
buvo siauras, skardėtas ir pavojingas, ir nuo to laiko, kai 
per penkioliktąjį gimtadienį Liučijai padovanojo automo- 
bilį, ji važinėjo tuo keliu pažeisdama visas įmanomas eis- 
mo taisykles, bet nė karto nebuvo sustabdyta karabinie- 
rių. Šiaip ar taip, juk ji buvo Andželo Karminės duktė. 

Ganėtinai drąsūs arba ganėtinai kvaili žmonės, pasi- 
domėję Andželu Karmine, sužinodavo, kad jis verčiasi 
nekilnojamojo turto prekyba. Tai tam tikra prasme atiti- 
ko tiesą, nes Karminės šeima turėjo vilą Taormine, namus 
Černobijuje prie Komo ežero, pilį Gštaade, butą Romoje 
ir didelę fermą Romos apylinkėse. Bet taip jau atsitiko, 
kad Karminė vertėsi ir kitu, daug patrauklesniu verslu. 
Jis turėjo tuziną viešnamių, dvejus lošimo namus, šešis 
laivus, kurie gabendavo kokainą iš jo plantacijų Kolum- 
bijoje, ir daug kitų pelningų įmonių, be to, gaudavo ne- 
mažą pelną iš palūkininkavimo. Andželas Karminė buvo 
vienas iš Sicilijos mafijos vadeivų, ir nieko nestebino, kad 
jis gyvena visko pertekęs. Jo gyvenimo pavyzdys įkvėp- 
davo kitus, jų širdis sušildydavo įrodymas, jog vargšas 
Sicilijos valstietis gali praturtėti ir puikiai verstis, jei bus 
ambicingas ir atkakliai sieks tikslo. 

Karminė pradėjo karjerą kaip mafijozų pasiuntinys, 
tada jam buvo dvylika metų. Penkiolikos metų būdamas 
tapo reketininku pas vietinius „ryklius“, šešiolikos — jau 

nudėjo pirmąjį žmogų ir įgijo pasitikėjimo savimi. Ne- 
trukus po to jis vedė Liučijos motiną Aną. Per kelerius 
vėlesnius metus užkopė kHibiais tarnybos laiptais iki pat 
viršūnės, palikdamas už nugaros virtinę savo priešų la- 
vonų. Jis pastebimai pasikeitė, o Ana liko ta pati paprasta 
valstietė, kurią jis kadaise vedė. Ji pagimdė jam tris gra- 
žius vaikučius, tuo ir baigėsi jos indėlis į Andželo gyve- 
nimą. Ir lyg suprasdama, kad jai nebeliko vietos šeimos 
gyvenime, ji paklusniai, gana taktiškai pasimirė, stengda- 
masi nesukelti savo artimiesiems daug rūpesčių. 

Arnaldas ir Viktoras verslu vertėsi drauge su tėvu, ir 
Liučija iš vaikystės mėgdavo slapta klausytis jų pašneke- 
sių, nuo kurių jai gniauždavo kvapą, klausytis pasakojimų, 
kaip jie, apmulkinę savo priešininkus, juos nugalėdavo. 
Tėvą Liučija laikė šlovingu riteriu. Tai, ką veikė jis ir jos 
broliai, jai neatrodė blogas darbas. Atvirkščiai, jie padė- 
davo artimiesiems. Jei žmonėms patinka azartiniai loši- 
mai — kam kliudyti jiems kažkokiais kvailais įstatymais? 
Jei žmonėms teikia malonumo mokamas seksas, kodėl gi 
jiems negalima padėti? O kaip kilniai elgdavosi jos tėvas 
ir broliai, teikdami paskolas žmonėms, kuriuos atstumda- 
vo žiaurūs bankininkai! Liučijos akyse jos tėvas ir broliai 
buvo pavyzdingi piliečiai. Įrodymas — jų draugų ratas. 
Kartą per savaitę Andželas Karminė rengdavo savo vilo- 
je prašmatniausius pietus. Kokie žmonės susiburdavo prie 
Karminės stalo! Tarp svečių būdavo meras ir municipa- 
liteto nariai, teisėjai, kino žvaigždės ir operos garseny- 
bės, labai dažnai užsukdavo policijos šefas ir aukštoji 
dvasininkija. O keletą kartų per metus savo apsilankymu 
Jį pagerbdavo ir pats gubernatorius. 

Liučija gyveno idiliškai, tarp gražių drabužių ir papuo- 
šalų, automobilių ir tarnų, apsupta visagalių draugų. Ir 
štai kartą vasario mėnesį, per dvidešimt trečiąjį jos gim- 
tadienį, viskas netikėtai baigėsi. 

Tai prasidėjo gana nekaltai. Į jos tėvo vilą atėjo du 
žmonės. Vienas iš jų buvo jo draugas — policijos šefas, 
kitas — šiam pavaldus leitenantas. | 

— Atleiskite, padrone,— atsiprašomai pradėjo polici- 
jos šefas, — komisaro reikalavimu privalau atlikti vieną 
kvailą formalumą. Tūkstantį kartų atsiprašau, padrone, 
bet gal būtumėt toks malonus ir nuvažiuotumėt su mani- 

mi į policijos nuovadą? Aš pasirūpinsiu, kad jūs sugrįžtu- 
mėt namo laiku ir šventė, rengiama paminėtį jūsų duk- 
ters gimtadienį, nebūtų sugadinta. 

— Žinoma,— kilniaširdiškai atsakė Karminė.— Žmogus 
privalo vykdyti savo pareigą — Jis nusišypsojo. — Tas 
naujasis prezidento paskirtas komisaras, atrodo, uolus 
kaip bebras, regis, taip sako amerikiečiai, ką? 

— Bijau, kad taip, — atsidusdamas atsakė policijos še- 
fas.— Bet neverta jaudintis. Juk mes su jumis esame ma- 
tę, kad tie „bebrai“ ateina ir vėl išeina, argi ne taip, 
padrone? 

Pasijuokę jie išvažiavo į policijos nuovadą. 


Tą dieną Andželas Karminė taip ir negrįžo namo į šven- 
tę. Negrįžo jis ir kitą dieną. Jis daugiau nebegrįžo į savo 
valdas. Jam buvo pateiktas kaltinimas, susidedąs iš šimto 
punktų, tarp kurių buvo žmogžudystė, prekyba narkoti- 
kais, landynių laikymas, padegimai ir daug kitų nusikal- 
timų. Nebuvo leista už jį laiduoti. Policija užmetė tinklus 
ant visos nusikalstamos Karminės grupuotės. Jis tikėjo- 
si, kad galingi jo ryšiai Sicilijoje padės nuneigti jam iškel- 
tus kaltinimus, tačiau jį vidury nakties nuvežė į Romą ir 
įgrūdo į „Reginos Koeli“ kalėjimą, liūdnai pagarsėjusią 
„nakties karalienę“ Jis atsidūrė mažoje kameroje grotuo- 
tais langais, su baterija, lova ir skyle vietoj tualeto. Tai 
kėlė pasipiktinimą! Tik pamanykit — šitaip jį pažeminti! 

Iš pradžių Karminė buvo įsitikinęs, jog Tomazas Kon- 
tornas, jo advokatas, pasirūpins, kad jį nedelsiant palei- 
stų. 

Kai Kontornas atėjo pas jį į kalėjimą, Karminė užsi- 
puolė jį lankymo patalpoje: 

— Jie uždarinėja mano viešnamius ir mano narkotikų 
verslą, suuodė, kaip plaunami pinigai. Kažkas išplepa. Su- 
raskite jį ir atneškite man jo liežuvį. 

— Nesijaudinkit, padrone,— patikino jį Kontornas,— 
mes surasim. 

Bet advokatas per anksti džiaugėsi. Rūpindamasi liu- 
dytojų saugumu, prokuratūra atkakliai neįvardijo jų iki 
teismo pradžios. 

Likus dviem dienoms iki proceso, Andželą Karminę ir 
kitus mafijos narius perkėlė į Rebibija Pridžionę — itin 

budriai saugomą kalėjimą už dvylikos mylių nuo Romos. 
Netoliese esanti teismo salė buvo įrengta kaip bunkeris. 
Šimtas šešiasdešimt kaltinamų mafijos narių, surakintų 
grandinėmis ir antrankiais, buvo pristatyta tenai požemi- 
niu tuneliu ir patalpinta į trisdešimt narvų, pagamintų iš 
plieno ir neperšaunamo stiklo. Ginkluota sargyba buvo 
pastatyta teismo salėje ir už jos, ir stebėtojai buvo iškra- 
tyti prie įėjimo. 

Kai Andželą Karminę įvedė į salę, jo širdis suplaz- 
dėjo iš džiaugsmo: jis pamatė, kad teisėjas — Džovanis 
Busketas, žmogus, pastaruosius penkiolika metų tarnavęs 
pas Karminę ir labai dažnai svečiavęsis pas jį. Dabar Kar- 
minė pagaliau tvirtai patikėjo, kad teisingumas nugalės. 


Teismas prasidėjo. Andželas  Karminė pasikliovė 
omerta — siciliškuoju tylėjimo kodeksu. Tačiau, didžiau- 
siai jo nuostabai, pagrindinis kaltinimo liudytojas pasirodė 
esąs ne kas kitas, o Benitas Patas, jo asmens sargybinis. 
Patas dirbo Karminės šeimai daug metų, ir juo taip pasi- 
tikėdavo, kad leisdavo dalyvauti susirinkimuose, kur bū- 
davo svarstomi slapti verslo klausimai, o kadangi visa 
veikla, susijusi su tuo verslu, buvo draudžiama įstatymų, 
policijos požiūriu, Patas buvo labai informuotas. Arešta- 
vusi Patą, ką tik užmušusį naują savo meilužės draugą 
ir išdarkiusį jo lavoną, policija pagrasino įkalinti jį iki 
mirties, ir Patas gavo sutikti padėti policijai iškelti kalti- 
nimą Andželui Karminei mainais už tai, kad jam pačiam 
nuosprendis bus sušvelnintas. Ir štai Andželas Karminė 
savo ausimis netikėdamas sėdėjo ir klausėsi, kaip Patas 
išduoda didžiausias Karminės šeimos paslaptis. 

Liučija, kasdien dalyvaujanti teismo salėje, taip pat 
klausėsi, kaip tas žmogus, kadaise jos meilužis, stumia į 
pražūtį jos tėvą ir brolius. 

Benito Pato parodymai tartum būtų atidarę šliuzą. Kai 
komisaras ėmė kviesti liudytojus, dešimtys aukų, stoju- 
sios prieš teismą, pasakojo, ką joms padarė Andželas Kar- 
minė ir jo banditai. Mafija įsibrovė į jų verslą, šantaža- 
vo, versdama griebtis prostitucijos, žalojo ir žudė jų arti- 
muosius, pardavinėjo narkotikus jų vaikams. Baisių nusi- 
kaltimų sąrašui, atrodė, galo nebus. 

Bet dar pražūtingesni buvo parodymai, kuriuos davė 
pentiti — atgailaujantys mafijos nariai, kurie ryžosi pra- 
bilti. 


Liučijai buvo leista aplankyti tėvą kalėjime. 

Jis pasitiko ją gana žvalus ir apkabinęs sušnibždėjo: 

— Nurimk, faccia d'angelo. Teisėjas Džovanis Buske- 
tas — slaptas mano koziris. Jis žino visas įstatymų landas. 
Jis pasinaudos jomis ir pasirūpins, kad mane ir tavo bro- 
lius išteisintų. 

Tačiau Andželas Karminė pasirodė esąs prastas prana- 
šas. 

Visuomenė buvo pasipiktinusi mafijos nusikaltimais, 
ir kai pagaliau teismas baigėsi, pasirodė, kad teisėjas Džo- 
vanis Busketas, gudrus politikas išgama, nuteisė visus ma- 
fijos narius ilgiems kalėjimo metams, o Andželą Karminę 
ir abu jo sūnus — sunkiausiai bausmei, kurią numato Ita- 
lijos įstatymai,— kalėti iki mirties. Galutinis  nuospren- 
dis skelbė: dvidešimt aštuoneri metai kalėjimo. 

Andželui Karminei tai buvo tolygų mirties bausmei. 

Visa Italija džiūgavo. Pagaliau nugalėjo teisingumas. 
Bet Liučijai tai buvo neįsivaizduojamas košmaras. Trys 
mylimiausieji žmonės nutrenkiami į pragarą. 

Liučijai buvo leista dar kartą aplankyti tėvą kamero- 
je. Per naktį jis taip pasikeitė, kad jai suspaudė širdį. Per 
kelias dienas tėvas pavirto senuku. Jis kažkaip sudžiūvo, 
sveikai rausvas jo veidas išgelto. 

— Mane išdavė,—sudejavo jis.— Visi mane išdavė. 
Tas teisėjas Džovanis Busketas man tiek skolingas, Liučija! 
Juk tai aš padariau jį turtingą, ir kaip jis man atsilygino? 
O Patas... Aš buvau jam kaip tėvas. Kur mes nusirito- 
me? Kur dingo garbė? O juk jie — siciliečiai, kaip ir aš. 

Paėmusi tėvui už rankos, Liučija tyliai pasakė: 

— Aš irgi sicilietė, tėte. Už tave bus atkeršyta. Pri- 
siekiu gyvybe. 

— Mano gyvenimas baigtas, — atsakė jai tėvas, — o 
tau dar viskas prieš akis. Turiu šifruotą sąskaitą Ciūriche, 
„Lejo“ banke. Ten tiek pinigų, kad tau pakaks dešimčiai 
gyvenimų.— Jis sušnibždėjo jai į ausį sąskaitos nume- 
rį.— Išvažiuok iš tos prakeiktos Italijos. Pasiimk pinigus 
ir gyvenk savo malonumui. 

Liučija apkabino jį. 

— Tėte... 

— Jeigu tau kada nors prireiks patikimo žmogaus, ga- 
li pasikliauti Dominiku Diureliu. Mudu su juo kaip bro- 
liai. Jis gyvena Prancūzijoje, Bezjė, netoli Ispanijos sie- 
nos. 

— Aš įsidėmėsiu. 

— Prižadėk man, kad išvyksi iš Italijos. 

— Taip, tėte. Bet pirma turiu kai ką padaryti. 


Viena — degti keršto troškimu, o visai kas kita — su- 
planuoti, kaip tai padaryti. Ji viena, ir tai nelengva. Liu- 
Čija prisiminė itališką patarlę: „,„Rubaūre i] mestiere — 
Išmok jų amato“. „Aš privalau įsivaizduoti atsidūrusi jų 
vietoje“. 


Jau kelintą savaitę tėvas su broliais atlikinėjo savo 
bausmę, kai Liučija Karminė atėjo į teisėjo Džovanio Bus- 
keto namus. Duris atidarė pats teisėjas. 

Jis nustebęs įsispoksojo į Liučiją. Jam dažnai tekdavo 
ją Matyti, kai viešėdavo pas Karminę, bet jiedviem ne itin 
buvo apie ką šnekėtis. 

— Liučija Karminė! Kodėl atėjai čionai? Tau nederė- 
jO... 

— Aš atėjau padėkoti jums, jūsų malonybe. 

Jis žiūrėjo į ją įtariai. 

— Padėkoti? Už ką? 

Liučija pažvelgė jam į akis: 

— Už tai, kad demaskavote mano tėvą ir brolius. Aš 
gyvenau tuose baisiuose namuose nieko neįtardama. Nė 
neįsivaizdavau, kokie siaubingi. .. 

Nebaigusi kalbėti, ji pravirko. 

Teisėjas šiek tiek suglumo, paskui patapšnojo jai per 
petį. 

— Na jau, na. Užeik, išgerk arbatos. 

— Dėkoju jums. 

Kai jie jau sėdėjo svetainėje, teisėjas Busketas pa- 
sakė: 

— Aš nė nemaniau, kad tavo jausmai tėvui tokie. Bu- 
vau susidaręs įspūdį, kad jūs labai sutariate. 

— Tik todėl, kad aš nė neįsivaizdavau, kokie jis ir 

broliai buvo iš tikrųjų. Bet sužinojusi...— Ji krūptelė- 
jo.— Jūs nežinote, kaip aš jaučiuosi. Norėjau. pradingti, 
bet neturėjau kur dėtis. — 

— Aš to nežinojau — Jis patapšnojo jai per ranką.— 
Deja, aš per menkai tave vertinau, mano mieloji. 

— Aš jo bijojau, — karštai tarė ji. 

Nebe pirmą kartą teisėjas Busketas atkreipė dėmesį į 
tai, kad Liučija Karminė — graži jauna moteris. Ji vilkėjo 
paprasta juoda suknele, išryškinančia nuostabiai dailaus 
kūno linkius. Dirstelėjęs į jos krūtinės apvalumus, jis ne- 
galėjo nepastebėti, kad ji tapo visai suaugusi. 

„Būtų įdomu permiegoti su Andželo Karminės dukte- 
rimi, — pagalvojo Busketas.— Dabar jis bejėgis ką nors 
padaryti. Senasis velnias mano, jog nusipirko mane, bet 
jam aš per gudrus. Liučija tikriausiai dar nekalta mer- 
gaitė. Aš šio to ją pamokyčiau patale". 

Pagyvenusi kambarinė atnešė su padėklu arbatos, sau- 
sainių dubenį ir padėjo ant stalo. 

— Įpilti? 

— Leiskite man,— tarė Liučija aksominiu daug žadan- 
čiu balsu. 

Teisėjas Busketas nusišypsojo jai. 

— Galite eiti, — pasakė jis kambarinei. 

— Taip, pone. 

Teisėjas žiūrėjo, kaip Liučija priėjusi prie staliuko sų 
padėklu, tvarkingai pila jam ir sau arbatos. 

— Man regis, mudu galėtume tapti labai gerais drau- 
gais, Liučija, — atsargiai pasakė Džovanis Busketas. 

Liučija žavingai jam nusišypsojo. 

— Aš labai norėčiau to, jūsų malonybe. 

— Džovanis, prašau vadinti mane Džovaniu. 

— Gerai, Džovani,— atsakė Liučija,  atkišdama jam 
puoduką ir pakėlusi savąjį lyg taurę tarė: 

— Mirtis piktadariams. 

Nusišypsojęs Busketas pakėlė savo puoduką: 

— Mirtis piktadariams. 

Nugėręs gurkšnį, jis pasiraukė. Arbata buvo kartoka. 

— Ką, per daug? 

— Ne, ne. Puiku, mano mieloji. 

Liučija vėl pakėlė puoduką. 

— Už mūsų draugystę. 

Ji nugėrė, jis irgi. 

— Už... 

Busketas taip ir neužbaigė sakyti tosto. Spazmas ūmai 
užspaudė jam gerklę, ir jis pajuto, kad jo širdį tarsi per- 
vėrė raudonai įkaitintas virbas. Jis griebėsi už krūtinės. 

— O Dieve! Iškviesk gydytoją... 

Liučija tebesėdėjo ramiai gurkšnodama arbatą, stebė- 
jo, kaip teisėjas sudrebėjęs stojasi ir susmunka ant grin- 
dų. Jo kūnas kurį laiką dar trūkčiojo, paskui nurimo. 

— Tai pirmasis, tėte,— pasakė Liučija. 


Sėdėdamas savo kameroje, Benitas Patas dėliojo pa- 

— Jums intymus pasimatymas. 

Benitas plačiai išsišiepė. Kaip skundikas, jis naudojosi 
daugybe privilegijų, ir tai, kad pas jį įleisdavo draugužes 
intymiems pasimatymams, buvo viena iš jų. Jis turėjo 
pustuzinį mergyčių, lankančių jį paeiliui. Dabar mėgino 
atspėti, kuri iš jų atėjo šiandien. 

Pasižiūrėjo į save mažame veidrodėlyje ant kameros 
sienos, šiek tiek sutepė pomada plaukus, tada nusekė pas- 

damasis Malonumu, Patas, nutaisęs abejingą veido išraiš- 
ką, įžengė tenai ir tuojau pat sustojo, iš nuostabos spro- 
gindamas akis. 

— Liučija! Dieve mano, ką, po velnių, čia veiki? Kaip 
čia atsidūrei? 

— Aš pasakiau, kad mudu susižadėję, Benitai,— tyliai 
tarė Liučija. 

Ji vilkėjo ryškiai raudono šilko suknele su didele kak- 
lo iškirpte, pabrėžiančia puikią jos figūrą. 

Benitas Patas traukėsi nuo jos atatupstas. 

— Eik lauk. 

— Kaip nori, bet pirma turiu tau šį tą pasakyti. Kai 
tu ėmei liudyti teisme prieš mano tėvą ir brolius, aš žiū- 
rėjau į tave ir jaučiau, kaip nekenčiu tavęs. Norėjau už- 
mušti tave.— Ji žengtelėjo artyn.— Bet paskui supratau, 
kad tai buvo vienintelis narsus tavo poelgis. Tu išdrįsai 
atsistoti ir išrėžti visą tiesą. Tėvas ir broliai nebuvo pik- 

tadariai, bet jie pridarė baisių dalykų. Ir tau vieninteliam 

— Patikėk manimi, Liučija, — pradėjo  jis,— policija 
mane privertė... 

— Nieko nereikia aiškinti — švelniai pasakė Liučija.— 
Juo labiau man. Ar pameni, kaip mes pirmą kartą mylė- 
jomės? Aš jau tuomet supratau, jog pamilau tave ir my- 
lėsiu visada. 

— Liučija, aš niekada nebūčiau padaręs. .. 

— Mylimasis, pamirškime tai, kas atsitiko. Čia nieko 
nebepadarysi. Dabar kur kas svarbiau, kad mudu esame 
vėl drauge. 

Ji jau visiškai prisikišo prie jo, jis jautė svaigų jos 
kvepalų aromatą. Jis visiškai suglumo. 

— Tu... ar tu rimtai? 

— Rimčiau nei kada nors gyvenime. Todėl ir atėjau 
šiandien, kad tu tai suprastum, kad galėčiau įrodyti, jog 
esu tavo. Ir ne vien žodžiais. 

Jos pirštai siekė petnešėlių, ir akimirksniu suknelė nu- 
slydo ant grindų. Ji stovėjo prieš jį nuogutėlė. 

— Dabar tu manimi tiki? 

„Dievuliau, kokia ji graži". 

— Taip, aš tikiu — Jo balsas pasidarė kimus. 

Liučija prisiglaudė prie jo visu kūnu. 

— Nusirenk,— sušnibždėjo ji.— Greičiau! — ji žiūrėjo, 
kaip Patas rengiasi. Viską nusivilkęs, paėmė ją už rankos 
ir nusivedė prie mažos lovutės kambario kertėje. NesivaI- 
gindamas glamonėmis, akimirksniu užgulė ją. Savimeiliš- 
kai šypsodamasis, pražargdė ją ir giliai įsmigo. 

— Viskas kaip anksčiau, — pasitikėdamas savimi, pasa- 
kė.— Juk tu negalėjai pamiršti manęs, ką? 

— Taip,— sušnibždėjo ji jam į ausį.— Ir žinai, kodėl 
aš negalėjau užmiršti tavęs? 

— Ne, mi amore. Pasakyk man. 

— Nes aš—sicilietė, kaip ir Mano tėvas. 

Pakėlusi ranką prie galvos, ji išsitraukė iš plaukų ilgą 
aštrų smeigtuką. 

Benitas Patas pajuto, kaip kažkas įsmigo jam po šon- 
kauliais, ir nuo staigaus skausmo norėjo surikti, bet Liu- 
Čija užspaudė jam burną bučiniu, ir tuo metu, kai Benito 

kūnas trūkčiojo ir rangėsi ant jos, apimtas konvulsijų, 
Liučiją krėtė orgazmas. 

Netrukus ji apsirengė, smeigtukas vėl atsidūrė plau- 
kuose. Benitas užmerktomis akimis gulėjo po apklotu. Liu- 
atidariusiam duris jai išleisti. 

— Jis užmigo, — sušnibždėjo ji. 
vėrė nenusišypsojęs. 

— Tikriausiai jūs mažumėlę nualsinot jį. 

— Aš Manau,— atsakė Liučija. 


Tos dvi atvirai įžūlios žmogžudystės sukrėtė Italiją. 
Jauna graži mafijozo duktė atkeršijo už savo tėvą ir 
brolius, ir įspūdžiui pasiduodanti Italijos visuomenė palai- 
kė ją, jaudinosi dėl jos. O policija, suprantama, manė ki- 
taip. Nunuodijusi gerbiamą teisėją, Liučija Karminė po to 
įvykdė antrą žmogžudystę tiesiog pačiame kalėjime. Ir — 
iaktiškai tai prilygo pirmiesiems dviem nusikaltimams — 
ji apmulkino policiją. Laikraščiai, tiesiog springdami iš su- 
sižavėjimo, gvildeno tą temą. 

— Man reikia jos galvos, — suriaumojo policijos ko- 
misaras savo pavaduotojui.— Ir šiandien pat. 

Paieškos vis intensyvėjo, tuo tarpu visos tos sumaiš- 
ties kaltininkė slėpėsi pas Salvatorę Džuzepę, vieną iš tė- 
vo žmonių, kuriems pasisekė išvengti arešto. 

Iš pradžių Liučija troško vien atkeršyti už tėvo ir bro- 
lių garbę. Ji puikiai suvokė galinti būti sučiupta ir buvo 
pasirengusi aukotis. O kai jai pavyko išvengti kalėjimo 
ir pasislėpti, mintis apie kerštą išstūmė planai, kaip išlik- 
ti gyvai. Dabar, kai buvo įvykdžiusi sumanymą, gyveni- 
mas vėl įgavo prasmę. ,„Nepasiduosiu jiems, — prisiekė 
pati sau.— Niekada". 


Salvatorė Džuzepė ir jo žmona padarė viską, ką galė- 
dami, kad nors kiek pakeistų Liučijos išvaizdą. Nušviesi- 
no jai plaukus, paspalvino dantis, nupirko akinius ir duks- 
lius drabužius. Salvatorė priekabiai apžiūrėjo savo kūrinį. 

— Neblogai,— įvertino jis, — bet to negana. Privalome 
išvežti tave iš Italijos. Tau reikia važiuoti į tokią vietą, 
kur pirmuosiuose laikraščių puslapiuose  nemirguliuoja 

tavo fotografijos ir kur tu galėtum kelis mėnesius pasis- 
lėpti. a 
Ir tuomet Liučija prisiminė: „Jeigu tau kada nors pri- 
reiks patikimo žmogaus, gali pasikliauti Dominiku Diure- 
liu. Mudu su juo kaip broliai. Jis gyvena Prancūzijoje, 
Bezjė, netoli Ispanijos sienos". 

— Aš žinau, kur man važiuoti, — pasakė Liučija.— 
Bet man reikia paso. 

— "Tuo aš pasirūpinsiu. 


Po dvidešimt keturių valandų Liučija jau laikė ranko- 
se pasą, išrašytą Liučijai Romai, jame buvo įklijuota jos 
fotografija — jau pakeistos išvaizdos. 

— Kurgi tu keliausi? 

— Mano tėvas Prancūzijoje turi bičiulį, kuris padės 
man. 

— Jeigu nori, kad palydėčiau tave iki sienos. ..— pra- 
dėjo Salvatorė. 

Abu suprato, kaip tai pavojinga. 

— Ne, Salvatore, — pasakė Liučija — Jūs jau ganėti- 
nai pasitarnavote man. Privalau vykti viena. 


Kitą rytą Salvatorė Džuzepė išnuomojo Liučijos Romos 
vardu „fiatą“ ir padavė jai raktus. 

— Būk atsargi, — paprašė jis. 

— Nesirūpinkit. Esu gimusi po laiminga žvaigžde. 

Argi ne taip sakydavo jai tėvas? 


Prie Italijos— Prancūzijos sienos lėtai slinko ilga auto- 
mobilių, važiuojančių į Prancūziją, virtinė. Artėdama prie 
pralaidos punkto, Liučija vis labiau nervinosi. Tikriausiai 
jos ieško visuose pasienio punktuose. Ir ji žinojo: jei bus 
sučiupta, kalėjimas iki gyvos galvos garantuotas. „Geriau 
jau Nnusišausiu“,— mąstė Liučija. 

Ji jau privažiavo budintįjį karininką. 

— Jūsų pasą, panele. 

Pro automobilio langelį Liučija atkišo jam savo juodą 
pasą. Paėmęs jį, karininkas žvilgtelėjo į Liučiją, ir ji pas- 
tebėjo jo akyse kažkokį sutrikimą. Jis nukreipė žvilgsnį 
į ją, tada vėl jau atidžiau pasižiūrėjo į pasą. Liučija visa 
įsitempė. 

— Jūs — Liučija Karminė,— pasakė jis. 

9 SKYRIUS 


— Ne! — apimta nevilties, šūktelėjo Liučija. Nė laše- 
lio kraujo nebeliko jos veide. Ji jau dairėsi į šalis, svars- 
tydama, kur jai sprukti. Bet sprukti nebuvo kur. Ir stai- 
ga savo akimis netikėdama išvydo, kad karininkas šyp- 
sosi. Pasilenkęs prie jos, jis sušnibždėjo: 

— Jūsų tėvas buvo geras mano šeimai, panele. Jūs ga- 
lite važiuoti. Linkiu sėkmės. 

Liučija pajuto, kaip nuo netikėto palengvėjimo ap- 
svaigo galva. 

— Gracias, 

Paspaudusi akceleratoriaus paminą, ji nuvažiavo dvi- 
dešimt penkis metrus, skyrusius ją nuo Prancūzijos sie- 
nos. 

Prancūzų pasienietis ne be pasididžiavimo laikė save 
nusimanančiu apie moterų grožį, bet prie jo sustojusioji 
akivaizdžiai nepriklausė tam skaičiui. Pelės spalvos plau- 
kai, akiniai storais stiklais, negražūs dėmėti dantys, be to, 
taip neskoningai apsirengusi. 

„Na, kodėl italės ne tokios gražios kaip prancūzės?“ — 
šiek tiek suirzęs pagalvojo jis. 

Uždėjęs antspaudą Liučijos pase, rankos mostu paliepė 
važiuoti. 

Po šešių valandų Liučija privažiavo Bezjė. 


Ragelį pakėlė jau po pirmojo signalo, ir ji išgirdo ma- 
lonų vyriškio balsą: 

— Alio? 

— Prašom pakviesti Dominiką Diurelį. 

— Dominikas Diurelis klauso. Su kuo aš kalbu? 

— Čia Liučija Karminė. Tėvas sakė man, kad... 

— Liučija! — balse pasigirdo nuoširdi šiluma.— Aš ti- 
kėjausi, kad man paskambinsi. 

— Man reikia pagalbos. 

— Gali pasikliauti manimi. 

Liučijai lyg akmuo nusirito nuo širdies. Tai buvo pir- 
mieji seniai nebegirdėti malonūs žodžiai, ir ji ūmai pasi- 
juto labai pavargusi. 

— Man būtina kur nors pasislėpti nuo policijos. 

— Tai nesunku. Mudu su žmona turime vieną vietą, 
kur galėsi gyventi, kiek tinkama. 

Tuo sunku buvo patikėti. 

— Dėkui. 

— Kur tu esi, Liučija? 

— Ašių 

Tuo metu ragelyje pasigirdęs trumpabangio policijos 
radijo traškesys čia pat nutilo. 

— Liučija... 

Jos galvoje garsiai sugaudė pavojaus signalas. 

— Liučija, kur tu? Aš atvažiuosiu tavęs. 

„Kam jam reikia namie policijos racijos?" Jis pakėlė 
ragelį vos po pirmojo signalo. Tarsi būtų laukęs jos skam- 
bučio. 

— Liučija, ar girdi mane? 

Ji jau buvo visiškai tikra, kad žmogus kitame laido 
gale yra policininkas. Vadinasi, jai jau paspęstos žaban- 
gos. Telefono klausomasi. 

— Liučija... 

Pakabinusi ragelį, ji išskubėjo iš telefono būdelės. „Iš 
Prancūzijos reikia bėgti", — pagalvojo Liučija. 

Ji grįžo į automobilį ir išsiėmė žemėlapį. Iki sienos su 
Ispanija važiuoti reikėtų vos kelias valandas. Sulanksčiusi 
žemėlapį, ji paleido variklį ir nuvažiavo į pietvakarius, 
link San Sebastjano. 

O nuo Ispanijos sienos viskas apvirto aukštyn kojo- 
mis. 


— Prašom parodyti pasą. 

Liučija atkišo Ispanijos pasieniečiui savo pasą. Pro- 
bėgšmais žvilgtelėjęs karininkas jau norėjo sugrąžinti jį, 
bet kažkas jį sustabdė. Jis skvarbiai pasižiūrėjo į Liučiją, 
ir jo veido išraiška pasikeitė. 

— Prašom palaukti, aš turiu uždėti jame antspaudą. 

„Jis mane atpažino“, — apimta nevilties, pagalvojo Liu- 
čija. Ji matė, kaip pasienietis įėjo į mažą kontorą ir pa- 
rodė pasą kitam karininkui. Jie ėmė kažką gyvai šnekėtis. 
Jai reikia bėgti. Atidariusi dureles, ji išlipo iš automobi- 
lio. Į greta stovintį ekskursijų autobusą triukšmingai lipo 
vokiečių turistų grupė, ką tik praėjusi muitinės tikrinimą. 
Ant priekinio autobuso stiklo buvo pritvirtinta lentelė 
su užrašu „Madridas“. 

— Achtung! — šūkčiojo grupės vadovas.— Schnel]! 

Liučija žvilgtelėjo į būdelę. Pasienietis, paėmęs jos 
pasą, kažką rėkė į teleiono ragelį. 

— Visi lipam, bitte. 

Daugiau nebesvarstydama, Liučija pasuko prie links- 
mai klegančių turistų ir nusigręždama nuo grupės vadovo 
įlipo į autobusą. Nuleidusi galvą, ji nuėjo į autobuso gilu- 
mą ir atsisėdo. „Važiuojam! — mekdėsi ji— Nagi, grei- 
čiau! 

Pro langą Liučija matė, kaip prie pirmųjų dviejų pa- 
sieniečių priėjo dar vienas, ir jie jau trise apžiūrinėjo jos 
pasą. Tarsi būtų išgirsta Liučijos malda, autobuso durys 
užsidarė, ir variklis suburzgė. Netrukus autobusas jau 
važiavo iš San Sebastjano Madrido kryptimi. 

Ką darys pasieniečiai, neradę jos automobilyje? Pir- 
miausia jie pagalvos, kad ji nuėjo į tualetą. Jie palauks ir 
pasiųs ką nors pas ją. Paskui jie tikriausiai apžiūrės vis- 
ką aplinkui, manydami, kad ji kur nors slepiasi. Per tą 
laiką pasienį kirs jau dešimtys automobilių ir autobusų. 
Policija nežinos nei kur ji yra, nei kur keliauja. 


Turistai aiškiai mėgavosi poilsiu. „(O jiems kas rūpi? — 
su kartėliu mąstė Liučija.— Policija jiems nemina ant kul- 
nų. Dėl ko aš rizikavau visu savo gyvenimu?“ Taip gal- 
vodama ji atkūrė mintyse epizodus su teisėju Busketu ir 
Benitu. 

„Man regis, mudu galėtume tapti gerais draugais, Liu- 
Čija. Mirtis piktadariams". 

O Benitas Patas:— „(Viskas kaip ankščiau. Juk tu ne- 
galėjai pamiršti manęs, ar ne?" 

Tr ji privertė tuodu nevidonus užmokėti už tai, kad 
išdavė jos šeimą. ,„Ar jie nusipelnė mirties?“ Jie mirę, bet 
tėvas su broliais kentės iki pat savo dienų galo. „Taip, — 
padarė išvadą Liučija, — nusipelnė" 

Kažkas iš sėdinčiųjų autobuse užtraukė vokišką dai- 
ną, ir kiti jai pritarė: 

— In Munchen ist ein Hofbrau Haus, ein, zwei, sufa. 

„Su Šita grupe kol kas būsiu saugi, — pagalvojo Liu- 
čija, — o pasiekusi Madridą sugalvosiu, ką daryti toliau“. 

Bet iki Madrido ji taip ir nenuvažiavo. 

Sienos apjuostoje Aviloje autobusas, kaip ir buvo 
planuota, sustojo, kad turistai galėtų užkąsti ir, kaip de- 
likačiai pasakė grupės vadovas, pasinaudoti patogumais. 

— Alle rous vom bus,— garsiai paskelbė jis. Liučija 
tebesėdėjo, stebėdama, kaip turistai stojasi ir braunasi 
prie priekinių autobuso durų. „Man čia bus saugiau“. Bet 
vadovas ją pastebėjo. 

— Lipkite lauk, frūulein— pasakė jis.— Turime tik 
penkiolika minučių. 

Padvejojusi Liučija nenoromis atsistojo ir pasuko prie 
durų. Kai ji jau ėjo pro vadovą, jis šūktelėjo: 

— Bet jūs ne iš šitos grupės. 

Liučija švelniai nusišypsojo jam. 

— Jūs teisus,— pasakė ji, — bet suprantate, San Se- 
bastjane sugedo mano automobilis, o man būtina pakliūti 
į Madridą, ir aš... 

— Nein! — sukliegė vadovas.— Negalima. Tai privati 
kelionė. 

— Aš suprantu,— atsakė Liučija, — bet, matot, man 
reikia... 

— Dėl to privalote susitarti su kompanijos atstovu 
Miunchene. 

— Aš negaliu. Aš labai skubu, ir... 

— Nein, nein. Per jus turėsiu nemalonumų. Lipkit 
lauk, kitaip iškviesiu policiją. 

— Bet... 

Nors ji ir įkalbinėjo, vadovas buvo nepalenkiamas. Ir 
po dvidešimties minučių Liučija stebėjo, kaip autobusas 
pajudėjo ir triukšmingai nuburzgė asfaltu link Madrido, 
palikdamas ją be paso ir beveik be pinigų, jau kelių val- 
stybių policijos ieškomą už žmogžudystę. 


Nusigręžusi ji apsidairė. Autobusų stotelė buvo įrengta 
prieš apskritą pastatą, ant kurio fasado buvo užrašyta: 
ESTACION DE AUTOBUSES. 

„Galėsiu čia įsėsti į kitą autobusą“, — pagalvojo Liu- 
čija. 

Ji jėjo į vidų. Tai buvo erdvus pastatas marmuro sie- 
nomis, su daugybe bilietų kasų, virš kurių langelių kabo- 
jo lentutės: Segovija, Valjadolidas, Salamanka, Madridas. 
Laiptai ir eskalatorius vedė į žemutinį aukštą, iš kurio 

išvykdavo autobusai. Ten pat buvo ir bufetas, prekiau- 
jantis pyragėliais, saldainiais ir sumuštiniais, suvyniotais 
į sviestinį popierių, ir Liučija ūmai pasijuto labai išalkusi. 

„Prieš ką nors nusipirkdama,— pagalvojo ji, — verčiau 
sužinosiu, kiek kainuoja autobuso bilietas“. 

Liučija pasuko prie langelio su užrašu  ,„Madridas“, 
bet tuomet pastebėjo, kad į stoties pastatą skubiai įėjo du 
uniformuoti policininkai. Vienas iš jų rankoje laikė foto- 
grafiją. Policininkai ėmė eiti nuo vieno langelio prie kito, 
rodydami tarnautojams fotografiją. 

„Jie ieško manęs. Tas prakeiktas grupės vadovas ma- 
ne įskundė“. 

Eskalatoriumi kėlėsi ką tik atvažiavusių keleivių gru- 
pė. Kai jie pasuko link durų, Liučija susilygino su jais ir 
įsimaišiusi į minią išėjo laukan. 

Ji žingsniavo Avilos gatvėmis, stengdamasi nebėgti, 
kad nepatrauktų į save dėmesio. Pasukusi De La Madre 
Soledado gatvė pro granitinius jos namus su juodais įman- 
triai raitytais balkonais, ji pasiekė De La Santos aikštę ir 
atsisėdusi parke ant suolelio stengėsi sugalvoti, ką daryti 
toliau. Mėgaudamosi šilta popiečio saule, per šimtą me- 
trų nuo jos tame pačiame parke sėdėjo dar kelios moterys 
ir kažkokios poros. 

Liučija tebesėdėjo ant suolelio, kai pasirodė policijos 
automobilis. Jis sustojo priešingame aikštės gale, ir iš jo 
išlipo du policininkai. Priėję prie vienos iš sėdinčių mo- 
terų, jie ėmė kažko ją klausinėti. Liučijos širdis suplakė 
smarkiau. 

Ji prisivertė neskubėdama atsikelti ir nusisukusi nu- 
ėjo į priešingą nuo policininkų pusę. Širdis daužėsi kaip 
pašėlusi. 

Gretimos gatvės pavadinimas buvo tiesiog nejtikėti- 
nas — Gyvybės ir Mirties gatvė. „Gal tai pranašystė?“ 
Aikštėje iškišę liežuvius lyg gyvi stovėjo du akmeniniai 
liūtai, ir karščiuojančiai Liučijos vaizduotei pasirodė, kad 
jie tuojau puls ją. Priešais buvo didelė katedra. Raižyti- 
nis jos fasado medalionas vaizdavo merginą ir išsišiepu- 
sią kaukolę. Atrodė, kad net ore jaučiamas mirties dvel- 
kimas. 

Liučija išgirdo skambant bažnyčios varpus ir pakėlusi 
akis pažvelgė pro atdarus miesto vartus. 

Tolumoje, ant aukšto kalno, šmėžavo vienuolyno sie- 
nos. Liučija stovėjo ir neatplėšdama akių žiūrėjo į jį. 


— Kas privertė tave ateiti pas mus, mano dukra? — 
švelniai paklausė garbioji motina Betina. 

— Man reikia prieglobsčio. 

— Ir tu ryžaisi rasti prieglobstį pas Viešpatį? 

„Visiškai teisingai“. 

— Taip, — Liučija ėmė fantazuoti — To aš visada ir 
troškau — pasišvęsti dvasiniam gyvenimui. 

— Juk širdyje mes visi to trokštame, argi ne taip, 
mano dukra? 

„Viešpatie, regis, bus užkibusi“,— džiaugdamasi pagal- 
vojo Liučija. 

Garbioji motina tęsė: 

— Privalau perspėti tave, mano kūdiki, kad cistersų 
ordino regula visų griežčiausia. Mes visiškai atsiskyru- 
sios nuo išorinio pasaulio.— Jos žodžiai Liučijai nuskam- 
bėjo kaip muzika. 

— Tos, kurios įžengia čionai, duoda įžadus niekada 
neišeiti iš šių sienų. 

— Nieku gyvu nenoriu išeiti — patikino ją Liučija. 
„Bent jau artimiausius kelis mėnesius". 

Garbioji motina atsistojo. 

— Tai rimtas sprendimas. Manau, kad tau vertėtų eiti 
ir viską apgalvoti prieš jį priimant. 

Liučija pajuto, kad situacija komplikuojasi, ir  supa- 
nikavo. Ji neturėjo kur eiti. Vienintelė jos viltis buvo 
šios sienos. 

— Aš jau viską apgalvojau,— skubiai pasakė ji.— Pa- 
tikėkit, šventoji motina, vien apie tai ir galvojau. Aš 
noriu išsižadėti pasaulio — Ji pažvelgė abatei į akis— 
Labiau už viską pasaulyje aš noriu būti čia. 

Garbioji motina buvo šiek tiek nustebinta. Kažkokia 
bruzdi šios moters neviltis kėlė jai nerimą. Kita vertus, 
ar galėjo būti rimtesnė priežastis ateiti čionai, kur siela 
nurimsta medituojant ir meldžiantis? 

— Tu katalikė? 

— Taip. 

Garbioji motina paėmė senovišką rašiklį-plunksną. 

— Kuo tu vardu, mano vaikeli? 


— Aš Liučija Kar. .. Roma. 

— Ar tavo tėvai gyvi? 

— Tėvas. 

— Ką jis veikia? 

— Jis buvo verslininkas. Dabar jis nebedirba. 

Ji prisiminė, kokį išblyškusį ir sutrikusį matė savo tė. 
vą paskutinį kartą, ir ją pervėrė ūmus skausmas. 

— Ar turi brolių arba seserų? 

— Turiu du brolius. 

— Ką jie veikia? 

Liučija ryžosi pasitelkti visas savo jėgas. 

— Jie dvasininkai. 

— Puiku. 

Pašnekesys užtruko tris valandas. Ir galiausiai garbioji 
motina Betina tarė: 

— Surasiu tau lovą permiegoti. Rytą prasidės tavo mo- 
kymas ir vėliau, jei nepakeisi savo sprendimo, galėsi sto- 
ti į mūsų bendriją. Tačiau aš privalau perspėti tave, kad 
pasirinkai labai sunkų kelią. 

— Patikėkit,— nuoširdžiai atsakė Liučija, — aš neturiu 
iš ko rinktis. 

| ij 

Liučija miegojo miško laukymėje švelniai šnabždant 
šiltam nakties vėjeliui. Ji buvo kviestiniame vakare, gra- 
žioje viloje drauge su tėvu ir broliais. Visi džiaugėsi ir 
linksminosi, kol į kambarį įžengė nepažįstamasis ir pa- 
sakė: 

— Velniai rautų, kas čia tokios? 

Šviesos iškart užgeso, ir jos veidą apšvietė ryškus ki- 
šeninio žibintuvėlio spindulys. Nubudusi ji atsisėdo. Švie- 
sa žilpino akis. 

Apsupes vienuoles, laukymėje stovėjo gal pustuzinis 
vyrų. Ryškios šviesos apakinta, Liučija vos įžiūrėjo jų 
siluetus. 

— Kas jūs? — pakartojo savo klausimą vienas vyras. 
Jo balsas buvo žemas ir kimus. 

Liučija bematant atsipeikėjo, galvoje žaibišku greitu- 
mu ėmė suktis mintys. Ji įkliuvo. Tačiau jei tie žmonės 
būtų policininkai, jie neklaustų vienuolių, kas jos tokios. 
Ir ką gi jie veiktų miške naktį? 

Liučija ryžosi surizikuoti. 

— Mes — netoli Avilos esančio vienuolyno seserys, — 
pasakė ji— Ten atėjo kažkokie valdžios atstovai, ir... 

— Apie tai esam girdėję, — nutraukė ją vyras. 

Kitos seserys, taip pat nubudusios, pabūgusios kėlėsi. 

— Kas. Kas jūs tokie? — išgąstingai paklausė Me- 
gana. 

— Aš — Chaimė Miiras. 


Vyrų buvo šešetas. Apsimovę šiurkštaus audinio kelnė- 
mis, su odinėmis striukėmis ir goliais, drobiniais pusba- 
čiais su kamštiniais padais ir tradicinėmis baskų beretė- 
mis, apsiginklavę iki dantų, blausioje mėnesienoje jie vie- 
nuolėms atrodė lyg demonai. Du iš jų buvo žiauriai su- 
mušti. 

Žmogus, pasivadinęs Chaime Miru, buvo aukštas, lie- 
sokas, degančiomis juodomis akimis. 

— Jas galėjo pasekti. 

Jis pasisuko į vieną iš savo žmonių. 

— Apžiūrėk viską aplinkui. 

— Si, 

Liučija suprato, kad jis kalbėjo su moterimi, ir pama- 
tė, kaip ši be garso dingo už medžių. 

— Ką darysim su jomis? — paklausė Rikardas Melja- 
das. 

— Nieko, — atsakė Chaimė Miras,— paliksim jas ir ke- 
liausim toliau... 

— Chaime,— paprieštaravo vienas iš Vyrų,— juk tai 
Kristaus seserys. 

— Tegu tuomet Dievas jomis ir pasirūpina,— nutrau- 
kė jį Chaimė Miras,— o mes turime ką veikti. 

Vienuolės stovėjo laukdamos. Apsupę Chaimę, vyrai 
ginčijosi su juo. 

— Negalima leisti, kad jas sučiuptų. Akoka su savo 
žmonėmis jų ieško. 

— Jie ir mūsų ieško, amigo. 

— Be mūsų pagalbos seserys tikrai nepaspruks nuo jų. 

— Ne,— tvirtai atsakė Chaimė Miras,— mes nerizi- 
kuosim dėl jų gyvybėmis. Turime savo problemų. 

— Galėtume nueiti su jomis bent dalį kelio, kad nors 
išvestume jas iš čia. 

Taip prašneko Feliksas Karpijas, vienas iš jo padėjėjų. 
Jis kreipėsi į vienuoles: 

— Kūs jūs einate, seserys? 

Čia prabilo Teresė, jos akys švytėjo Dievo šviesa. 

— Aš vykdau šventą misiją. Mendavijoje yra vienuo- 
lynas, kuris mus priglaus. 

— Galėtume palydėti jas tenai, — kreipdamasis į Chai- 
mę Mirą, pasakė Feliksas Karpijas.— Juk tai pakeliui į 
San Sebastjaną. 

— Kvailys! — užsipuolė jį Chaimė.— Gal dar pastaty- 
tum rodyklę, kad visi žinotų, kur einam. 

— Aš tik norėjau... 

— Mierda! — jo balsas buvo kupinas pasipiktinimo.— 
Dabar nebeturime iš ko rinktis. Gausime pasiimti jas drau- 
ge. Jas suradęs, Akoka sugebėtų prašnekinti. Jos mums 
labai trukdys, kartu palengvins Akokos ir jo galvažudžių 
užduotį susekti mus. 

Liučija beveik nesiklausė jų. Auksinis kryžius gulėjo 
gundančiai arti. „Velniai rautų tuos storžievius! Viešpa- 
tie, kodėl Tu viską darai taip ne laiku ir su tokiu niūriu 
humoru". 

— Tiek to,— pasakė Chaimė Miras,— kurgi mums dė- 
tis. Nuvesim jas iki vienuolyno ir paliksim, bet mes nega- 
lime eiti visi kartu. 

Pasisukęs į vienuoles, jis, neslėpdamas susierzinimo, 
paklausė: 

— Ar bent žinote, kur yra Mendavija? 

Seserys susižvalgė. 

— Maždaug,— atsakė Grasielė. 

— Tai kaip, velniai rautų, ketinate ten eiti? 

— Viešpats mus nuves, — tvirtai pasakė sesuo Teresė. 

Vienas iš vyrų, Rubijas Arsanas, nusišypsojo. 

— Jums pasisekė. Jis pats nusileido iš aukštybių paly- 
dėti jūsų, seserie. 

Jis linktelėjo Chaimės pusėn, bet pažvelgęs į Mirą pri- 
kando liežuvį. 

— Mes išsiskirstysim. Eisim trimis skirtingais keliais — 
pasakė Chaimė. 

Jis išsitraukė iš kuprinės žemėlapį, ir sutūpę vyrai nu- 
kreipė į jį savo žibintus. 

— Mendavijos vienuolynas yra čia, į pietryčius nuo 
Logronjo. Aš eisiu į šiaurę, per Valjadolidą ir paskui kop- 
siu į Burgosą.— Vedžiodamas pirštu po žemėlapį, jis pasi- 
suko į aukštą, malonios išvaizdos Rubiją.— Tu nueisi iki 
Olmedo, paskui pasuksi į Penjalijelį ir Arandą de Duerą. 

— (Gerai, amigo. 

Chaimė vėl įsistebeilijo į žemėlapį. Pakėlęs akis į Ri- 
kardą Meljadą, kurio veide mirgėjo žiaurių sumušimų žy- 
mės, pasakė jam: 

— Rikardai, eisi link Segovijos, paskui užkopsi kalnais 
iki Sereso de Abacho, toliau — per Soriją. Susitiksim Log- 
ronjyje. 

Jis sulankstė žemėlapį. 

— Iš čia iki Logronjo du šimtai dešimt kilometrų.— 
Mintyse jis paskaičiavo.— Susitiksime ten po septynių 
dienų. Laikykitės atokiau nuo vieškelių. 

— O kur mes susitiksime Logronjyje? — paklausė Fe- 
liksas. 

— Kitą savaitę į Logronjį atvyksta gastrolių japonų 
cirkas, — pasakė Rikardas. 

— Tai ir gerai. Susitiksim dieną, per spektaklį. 

— O su kuo eis vienuolės? — vėl pasigirdo Felikso 
Karpijo balsas. 

— Mes pasiskirstysim. 

„Reikia tai baigti“, — pamanė Liučija. 

— Jeigu jūsų ieško kareiviai, senor, tai mums bus sau- 
giau eiti vienoms. 

— O mums ne,— atsakė Chaimė.— Jūs per daug suži- 
nojote apie mūsų planus. 

— Be to,— pridūrė tas, kurį vadino Rubiju,— jūs pa- 
čios nenueisite. Mes žinom kelią. Mes — baskai, ir šiau- 
rinės Ispanijos gyventojai — mūsų draugai. Jie padės 
mums ir paslėps mus nuo nacionalistų kareivių. Vienos 
jūs niekaip nepakliūtumėte į Mendaviją. 

„Aš ir nenoriu į Mendaviją, kvaily“,— pagalvojo Liu- 
čija. 

— Gerai, — niūriai pasakė Chaimė Miras,— reikia ju- 
dėti. Noriu, kad iki aušros nueitume kuo toliau. 

Sesuo Megana tyliai stovėjo ir klausėsi įsakinėjančio 
žmogaus. Jis buvo staigus ir išdidus, tačiau nuo jo dvelkė 
jėga ir savikliova. 

Žvilgtelėjęs į Teresę, Chaimė parodė į Tomą Sanchurą 
ir Rubiją Arsaną. 

— Jie atsako už tave. 

— Už mane atsako Viešpats, — pasakė sesuo Teresė. 

— Suprantama,— sausai atsakė Chaimė.— Kaip tik to- 
dėl jūs čia ir atsiradote. 

Rubijas priėjo prie Teresės. 

— Rubijas Arsenas jūsų paslaugoms, seserie. Kuo jūs 
vardu? 

— Aš —— sesuo Teresė. 

— Aš eisiu su seserimi Terese,—-skubiai tarė Liučija. 

Ji nieku gyvu nesileis išskiriama su auksiniu kryžium. 

— Gerai, — linktelėjo galvą Chaimė.— Jis parodė į 
Grasielę.— Rikardai, tu eisi su šita. 

— Bueno, — linktelėjo galvą Rikardas Meljadas. 

Sugrįžo moteris, kurią Chaimė buvo pasiuntęs į Žval- 
gybą. 

— Viskas ramu,— pasakė ji. 

— Gerai — Chaimė pažvelgė į Meganą.— Tu eisi su 
mumis, seserie. 

Megana linktelėjo. Kaip užburta ji žiūrėjo į Chaimę 
Mirą. Moteris ją irgi kažkuo intrigavo. Tamsaus gymio, 
skvarbaus žvilgsnio ir aštrių veido bruožų, ji panėšėjo į 
grobuonę. Lūpos raudonos lyg kraujas. Kažkuo ji atrodė 
neįtikėtinai seksuali. 

Moteris priėjo prie Meganos. 

— Aš — Ampara Chiron.  Neprasižiokite, seserie, ir 
viskas bus gerai. 

— Keliaujam,— tarė Chaimė visiems kitiems.— Po sep- 
tynių dienų — Logronjyje. Nenuleisti akių nuo seserų. 

Sesuo Teresė su vyru, vardu Rubijas, jau nuėjo taku- 
čiu. Liučija nuskubėjo paskui juos. Ji matė, kad Rubijas 
Arsanas įsikišo žemėlapį į savo kuprinę. „Ištrauksiu, kai 
jis miegos“, — pagalvojo ji. 

Taip prasidėjo jų kelionė po Ispaniją. 


10 SKYRIUS 


Migelis Kariljas nervinosi. Galima net sakyti, kad Mi- 
gelį Karilją beveik ištiko nervinis stresas. Diena jam 
anaiptol nebuvo sėkminga. Visa, kas rytą taip gerai pra- 

sidėjo (kai jis, susidūręs su keturiomis vienuolėmis, įtiki- 
no jas pats esąs vienuolis), baigėsi tuo, kad jis gulėjo be 
sąmonės, surištomis rankomis ir kojomis ant drabužių par- 
duotuvės grindų. 

Pirmoji jį aptiko parduotuvės savininko žmona. Tai 
buvo masyvi pagyvenusi ūsuota pikto būdo moteris. Nu- 
žvelgusi jį, surištą gulintį ant grindų, ji šūktelėjo: 

— Madre de Dios! Kas tu toks? Ką čia veiki? 

Kariljas paleido į darbą visą savo žavesį. 

— Dėkui Dievui, kad jūs atėjote, panele.— Nors iškart 
buvo matyti, kad prieš jį — ištekėjusi moteris.— Mėginau 
išsivaduoti-iš tų pančių, kad galėčiau pasiekti telefoną ir 
paskambinti į policiją. 

— Tu neatsakei į mano klausimą. 

Jis pasistengė pasirodyti kuo palankiau. 

— Viskas labai paprasta, panele. Aš — brolis Gonsa- 
las iš vienuolyno, esančio netoli Madrido. Praeidamas pro 
puikią jūsų parduotuvę, pamačiau, kad du jaunuoliai mė- 
gina įsilaužti į vidų. Kaip Viešpaties tarnas, laikiau savo 
pareiga užkirsti kelią kėslams. Nuėjau paskui juos į vidų, 
tikėdamasis apsaugoti nuo klaidų, pasitaikančių jų kely- 
je, tačiau jie pargriovė ir surišo Mane. Gal būtumėt dabar 
tokia maloni ir atrištumėt. .. 

— Mierda! 

— Atleiskite? — jis įbedė į ją akis. 

— Kas tu toks? 

— Juk pasakiau jums, kad aš... 

— Žinai, ką aš tau pasakysiu: tu — niekingiausias me- 
lagis, kokį tik kada nors esu mačiusi. 

Ji priėjo prie vienuolių numestų drapanų. 

— O čia kas? 

— Ai, šitai? Tiedu jaunuoliai buvo persirengę — su- 
prantate? Ir.. 

— Tai kad iš drabužių matau, jog buvo keturi, o tu 
sakai — du. 

— Teisybė. Paskui atėjo dar du, ir... 

Ji priėjo prie telefono. 

— Ką jūs darote? 

— Skambinu į policiją. 

— Sakau jums, kad nėra jokio reikalo. Kai tik padėsi- 

te man išsilaisvinti, aš pats tuojau pat nueisiu į policiją 
ir apie viską pranešiu. 

Moteris nužvelgė jį iš aukšto. 

— Susisiausk savo abitą, vienuoli. 


Policija dar mažiau jį užjautė negu šeimininkė. Karilją 
kvotė keturi civilinės gvardijos žandarai. Vien jų išvaiz- 
da — žalios uniformos ir juodos blizgančios odos XVIII 
amžiaus skrybėlės — kėlė baimę visai Ispanijai, ir jie, su- 
prantama, parodė Kariljui savo meną. 

— Jūs žinote, kad tiksliai atitinkate aprašymą žmo- 
gaus, kuris netoli nuo čia užmušė kunigą? 

Kariljas atsiduso. 

— Nėra ko stebėtis. Turiu brolį dvynį, tenubaudžia jį 
Viešpats. Dėl jo ir išėjau į vienuolius. Vargšė mūsų mo- 
tina... 

— Pakaks. 

Į kambarį įėjo milžinas su randu per veidą. 

— Laba diena, pulkininke Akoka. 

— Tai jis? 

— Taip, pulkininke. Kadangi be jo, toje pačioje par- 
duotuvėje radome ir vienuolių drapanas, pamanėme, kad 
norėsite pats jį apklausti. 

Ramonas Akoka žengė prie vargano Kariljo. 

— Taip. Mielai. 

Kariljas pasiuntė pulkininkui visų žavingiausią savo 
šypseną. 

— Džiaugiuosi, kad jūs atėjote, pulkininke. Aš vyk- 
dau savo bažnyčios pavedimą, ir man nepaprastai svarbu 
kuo greičiau pakliūti į Barseloną. Jau mėginau paaiškinti 
tiems maloniems džentelmenams: tapau aplinkybių auka 
vien todėl, kad stengiausi būti geras samarietis. 

Pulkininkas Akoka mandagiai linktelėjo. 

— Kadangi tu skubi, pamėginsiu padėti, kad negaiš- 
tum brangaus laiko. 

— Dėkoju jums, pulkininke.— Kariljas ėmė plačiai 
šypsotis. 

— Užduosiu tau kelis paprastus klausimus. Jei sąžinin- 
gai atsakysi, viskas bus puiku. O jei pameluosi, tau labai 
skaudės. 

Kažkas sušmėžavo jo rankoje. 

— Viešpaties tarnai nemeluoja, — išdidžiai atsakė Ka- 
riljas. 

— Man labai malonu tai girdėti. Papasakok man apie 
tas keturias vienuoles. 

— Aš nieko nežinau apie keturias vienuoles. .. 

Kumščio smūgis su užmautu ant pirštų variniu kaste- 
tu pataikė jam į lūpas, ir kambaryje patiško kraujo purs- 
lai. 

— Dieve mano! Ką gi jūs darote? — dusdamas suklie- 
gė Kariljas. 

— Papasakok man apie keturias vienuoles,— pakarto- 
jo savo klausimą pulkininkas Akoka. 

Dar vienas kumščio smūgis išlaužė Kariljui dantis. 

— Nereikia. Aš. ..— Kariljas vos nepaspringo krauju. 

— Papasakok man apie keturias vienuoles.— Akoka 
kalbėjo ramiai, nesikarščiuodamas. 

— Aš...— Čia Kariljas išvydo pakeltą kumštį — Taip! 
Aš... aš. ..— žodžiai tarsi pabiro iš jo:— Jos buvo Vilja- 
kastine, pabėgo iš savo vienuolyno. Prašau, nebemuškite 
manęs. 

— Tesk. 

— Aš... Aš pasakiau, kad padėsiu joms. Joms reikėjo 
persirengti. 

— Ir tu įsibrovei į parduotuvę. .. 

— Ne. Aš... taip. Aš... Jos pavogė kažkokius drabu- 
žius, paskui trenkusios apsvaigino mane ir dingo. 

— Ar jos sakė, kur keliauja? 

Ir tuomet Karilją staiga apėmė savotiškas savigar- 
bos jausmas. 

— Ne, 

Jis nepaminėjo Mendavijos visai ne todėl, kad būtų 
norėjęs išgelbėti vienuoles. Jos Kariljui visiškai nerūpė- 
jo, bet pulkininkas sudarkė jo veidą. Ir po to, kai išeis iš 
kalėjimo, jam sunku bus užsidirbti duoną. 

Pulkininkas Akoka pasisuko į civilinės policijos žan- 
darus. 

— Matote, ko galima pasiekti trumpai draugiškai pa- 
sikalbėjus? Siųskite jį į Madridą — jis kaltinamas žmog- 
žudyste. 

Liučija, sesuo Teresė, Rubijas Arsanas ir Tomas San- 
chura keliavo į šiaurės vakarus, Olmedo link. Stengda- 
miesi išvengti judrių kelių, jie ėjo kviečių laukais, pievo- 
mis, kuriose ganėsi ožkos ir avys, ir idiliškas kaimo kraš- 
tovaizdžio nekaltumas ironiškai atrodė to baisaus jiems 
gresiančio pavojaus fone. Jie ėjo visą naktį, o auštant 
užkopė į kalnus paieškoti kokios nors atkampios vietelės. 

— Olmedas tiesiai priešais mus,— pasakė Rubijas Ar- 
sanas.— Mes čia palauksim, kol sutems. Atrodo, judviem 
abiem nepakenktų pamiegoti. 

Sesuo Teresė labai nusikamavo fiziškai. Be to, kažkas 
negera darėsi ir jos nervams, ir tai jai kėlė dar didesnį 
nerimą. Ji jautėsi prarandanti realybės pojūtį. Tai prasi- 
dėjo, kai prapuolė brangusis jos rožinys. Nejaugi ji pa- 
metė rožinį, o gal kas nors pavogė? Ji nežinojo. Daug 
metų rožinys buvo jos paguoda, tapo jos dalimi, jos išsi- 
gelbėjimu, ir štai jo nebėra. 

Gal ji pametė jį vienuolyne per užpuolimą? O ar aps- 
kritai buvo užpuolimas? Viskas dabar atrodė netikra. Ji 
jau nebuvo įsitikinusi, kas buvo iš tikrųjų ir ko — ne. Ji 
matė kūdikį. Ar tas kūdikis buvo Monika, o gal Viešpats 
šaiposi iš jos? Viskas taip susijaukė. Kai ji buvo jauna, 
viskas buvo taip paprasta. Kai ji buvo jauna... 


11 SKYRIUS 
Ezas, Prancūzija, 1924 metai 


Aštuonerių metų sulaukusiai Teresei de Fos didžiau- 
sias gyvenimo džiaugsmas buvo bažnyčia. Ją tarsi traukė 
kažkokia šventa liepsna, sušildydama savo šiluma. Ji daž- 
nai eidavo klausytis Atgailaujančių senolių kapelos, mels- 
davosi katedroje Monake ir Kanuose, Notr Dam Bon Vua- 
jaže, bet dažniausiai klausydavosi pamaldų Ezo bažnyčio- 
je. 

Teresė gyveno panašioje į pilį viloje ant kalno, iškilu- 
sio virš viduramžiško Ezo miestelio, netoli Monte Karlo, 
iš kur atsivėrė vaizdas į Kot d'Aziur — Žydrąjį krantą. 
Miestelis buvo įsikūręs aukštai kalnuose, ir Teresei atro- 
dė, jog iš čia Matyti visas pasaulis. Pačioje viršukalnėje 

stovėjo vienuolynas, ir pabirusios žemyn kalno pašlaite 
namų virtinės leidosi iki pat mėlynos Viduržemio jūros. 

Monika buvo metais jaunesnė už Teresę ir šeimos lai- 
koma gražuole. Net tada, kai ji buvo dar kūdikis, niekas 
neabejojo, kad suaugusi ji taps nepaprasto grožio mote- 
rimi. Buvo puikios figūros, mėlynai žaižaruojančių akių, ir 
atsainus pasitikėjimas savimi visiškai atitiko jos išvaizdą. 

Teresė buvo bjaurusis ančiukas. Tiesą pasakius, de Fo- 
sai gėdijosi savo vyriausiosios dukters. Jeigu Teresė būtų 
buvusi paprasčiausiai negraži, jie galbūt būtų galėję plas- 
tine operacija patrumpinti jai nosį, pakeisti smakro liniją 
ar pataisyti akių plyšį. Viską komplikavo tai, kad Teresės 
veidas buvo šiek tiek perkreiptas. Ne vietoje atrodė vis- 
kas, tarsi ji lyg komedijos aktorė būtų nutaisiusi tokią gri- 
masą, Kad būtų juokingiau. 

Bet Viešpats, nuskriausdamas ją išvaizda, pasistengė 
atlyginti už tai, apdovanodamas kuo kitu. Teresės buvo 
angeliškas balsas. Šitai buvo pastebėta, kai ji pirmą kartą 
pragydo bažnyčios chore. Parapijiečiai nustebę klausėsi 
tyros, skaidrios vaiko giesmės. Augant Teresės balsas da- 
rėsi dar gražesnis. Bažnyčioje ji giedodavo visas solo par- 
tijas. Ten ji pasijusdavo atsidūrusi savo stichijoje. Bet už 
bažnyčios sienų Teresė neįtikėtinai drovėdavosi savo išo- 
TėS. 

Mokykloje visi draugavo su Monika. Berniukai ir mer- 
gaitės sekiojo paskui ją pulkais. Jie norėdavo žaisti su 
ja ar bent pabūti greta. Ją kviesdavosi į visus vakarus. 
Teresę irgi pakviesdavo, bet ją visuomet prisimindavo 
paskiausiai kaip būtinybę laikytis formalumų, ir Teresė 
skaudžiai tai išgyvendavo. 

„Paklausyk, Renė, negalima kviesti tik vienos iš sese- 
rų de Fos, reikia pakviesti abi, nes kitaip bus nemanda- 
gu 

Monika gėdydavosi savo sesers bjaurumo. Ji manė, 
kad tai meta šešėlį ir jai. 

Tėvai elgėsi su vyriausiąja dukterimi atitinkamai, pe- 
dantiškai vykdė savo tėviškas pareigas. Tačiau jie aki- 
vaizdžiai dievino Moniką, ir tas vienintelis dalykas, apie 
kurį svajojo Teresė, kurio jai trūko, buvo meilė. 

Ji augo paklusni mergaitė, visada pasirengusi padary- 
ti ką nors malonaus ir to siekianti. Teresė buvo gabi mo- 

kinė ir mielai mokėsi muzikos, užsienio kalbų, mėgo isto- 
riją ir mokykloje pasižymėjo stropumu. Jos mokytojai, 
tarnaitės ir miestelio gyventojai gailėdavosi jos. Kartą 
vienos parduotuvės savininkas, Teresei jau išėjus, pasa- 
kė: „Viešpats buvo išsiblaškęs ją kurdamas“. 

Vienintelė vieta, kurioje Teresė rasdavo meilę, buvo 
bažnyčia. Kunigas mylėjo ją, ir Viešpaties ji buvo myli- 
ma. Kas rytą ji eidavo į mišias, niekada nepamiršdama 
keturiolikos Kristaus sustojimo vietų kryžiaus kelyje. Su- 
klupusi tarp vėsių bažnyčios skliautų, kažkur šalia pajus- 
davo esant Dievą. O giedant ją užplūsdavo vilties ir lū- 
kesčio jausmai. Atrodydavo, kad tuojau jai atsitiks kaž- 
kas nepaprasta. Tai buvo vienintelė jos gyvenimo paguoda. 

Teresė niekada neišsakė savo sielvarto nei tėvams, nei 
seseriai, nenorėdama be reikalo jų liūdinti, ir giliai šir- 
dyje slėpė jųdviejų su Viešpačiu abipusę meilę. 

Teresė dievino savo seserį. Jiedvi drauge žaisdavo, ir 
ji visada pasiduodavo Monikai, leisdama šiai pirmauti vi- 
suose žaidimuose. Jos drauge eidavo pasivaikščioti, sta- 
čiais akmeniniais laiptais, iškirstais kalnuose, nusileisda- 
vo į Ezo miestelį ir klajodavo siauromis jo gatvelėmis, 
eidamos pro parduotuves, stebėdavo, kaip meistrai par- 
davinėja savo dirbinius. 

Mergytės augo, darėsi paauglės, ir miestelio gyvento- 
jų pranašystės pasitvirtino. Monika vis gražėjo, ir ber- 
niūkščiai nuolat zujo aplink ją, o Teresė draugų turėjo 
nedaug. Kone visą laiką ji praleisdavo siūdama ar skaity- 
dama, arba eidavo į miestelį pirkinių. 

Kartą eidama pro svetainę, Teresė išgirdo, kaip mama 
su tėčiu kalbėjo apie ją. 

— Jį bus senmergė ir pasiliks su mumis iki pat mūsų 
mirties. 

— Teresė ką nors susiras, ji labai gero būdo. 

— Dabartinių vaikinų tuo neprisiviliosi. Jiems reikia 
tokių, su kuriomis būtų malonu atsigulti. 

Teresė spruko šalin. 


Sekmadieniais Teresė, kaip ir anksčiau, giedodavo baž- 
nyčioje, dėl to ir atsitiko tai, kas galėjo visiškai pakeisti 
jos gyvenimą. Kartą į bažnyčią pasimelsti atėjo kažkokia 
ponia Net, Nicos radijo stoties direktoriaus teta. 

Sekmadienio rytą, priėjusi prie Teresės, ji ryžosi pasi- 
šnekėti su ja. 

— Kaip galite čia kiurksoti, brangute? Juk jūsų bal- 
sas nepaprastas. Privalote tuo naudotis. 

— Aš ir naudojuosi. Aš... 

— Aš turiu galvoje ne...— ji apžvelgė bažnyčią, — 
ne šitai. Aš kalbu apie profesionalų jūsų balso panaudoji- 
mą. Gal atrodysiu nekukli, bet aš galiu iš klausos pažinti 
talentą. Noriu, kad jūsų pasiklausytų mano sūnėnas. Jis 
gali įrašyti jūsų balsą radijui. Na, ką pasakysite? 

Teresė šiek tiek pabūgo vien apie tai pagalvojusi. 

— Apsvarstykite tai namie. 


— Man rodos, tai nuostabu, — pasakė Teresės motina. 

— Būtų neblogai, jei pabandytum,— pritarė tėvas. 

Monika manė kitaip. 

— Juk nesi profesionalė dainininkė, — pasakė ji— Ta- 
ve gali išjuokti. 

Žinoma, ne dėl to Monika mėgino atkalbėti seserį. Iš 
tikrųjų ji bijojo, kad Teresei pasiseks. O juk Monika vi- 
suomet visi domėdavosi. „Kaip neteisinga,— galvojo ji, — 
kad Viešpats apdovanojo Teresę tokiu balsu. O jeigu ji 
taps garsenybe? Tuomet aš liksiu nuošalyje, nepastebėta". 

Ir Monika iš kailio nėrėsi atkalbinėdama savo seserį, 
kad ši nesileistų išklausoma. 

Tačiau kitą sekmadienį ponia Nef, sustabdžiusi Tere- 
sę bažnyčioje, pasakė: 

— Aš pasikalbėjau su savo giminaičiu. Jis labai nori 
pasiklausyti jūsų. Lauks jūsų trečiadienį, trečią valandą. 

Kitą trečiadienį susijaudinusi Teresė pasirodė Nicos 
radijo stoties direktoriui. 

— Aš — Luji Bonė,— trumpai prisistatė jis— Galiu 
skirti jums penkias minutes. 

Teresės išvaizda tik patvirtino blogiausias jo spėlio- 
nes. Jo tetulytė ir anksčiau atsiūsdavo jam tokių talentų. 
„Ko gero, reikės patarti jai žiūrėti namų ruošos“. 

„ Bet jis žinojo taip nepasakysiąs. Tetulytė buvo labai 
turtinga, 0 jis — vienintelis jos turtų paveldėtojas. 

Siauru koridoriumi Teresė nusekė paskui Luji Bonė į 
mažą studiją. 

— Ar kada nors esate dainavusi profesionalioje sce- 
noje? 

— Ne, pone. 

Jos palaidinukė permirko nuo prakaito. „Kodėl leidau- 
si įkalbama?“ — krimtosi Teresė. Apimta panikos, ji ren- 
gėsi pabėgti. 

Bonė nuvedė ją prie mikrofono. 

— Šiandien neturiu nė vieno pianisto, taigi gausite 
dainuoti „a kapela“. Ar žinote, kas tai yra? 

— Taip, pone. 

— Nuostabu. 

Jau ne pirmą kartą jis susimąstė, ar tie kvaili išklausy- 
mai verti jo tetulytės turtų. 

— Aš eisiu į aparatinę. Turite laiko vienai dainai. 

— Pone... ką man?.. 

Bet jis jau išgaravo. Teresė liko viena kambaryje, ji 
stovėjo ir žiūrėjo į mikrofoną. Ji neįsivaizdavo, ką dai- 
nuoti. „Tiesiog nueik ir susipažink su juo,— pasakė jo 
teta.— Šeštadieniais radijo stotis transliuoja muzikinę 
programą“. 

„Kur iš čia sprukti?" 

Nežinia iš kur nuskardėjo Luji balsas: 

— Aš nedaug turiu laiko. 

— Atleiskit, aš negaliu... 

Bet direktorius sumanė nubausti ją už tai, kad sugai- 
šo jį. 

— Nors kelias gaidas. 

To pakaks, kad galėtų papasakoti savo tetulytei, kaip 
kvailai atrodė ta mergiotė. Gal po to ji liausis siuntinėjusi 
jam savuosius protežė. 

— Aš laukiu, — tarė jis. 

Atsidrėbęs kėdėje, jis užsirūkė „Žitaną“. Jis turi net 
keturias valandas. Ivetė lauks jo. Jam pakaks laiko pabūti 
su ja prieš sugrįžtant namo pas žmoną. Gal liks laiko 
net... 

Tuo metu jis išgirdo jos balsą ir negalėjo patikėti. Gar- 
sai buvo tokie skaidrūs ir švelnūs, kad jam šiurpuliukai: 
nubėgo nugara. Balsas buvo kupinas aistros ir ilgesio, jis 
dainavo apie vienatvę ir neviltį, apie prarastą meilę ir 
neišsipildžiusias svajones. Akyse ėmė tvenktis ašaros. Tas 

balsas pažadino jausmus, kuriuos jis jau seniai laikė mi- 
rusiais. ,,Dieve mano! Kur ji buvo anksčiau?" 

Įėjęs į aparatinę inžinierius stovėjo ir klausėsi kaip 
užburtas. Durys liko atdaros, ir to balso pakerėti pro jas 
ėjo vis nauji žmonės. Jie stovėjo ir tylomis klausėsi, kaip 
širdies balsas beviltiškai šaukiasi meilės, visi kiti garsai 
tarsi apmirė patalpoje. 

Kai daina baigėsi, kambaryje įsiviešpatavo tyla, pas- 
kui kažkokia moteris pasakė: 

— Kad ir kas tokia ji būtų, nepaleiskite jos. 

Luji Bonė nuskubėjo į studiją. Teresė jau rengėsi išei- 
ti. 

— Atleiskit, aš atėmiau iš jūsų per daug laiko. Su- 
prantate, aš niekada... 

— Sėskitės, Marija. 

— Teresė. 

— Atleiskit.— Jis giliai atsiduso.— Kas šeštadienį mes 
transliuojame muzikinę programą. 

— Aš žinau. Aš klausausi jos. 

— O ką pasakytumėt, jei pasiūlyčiau dalyvauti joje? 

Ji nustebusi spitrėjo į jį, negalėdama patikėti tuo, ką 
išgirdo. 

— Ar sakote, kad norite pasiūlyti man darbą? 

— Dar šią savaitę. Iš pradžių mokėsime jums nedaug. 
Bet tai bus jums gera reklama. 

Tuo sunku buvo patikėti. Jai ketino mokėti už daina- 
vimą. 


— Tau mokės pinigus? Ir kiek? 

— Nežinau, man nesvarbu. 

„Svarbiausia, kad aš kažkam reikalinga“, — vos nepa- 
sakė ji, bet susilaikė. 

— Kokia maloni naujiena. Vadinasi, tave transliuos 
per radiją? — pasakė tėvas. 

Jos motina jau ėmė kurti planus. 

— Mes perspėsim visus bičiulius, kad jie klausytųsi ir 
parašytų, ar tu jiems patikai. 

Teresė žvilgtelėjo į Moniką, tikėdamasi, jog ši pasa- 
kys: „Nereikia to daryti, Teresė ir taip visiems patiks". 

Bet Monika tylėjo. „Tai greit bus pamiršta", — galvojo 
ji. 

Bet ji klydo, 

Šeštadienio vakarą radijo stotyje Teresė visa tirtėjo 
jaudindamasi, 

— Patikėkit,— ramino ją Luji Bonė.— Tai visiškai na- 
tūralu. Šitai patiria visi artistai. 

Jie sėdėjo mažame žaliame artistų kambarėlyje. 

— Jūs tapsite sensacija. 

— Man pasidarys bloga. 

— Mes nebeturime laiko. Po dviejų minučių priva- 
lome būti eteryje. 

Dieną Teresė repetavo su mažu orkestru, kuris turėjo 
jai akompanuoti. Tai buvo nuostabi repeticija. Sceną, iš 
kurios transliuojama, užplūdo radijo stoties darbuotojai, 
prisiklausę gandų apie nepaprasto balso mergaitę. Pa- 
garbiai nutilę jie klausėsi, kai Teresė repetavo dainas, ku- 
rios turės skambėti eteryje. Niekas neabejojo dalyvaująs 
gimstant naujai žvaigždei. 

— Kaip gaila, kad ji nelabai patraukli, — pastebėjo re- 
žisierius, — tačiau kas tai sužinos per radiją? 

Tą vakarą Teresė pasirodė puikiai. Ji jautė niekada 
geriau nedainavusi. Ir kas žino, kuo visa tai baigsis? Gal 
ji taps garsenybe, ir prie jos kojų klūpos daugybė gerbė- 
jų, prašančių jos rankos. Taip kaip prašo Monikos ran- 
kos. 

Lyg skaitydama jos mintis, Monika pasakė: 

— Aš nuoširdžiai džiaugiuosi dėl tavęs, sesute, bet 
nedėk daug vilčių į tai. Viskas greit praeina. 

„Tai nepraeis— mąstė laiminga Teresė.— Pagaliau aš 
tapau kažkuo, aš suradau save“. 


Pirmadienio rytą sučirškė tarpmiestinis telefono skam- 
butis. 

— Tikriausiai kažkas sumanė pajuokauti,— perspėjo 
Teresę tėvas.— Jis pasivadino Žaku Remiu. 

„Garsiausias Prancūzijos režisierius. Teresė su nepa- 
sitikėjimu paėmė ragelį. 

— Alio? 

— Panelė de Fos? 

— Taip. 

— Teresė de Fos? 

— Taip. 

— Tai Žakas Remiu. Aš klausiausi, kaip šeštadienį dai- 
navote per radiją. Kaip tik esate ta, kurios man reikia, 

— Aš... Aš nesuprantu. 

— Ketinu statyti spektaklį „,„Komedi Francez“ teatre, 
tai bus miuziklas. Repeticijos prasideda kitą savaitę. Ieš- 
kojau tokio kaip jūsų balso. Tiesą pasakius, tokio balso 
kaip jūsų niekur nėra. Kas jūsų impresarijus? 

— Impresarijus? Aš... Aš neturiu impresarijaus. 

— Tuomet aš atvažiuosiu pas jus, ir mes pasirašysim 
kontraktą. 

— Pone Remiu... aš... aš nelabai patraukli. 

Jai buvo labai sunku ištarti tuos žodžius, bet ji supra- 
to privalanti tai padaryti, kad nenuviltų jo lūkesčių. 

Jis prajuko: 

— Jūs pasidarysite patraukli, kai aš padirbėsiu su ju- 
mis. Teatras — tai apgavystė. Teatrinis grimas gali daryti 
stebuklus. 

— Bet... 

— Iki rytojaus. 


Tai buvo svajonių viršūnė. Tik pamanykit! Dalyvauti 
Remiu spektaklyje? 

— Aš pats aptarsiu kontraktą su juo, — pasakė Tere- 
sės tėvas. 

— Reikia būti budriems, kai turi reikalų su ta „teatro 
publika". 

— Tau reikia naujos suknios— pasakė motina.— Pa- 
kviesiu jį papietauti su mumis. 

Monika nieko nepasakė. Tai, kas čia darėsi, jai buvo 
nepakeliama. Ji nė pagalvoti negalėjo, kad jos sesuo 
taps žvaigžde. Gal dar galima ką nors padaryti... 


Monika pasistengė pirmoji nulipti laiptais ir pasitikti 
Žaką Remiu, kuris dieną atvažiavo į de Fosų vilą. Išvy- 
dus tokią žavią merginą, jo širdis suspurdėjo iš džiaugsmo. 
Ji vilkėjo paprastute balta suknele, puikiai pabrėžiančia 
jos figūrą. 

„Dieve mano, — pagalvojo jis.— Toks balsas ir tokia iš- 
vaizda! Ji — tikra tobulybė. Ji taps didele žvaigžde". 

— Neapsakomai malonu susipažinti su jumis,— pasa- 
kė Remiu. 

— Džiugu jus matyti. — Monika švelniai nusišypsojo 
jam atsakydama.— Aš — didelė jūsų talento gerbėja, pone 
Remiu. 

— Puiku. Vadinasi, mes sutarsime. Scenarijų aš turiu. 
Tai nuostabi istorija apie meilę, ir aš manau. 

Tuo metu į kambarį įėjo Teresė. Ji vilkėjo nauja suk- 
nia, bet su ja atrodė nedailiai. Išvydusi Žaką Remiu, ji 
sustojo. 

— Sveiki. Nežinojau, kad jūs jau čia. Aš noriu pasa- 
kyti... Jūs atvažiavote šiek tiek ankstėliau... 

Jis klausiamai pažvelgė į Moniką. 

— Tai mano sesuo, — pasakė Monika.— Teresė. 

Jiedvi žiūrėjo, kaip mainosi jo veidas: sukrėtimą pa- 
keitė nusivylimas, tada — neslepiamas pasibjaurėjimas. 

— Tai ten jūs dainavote? 

— Taip. 

Jis pasisuko į Moniką. 

— O jūs? 

— Aš — Teresės sesuo,— nekaltai šypsodamasi atsakė 
Monika. 

Nukreipęs žvilgsnį į Teresę, Remiu vėl įdėmiai pažiū- 
rėjo į ją ir papurtė galvą. 

— Man gaila,—pasakė jis Teresei —bet jūs per 
daug. ..— jis ieškojo tinkamo žodžio — jūs per... jauna. 
Jums leidus, aš grįžtu į Paryžių. 

Jos stovėjo ir žiūrėjo jam įkandin. 

„Pasisekė,— džiūgaudama pagalvojo Monika.— Pasise- 
kė“ 

Teresė daugiau nebedainavo nė per radiją. Luji Bonė 
maldavo ją ateiti, bet žaizda buvo per daug gili. 

„Pasižiūrėjęs į mano seserį — mąstė Teresė,— niekas 
nenorės prasidėti su manim. Aš tokia pabaisa". 

Visam gyvenimui jai atmintin įsirėžė Žako Remiu vei- 
do išraiška. 

„Aš pati kalta, kvaila buvo apie ką nors svajoti — įti- 
kinėjo save Teresė.— Dievas mane nubaudė“. 

Po to Teresė giedojo tiktai bažnyčioje ir tapo dar la- 
biau užsidariusi. 


Per pastaruosius dešimt metų Monika pavarė per de- 
šimt jaunikių. Jos rankos prašė mero sūnūs, bankininkas, 

gydytojas, vietos parduotuvių savininkai. Gerbėjų turėjo 
įvairaus amžiaus — nuo ką tik baigusių mokyklą jaunuo- 
lių iki respektabilių, klestinčių keturiasdešimt penkiasde- 
šimt metų sulaukusių vyriškių. Tarp jų buvo turtingų ir 
vargšų, gražių ir baisių, išsilavinusių ir storžievių. Bet visi 
jie buvo pavaryti. 

— Ko gi tau dar reikia? — klausdavo Monikos susirū- 
pinęs tėvas. 

— Kad jie visi labai nuobodūs, tėte. Ezas — tokia nyki 
vieta. Aš svajoju apie princą iš Paryžiaus. 

Tėvas paklusniai išsiuntė ją į Paryžių, bet paskutinę 
akimirką sumanė pasiųsti su ja ir Teresę. Merginos apsis- 
tojo mažame Bua de Bulonės viešbutyje. 

Seserys matė Paryžių skirtingai: Monika lankė labda- 
ros vakarus, kviestinius pietus, tituluotų jaunuolių ji bu- 
vo kviečiama arbatos. Teresė apsilankė Invalidų namuo- 
se ir Luvre. Monika važinėjo į žirgų lenktynes Lonšame 
ir į šventinius renginius Malmezone. Teresė eidavo mels- 
tis į Dievo Motinos katedrą ir pasivaikščioti — ūksmingu 
takučiu palei Sen Marteno kanalą. Monika linksmindavo- 
si pas „Maksimą“ ir „Mulen Ruže“, kol Teresė klajoda- 
vo krantine, stabčiodama prie knygynėlių ir gėlių kioskų, 
stovėdavo prie Sen Deni bazilikos. Teresei Paryžius su- 
teikė didžiulį pasitenkinimą, tuo tarpu Monikos kelionė 
buvo nesėkminga. 

Sugrįžusi namo, Monika pareiškė: 

— Aš nesutikau tokio vyro, už kurio norėčiau ište- 
kėti. 

— Ir tavęs visiškai niekas nesudomino? — paklausė tė- 
vas. 

— Iš tikrųjų niekas. Buvo vienas jaunuolis, jis kvietė 
mane pavakarieniauti pas „Maksimą“. Jo tėvas turi an- 
glių kasyklų. 

— Na, ir kaipgi jis? — smalsavo motina. 

— Jis turtingas, gražus, gerai išauklėtas ir dėl manęs 
kraustosi iš proto. 

— Ar jis prašė tavęs rankos? 

— Kas dešimt minučių. Galiausiai man atsipyko jį Ma- 


tyti. 
Apstulbusi motina įbedė į ja akis. 
— Bet kodėl? 

— Nes jis kalbėjo vien apie anglis: bitumines, gaba- 
lines, akmens anglis, rusvąsias anglis. Tai taip nuobodu, 
nuobodu, nuobodu. 


Kitais metais Monika pasisakė vėl norinti keliauti į 
Paryžių. 

— Susikrausiu daiktus,— tarė Teresė. 

Monika papurtė galvą. 

— Ne. Manau, kad bus geriau, jei šįkart važiuosiu 
viena. 

Monika išvažiavo į Paryžių, o Teresė, likusi namie, kas 
rytą vaikščiodavo į bažnyčią ir melsdavosi, kad jos se- 
suo susirastų gražuolį princą. Ir štai kartą atsitiko stebuk- 
las. Stebuklas, nes jis atsitiko ne kam nors kitam, o Tere- 
sei. Jis buvo vardu Raulis Žirardo. 

Vieną sekmadieni jis atsidūrė toje bažnyčioje, kurią 
lankė Teresė, ir išgirdo ją giedant. Niekada nieko pana- 
šaus nebuvo girdėjęs ir davė sau žodį žūtbūt su ja susi- 
pažinti. 

Ankstų pirmadienio rytą Teresė užėjo į miesto uni- 
versalinę parduotuvę nusipirkti medžiagos sukniai, kurią 
ketino pasisiūti. Prie prekystalio stovėjo Raulis Žirardo. 

Jis pažvelgė į įėjusią Teresę ir visas nušvito: 

— Jūsų balsas... 

Suglumusi ji pasižiūrėjo į jį. 

— Atleiskit? 

— Aš girdėjau, kaip jūs vakar giedojot bažnyčioje. 
Puiku! | 

Jis buvo aukštas, gražus, protingomis žibančiomis tam- 
siomis akimis ir gražia geidulinga burna. Metų turėjo vos 
per trisdešimt, metais ar pora daugiau už Teresę. 

Jo išvaizda taip pribloškė Teresę, kad iš susijaudini- 
mo ji ėmė mikčioti. Žiūrėjo į jį akis pastačiusi ir jautė, 
kaip smarkiai daužosi jos širdis. 

— D-dėkoju,— atsakė Teresė.— P-prašyčiau atkirpti 
m-man tris jardus muslino. 

— Mielai, — nusišypsojo R iulis.— Prašom čionai. 

Teresei stai „pasidarė lab i sunku galvoti apie tai, ko 
ji ia atėjo. Galvojo v'en apie tą jauną vyrą — apie ma- 
ionią jo išvaizdą ir ZaVĖSh Kuo jo sklindantį vyriškumą. 

Kai Teresei pagaliau pavyko šį tą išsirinkti ir Raulis 
suvyniojo pirkinį, ji išdrįso paklausti: 

— Jūs... jūs čia neseniai, taip? 

Žvilgtelėjęs į ją, jis nusišypsojo, ir Teresė visa suvir- 
pėjo. 

— Taip. Aš atvažiavau į Ezą vos prieš kelias dienas. 
Tai mano tetos parduotuvė, ir kadangi jai reikia pagalbos, 
ryžausi kurį laiką čia padirbėti. 

„Kiek bus tas „kurį laiką“?" — pagalvojo Teresė. 

— Privalote dainuoti profesionalioje scenoje,— pasa- 
kė Raulis. 

Ji prisiminė, kokia buvo Remiu veido išraiška, kai jis 
pamatė ją. Ne, daugiau niekada neberizikuos. 

— Dėkoju jums, — išlemeno Teresė. 

Jį sujaudino jos sumišimas ir drovumas, ir jis pamė- 
gino ją pašnekinti. 

— Anksčiau man neteko būti Eze. Tai gražus miestu- 
kas. 

— Taip, — mMurmleno Teresė. 

— Jūs čia gimėte? 

— Taip. 

— Jums'“patinka čia? 

— Taip. 

Griebusi ryšulėlį, Teresė pabėgo. 

Kitą dieną ji rado dingstį vėl nueiti į parduotuvę. Ji 
nemiegojo pusę nakties, vis svarstė, ką pasakys Rauliui. 

„Džiaugiuosi, kad jums patiko Ezas..." 

„Vienuolynas, kaip sakėte, buvo pastatytas keturiolik- 
tajame amžiuje...“ 

„Ar esate buvęs Sad Pol de Vanse? Ten yra žavinga 
bažnyčia..." 

„Man labai patinka Monte Karlas, o jums? Kaip puiku, 
kad jis netoli nuo čia. Mudvi su seserim kartais nulipame 
Grand Kornišu ir einame į For Antuano teatrą. Ar esate 
girdėjęs apie jį? Tai didelis lauko teatras..." 

„Ar žinote, kad Nica kadaise buvo vadinama Nikaja? 
Oi, jūs nežinojote? Taip, taip. Prieš daugelį metų ten gy- 
veno graikai. Nicoje yra muziejus su urvinių žmonių, gy- 
venusių ten prieš tūkstantmečius, reliktais. Įdomu, ar ne?“ 

Teresė prikalbėjo dešimtis tokių frazių. Deja, vos įžen- 
gė į parduotuvę ir išvydo Raulį, viskas išdulkėjo jai iš gal- 

vos. Ji tik spigino į jį akis, neįstengdama nė žodžio pra- 
tarti. 

— Bonjour,— linksmai pasakė Raulis.— Džiaugiuosi 
vėl jus išvydęs, panele de Fos. 

— M-merci. 

Ji jautėsi esanti mulkė. „Man trisdešimt metų, — mąs- 
tė ji — o elgiuosi kaip kvailutė mokinė. Gana". 

Bet nieko negalėjo sau padaryti. 

— Kaip galėčiau pasitarnauti šiandien? 

— Aš... Man reikia dar muslino. 

Šito jai reikėjo visų mažiausiai. 

Ji žiūrėjo, kaip Raulis eina atnešti ritinio. Padėjęs jį 
ant prekystalio, ėmė matuoti. 

Ji rengėsi sakyti „du“, bet vietoj šio žodžio tarė: 

— Jūs vedęs? 

Pakėlęs į ją akis, jis meiliai nusišypsojo. 

— Ne,— atsakė jis.— Tokios laimės dar neturėjau. 

„Greit jos sulauksi,— pagalvojo Teresė.— Kai tik Mo- 
nika grįš iš Paryžiaus". 

Monika privalo pamilti tą žmogų. Jiedu tiesiog sukur- 
ti vienas kitam. Teresę užplūdo laimė vien pagalvojus, 
kaip Monika susipažins su Rauliu. Bus nuostabu, jeigu 
Raulis Žirardo taps jos sesers vyru. 

Kitą dieną, kai Teresė ėjo pro parduotuvę, ją paste- 
bėjęs Raulis išbėgo į gatvę. 

— Laba diena, panele. Aš kaip tik ketinu daryti per- 
trauką. Ar nesutiktumėt išgerti su manimi puodelio arba- 
tos, jei turite laiko? 

— Aš... Taip, dėkui. 

Jo buvimas tarsi atėmė jai žadą, tačiau Raulis elgėsi 
su ja nepaprastai maloniai. Jis kaip įmanydamas sten- 
gėsi, kad jai būtų lengva su juo, ir netrukus Teresė pasi- 
juto pasakojanti tam nepažįstamajam tokius dalykus, ku- 
rių iki tol niekam neišsakydavo. Jie kalbėjosi apie vie- 
natvę. 

— Minioje jautiesi vienišas, — pasakė Teresė— Žmo- 
nių jūroje jaučiuosi lyg sala. 

— Aš suprantu, — nusišypsojo jis. 

— Bet jūs tikriausiai tiek draugų turite. 

— Pažįstamų. Draugų negali būti daug. 

Ji kalbėjosi tarsi su savo atvaizdu. Valanda prabėgo 

nepastebimai, ir jam reikėjo grįžti į darbą. Jiems jau paki- 
lus eiti, Raulis paklausė: 

— (Gal sutiktumėt rytoj papietauti su manim? 

Na, žinoma, jis labai geras. Teresė žinojo, kad nė vie- 
nas vyras negali susižavėti ja. Juo labiau toks gražuolis 
kaip Raulis Žirardo. Ji buvo įsitikinusi, kad jis geras vi- 
siems. 

— Labai mielai — atsakė Teresė. 

Kai jie susitiko kitą dieną, Raulis linksmai pasakė: 

— Šiandien aš nedirbu. Gal nuvažiuotume į Nicą, jei 
jūs nelabai užsiėmusi? 

Jie važiavo Mojen Kornišu atviru jo automobiliu; Že- 
mai lyg stebuklingas kilimas plytėjo miestas. ,,„Aš nieka- 
da nebuvau tokia laiminga“, — mąstė Teresė atsilošusi sė- 
dynėje. Ir tuojau kaltai prisiminė:— ,,„Aš džiaugiuosi dėl 
Monikos". 

Monika turėjo grįžti iš Paryžiaus kitą dieną. Raulis bus 
Teresės dovana seseriai. Ji ganėtinai blaiviai mąstė, to- 
dėl suvokė, jog tokie vyrai pasaulyje egzistuoja ne jai. 
Teresė jau nemažai prisikentėjo per gyvenimą ir senų se- 
niausiai išmoko atskirti tikrovę nuo neįmanomų dalykų. 
Gražus vyras, sėdintis prie vairo greta jos, priklausė ne- 
pasiekiamoms svajonėms, apie tai ji nedrįso nė galvoti. 

Atvažiavę į Nicą, jie papietavo „,„Negresko“ viešbučio 
restorane „Le Šantekler“. Valgiai buvo puikūs, bet pas- 
kui Teresė nė negalėjo prisiminti, ką valgiusi. Jai atrodė, 
jog šnekoms su Rauliu ir galo nebus. Jie tiek daug norėjo 
pasakyti vienas kitam. Jis buvo sąmojingas, žavus ir, at- 
rodo, jam buvo įdomu su Terese — labai įdomu. Jį domi- 
no jos nuomonė apie viską, ir jis įdėmiai jos klausėsi. Jų 
pažiūros daugeliu atžvilgių sutapo. Jie tartum jautė vie- 
nas kitame giminingą sielą. Gal Teresė tarpais ir apgailes- 
tavo dėl to, kas turės įvykti, bet ryžtingai kratėsi tos min- 
ties. 

— Ar nenorėtumėt ateiti pas mus rytoj pietų? Mano 
sesuo turi grįžti iš Paryžiaus. Norėčiau jus supažindinti 
su ja. 

— Mielai, Terese. 

Monikai kitą dieną sugrįžus namo, Teresė skubėjo ją 
pasitikti prie durų. 

Nepaisydama savo ketinimo, ji negalėjo ištverti ne- 
paklaususi: 

— Na, ar sutikai Paryžiuje ką nors vertą dėmesio? 

Užgniaužusi kvapą, ji laukė, ką atsakys sesuo. 

— Vis tie patys nuobodūs vyrai, — pasakė Monika. 

Na, štai, Viešpats ir nusprendė galutinai. 

— Aš pakviečiau šiandien pietų vieną Žmogų, — pasa- 
kė Teresė.— Manau, kad jis tau patiks. 

„Niekas neturi žinoti, koks jis man svarbus“, — pagal- 
vojo Teresė. 

Vakare, lygiai 7.30, į svetainę, kur jau buvo Teresė, 
Monika ir tėvai, tarno lydimas įžengė Raulis Žirardo. 

— Tai mano mama, mano tėtė,— pristatė Teresė— 
Ponas Žirardo. 

— Labai malonu. 

Teresė giliai įkvėpė oro: 

— O čia — mano sesuo Monika, 

— Labai malonu. 

Monikos veidas nieko nerodė, išskyrus mandagumą. 

Teresė žvilgtelėjo į Raulį, tikėdamasi, kad jis priblokš- 
tas Monikos grožio. 

— Džiaugiuosi, galėdamas susipažinti. 

Nieko, išskyrus mandagumą. Teresė stovėjo sulaikiusi 
kvapą, laukdama, kad tarp jų žybtelės jai pažįstamos ki- 
birkštėlės. Bet Raulis žiūrėjo į Teresę. 

— Šiandien jūs žavinga, Terese. 

— Dėkoju jums,— užsiplieskusi raudoniu sumikčiojo 
ji. 

Tą vakarą viskas virto aukštyn kojomis. Nebuvo jo- 
kio ženklo, kad imtų pildytis Teresės planas — suvesti 
draugėn Moniką ir Raulį, pasižiūrėti į jų vestuves, pa- 
matyti jį kaip sesers vyrą. Neįtikėtina, bet visą savo dė- 
mesį Raulis skyrė vien Teresei. Tarsi būtų pildęsis kažkoks 
nepaprastas sapnas. Ji jautėsi tapusi Pelene, tiktai ji bu- 
vo bjaurioji sesuo, ir princas išsirinko ją. Tuo buvo sun- 
ku patikėti, bet viskas tik taip ir atrodė, ir ji beviltiškai 
priešinosi Raulio žavesiui, nes negalėjo patikėti tuo, kas 
dedasi, ir bijojo dar kartą būti sužeista. Visus tuos metus 
ji slėpė savo jausmus, stengdamasi apsisaugoti nuo skau- 
daus nusivylimo. Ji ir dabar instinktyviai darė tą patį. 
Bet argi atsispirsi Rauliui? 

— Aš girdėjau, kaip dainuoja jūsų duktė,— pasakė 
jis.— Ji — tiesiog stebuklas! 

Teresė pasijuto raustanti. 

— Jos balsas visiems patinka, — meiliai pasakė Moni- 
ka. 

Tai buvo svaiginantis vakaras. Tačiau visa, kas pikan- 
tiškiausia, dar buvo prieš akis. 

Baigiant pietauti, Raulis, kreipdamasis į Teresės tėvus, 
pasakė: 

— Jūsų puiki vila. 

Tada jis pasisuko į Teresę. 

— Gal parodytumėt man sodą? 

Teresė nukreipė žvilgsnį į Moniką, stengdamasi įžvelg- 
ti jos jausmus, bet Monikos veidas atrodė kuo abejingiau- 
sias. 

„Tikriausiai ji akla ir kurčnebylė“,— pagalvojo Tere- 
sė. 

Tuomet ji prisiminė visas Monikos keliones į Paryžių, 
Kanus ir Sen Tropezą, puikiojo princo paieškas — princo, 
kurio ji taip ir nesutiko. 

„Vadinasi, ne vyrai dėl to kalti. Tai tik jos kaltė. Ji 
pati nežino, ko nori", 

— Mielai, — atsakė Teresė, pasisukdama į Raulį. 

Išėjus į lauką, ji neištvėrė nepaklaususi: 

— Ar jums patiko Monika? 

— Ji labai miela,— atsakė Raulis.— Dabar paklauski- 
te, ar man patinka jos sesuo. 

Ir apkabinęs jis pabučiavo ją. 

Teresė niekada nebuvo patyrusi tokių jausmų. Virpė- 
dama jo glėbyje, ji galvojo: „Dėkoju tau, Viešpatie. Ko- 
kia aš dėkinga tau“ 

— Ar papietausi su manim rytoj vakare? — paklausė 
Raulis. 

— Taip, — atsiduso Teresė.— Taip, žinoma. 

Seserims likus vienoms, Monika pasakė: 

— Atrodo, kad tu iš tikrųjų jam patinki. 

— Atrodo, kad taip, — sumišusi atsakė Teresė. 

— O jis tau? 

— Taip. 

— Na, ką gi, žiūrėk, sese,— nusijuokė Monika.— Ne- 
pamesk galvos. 
„Jau vėlu, — bejėgiškai mąstė Teresė,— per vėlu". 


Po to vakaro Raulis ir Teresė visas dienas leido kartu. 
Monika paprastai juos lydėdavo. Jie trise vaikštinėdavo 
Nicos gatvėmis ir paplūdimiais, pramogaudavo pakopi- 
niuose, panašiuose į vestuvių tortus, viešbučiuose. Jie 
pietavo žavingame bistro Kap d'Antibuose ir aplankė Ma- 
tiso koplyčią Vanse. Jie vakarieniavo Šato de la Ševr d'Or 
ir pasakiškoje Sen Mišel La Fermoje. Kartą penktą valan- 
dą ryto jie trise išsirengė į kaimiškąją turgavietę, įsikūru- 
sią "Monte Karlo gatvėse, ir prisipirko ką tik iškeptos duo- 
nos, vaisių bei daržovių. 

Sekmadieniais, kai Teresė giedodavo bažnyčioje, Raulis 
ir Monika ateidavo pasiklausyti, o po to Raulis, apkabi- 
nęs Teresę, kalbėdavo: 

— Tu —tikras stebuklas. Klausyčiausi tavo giedojimo 
iki pat mirties. 

Raulis pasipiršo jai praėjus keturioms savaitėms po 
jų susipažinimo. 

— Esu tikras, kad panorėjusi tu kiekvieną galėtum pa- 
vergti — pasakė Raulis,— bet jausiuosi labai pagerbtas, 
jei iš visų vyrų išsirinksi mane. 

Teresė pašiurpo, pamaniusi, kad jis šaiposi iš jos, bet 
jai dar nieko nespėjus pasakyti jis tęsė: 

— Brangioji, turiu prisipažinti, jog esu turėjęs daug 
moterų, bet tu — visų jautriausia, visų talentingiausia, vi- 
sų geriausia... 

Kiekvienas jo ištartas žodis skambėjo jai kaip muzi- 
ka. Norėjosi juoktis, verkti. ,Kokia aš laiminga,— mąstė 
ji, — galėdama mylėti ir būti mylima". 

— Ar sutinki tapti mano žmona? 

Jos žvilgsnis buvo iškalbingesnis už kokį nors atsa- 


kymą. 


Rauliui išėjus, Teresė tekina nubėgo į biblioteką, kur 
motina, tėvas ir sesuo gėrė kavą. 

— Raulis man pasipiršo. 

Spindintis jos veidas buvo beveik gražus. 

Apstulbę tėvai žiūrėjo į ją. Prabilo Monika: 

— Terese, ar esi tikra, kad jis neturi savanaudiškų 
tikslų? 

Tai panėšėjo į antausį. 

— Aš nenoriu tavęs įžeisti — tęsė Monika, — bet vis- 
kas klostosi kažkaip per greitai. 

Teresė tikrai neketino leisti, kad kas nors aptemdytų 
jos laimę. 

— Aš suprantu, kad tu nori apsaugoti mane, — pasakė 
ji seseriai, — bet Raulis turi pinigų. Tėvas paliko jam ne- 
didelį palikimą, be to, jis nesibijo darbu pelnytis duoną. 

Paėmusį seserį už rankos, ji maldaujamai prašneko: 

— Prašau, Monika, pasidžiauk su manim. Niekada ne- 
maniau, kad man bus lemta tai patirti. Aš tiesiog mirštu 
iš laimės. 

Ir visi trys ėmė glėbesčiuoti ją, kalbėti, kaip jie džiau- 
giasi dėl jos, paskui susijaudinę ėmė aptarinėti, kaip reng- 
sis vestuvėms. 

Ankstų kitos dienos rytą Teresė bažnyčioje atsiklaupusi 
meldėsi: 

„Dėkoju Tau, Viešpatie. Dėkoju Tau už man suteiktą 
laimę. Padarysiu viską, kad būčiau verta Tavo ir Raulio 
meilės. Amen". 

Lyg sparnus įgijusi Teresė nulėkė į universalinę par- 
duotuvę ir tarė: 

— Būkit toks malonus, pone, norėčiau išsirinkti me- 
džiagą vestuvinei sukniai. 

Raulis juokdamasis apkabino ją. 

— Tu būsi žavinga nuotaka. 

Ir Teresė neabejojo, kad jis kalba nuoširdžiai. Tai bu- 
vo panašu į stebuklą. 


Vestuvių ceremonija turėjo įvykti po mėnesio miesto 
bažnyčioje. Suprantama, Monika bus pamergė. 

Penktadienį, penktą valandą vakaro, Teresė šnekėjosi 
su Rauliu paskutinį kartą. Šeštadienį, pusę pirmos, kai 
Teresė stovėjo bažnyčios zakristijoje laukdama jau tris- 
dešimt minučių vėluojančio Raulio, prie jos priėjo kuni- 
gas. Paėmęs ją už rankos, pasivėdėjo į šalį, ir Teresė nu- 

stebo pastebėjusi, kaip jis jaudinasi. Jos širdis neramiai 
suspurdėjo. 

— Kas? Kas atsitiko? Kas nors Rauliui? 

— Ak, mano vaikeli — prašneko kunigas, — mano 
vargše, mano brangioji Terese. 

Ją apėmė panika. 

— Kas atsitiko, tėve? Nagi, sakykit! 

— Aš ką tik gavau žinią. Raulis... 

— Nelaimingas atsitikimas? Jis sužeistas? 

— Šiandien, anksti rytą, Žirardo išvyko iš miesto. 

— Jis išvažiavo? Tikriausiai atsitiko kažkas neatidė- 
liotina, kas privertė jį... 

— Jis išvažiavo su tavo seserimi. Juos matė sėdan- 
čius į Paryžiaus traukinį. 

Viskas ėmė suktis jai prieš akis. ,Ne,— pagalvojo Te- 
resė— Tik nepargriūti. Negaliu  apsigėdinti Viešpaties 
akivaizdoje". 

Ji tik miglotai prisiminė, kas įvyko vėliau. Tartum 
kažkur iš tolių girdėjo, kaip kunigas kažką pranešė susi- 
rinkusiems svečiams ir bažnyčioje kažkodėl sušurmuliavo. 

Apkabinusi savo dukterį, Teresės motina pasakė: 

— Vargšė Teresė. Kaip tikra sesuo galėjo taip žiau- 
riai pasielgti? Tai baisu. 

Bet Teresė ūmai nusiramino. Ji žinojo, ką turi da- 
ryti. 

— Nesijaudink, mama. Aš nekaltinu Raulio, kad jis 
pamilo Moniką. Kiekvienam būtų taip atsitikę. Privalė- 
jau žinoti, kad nė vienas vyras niekada nepamils manęs. 

— Tu neteisi. — su ašaromis akyse pasakė tėvas.— Tu 
verta dešimties monikų. 

Bet jis per vėlai apgailestavo. 

— Dabar aš noriu namo. 

Jie nuėjo per minią. Susirinkusieji bažnyčioje prasis- 
kyrė, duodami kelią, ir tylėdami žvelgė jiems įkandin. 

Kai jie grįžo į vilą, Teresė tyliai pasakė: 

— Prašau jus, nesijaudinkit dėl manęs. Pažadu, kad 
viskas bus kuo puikiausiai. 

Paskui ji užkopė į tėvo kambarį ir pasiėmusi skustu- 
vą persipjovė venas. 

12 SKYRIUS 


Atsimerkusi Teresė išvydo prie savo lovos jų šeimos 
gydytoją ir: miestelio kunigą. 

— Ne! —suklykė ji.— Aš nenoriu grįžti. Aš noriu nu- 
mirti. Leiskite man numirti! 

— Savižudybė — mirtina nuodėmė, — pasakė kunigas.— 
Gyvybę tau suteikė Viešpats, Terese, ir tik jis sprendžia, 
kada ji turi užgesti. Esi jauna. Tau dar taip ilgai gyven- 
ti! 

— Kam? — raudojo Teresė— Kad dar kentėčiau? Aš 
nebepakelsiu to skausmo. Daugiau nebegaliu. 

— Kristus kentėjo ir mirė dėl mūsų, — maloniai pasa- 
kė kunigas.— Nenusigręžk nuo jo. 

Daktaras apžiūrėjo Teresę: 

— Tau reikia pailsėti. Jau pasakiau tavo motinai, kad 
kurį laiką tau taikytų lengvą dietą— Daktaras pagrasino 
jai pirštu. — Ir nieku gyvu nevartoti skustuvų. 

Kitą rytą Teresė šiaip taip atsikėlė iš lovos. Kai atėjo 
į svetainę, motina sunerimusi paklausė jos: 

— Kodėl atsikėlei? Daktaras sakė tau... 

— Man reikia į bažnyčią, — sutvirtėjusiu balsu atsakė 
Teresė.— Turiu pasikalbėti su Dievu. 

Padvejojusi motina pasisiūlė: 

— Aš eisiu su tavim. 

— Ne, aš turiu nueiti viena. 

— Bet... 

— Tenueis,— linktelėjo tėvas. 

Jie sekė akimis iš namų einančią bejausmę figūrą. 

— Kas jai bus? — prislėgtu balsu prašneko motina. 

— Vienas Dievas žino. 

Ji įžengė į pažįstamą bažnyčią ir nuėjusi prie alto- 
riaus atsiklaupė. 

— Atėjau į Tavo šventovę, Viešpatie, kai ką tau pa- 
sakyti. Aš niekinu Tave. Niekinu Tave už tai, kad pasi- 
rūpinai, jog gimčiau bjauri. Niekinu Tave už tai, kad ma- 
no seseriai Tu suteikei grožį. Niekinu Tave už tai, kad 
Tu leidai jai atimti iš manęs vienintelį žmogų, kurį aš 
mylėjau. Aš spjaunu į Tave. 

Paskutinius žodžius ji ištarė taip garsiai, kad dauge- 
lis parapijiečių atsigręžė į ją. Jie tylomis stebėjo, kaip ji 
atsikėlė ir svyruodama išėjo iš bažnyčios. 


Teresė niekada nebūtų patikėjusi, kad gali būti taip 
skaudu. Skausmas buvo nepakeliamas. Ji neįstengė galvo- 
ti apie ką nors kita. Negalėjo nei valgyti, nei miegoti. Pa- 
saulis atrodė jai apgaubtas rūko ir kažkoks nutolęs. Gal- 
voje lyg filmo kadrai šmėsčiojo prisiminimų "nuotrupos. 

Ji prisiminė tą dieną, kai drauge su Rauliu ir Monika 
vaikštinėjo Nicos paplūdimiu. 

— Šiandien tokia graži diena, kad būtų galima išsi- 
maudyti, — pasakė Raulis. 

— Aš mielai, bet Teresė nemoka plaukti. 

— Neprieštarausiu, jei išsimaudysite dviese, o aš pa- 
lauksiu jūsų viešbutyje. 

Ji taip džiaugėsi, kad Raulis ir Monika pagaliau rado 
bendrą kalbą. 

Jie pietavo mažutėje užeigoje netoli Kanjeso. 

— Šiandien labai geri omarai,— tarė metrdotelis. 

— Aš paragausiu,— atsiliepė Monika.— O vargšei Te- 
resei negalima. Nuo moliuskų ją pykina. 

Sen Tropezas. 

— Kaip seniai nejodinėjau. Namie jodinėdavau kas 
rytą. Ar nori pajodinėti drauge su manim, Terese? 

— Bijau, kad man nieko neišeis, Rauli. Aš. . 

— Aš mielai pajodinėčiau,— pasakė Monika.— Labai 
mėgstu jodinėti. 

Jų nebuvo visą rytą. 

Būtų galima prisiminti šimtus tokių akimirkų, bet tada 
ji tiesiog jų nepastebėdavo. Nematydavo jų, nes nenorė- 
davo matyti nei jų susižvalgymo, nei nekalto rankų su- 
silietimo, nei šnabždesio, nei juoko. 

„Kaip galėjau būti tokia kvaila?" 

Naktį, kai Teresei pagaliau pavykdavo užsnūsti, ją ka- 
muodavo sapnai. Kas kartą ji sapnuodavo vis kitą sapną, 
bet visi jie būdavo vienodi. 

Raulis ir Monika nuogi važiuoja traukiniu, jie mylisi, 
o traukinys dunda virš gilaus kanjono, tiltas griūva, ir 
visi važiuojantys traukiniu skrieja į mirties glėbį. 

Raulis ir Monika nuogi lovoje, viešbučio numeryje. 
Raulis numeta cigaretę, kambaryje įsiplieskia liepsna, ir 
jie abu sudega. Teresė nubunda nuo jų riksmų. 

Raulis ir Monika krinta nuo kalno, skęsta upėje, žūva 
sudužus lėktuvui, 

Sapnai visuomet būdavo skirtingi. 

Sapnai visuomet būdavo vienodi. 


Teresės motina ir tėvas iš nevilties nežinojo, ko grieb- 
tis. Duktė jų akivaizdoje geso, bet jie niekuo negalėjo 
jai padėti. Ir staiga Teresė ėmė valgyti. Ji be paliovos 
valgė. Atrodė, kad niekada nepasisotins. Ji greit atgavo 
savąjį svorį ir vis dar taisėsi, kol visai sustorėjo. 

Kai tėvas su motina mėgindavo pašnekinti ją apie jos 
kančias, ji atsakydavo: 

— Aš jaučiuosi puikiai. Nesirūpinkit manimi. 

Teresė ir toliau gyveno taip, lyg nieko nebūtų atsi- 
tikę. Ji eidavo į miestą pirkinių, viską darydavo kaip an- 
ksčiau. Kasdien vakarieniaudavo su tėvu ir motina, skai- 
tydavo arba siūdavo. Tarsi apsupo save nematoma tvirto- 
ve, į kurią tvirtai pasiryžo nieko nebejsileisti. ,,Dabar nė 
vienas vyras nebenorės pažvelgti į mane. Niekada". 

Iš šalies žiūrint, atrodė, kad Teresei viskas klostosi 
kuo puikiausiai. Tačiau ji jautėsi atsidūrusi beviltiškos 
vienatvės bedugnėje. Net tarp žmonių būdama jausda- 
vosi taip, tarsi sėdėtų visiškai viena tuščiame vienišo na- 
mo kambaryje vienišame pasaulyje. 


Praėjo ne ką daugiau kaip metai nuo to laiko, kai Rau- 
lis pametė Teresę. Jos tėvas rengėsi važiuoti į Avilą. 

— Turiu ten reikalų — pasakė jis Teresei— bet pas- 
kui būsiu laisvas. Kodėl negalėtum nuvažiuoti su manim? 
Avila — žavingas miestas. Tau praverstų šiek tiek atitrūk- 
ti nuo namų. 

— Ne, dėkui, tėte. 

Dėbtelėjęs į žmoną, jis atsiduso: 

— Na, ką gi, gerai. 

Į svetaine įėjo tarnas. 

— Prašom atleisti, panele Fos. Ką tik atėjo laiškas 
jums. 

Teresė dar nespėjo atplėšti voko, ir ją nusmelkė ne- 
aiški bloga nuojauta. 
Laiške buvo parašyta: 


„Terese, mieloji mano Terese! 


Dievas mato, kad neturiu teisės vadinti tavęs „,,mie- 
ląja“, taip niekšiškai pasielgęs su tavimi. Prisiekiu atlygin- 
ti savo kaltę, net jeigu tam prireiktų viso mano gyvenimo. 
Nežinau, nuo ko pradėti. 

Monika pabėgo, palikusi mane su dviejų mėnesių mū- 
sų dukryte. Tiesą pasakius, atsidusau su palengvėjimu. 
Turiu prisipažinti, kad nuo tos dienos, kai palikau tave, 
mano gyvenimas virto pragaru. Pats negaliu suprasti, ko- 
dėl taip pasielgiau. Mane lyg pavergė kažkokie stebuklin- 
gi Monikos kerai, nors iš pat pradžių supratau darąs bai- 
sią klaidą. Aš visada mylėjau tik tave. Dabar suprantu 
galėsiąs rasti laimę tik su tavimi. Kai gausi mano laišką, 
aš jau būsiu pakeliui pas tave. 

Aš myliu ir visada mylėjau tave, Terese. Vardan viso 
mudviejų su tavim gyvenimo prašau, kad atleistum man. 
Aš noriu..." 


Daugiau ji nebegalėjo skaityti. Mintis, kad jai vėl rei- 
kės pamatyti Raulį su kūdikiu — jo ir Monikos kūdikiu, — 
jai atrodė neįsivaizduojama, įžeidžiama. 

Isteriškai sviedusi laišką, ji sukliegė: 

— Privalau išvažiuoti iš čia. Šiandien. Tuojau pat. Pra- 
šau. .. Maldauju! 

Tėvas neįstengė jos nuraminti. 

— Jeigu Raulis atvažiuos čionai, — pasakė tėvas,— tau 
derėtų bent pasišnekėti su juo. 

— Ne! Aš užmušiu jį vos pamačiusi — Apsipylusi aša- 
romis, ji griebė tėvą už rankos.— Pasiimk mane drauge,— 
ėmė maldauti. 

Būtų bet kur važiavusi, kad tik pabėgtų iš Čia. 

Ir tą patį vakarą Teresė su tėvu išvyko į Avilą. 


Teresės tėvą gniuždė dukters sielvartas. Šiaip jis ne- 
buvo gailiaširdis, bet pastaraisiais metais ėmė labai gerb- 
ti Teresę, žavėjosi jos ištverme. Ji oriai atlaikydavo mies- 

telio gyventojų žvilgsnius ir niekada neaimanuodavo. Jis 
jautėsi esąs bejėgis, nesugebąs palengvinti jos kančios. 

Prisiminęs, kokią paguodą Teresei kadaise teikdavo 
bažnyčia, atvažiavus į Avilą, jis pasakė: 

— Vietos kunigas tėvas Berendas — senas mano bičiu- 
lis. Gal jis kaip nors padėtų tau. Pasikalbėk su juo. 

— Ne, 

Ji nebenorėjo turėti jokių ryšių su Viešpačiu. 

Teresė liko viešbučio numeryje viena, kol tėvas tvar- 
kė reikalus. Jam sugrįžus, ji tebesėdėjo ant kėdės abejin- 
gai įsistebeilijusi į sieną. 

— Prašau tavęs, Terese, pasišnekėk su tėvu Berendu. 

— Ne. 

Jį ėmė neviltis. Ji nenorėjo eiti iš numerio ir atsisakė 
grįžti į Ezą. 

Kunigas pats atėjo pas Teresę, tai buvo paskutinė vil- 
tis. 

— Jūsų tėvas sako, kad anksčiau jūs reguliariai eida- 
vote į bažnyčią. 

Teresė pažiūrėjo nugeibusiam kunigui į akis ir šaltai 
atsakė: 

— Bažnyčia manęs nebedomina. Ji neturi ko man pa- 
siūlyti. 

— Bažnyčia kiekvienam turi ką pasiūlyti, mano vai- 
ke,— šypsodamasis pasakė tėvas Berendas.— Bažnyčia tei- 
kia mums vilties ir švajonių. .. 

— Svajonių aš soti per akis. Man jau gana. 

Suėmęs jos rankas savo plonais pirštais, jis atkreipė 
dėmesį į skustuvo paliktus ant jos riešų baltus randus 
tarsi senus blėstančius prisiminimus. 

— Viešpats tuo netiki. Pasikalbėk su Juo, ir Jis pats 
tau pasakys. 

Teresė tebesėdėjo įbedusi žvilgsnį į sieną ir, atrodė, 
net nepastebėjo, kada kunigas išėjo iš kambario. 

Kitą rytą Teresė įžengė bažnyčios skliautų vėsumon ir 
kone iškart pajuto, kaip ją užplūdo pažįstamas, seniai pa- 
mirštas susitaikymo jausmas. Paskutinį kartą ji atėjo į 
bažnyčią išrėžti Viešpačiui savo prakeiksmų. Ją smaugė 
baisi gėda. Ją nuvylė jos pačios silpnumas. Viešpats jos 
neišdavė. 

— Atleisk man,— sušnibždėjo ji— Aš nusidėjau. Gy- 
venau su neapykanta širdyje. Padėk man. Prašau Tavęs, 
padėk man. 

Pakėlusi akis, ji išvydo tėvą Berendą. Kai Teresė bai- 
gė melstis, jis nusivedė ją į savo kabinetą už zakristijos. 

— Nežinau, ką man daryti, tėve. Daugiau niekuo ne- 
betikiu. Aš praradau tikėjimą. 

Jos balsas buvo kupinas nevilties. 

— O ar tu tikėjai anksčiau? 

— Taip. Labai. 

— Tuomet tu ir dabar tiki, mano vaike. Tikėjimas ne- 
išnyksta. Išnyksta visa kita. 

Tą dieną jie kalbėjosi kelias valandas. 

Vakare Teresė grįžo į viešbutį. 

— Man reikia grįžti į Ezą,— pasakė jai tėvas.— Ar tu 
pasirengusi važiuoti? 

— Ne, tėte. Leisk man bent kiek pasilikti čia. 

Jis dvejojo. 

— Ar tau nieko nenutiks? 

— Ne, tėte. Pažadu tau. 

Po to Teresė ir tėvas -Berendas susitikdavo kasdien. 
Dvasininkas nuoširdžiai mylėjo Teresę. Po negražia tos 
apkūnios moters išvaizda jis įžvelgė gražią nelaimingą jos 
sielą. Jis kalbėjo apie Dievą, apie visatą, apie gyvenimo 
prasmę, ir lėtai, beveik prieš savo valią Teresė vėl ėmė 
atgauti ramybę. Kartą tėvas Berendas pasakė tai, į ką gy- 
vai atsiliepė jos širdis. 

— Mano vaike, jeigu tu praradai tikėjimą šiuo pasau- 
liu, patikėk kitu. Patikėk tuo pasauliu, kuriame tavęs lau- 
kia Jėzus. 

Pirmą kartą nuo neįvykusių jos vestuvių dienos Teresė 
vėl pajuto ramybę ir susitaikymą su bažnyčia, kuri ir vėl 
tapo jos prieglobsčiu. Bet reikėjo galvoti apie ateitį. 

— Aš neturiu kur eiti. 

— Galėtum grįžti namo. 

— Ne. Aš niekada negalėčiau grįžti, niekada negalė- 
čiau susitikti su Rauliu. Nežinau, ką man daryti. Aš noriu 
pasislėpti, o slėptis nėra kur. 

Tėvas Berendas ilgai tylėjo, pagaliau tarė: 

— Galėtum pasilikti čia. 

Šiek tiek nustebusi ji apsižvalgė aplinkui. 

— (Čia? 

— Netoliese yra cistersių vienuolynas.— Šiek tiek pa- 
linkęs į priekį, jis tęsė.— Aš papasakosiu tau apie jį. 
Tai — ypatingas pasaulis, kurio gyventojos paskyrė sa- 
vo gyvenimą Viešpačiui. Tai vieta, kurioje viešpatauja ra- 
mybė ir taika, 

Teresę apėmė įkvėpimas. 

— Tai puiku. 

— Bet aš privalau perspėti tave. Vienuolyno regula 
yra viena iš griežčiausių pasaulyje. Tos, kurias tenai pri- 
ima, duoda celibato, tylėjimo ir paklusnumo įžadus. Įžen- 
gusios į vienuolyną, lieka tenai amžiams. 

Tie žodžiai privertė Teresę virpėti. 

— Niekada neįsigeisiu išeiti iš vienuolyno. Kaip tik 
to aš ir ieškojau, tėve. Aš niekinu pasaulį, kuriame gy- 
venu. 

Bet tėvas Berendas vis dar nerimavo. Jis žinojo, kad 
Teresės laukia gyvenimas, visiškai nepanašus į ankstesnį. 

— Iš ten nebus įmanoma sugrįžti. 

— Aš nenorėsiu sugrįžti. 

Ankstų kitos dienos rytą tėvas Berendas nuvedė Tere- 
sę į vienuolyną, kad ši susipažintų su garbiąja motina Be- 
tina. Jis išėjo palikęs jiedvi vienas. 

Vos peržengusi vienuolyno slenkstį, Teresė liovėsi abe- 
jojusi. „Pagaliau, — džiūgavo jos širdis.— Pagaliau“. 

Pasišnekėjusi su abate, ji nedelsdama paskambino mo- 
tinai su tėvu. 

— Aš taip jaudinausi,— pasakė motina.— Kada tu su- 
grįši namo? 

— Aš jau namie. 


Įšventinimo apeigas atliko Avilos vyskupas. 

— Viešpatie, mūsų Kūrėjau, palaimink savo vergę, kad 
suteiktum jai jėgų šventosios doros kelyje ir sutvirtintum 
jos tikėjimą bei ištikimybę Tau. 

— Mūsų Viešpaties Jėzaus Kristaus dėlei aš išsižadu 
šio pasaulio karalystės ir visų žemiškųjų džiaugsmų, — at- 
sakė Teresė. 

Vyskupas peržegnojo ją kryžiumi. 

— Tu susižadi su Dievo Tėvo sūnumi Jėzum Kristum. 
Tvirtinu šią sąjungą Šventosios Dvasios antspaudu ir skel- 

biu tave Viešpaties Sužadėtine. Ir tu pelnysi Dangaus Ka- 
ralystę ištikimybe savo Viešpačiui per amžių amžius.— 
Vyskupas atsistojo.— Dieve, Visagalis Tėve, mūsų Kū- 
rėjau, kuris teikeisi pasirinkti ją sužadėtine tarytumei 
Šventą Mariją, Jėzaus Kristaus, Mūsų Viešpaties, Moti- 
ną — add beatae Mariae, matris Domini nostri, Jesų Christi, 
consortiium — tešviečia Tavo vardas. Viešpaties ir Jo an- 
gelų akivaizdoje laiminu tave, kad išsaugotum tyrumą, 
dorą, kantrybę vykdyti savo paskirtį, mylėti Viešpatį ir 
gėrį, nes tavęs laukia didžiulis atpildas Danguje — amži- 
nojoje Kristaus, Mūsų Viešpaties, Karalystėje. Teįkvėps 
Viešpats tau jėgų, kai jos išseks, tepaguos Jis tave ir va- 
dovaus geriems tavo darbams, teparodys tau Viešpats tik- 
rąjį kelią. Amen. 


Ir štai dabar, po trijų dešimčių metų, gulėdama miške 
ir žiūrėdama į kopiančią dangumi saulę, sesuo Teresė mą- 
stė: „(O juk aš atėjau į vienuolyną anaiptol ne todėl, kad 
troškau priartėti prie Viešpaties. Aš troškau pabėgti nuo 
šio pasaulio. Ir Viešpats viską perskaitė mano širdyje“. 

Jai buvo šešiasdešimt, ir pastarieji trisdešimt metų bu- 
vo laimingiausi jos gyvenime. Ir šit ji nelauktai vėl atsi- 
dūrė pasaulyje, nuo kurio bėgo. Jos protui darėsi kažkas 
negera. 

Ji prarado realybės jausmą. Keistai susipynė praeitis 
ir dabartis. ,, Kodėl man taip darosi? Kokį išmėginimą Vieš- 
pats man siunčia?" 


13 SKYRIUS 


Žygis seseriai Meganai atrodė įdomi kelionė. Ji pati 
stebėjosi, kaip stulbinančiai greit apsiprato su naujais 
aplinkos vaizdais ir garsais. 

Jos palydovai jai atrodė žavūs. Ampara Chiron buvo 
stipri moteris. Niekuo nenusileisdama abiem vyriškiams, 
podraug ji buvo labai moteriška. 


Feliksas Karpijas — augalotas, su rausvoka barzda ir 
randu — atrodė draugiškas ir malonus. 


Bet ryškiausia asmenybė iš jų Meganai atrodė Chaimė 
Miras. Jame slypėjo kažkokia nenugalima jėga, nepalau- 

žiamas atsidavimas savo įsitikinimams — panašus į tą vie- 
nuolišką tikėjimą vienuolyne. 

Vos prasidėjus jų kelionei, Chaimė, Ampara ir Felik- 
sas nešė ant pečių miegamuosius maišus ir šautuvus. 

— Duokit man nešti kokį nors maišą, — pasisiūlė Mega- 
na. Chaimė Miras nustebęs pasižiūrėjo į ją. 

— Gerai, seserie,— gūžtelėjęs pečiais, atsakė jis ir pa- 
davė jai maišą. 

Pasirodo, jis buvo sunkesnis, negu Megana spėjo, bet 
ji nesiskundė. „Kol būsime drauge, kartu su jais pakęsiu 
visus sunkumus“, 

Meganai atrodė, kad jie, klupinėdami tamsoje, kliūda- 
mi už krūmokšnių, kandžiojami vabzdžių, lydimi tik mė- 
nesienos, rodančios jiems kelią, eina jau visą amžinybę. 

„Kas jie tokie? — suko sau galvą  Megana.— Kodėl 
juos persekioja?“ Kadangi Megana su vienuolėmis taip pat 
buvo persekiojama, ji jautėsi labai panašiai, ir tai arti- 
no ją su tais ŽMonėmis. 

Jie beveik nesikalbėjo, bet retsykiais tarsteldavo vie- 
nas kitam kokį mįslingą žodį. 

— Ar Valjadolide viskas parengta? 

— Taip, Chaime. Rubijas su Tomu pasitiks mus prie 
banko per bulių kautynes. 

— Gerai. Pasakykit Largui Kortesui, kad lauktų mū- 
sų. Bet neminėkit skaičiaus. 

— Supratau. 

„Kas tokie tie Largas Kortesas, Bubijas ir Tomas? — 
galvojo Megana.— Kas turi atsitikti per bulių kautynes ir 
kuo čia dėtas bankas?“ Ji vos nepaklausė, bet laiku susi- 
zgribo. „Vargu ar jiems patiks, jei daug klausinėsiu"“, 


Prieš aušrą jie pajuto, kaip iš apačios, iš slėnio, padvel- 
kė dūmai. 

— Luktelėkit čia, — sušnibždėjo Chaimė.— Kad man nė 
garso. 

Jie stebėjo, kaip pasiekęs miško pakraštį, jis dingo iš 
akių. 

— Kas čia? — paklausė Megana. 

— Tylėk! —sušnypštė Ampara Chiron. Po penkiolikos 
minučių Chaimė Miras grįžo. 

— Kareiviai. Mes juos apeisim. 

Sugrįžę pusę mylios atgal, jie atsargiai išėjo mišku į 
kaimo keliuką. 

Prieš juos plytėjo kaimo kraštovaizdis, tvyrojo ką tik 
nušienautos žolės ir prisirpusių vaisių kvapai. 

Megana nesitvėrė iš smalsumo. 

— Kodėl kareiviai jūsų ieško? — paklausė ji, 

— Na, tarkime, kad mūsų pažiūros šiek tiek skiriasi — 
pasakė Chaimė Miras. 

Ir ji gavo pasitenkinti tuo atsakymu. „Kol kas“ — pa- 
galvojo ji, pasiryžusi sužinoti apie tą žmogų daugiau. 

Po pusvalandžio jie pasiekė nuošalią laukymę tarp mi- 
škų, ir Chaimė pasakė: 

— Saulė patekėjo. Pabūsim čia iki tamsos.— Jis pa- 
žvelgė į Meganą.— Šiąnakt mums reikės paėjėti greičiau. 

— Gerai, — linktelėjo ji. 

— Chaimė išdėliojo miegamuosius maišus. 

— Paimk manąjį, seserie,— pasakė Feliksas Karpijas.— 
Aš pripratęs miegoti ant žemės. 

— O kaipgi jūs? — prašneko Megana.— Aš negaliu... 

— Dėl Dievo meilės, — nutraukė ją Ampara.— Lįsk į 
maišą. Mes nenorim, kad tu žadintum mus, rėkdama dėl 
tų prakeiktų vorų. 

"Jos balse Megana pajuto nesuprantamą priešiškumą. 

Daugiau nieko nesakydama Megana šmurkštelėjo į mai- 
šą. „Ko gi ji pyksta?" — stebėjosi ji. 

Megana žiūrėjo, kaip Chaimė Miras, išvyniojęs savo 
miegamąjį maišą netoliese jos, įlindo į jį. Ampara Chiron 
atsigulė prie jo. „(Viskas aišku", — pagalvojo Megana. 

Chaimė pasižiūrėjo į Meganą: 

— Verčiau pamiegotum. Mūsų laukia ilgas kelias, — 
pasakė jis. 

Megana nubudo nuo keistų garsų. Tarsi kas būtų de- 
javęs nuo nepakeliamo skausmo. Nerimo pagauta ji atsi- 
sėdo. Garsas sklido iš ten, kur gulėjo Chaimė. „Tikriau- 
siai jis labai serga“, — pirmiausia pagalvojo ji. 

Dejonė darėsi garsesnė, paskui ji išgirdo Amparos Chi- 
ron balsą: „O taip, taip... nesustok, guerido. Smarkiau! 
Štai taip! Taip!.. taip!.." 

Megana plykstelėjo. Ji mėgino užsikimšti ausis, kad 
negirdėtų tų garsų, bet nieko nepadėjo. Ir ji įsivaizdavo 
esanti Amparos Chiron vietoje. 

Megana tuojau persižegnojo ir pradėjo melstis: ,„„At- 
leisk man, Viešpatie. Tekrypsta mano mintys tik į tave 
vieną, tebūnie mano širdis pilna tiktai Tavęs, nes ji rado 
tavyje gerumo šaltinį". 

O dejonės nesiliovė. Pagaliau, kai Megana pajuto ne- 
begalinti ilgiau to ištverti, jos nuščiuvo. Bet dabar kas 
kita nebeleido jai užmigti. Miškas aplinkui buvo pilnas 
garsų. Jie susiliejo į nedarnią kakofoniją — čiulbėjo pau- 
kščiai, čirškė žiogai, erzeliavo maži žvėreliai ir kimiai 
riaumojo stambesni žvėrys. Megana jau buvo atpratusi 
nuo triukšmingo aplinkinio pasaulio. Su liūdesiu ji prisi- 
minė vienuolyno tylą. Nustebo pasijutusi, jog ilgisi na- 
šlaičių prieglaudos. Tos baisios, bet nuostabios našlaičių 
prieglaudos. . 


14 SKYRIUS 
Avila, 1957 


Ją vadindavo Audra. 

Ją vadindavo Mėlynakiu kipšiuku. 

Ją vadindavo Nepakenčiamąja Megana. 

Jai buvo dešimt metų. 

Pamesta prie durų fermeriui ir jo žmonai, o šie neįsten- 
gė auginti jos, ji pateko į prieglaudą nuo pat kūdikystės. 

Prieglauda — tai paprastas dviejų aukštų baltas namas 
Avilos pakraštyje, skurdžiausiame miesto rajone netoli 
nuo Plasa de Santo Visentės. Jo šeimininkė buvo Mersede- 
sė Ancheles, panaši į amazGnę staigaus būdo moteris, ta- 
čiau po tuo staigumu slypėjo širdies šiluma savo auginti- 
niams. 

Megana skyrėsi nuo visų kitų vaikų.  Šviesiaplaukė, 
giedrų mėlynų akių, ji atrodė lyg svetimšalė tarp tamsia- 
plaukių ir tamsiaakių vaikučių. Bet nuo kitų ji skyrėsi 
ne vien išvaizda. Ji buvo per daug savarankiškas vaikas 
visų vadeiva ir kurstytoja. Kad ir kas atsitikdavo prieglau- 
doje, Mersedesė Ancheles galėdavo neabejoti — sukursčiu- 
si bus Megana. 

Nebe vienus metus Megana vadovaudavo maištams 
prieš prastą maitinimą, stengdamasi suburti vaikus į są- 
jungą; ji sugalvodavo išradingų būdų, kaip kamuoti au- 
klėtojas, kelis kartus mėgino surengti bėgimą iš prieglau- 

dos. Savaime suprantama, kad Megana turėjo nepaprastai 
didelį autoritetą tarp vaikų. Daugelis iš jų buvo vyresni 
už ją, bet visi pripažino ją lydere. Ji turėjo įgimtą vado- 
vės talentą. Jaunesnieji vaikai mėgdavo klausytis Mega- 
nos pasakojimų. Ji buvo nepaprastai lakios vaizduotės. 

— Kas buvo mano tėvai, Megana? 

— Tavo tėvas buvo sumanus vagis, brangenybių spe- 
cialistas. Vieną naktį jis pro stogą įsigavo į viešbutį, no- 
rėdamas pavogti garsios artistės briliantą. Ir štai tuo metu, 
kai jau rengėsi dėtis jį į kišenę, artistė atsibudo. Ji įjun- 
gė šviesą ir išvydo jį.. 

— Ji iškvietė policiją? 

— Ne. Jis buvo labai gražus. 

— Kas gi tada nutiko? 

— Jie įsimylėjo vienas kitą ir susituokė. Paskui gimei 
tu. 

— Tai kodėl jie išsiuntė mane į prieglaudą? Argi jie 
nemylėjo manęs? 

Tai visuomet būdavo sunkiausia. 

— Žinoma, jie mylėjo tave. Bet... bet... jie slidinėjo 
Šveicarijoje ir žuvo nuo baisios sniego lavinos... 

— O kas yra ta baisi sniego lavina? 

— Taip yra, kai daugybė sniego nukrinta žemyn ir 
užgriūna ant tavęs. 

— Ir mano mama su tėte abu žuvo? 

— Taip. Ir paskutiniai jų ištarti žodžiai — kad jie myli 
tave. Bet nebeliko nieko, kas galėtų tavimi pasirūpinti, 
todėl ir pakliuvai čionai. 

Kaip ir kiti vaikai, Megana labai norėjo sužinoti, kas 
buvo jos tėvai, ir vakarais užmigdama prisigalvodavo vi- 
sokiausių istorijų. 

„Mano tėvas kariavo pilietiniame kare. Jis buvo labai 
narsus kapitonas. Buvo sužeistas mūšyje, o mano mama 
buvo sanitarė ir slaugė jį. Jiedu susituokė, jis grįžo į fron- 
tą ir žuvo. Mano motina buvo per daug neturtinga, kad 
galėtų išlaikyti mane, todėl buvo priversta palikti mane 
prie fermerio namų, jai buvo nepakeliamai sunku. 

Ir ji verkė gailėdamasi narsiojo savo tėvo ir skausmo 
palaužtos motinos. 

Arba: „Mano tėvas buvo toreadoras. Visų geriausias. 
Jis buvo Ispanijos pažiba. Visi jį dievino. Mano mama 

buvo puiki flamenko šokėja. Jie susituokė, bet kartą jį nu- 
dūrė didžiulis įniršęs bulius. Mano motina buvo priversta 
išsižadėti manęs“. 
Arba: „Mano tėtis buvo apsukrus užsienio žvalgas...“ 
Fantazija niekada neišsekdavo. 


Prieglaudoje buvo trisdešimt įvairaus amžiaus vaikų: 
nuo pamestų naujagimių iki keturiolikmečių paauglių. Be 
ispanų — jie sudarė daugumą,— čia buvo vaikų iš kitų 
šalių, ir Megana išmoko kalbėti keliomis kalbomis. Mega- 
na miegodavo miegamajame drauge su tuzinu kitų mer- 
gyčių. Naktimis jos šnibždėdavosi apie lėles ir sukneles, 
O paaugusios — apie seksą. Netrukus tai tapo svarbiau- 
sia jų pašnekesių tema. 

— Girdėjau, kad tai labai skausminga. 

— Niekai. Taip norisi greičiau pabandyti. 

— Aš ištekėsiu, bet niekada neleisiu savo vyrui, kad 
taip man darytų. Man atrodo, jog tai nepadoru. 

Vieną naktį, kai visi jau miegojo, vienas berniukas — 
tai buvo Primas Kondė — įsėlino į mergaičių miegamąjį. 
Jis prisiartino prie Meganos lovos. 

— Megana...— pašnibždomis pašaukė jis. 

Ji tuojau nubudo: 

— Tai tu, Primai? Kas atsitiko? 

— Ar galima, atsigulsiu šalia tavęs? — paklausė jis iš- 
gąstingai kūkčiodamas. 

— Taip. Tik tyliai. 

Primas buvo trylikos metų, kaip ir Megana, bet jis at- 
rodė visai dar vaikas. Iki prieglaudos patyrusį prievartą 
berniuką kankindavo nakties košmarai, ir jis nubusdavo 
vidury nakties rėkdamas. Kiti vaikai tyčiodavosi iš jo, bet 
Megana visada gindavo. 

Primas įsilipo į jos lovą, ir Megana pajuto, kaip jo 
skruostais byra ašaros. Ji tvirtai apkabino jį. 

— Viskas gerai, — šnibždėjo ji. — Viskas gerai. Ji švel- 
niai pasūpavo jį, ir jis liovėsi verkęs. Prisiglaudė prie jos, 
ir ji pajuto stiprėjantį jo seksualinį susijaudinimą. 

— Primai... 

— Atleisk. Aš... čia aš nieko negaliu padaryti. 

Jis dar tvirčiau prisiglaudė prie jos. 

— Aš myliu tave, Megana. Esi vienintelė, kurią aš my- 
liu visame pasaulyje. 

— Tu dar nematei pasaulio, 

— Prašau, nesijuok iš manęs. 

— Aš nesijuokiu. 

— Be tavęs nieko daugiau neturiu. Aš myliu tave. 

— Ir aš tave myliu, Primai. 

— Megana... Ar galima man... aš noriu tavęs. Pra- 
šau. 

— Ne, 

Įsiviešpatavo tyla. 

— Atleisk, kad pažadinau tave. Eisiu į savo lovą, — 
su kartėliu pasakė jis ir jau rengėsi išeiti. 

— Palauk. 

Kad palengvintų jo kančią, Megana apkabino jį ir pa- 
juto, kaip pati ima jaudintis. 

— Primai, aš... aš negaliu tau atsiduoti, bet galiu šį 
tą padaryti tau, kad pasidarytų lengviau. Nori? 

— Taip, — sumurmleno jis. 

Jis vilkėjo pižama. Atrišusi pižamos kelnių raištelį, ji 
kyštelėjo tenai ranką. „Jis jau vyras, — pagalvojo Mega- 
na ir ėmė švelniai glamonėti jį ranka. 

Primas sudejavo. 

— Kaip nuostabu,— pasakė jis.— Dieve, aš myliu ta- 
ve, Megana. 

Visas jos kūnas liepsnote liepsnojo, ir jei tuo metu jis 
būtų pasakęs: „Aš noriu tavęs“, ji būtų sutikusi. 

Bet jis tyliai gulėjo greta ir netrukus grįžo į savo lovą. 

Tą naktį Megana nebegalėjo užmigti. Daugiau ji nie- 
kada nebeleido jam gultis pas ją į lovą. 

Pagunda buvo per daug didelė. 


Retsykiais auklėtojai iškviesdavo kurį nors vaiką susi- 
pažinti su būsimaisiais įtėviais. Vaikai visuomet imdavo 
labai jaudintis, nes tai reikšdavo galimybę ištrūkti iš ny- 
kios prieglaudos kasdienybės, turėti tikrus namus ir šei- 
mą. 

Tiek metų Megana stebėjo, kaip išsirenkami vaikai. Jie 
išeidavo į prekeivių, fermerių, bankininkų, parduotuvių 
savininkų namus. Bet tai visada atsitikdavo kitiems vai- 

kams, ne jai. Meganai trukdė jos reputacija. Ji ne kartą 
girdėjo, kaip būsimieji tėvai kalbėdavosi tarpusavyje. 

— Ji — žavi mergytė, bet aš girdėjau, kad ji — sunkus 
vaikas. 

— Ar tik ne ta pati, kuri praeitą mėnesį atvedė į prie- 
glaudą dvylika šunų? 

— Sako, kad ji čia — pagrindinė kurstytoja. Bijau, kad 
ji nesutars su mūsų vaikais. 

Jie neįsivaizdavo, kaip visi vaikai myli Meganą. 

Kartą per savaitę prieglaudos auklėtinius aplankydavo 
tėvas Berendas, ir Megana nekantriai laukdavo jo. Ji 
nepaprastai mėgo skaityti, ir kunigas su Mersedese An- 
cheles rūpindavosi, kad mergaitė visada turėtų knygučių. 
Kunigui ji patikėdavo tokius dalykus, kurių niekam kitam 
nesipasakodavo. Ne kam nors kitam, o tėvui Berendui fer- 
merių šeima atidavė primestąją mažutę Meganą. 

— Kodėl jie nenorėjo pasilikti manęs? — paklausė Me- 
gana. 

— Jie būtų labai norėję, Megana,— meiliai atsakė jai 
pagyvenęs kunigas, — bet buvo seni ir ligoti. 

— Kaip manote, kodėl tikrieji mano tėvai pametė ma- 
ne toje fermoje? 

— Tikriausiai todėl, kad jie buvo neturtingi ir nega- 
lėjo išlaikyti tavęs. 


Augdama Megana darėsi vis dievotesnė. Ji ėmė rim- 
tai domėtis Katalikų bažnyčios principais. Perskaitė šven- 
to Augustino „Išpažintį“, švento Pranciškaus Asyžiečio 
raštus, Tomo Moro veikalus, Tomą Mertoną ir daug kitų. 
Megana reguliariai eidavo į bažnyčią, jai labai patikdavo 
šventinės apeigos, mišios, komunijos priėmimas, laimini- 
mas. Bet turbūt labiausiai viliojo ta ramuma, kuri apimda- 
vo būnant bažnyčioje. 

— Noriu tapti katalike, — kartą Megana pasakė tėvui 
Berendui. 

Paėmęs ją už rankos, jis linksmai atsakė jai: 

— Tikriausiai tu jau tapai ja, Megana, bet mes apsi- 
drausime. Ar tu tiki Dievą, Visagalį Dangaus ir Žemės 
Kūrėją? 

— Taip, tikiu. 

— Ar tiki Jėzų Kristų, Vienintelį Jo Sūnų, kuris užgi- 
mė ir kentėjo? 

— Taip, tikiu. 

— Ar tiki Šventąją Dvasią, Šventąją Katalikų bažny- 
čią, komuniją, nuodėmių atleidimą, kūno prisikėlimą iš 
numirusiųjų ir amžinąjį gyvenimą? 

— Taip, tikiu. 

Kunigas lengvai papūtė jai į veidą. 

— Exi ab ea, spiritus immunde.— Išeik, piktoji dva- 
sia, užleisk vietą Šventajai Dvasiai. 

Jis vėl papūtė jai į veidą. 

— Megana, teįeis su šiuo papūtimuų į tave gėrio dva- 
sia ir Viešpaties palaiminimas. Teapima tave ramybė. 

Penkiolikos metų Megana tapo gražia mergina ilgais 
labai šviesiais plaukais ir balta kaip pienas oda. Ji ėmė 
dar labiau skirtis nuo savo bendraamžių. 

Kartą ji buvo pakviesta į Mersedesės Ancheles kabi- 
netą. Ten rado tėvą Berendą. 

— Sveiki, tėve. 

— Sveika, mieloji Megana. 

— Atrodo, kad turime keblumų, Megana,— pradėjo 
Mersedesė Ancheles. 

— Kokių? 

Ji suko galvą stengdamasi prisiminti, ką ir kada ga- 
lėjo iškrėsti. 

Mersedesė Ancheles tęsė: 

— Mes neturime teisės laikyti čia vyresnių kaip pen- 
kiolikos metų vaikų, o tau jau sukako penkiolika. 

Žinoma, Megana seniai žinojo šią taisyklę. Bet steng- 
davosi negalvoti apie tai, nes nenorėdavo prisipažinti sau 
neturinti kur eiti, esanti niekam nereikalinga ir vėl galin- 
ti būti pamesta. 

— Aš... ar aš turiu išeiti? 

Geroji amazonė atvirai gailėjosi jos, bet ji nieko nega- 
lėjo padaryti. 

— Deja, mes turime laikytis taisyklių. Galime tau su- 
rasti kambarinės vietą. 

Megana neturėjo ką sakyti. 

— Kur tu norėtum eiti? — paklausė tėvas Berendas. 

Kol ji svarstė, ką atsakyti, į galvą šovė viena mintis. 
Ji turėjo kur eiti. 

Nuo dvylikos metų Megana padėdavo prieglaudai: at- 
likdavo įvairius pavedimus mieste, ją dažnai siųsdavo ko 
nors nunešti į cistersių vienuolyną. Megana slapčia ste- 
bėdavo vienuoles, kol šios melsdavosi ar paprasčiausiai 
vaikštinėdavo koridoriais, ir ji jausdavo, kaip nuo jų dvel- 
kia begalinė ramybė. Ji pavydėdavo to džiaugsmo, kurį, 
atrodė, skleidė aplinkui save vienuolės. Ir vienuolynas 
Meganai atrodė esąs visuotinės meilės namai. 

Garbioji motina jautė simpatiją tai gyvai nuovokiai 
mergaitei, ir jau kelerius metus jiedvi ilgai šnekėdavosi 
su ja. 

— Kodėl žmonės pasitraukia į vienuolyną? — kartą pa- 
klausė Megana. 

— Pas mus ateinama dėl įvairių priežasčių. Daugelis 
nori pasišvęsti Viešpačiui. O kai kurios ateina iš nevil- 
ties. Mes suteikiame joms viltį. Yra tokių, kurios nemato 
prasmės gyventi. 

Mes aiškiname joms, kad gyventi verta dėl Viešpaties. 
Kai kurios ateina čionai norėdamos pabėgti nuo žemiškųjų 
rūpesčių. Kitos ateina, nes jaučiasi esančios pamestos ir 
nori būti kam nors reikalingos. 

Pastarieji žodžiai nuskambėjo kaip atsakymas į mergy- 
tės mintis. ,,„Juk manęs niekam nereikėjo,— mąstė Mega- 
na.— Tai mano likimas". 

— Aš norėčiau eiti į vienuolyną. 

Ir Megana pagaliau surado tai, ko taip ilgai ieškojo. 
Ji pasijuto atsidūrusi namie. Čia buvo jos seserys, nie- 
kada neturėta šeima, ir visos jos buvo lygios Dievo aki- 
vaizdoje. 


Vienuolyne Meganai buvo pavesta buhalterija. Jai la- 
bai patiko griežta gestų kalba, kurios imdavosi seserys 
bendraudamos su garbiąja motina. Buvo 472 gestai, ir jų 
pakako, kad seserys galėtų išreikšti visa, ko prireikdavo. 

Kai kuri nors sesuo privalėdavo nušluostyti dulkes il- 
guose koridoriuose, abatė Betina, ištiesusi dešinę ranką 
atverstu delnu pūstelėdavo rankos viršų.  Sukarščiavusi 
vienuolė ateidavo pas garbiąją motiną ir suglaustus deši- 
nės rankos smalyžiaus bei didžiojo piršto galiukus pridė- 
davo prie kairio riešo. Jeįgu dėl kurio nors prašymo de- 
rėdavo palaukti, abatė Betina pakeldavo dešinės rankos 

kumštį prie dešinio peties, paskui tarsi lengvai stumtelė- 
davo juo į priekį ir žemyn. „Rytoj“. 

Vieną lapkričio mėnesio rytą Megana pirmą kartą pa- 
tyrė, ką reiškia gedulingos pamaldos. Merdėjo vienuolė, ir 
arkadoje nuaidėjo medinė tarškynė, skelbianti, jog prasi- 
deda ritualas, nepakitęs nuo 1030 metų. Kas tik galėjo at- 
siliepti į tą kvietimą, skubėjo į ligoninę patepimo ir gie- 
doti psalmių. Kritusios ant kelių, jos tyliai meldėsi, kreip- 
damosi į šventuosius, kad šie pasirūpintų priimti komuni- 
ją, abatė, ištiesusi kairę ranką atverstu į viršų delnu, 
nubrėžė ant jo kryžių dešinės rankos nykščio galiuku. 

Ir pagaliau — pačios mirties ženklas: viena iš seserų, 
pridėjusi dešinės rankos nykštį prie smakro, šiek tiek kils- 
telėjo jį. 

Pasibaigus maldai, visos valandą pasitraukė, kad siela 
visiškai netrukdoma galėtų apleisti kūną. Prie velionės 
kojų medinėje žvakidėje degė didelė velykinė žvakė — 
krikščioniškasis amžinosios šviesos simbolis. 

Ligoninės vienuolė apiplovė velionės kūną ir aptaisė 
jį vienuolės drapanomis, uždėjo juodą galvos apdangalą 
virš balto gobtuvo, apavė šiurkščiomis kojinėmis ir pačių 
siūtais sandalais. Viena vienuolė atnešė iš sodo ką tik su- 
skintų gėlių vainiką. Velionę aprengus, šešių seserų pro- 
cesija nunešė ją į bažnyčią ir padėjo ant balta paklode 
uždengtų neštuvų prieš altorių. Velionė neturėjo likti vie- 
na su Viešpačiu, todėl greta jos prie plazdenančios ve- 
lykinės žvakės šviesos iki baigėsi diena ir visą naktį mel- 
dėsi dvi vienuolės. 

Kitą dieną po gedulingų pamaldų vienuolės nunešė ją 
po arkada į aukšta siena aptvertas vienuolyno kapines, 
kur net mirusios vienuolės tebebūdavo atsiskyrusios. Su- 
stojusios po tris iš kiekvienos pusės, seserys prilaikyda- 
mos baltomis drobinėmis juostomis, atsargiai nuleido kū- 
ną į duobę. Cistersų papročiu velionių kūnai į žemę atgul- 
davo be Karsto. Baigiantis laidotuvių ritualui, dvi vienuo- 
lės ėmė atsargiai berti žemę ant mirusiosios sesers kūno, 
tada visos grįžo į bažnyčią skaityti psalmių. Jos tris kar- 
tus meldė Viešpatį pasigailėti jos sielos: 

Domine miserere super peccatrice. 
Domine miserere super peccatrice. 
Domine miserere super peccatrice. 

Meganą dažnai apimdavo melancholija. Vienuolynas 
suteikė jai ramybę, bet visiško susitaikymo ji nepajuto. Ji 
ilgėjosi to, kas jos nebeturėjo jaudinti. Staiga ji prisimin- 
davo draugus, likusius prieglaudoje, galvodavo, kas jiems 
nutiko. Ją domindavo tai, kas dedasi pasaulyje už vienuo- 
lyno sienų, pasaulyje, kurio ji išsižadėjo, pasaulyje, pilna- 
me muzikos, šokių ir juoko. 

Megana atėjo pas motiną Betiną. 

— Retsykiais tai mus visas ištinka, — Mėgino ją ramin- 
ti abatė.— Bažnyčia tai vadina dcedia. Tai dvasinė melan- 
cholija — šėtono ginklas. Negalvok apie tai, mano vaike, 
ir viskas praeis. 

Ir tai praėjo. 

Bet nepraėjo karštas troškimas sužinoti, kas jos tėvai. 

„Man taip ir nelemta to sužinoti — apimta nevilties, 
mąstė Megana.— Iki pat mirties". 


15 SKYRIUS 
Niujorkas, 1976 metai 


Prieš pilką ,„Voldorfo-Astorijos“ viešbučio pastatą 
Niujorke būriavosi reporteriai; jie stebėjo paradą vakari- 
niais apdarais vilkinčių garsenybių, lipančių iš savo limu- 
zinų ir per sukamas duris einančių garsenybių, lipančių iš 
savo limuzinų ir per sukamas duris einančių į didžiulę po- 
kylių salę trečiajame aukšte. Čia suvažiavo svečiai iš viso 
pasaulio. 

Sužybčiojo fotoaparatų blykstės, ir nuskardėjo reporte- 
rių balsai: 

— Pone viceprezidente, būkit toks malonus, prašom 
žvilgtelėti čionai. 

— Pone gubernatoriau Adamsai, leiskite man padaryti 
dar vieną kadrą. 

Čia buvo senatorių ir užsienio šalių atstovų, magnatų 
ir garsenybių. Visi jie susirinko į Elenos Skot šėšiasdešim- 
ties metų jubiliejų. Tiesą sakant, taip buvo pagerbta ne 
tiek pati Elena Skot, kiek vieno iš galingiausių pasaulyje 
konglomeratų, „„Skot indastriz“, filantropija. Didžiulė trans- 
nacionalinė imperija susidėjo iš naftos kompanijų, meta- 
lurgijos gamyklų, komunikacijų sistemos ir bankų tinklo. 
Visos tą vakarą surinktos lėšos turėjo atitekti labdarai. 

„Skot indastriz“ įmonių buvo visame pasaulyje. Prieš 
dvidešimt septynerius metus konglomerato prezidentas 
Mailas Skotas netikėtai pasimirė nuo širdies priepuolio, ir 
jo žmona Elena paėmė valdžią į savo rankas. Ji pasirodė 
kaip puiki vadovė, o įrodymas — tai, kad per pastaruosius 
kelerius metus kapitalas padidėjo daugiau nei trigubai. 

„Voldorto-Astorijos“ pokylių salė — tai didžiulė pilkš- 
vai auksiniais atspalviais dekoruota patalpa, kurios viena- 
me gale įrengta scena, ištiesta raudonu kilimu. Visą salę 
juosė balkonas, susidedantis iš trisdešimt trijų ložių, virš 
kiekvienos kabojo po sietyną. 

Balkono centre sėdėjo iškilmių kaltininkė. Prie stalų, 
ant kurių žybčiojo sidabriniai valgomieji įrankiai, sėdėjo 
mažiausiai šeši šimtai žmonių. 

Jau pietums einant į pabaigą, į sceną pakilo Niujorko 
valstijos gubernatorius. 

— Pone viceprezidente, ledi ir džentelmenai, gerbia- 
mieji svečiai, visi mes čionai susirinkome pareikšti susi- 
žavėjimo nepaprasta moterimi ir daug metų neišsenkančiu 
nesavanaudišku jos dosnumu. Elena Skot — tai asmenybė, 
kuri daug nuveiktų kiekvienoje srityje. Ji galėtų tapti di- 
džia mokšlininke arba gydytoja. Ji galėtų tapti ir garsia 
politike, ir turiu prisipažinti jums: jei Elena Skot ryžtųsi 
balotiruotis į Jungtinių Valstijų prezidento postą, aš vie- 
nas iš pirmųjų balsuočiau už ją. Ne per ateinančius rin- 
kimus, žinoma, 0 per tolesnius. 

Salėje suošė juokas ir plojimai. 

— Tačiau Elena Skot — ne šiaip nepaprasta moteris. 
Ji — gailiaširdis, jautrus žmogus, kuris nedvejodamas pa- 
deda spręsti dabartinio pasaulio problemas. .. 

Kalba nesibaigė dar dešimt minučių, bet Elena Skot ne- 
besiklausė: „Kaip jis klysta,— liūdnai mąstė ji.— Kaip jie 
visi klysta. Kompanija ,„Skot indastriz“ man netgi nepri- 
klauso. Mudu su Mailu pavogėme ją. Ir mane slegia dar 
didesnė kaltė. Tai jau nebesvarbu. Dabar. Nes aš greit 
mirsiu“. 

Ji tiksliai įsidėmėjo, ką pasakė daktaras, išstudijavęs 
jos analizių rezultatus, — tai buvo mirties nuosprendis. 

— Man labai gaila, ponia Skot, bet aš bijau, jog nega- 
lėsiu pranešti jums šito bent kiek švelnesne forma. Vėžys 
pažeidė visą limfinę sistemą. Operacija nieko nepadėtų. 

Nelauktai ji pajuto sunkumą skrandyje. 

— Kiek... Kiek man liko? 

Jis atsakė ne iškart. 

— Tikriausiai maždaug metai. 

„Mažai. Dar tiek daug reikia padaryti. 

— Suprantama, aš pasikliauju jūsų tylėjimu,— ramiai 
tarė ji. 

— Suprantama. 

— Ačiū, daktare. 

Ji neatsimena, kaip išėjo iš Kolumbijos apygardos pres- 
biterionų medicinos centro, kaip nuvažiavo iki miesto. 
Galvoje sukosi vienintelė mintis: ,„Privalau surasti ją prieš 
savo mirtį“. 

Gubernatorius jau baigė kalbėti. 

— Ledi ir džentelmenai, turiu garbės pristatyti jums 
ponią Eleną Skot. 

Visi stovėdamt plojo jai. Pakilusi iš savo vietos, ji žen- 
gė į sceną. Apyliesė, žilaplaukė, tiesios laikysenos, elegan- 
tiškai apsirengusi Elena atrodė kupina energijos, kurios ji 
pati jau nebejautė. ,,Aš — tarsi atsklindanti seniai užgesu- 
sios Žvaigždės šviesa,— su kartėliu pagalvojo ji— Iš tik- 
rųjų manęs čia nebėra". 

Stovėdama scenoje, ji laukė, kol nutils plojimai. „Jie 
sveikina pabaisą. Ką-jie darytų sužinoję?“ 

Kai ji prabilo, balsas skambėjo tvirtai: 

— Pone viceprezidente, senatoriai,  gubernatoriau 
Adamsai... 

„Vieneri Metai, — mąstė ji.— Įdomu, kur ji, ar dar gy- 
va. Aš privalau sužinoti". 

Ji automatiškai tarė visa, ko iš jos ir tikėjosi išgirsti. 

— Aš dėkinga jums už sveikinimus ir priskiriu juos 
ne vien sau, noriu pasidalyti jais su visais tais, kurie at- 
kakliai dirbo, padėdami tiems, kuriems pasisekė mažiau 
negu mums su jumis... 

Jos mintys nuskriejo į keturiasdešimt dvejų metų pra- 
eitį, į Garį, Indianą... 


Aštuoniolikmetė Elena Dudaš įsidarbino Garyje, auto- 
mobilių gamykloje, kuri priklausė korporacijai ,„Skot in- 
dastriz“ Ji buvo patraukli, mokanti bendrauti, visų mėgs- 

tama mergina. Kartą, kai į gamyklą. atvyko Mailas Sko- 
tas, jį lydėti buvo parinkta Elena. 

— Ką tu apie tai pasakysi, Ele? O gal ištekėsi už šei- 
mininko brolio, ir mes visi dirbsime tau. 

— Žinoma, — nusijuokė Elena.— Pasitaiko, kad ir kiau- 
lės skraido. 

Mailas Skotas buvo visiškai ne toks, kokį jį įsivaizda- 
vo Elena. Vargu ar daugiau kaip trijų dešimčių metų. 
„Simpatiškas“, — galvojo Elena, žiūrėdama į tą aukštą dai- 
lų drovų žmogų, kuris kreipėsi į ją beveik su pagarba. 

— Aš labai dėkingas jums, kad radote laiko parodyti 
man gamyklą, panele Dudaš. Tikiuosi, kad neatitraukiu jū- 
sų nuo darbo? 

— Atitraukiate, bet aš nieko prieš, — nusišypsojo ji. 

Su juo kalbėtis buvo labai lengva. 

„Tiesiog neįmanoma patikėti, kad aš taip laisvai ple- 
pu su didelio viršininko broliu. Kaip įdomu bus papasa- 
koti apie tai mamai su tėte“. " 

Atrodė, kad Mailas nuoširdžiai domėjosi darbininkais 
ir jų problemomis. Elena vedžiojo jį po cechą, kur buvo 
gaminami varomieji ir varantieji krumpliaračiai. Ji apro- 
dė jam termino apdorojimo cechą, kur krumpliaračiai bu- 
vo grūdinami, pakavimo skyrių, krovimo cechą. Viskas at- 
rodė gana įspūdingai, 

— Žinoma, tai labai sudėtingas ciklas, ar ne tiesa, pa- 
nele Dudaš? 

„Jis pats valdo visa tai, o elgiasi Kaip apstulbintas vai- 
kas. Tikriausiai kiekvienam tai padarytų įspūdį“. 

Tai atsitiko surinkimo ceche. Trūko pakabinamojo ve- 
žimėlio, gabenančio metalinius strypus į mechaninį cechą, 
lynas, ir metalo krūva žlegėdama pabiro žemyn. Mailas 
Skotas buvo kaip tik po juo. Tai išvydusi Elena negalvo- 
dama per kelias sekundės dalelytės stumtelėjo jį iš tos bai- 
sios vietos. Ji nespėjo pabėgti, ir du sunkūs ruošiniai už- 
kliudė ją, Elena neteko sąmonės. 

Ji atsibudo kažkokios ligoninės palatoje. Patalpa buvo 
tiesiog pilna gėlių. Atsimerkusi ir apsidairiusi Elena pa- 
manė: „Aš numiriau ir patekau į rojų". 

Aplinkui buvo orchidėjos, rožės, lelijos, chrizantemos 
ir kažkokios nepaprastos gėlės, kurių pavadinimų ji nė ne- 
žinojo. 

Dešinė jos ranka buvo sugipsuota, o liemuo ties šon- 
kauliais sutvarstytas ir skaudėjo. 

Įėjo medicinos sesuo. 

— Jūs jau atsipeikėjote, panele Dudaš? Aš pakviesiu 
daktarą. 

— Kur.  kuI aš esu? 

— Jūs Bleiko centre, tai privati ligoninė. 

Elena apsižvalgė erdvioje palatoje. „Juk aš neišsimo- 
kėsiu už viską“. 

— Buvo daug skambučių, bet mes nenorėjome jūsų ža- 
dinti. 

— Kokių skambučių? 

— Reporteriai mėgino įsibrauti, kad gautų iš jūsų in- 
terviu. Skambino jūsų draugai. Kelis kartus skambino po- 
nas Skotas... 

„Mailas Skotas!" 

— Ar jam nieko nenutiko? 

— Atleiskit? 

— Ar jis per tą avariją nenukentėjo? 

— Ne. Jis buvo atėjęs šįryt, bet jūs dar miegojote. 

— Jis norėjo aplankyti mane? 

— Taip.— Medicinos sesuo linktelėjo į gėles.— Kone 
visos tos gėlės nuo jo. 

„Neįtikėtina“. 

— Jūsų motina su tėvu laukia priimamajame. Ar no- 
rite dabar su jais pasimatytiė 

— Žinoma... 

— Aš pakviesiu juos. 

„Čia tai bent! Su manim ligoninėje dar niekad taip ne- 
sielgė"“,— galvojo Elena. 

Įėję motina su tėvu prisiartino prie jos lovos. Jie buvo 
gimę Lenkijoje ir angliškai kalbėjo anaiptol netobulai. 
Elenos tėvas, tvirtai suręstas, gana storžieviškas vyriškis 
per penkiasdešimt metų, dirbo mechaniku; jos motina 
buvo paprasta valstietė iš Šiaurės Europos. 

— Atnešiau tau sriubos, Elena. 

— Mamyt... ligoninėje juk duoda valgyti. 

— Tokios sriubos kaip mano tau čia neduos. Valgyk, 
greičiau pasveiksi, 

— Ar skaitei laikrašųų? — paklausė tėvas.— Atnešiau 
tau. 

Jis atkišo jai laikraštį. Ji išvydo antraštę: „„Rizikuoda- 
ma gyvybe, tarnautoja gelbsti savo bosą“. 

Ji du kartus perskaitė straipsnį. 

— Tu narsiai pasielgei gelbėdama jį. 

„Narsiai?! Kvailai! Jei būčiau spėjusi pagalvoti, bū- 
Čiau gelbėjusi savo kailį. Tai buvo kvailiausias viso mano 
gyvenimo poelgis. Juk galėjau žūti!“ 


Šiek tiek vėliau tą patį rytą Eleną aplankė Mailas Sko- 
tas. Jis atnešė dar vieną gėlių puokštę. 

— Tai jums, — sumišęs pradėjo jis.— Daktaras pasakė 
man, kad jums viskas bus puiku. Aš. .. aš negaliu apsakyti, 
koks esu dėkingas jums. 

— Neverta. 

— Tai buvo drąsiausias iš visų kada nors mano regėtų 
poelgių. Jūs išgelbėjot man gyvybę. 

Ji mėgino pasijudinti, ir nuo judesio labai suskaudo 
ranką. 

— Ar jums viskas gerai? 

— Visiškai. — Šonas ėmė tvinkčioti iš skausmo.— Ar 
daktaras sakė, kas man yra? 

— Jums lūžo ranka ir trys šonkauliai. 

Tai buvo blogiausia, ką ji galėjo išgirsti iš jo. Jos 
akys pritvinko ašarų. 

— Kas jums? 

Argi ji galėjo paaiškinti jam? Juk tik pasijuoktų iš 
jos. Ji kaupė pinigus ilgai lauktoms atostogoms, kurias ke- 
tino praleisti Niujorke su savo draugėmis iš gamyklos. 
Ji svajojo apie atostogas. ,Dabar aš mėnesį, o gal ir ilgiau 
negalėsiu dirbti. Štai tau ir Manhatanas". 

Elena dirbo nuo penkiolikos metų. Ji buvo labai nepri- 
klausoma, savarankiška, bet dabar pagalvojo: „Kadangi jis 
toks dėkingas man, gal apmokės dalį mano ligoninės sąs- 
kaitų. Bet aš geriau skradžiai žemę prasmegsiu, negu pa- 
prašysiu šito“. Ji pasijuto norinti miego. „Tai tikriausiai 
nuo vaistų“. 

— Aš labai dėkinga jums už gėles, pone Skotai,— pa- 
sakė ji mieguistai. — Man buvo labai malonu. 

„O vėliau pažiūrėsim, ką daryti su ligoninės sąskaito- 
mis". 

Elena Dudaš užmigo. 

Kitą rytą į Elenos palatą įėjo aukštas solidžios išvaiz- 
dos vyras. 

— Labas rytas, panele Dudaš. Kaip jūs šiandien jaučia- 
tės? 

— Dėkui, man geriau. 

— Mano pavardė Semas Nortonas. Esu „Skot indast- 
riz“ informacijos skyriaus viršininkas. 

Niekada anksčiau nebuvo jo mačiusi. 

— Jūs gyvenate čia? 

— Aš atskridau iš Vašingtono. 

— Kad susitiktumėt su manim? 

— Kad padėčiau jums. 

— Padėtumėt kuria prasme? 

— Ten, už durų, laukia reporteriai, panele Dudaš. Ir 
kadangi jums, kaip aš manau, nėra tekę vadovauti spau- 
dos konferencijai, aš pamaniau, kad jums reikėtų šiokios 
tokios pagalbos. 

— O ko jie nori? 

— Daugiausia jie prašys jūsų papasakoti, kaip ir ko- 
dėl jūs išgelbėjot poną Skotą. 

— Na, tai ne taip ir sudėtinga. Jeigu tada būčiau tu- 
rėjusi laiko pagalvoti, būčiau sprukusi galvotrūkčiais. .. 

Nortonas išpūtė akis: 

— Panele Dudaš. .. manau, kad jūsų vietoj būdamas aš 
taip nekalbėčiau. 

— O ką? Juk tai tiesa. 

Visiškai ne to jis tikėjosi. Atrodė, kad mergaitė nesu- 
vokia savo padėties. 

Elena turėjo priežasčių nerimauti, ir ji ryžosi iškloti 
viską atvirai. 

— Ar jūs pamatysite poną Skotą? 

— Taip. 

— Gal padarytumėt man vieną paslaugą? 

— Žinoma, jei tik pajėgsiu. 

— Aš suprantu, kad jis nekaltas dėl to, kas atsitiko, 
ir jis neprašė manęs, kad nustumčiau jį nuo tos vietos, 
bet... 

Jai būdingas karštas troškimas būti nepriklausoma 
privertė ją nutilti. 

— Tiesą sakant, neverta. 

„Aha, šit kas,— pamanė Nortonas.— Kokio gi ji atly- 
ginimo nori? Pinigų? Paaukštinimo? Ko gi?“ 

— Prašom tęsti, panele Dudaš. 

— Atvirai kalbant, aš ne tiek daug ir turiu pinigų, — 
pradėjo ji, — o čia dar per tai praradau dalį uždarbio ir 
nemanau galinti leisti sau užmokėti už visas tas ligoninės 
sąskaitas. Aš nenoriu trukdyti pono Skoto, bet jei jis ga- 
lėtų paskolinti man šiek tiek, aš vėliau pinigus grąžin- 
čiau. | 

Ji pažvelgė į Nortoną, bet neteisingai suprato jo veido 
išraišką. 

— Atleiskit, tikriausiai aš atrodau savanaudė. Mat aš 
taupiau pinigus kelionei, o dėl viso šito viskas eina vel- 
niop.— Ji giliai atsiduso.— Beje, tegu jis tuo nesirūpina. 
Aš kaip nors išsisuksiu. 

Semas Nortonas vos ištvėrė neišbučiavęs jos. „Kada 
gi aš paskutinį kartą mačiau tokią nekaltybę? Šit imsiu ir 
vėl patikėsiu, kad esama padorių moterų“. 

Jis prisėdo ant jos lovos, ir kažkur dingo oficialus jo 
tonas. Paėmęs ją už rankos, jis tarė: 

— Elena, aš jaučiu, kad mudu tapsime gerais draugais. 
Pažadu, kad jums nereikės nerimauti dėl pinigų. Bet pir- 
miausia mudu turime deramai atlaikyti tą spaudos konfe- 
renciją. Mes norime, kad atrodytumėt oriai, kad.. Jis už- 
sikirto.— Būsiu atviras su jumis. Mano užduotis — pasi- 
rūpinti, kad ,„„Skot indastriz“ atrodytų oriai. Ar suprantat 
mane? 

— Manau, kad taip. Jūs turite omenyje, „kad bus ne- 
labai gerai, jei pasakysiu iš tikrųjų  neketinusi gelbėti 
Mailo Skoto? Ir kad bus geriau, jei pasakysiu šitaip: ,Man 
taip patinka dirbti ,„Skot indastriz“, kad išvydusi Mailą 
Skotą atsidūrusį pavojuje, supratau privalanti gelbėti jį 
net negailėdama savo gyvybės? 

— Taip. 

Ji nusijuokė. 

— Gerai. Aš pasakysiu, jei tai jums bus naudinga. Bet, 
tiesą pasakius, pone Nortonai, aš nežinau, kas pastūmėjo 
mane tai padaryti. 

Jis nusišypsojo. 

— Telieka tai mūsų paslaptimi. Įleisiu tuos liūtus. 

Į palatą įėjo dvi dešimtys fotokorespondentų ir radijo, 

laikraščių bei žurnalų žurnalistų. Tai buvo sensacinga me- 
džiaga, ir spauda ketino išspausti iš jos visa, kas įmanoma. 
Ne kasdien jaunutė graži tarnautoja, rizikuodama gyvy- 
be, gelbsti savo boso brolį, juoba kad tas brolis — Mailas 
Skotas. 

— Panele Dudaš, ką pagalvojote, išvydusi į jus lekian- 
čią metalo krūvą? 

Pažvelgusi į Semą Nortoną, Elena nė kiek nesutrikda- 
ma atsakė: 

-—— Aš pamaniau: „Privalau išgelbėti poną Skotą. Aš 
niekada neatleisiu sau, jeigu jis žus man matant". 

Viskas sekėsi sklandžiai, ir pamatęs, kad Elena ėmė 
pavargti, Semas Nortonas pasakė: 

— Na, tuo ir baigsime, ledi ir džentelmenai. Labai 
jums dėkui. 

— Na, kaip man išėjo? 

— Buvote puiki. O dabar jums reikia pamiegoti. 

Ji miegojo nekaip. Sapnavo esanti „,Empair steit bil- 
dingo“ vestibiulyje, bet jos neleido į viršų, nes ji netu- 
rėjo pinigų bilietui nusipirkti. 

Mailas Skotas dieną aplankė Eleną. Išvydusi jį, ji la- 
bai nustebo, nes buvo girdėjusi, kad jis gyvena Niujorke. 

— Aš girdėjau, kad spaudos konferencija praėjo sėk- 
mingai. Jūs —tikra didvyrė. 

— Pone Skotai... Turiu šį tą jums pasakyti. Aš nesu 
didvyrė. Aš nė nemaniau jūsų gelbėti. Aš... Man tiesiog 
taip išėjo. 

— Aš žinau. Semas Nortonas man pasakė. 

— Tokiu atveju... 

— Elena, didvyriškumas būna skirtingas. Jūs nema- 
nėte gelbėti manęs, jūs instinktyviai tai padarėte, užuot 
gelbėjusis pati. 

— Tiesiog aš norėjau, kad jūs tai žinotumėt. 

— Semas dar sakė man, kad nerimaujate dėl ligoninės 
sąskaitų. 

— Na... 

— Jos sutvarkytos. O dėl prarasto darbo užmokes- 
čio,— jis nusišypsojo, — panele Dudaš, man rodos, jūs ne- 
suprantate, kiek aš jums skolingas. 

— Jūs nieko man neskolingas. 

— Daktaras sakė, kad rytoj jus išrašys. Ar leisite pa- 
kviesti jus pietų? 

„Jis nesupranta, — pagalvojo Elena.— Nereikia man jo 
labdaros ir gailesčio". 

— Aš rimtai sakau jums, kad nesate man skolingas. Dė- 
koju jums, kad pasirūpinote ligoninės sąskaitomis. Mes 
atsiskaitę. 

— Gerai. O vis dėlto gal galima pakviesti jus papie- 
tauti? 


Taip viskas ir prasidėjo. Mailas Skotas Garyje pralei- 
do savaitę, ir kas vakarą jis susitikdavo su Elena. 

— Būk atsargi — perspėjo Eleną tėvas su motina — 
Turtingi vyrai šiaip sau nesusitikinėja su mergaitėmis iš 
gamyklos. 

Ir iš pradžių Elena elgėsi su juo įtariai, bet Mailas pa- 
keitė jos nuomonę. Jis visada buvo tikras džentelmenas, 
ir pagaliau Elena suprato: „Jam išties patinka būti su ma- 
nim". 

Mailas būdavo santūrus ir drovus, o Elena — atvira ir 
ryžtinga. Visą gyvenimą Mailą supo moterys, karštai 
trokštančios susigiminiuoti su galingąja Skotų dinastija. 
Jos elgdavosi taip iš išskaičiavimo. Elena Dudaš buvo pir- 
moji nuoširdi moteris iš visų jo sutiktųjų. Ji sakė tai, ką 
galvojo, buvo nuovoki, patraukli, ir svarbiausia — su ja 
buvo įdomu. Savaitei baigiantis, jie įsimylėjo vienas kitą. 

— Aš noriu, kad tu taptum mano žmona, — pasakė 
Mailas.— Aš negaliu galvoti apie ką nors kita. Ar tekėsi 
už manęs? 

— Ne. 

Elena irgi vien apie tai galvojo. Tik ši mintis ją gąs- 
dino. Skotai jai buvo tokie pat nepasiekiami kaip kita 
planeta. Jie turėjo šlovę, turtus ir galybę. „Aš ne iš jų ap- 
linkos. Rizikuoju tapti pajuokos objektu. Mailas irgi“. Bet 
ji žinojo, kad priešintis beviltiška. 

Jų santuoką įregistravo taikos teisėjas Grinviče, Kone- 
ktikuto valstijoje, o paskui jaunavedžiai išvyko į Manha- 
taną, kad Elena Dudaš susipažintų su naujaisiais savo gi- 
minaičiais. 

Baironas Skotas pasitiko brolį tokiais žodžiais: 

— Kurių velnių tu vedei lenkų kekšę? Gal išprotėjai? 

Sjuzena Skot nebuvo aitlaidesnė: 

— Na, žinoma, ji ištekėjo už Mailo dėl pinigų. Kai ji 
sužinos, kad jis nieko neturi, mes organizuosim skyrybas. 
Ta santuoka pasmerkta žlugti. 

Jie akivaizdžiai nepakankamai vertino Eleną Dudaš. 

— Tavo brolis ir jo žmona neapkenčia manęs, bet aš 
ištekėjau ne už jų, o už tavęs. Aš nenoriu įsiterpti tarp 
tavęs ir Bairono. Jeigu tave tai per daug liūdina, Mailai, 
pasakyk man, ir aš pasitrauksiu. 

Apkabinęs savo jaunąją žmoną, jis sušnibždėjo: 

— Aš dievinu tave, ir kai Baironas su Sjuzena tave 
geriau pažins, jie irgi pamils tave. 

Ji prisiglaudė prie jo ir pagalvojo: „Na, koks jis nai- 
vus. Ir kaip karštai aš jį myliu". 

Baironas ir Sjuzena atvirai nerodė savo brolienei prie- 
šiškumo. Jie buvo jai atlaidūs. Jiems ji taip ir liko mer- 
giotė iš kažkurios Skotų gamyklos. 

Elena mokėsi, skaitė ir viską dėjosi į galvą. Ji stebėjo, 
kaip rengiasi Mailo draugų žmonos, ir sekė jų pavyzdžiu. 
Ji tvirtai pasiryžo tapti Mailo Skoto verta žmona ir ilgai- 
niui to pasiekė. Bet tiktai ne savo giminaičių akimis Žiū- 
rint. Ir pamažu jos naivumas virto cinizmu. „Turtingieji 
ir galingieji ne tokie ir šaunūs,— galvojo ji.— Jie tik tro- 
kšta tapti dar turtingesniais ir galingesniais". 


Elena visada uoliai gynė Mailą, bet vargu ar ji galėjo 
kuo nors padėti. ,,Skot indastriz“ buvo vienas iš nedauge- 
lio privačių konglomeratų pasaulyje, ir visos akcijos pri- 
klausė Baironui. Jaunėlis jo brolis kaip kiekvienas tar- 
nautojas gaudavo algą, ir Baironas nepraleisdavo progos 
jam tai priminti. Jis nelepindavo savo brolio, nuolat pa- 
vesdavo jam visą juodą darbą ir niekada nerodydavo nė 
menkiausio pasitikėjimo. 

— Kaip tu gali su tuo taikstytis, Mailai? Argi tu be jo 
neapsieisi? Mes galėtume išvažiuoti iš čia, ir tu pats pra- 
dėtum verslą. 

— Aš negaliu mesti „„Skot indastriz“. Aš reikalingas 
Baironui. 

Tačiau ilgainiui Elena suprato tikrąją priežastį. Mailas 
buvo silpnas, ir jam reikėjo į ką nors atsiremti. Ji žinojo, 
kad jam niekada nepakaks drąsos pasitraukti iš kompa- 
nijos. 

„Tiek to,— piktindamasi galvojo ji — Ateis laikas, 
kai kompanija priklausys jam. Baironas nėra amžinas. Ir 
Mailas — vienintelis paveldėtojas". 

Kai Sjuzena Skot pareiškė pastojusi, Elenai tai buvo 
tikras smūgis. „Visas palikimas atiteks tam vaikui“. 

Gimė mergytė, bet Baironas pasakė: 

— Aš išmokysiu ją valdyti kompaniją. 

„Niekšas“,— pagalvojo Elena. Jai širdį spaudė iš nuo- 
skaudos dėl Mailo. 

— Žavus kūdikis, tiesa? — tik tiek pasakė Mailas. 


16 SKYRIUS 


Lėktuvo „„Lokhid Loudstar“ pilotas labai nerimavo. 

— Artėja audra. Man tai nepatinka.— Jis linktelėjo 
antrajam pilotui.— Perimk valdymą. 

Išėjęs iš kabinos, jis pasuko į saloną. 

Be dviejų lakūnų lėktuve buvo penki keleiviai. Bairo- 
nas Skotas — protingas, energingas kompanijos ,„Skot in- 
dastriz“ įkūrėjas ir vadovas, žavingoji jo Žmona Sjuzena, 
metukų jų duktė Patricija, Mailas Skotas — jaunesnysis 
Bairono brolis, ir Mailo žmona Elena. Jie skrido vienu 
kompanijos Jėktuvu iš Paryžiaus į Madridą. Sjuzena su- 
galvojo pasiimti kūdikį paskutinę akimirką. 

— Nemėgstu su ja ilgai išsiskirti — pasakė ji vyrui. 

— Ar bijai, kad ji mus pamirš? — paerzino jis ją.— 
Gerai, pasiimsim ją drauge. 

Dabar, kai baigėsi Antrasis pasaulinis karas, ,,Skot in- 
dastriz" sparčiai skverbėsi į Europos rinką. Madride Bai- 
ronas Skotas ketino ištirti perspektyvas statyti naują me- 
talurgijos gamyklą. 

Pilotas priėjo prie jo. 

— Atleiskite, sere. Priešaky — audros debesys. Tai nie- 
ko gero nežada. Ar nenorėtumėt grįžti? 

Baironas pažvelgė pro iliuminatorių. Jie skrido tarp 
pilkų tirštų debesų, kuriuos tolydžio nušviesdavo tolimų 
žaibų blyksniai. 

— Šįvakar Madride man pasitarimas. Ar negalima iš- 
silenkti audros? 

— Aš pamėginsiu. Jei nieko neišeis, gausime sukti at- 
gal. 

— (Gerai,— linktelėjo Baironas. 

— Visus prašau prisisegti diržus. 

Pilotas skubiai grįžo į kabiną. 

Sjuzena girdėjo visą šį pokalbį. Laikydama kūdikį ant 
rankų ir glausdama jį prie savęs, ji staiga pasigailėjo pa- 
siėmusi mergytę su savimi. „Reikia pasakyti Baironui, kad 
lieptų pilotui grįžti“, — pagalvojo ji. 

— Baironai... 


Nelauktai jie atsidūrė audros epicentre; užgriuvę vėjo 
gūsiai ėmė mėtyti lėktuvą aukštyn ir žemyn. Kratė vis la- 
biau. Iliuminatoriaus stiklus čaižė lietus. Audros debesys 
visiškai neleido nieko matyti. Keleiviams atrodė, tarsi juos 
sūpuotų vatinės jūros bangos. 

Baironas įjungė selektoriaus ryšį. 

— Kur mes esame, Bleikai? 

— Mes už penkiasdešimt penkių mylių į šiaurės va- 
karus nuo Madrido, virš Avilos. 

Baironas vėl pažvelgė pro langą. 

— Šiandien apsieisim be Madrido. Nagi, suk atgal ir 
nešdinkimės iš čia velniop. 

— Supratau jus. 

Sprendimas sekundės dalelytę pavėlavo. Pilotas tik pra- 
dėjo posūkį, kai priekyje nelauktai iškilo viršukalnė. Ka- 
tastrofa buvo neišvengiama. Baisiai sudžeržgėjo drasko- 
mas metalas, ir dangus tarsi sprogo, kai lėktuvas, rėžęsis 
į kalno šlaitą, subyrėjo į šipulius. 


Po katastrofos įsiviešpatavo keista tyla, trukusi, atro- 
dė, visą amžinybę. Ją trikdė tik degančios važiuoklės gu- 
mos spragsėjimas. 

— Elena... 

Elena Skot atsimerkė. Ji gulėjo po medžiu. Prie jos pa? 
silenkęs jos vyras švelniai plekšnojo jai per skruostus. 

— Dėkui Dievui, — pasakė jis, išvydęs, kad ji gyva. 

Elena atsisėdo, ją šiek tiek pykino, galvoje tvinkčiojo, 
visą kūną maudė. Ji apžvelgė sulankstytas dar neseniai 

buvusio lėktuvo su jame sėdėjusiais žmonėmis nuolaužas 
ir krūptelėjo. 

— Kur kiti? — kimiai paklausė ji. 

— Žuvo. 

Ji nesuprasdama žiūrėjo į vyrą. 

— O Dieve! Ne! 

Jis linktelėjo, jo veidas buvo sustingęs iš sielvarto. 

— Baironas, Sjuzena, kūdikis, pilotai — visi. 

Vėl užsimerkusi Elena Skot be garso meldėsi. ,, Kodėl 
išikome mudu su Mailu? — galvojo ji. Jai buvo sunku su- 
sikaupti. — Mums reikia nusileisti žemyn ir šauktis pagal- 
bos. Bet jau per vėlu. Jie visi žuvo. Tuo neįmanoma pati- 
kėti. Vos prieš valandėlę jie buvo kupini gyvybės. 

— Ar gali atsistoti? 

— Atrodo... atrodo, kad taip. 

Mailas padėjo žmonai atsistoti. Jai susvaigo galva ir 
ėmė pykinti, ir ji stovėjo laukdama, kol tai praeis. 

Mailas atsigręžė pasižiūrėti į lėktuvą. Liepsna įsidegė 
vis labiau. 

— Mums reikia eiti iš čia, — pasakė jis.— Tas daiktas 
kiekvieną akimirką gali sprogti. 

Jie tyliai atsitraukė ir žiūrėjo į liepsną. Dar po aki- 
mirkos liepsna pasiekė degalų bakus ir nudrioksėjo spro- 
gimas. Visą lėktuvą apgaubė liepsnos. 

— Stebuklas, kad mes likome gyvi, — pasakė Mailas. 

Elena žiūrėjo į degantį lėktuvą. Kažkokia mintis neda- 
vė jai ramybės, bet jai sunku buvo susikaupti. Kažkas, 
kas susiję su „„Skot indastriz". Ir staiga ji suprato. 

— Mailai. 

— Taip? — jis beveik nesiklausė jos. 

— Tai likimas. 

Jos balse nuskambėjęs karščiavimasis privertė jį atsi- 
gręžti. 

— Apie ką tu? 

— „„Skot indastriz“ dabar priklauso tau. 

— Aš ne. 

— Mailai, Viešpats atidavė ją tau į rankas, — karštai 
tarė ji — Visą gyvenimą tu buvai šešėlyje, savo vyresnio- 
jo brolio šešėlyje. 

Dabar ji jau mąstė aiškiai ir nuosekliai, pamiršusi gal- 
vos skausmą ir silpnumą. Ją visą krėtė nesulaikomas žo- 

džių srautas.— Dvidešimt metų tu dirbai Baironui, šiai 
kompanijai. Tu ne mažiau už jį prisidėjai prie jos sukles- 
tėjimo, o jis. .. ar jis tau kaip nors atsidėkojo? Ne. Tai bu- 
vo jo kompanija, jo sėkmė, jo pelnas. Ir štai dabar... da- 
bar tau atsirado galimybė gauti tai, kas tavo. 

Siaubo apimtas jis pasižiūrėjo į ją. 

— Elena... jų kūnai... kaip tu gali net galvoti apie 
tai?., 

— Aš suprantu, bet juk ne mes juos nužudėme. Atėjo 
mūsų eilė, Mailai. Pagaliau mes gavome tai, kas mums tei- 
sėtai priklauso. Išskyrus mus, neliko nieko, kas galėtų pa- 
reikšti savo teises į kompaniją. Ji mūsų! Tavo! 

Ir tuo metu jie išgirdo kūdikio verksmą. Netikėdami 
savo ausimis, jiedu susižvalgė. 

— Tai Patricija! Ji gyva. O Viešpatie! 

Jie surado mergytę nuošaliau, prie krūmų. Stebuklas, 
bet ji nebuvo sužeista. 

Paėmęs ją ant rankų, Mailas priglaudė ją prie savęs. 

— Ts-s-s! Viskas gerai, mieloji, — šnibždėjo jis.— Vis- 
kas bus gerai. 

Elena stovėjo greta jo, jos veidą iškreipė siaubas. 

— Tu... juk tu sakei, kad ji žuvo. 

— Tikriausiai ji buvo be sąmonės. 

Elena ilgai žiūrėjo į vaiką. 

— Ji privalėjo žūti drauge su visais, — slopiu balsu 
pasakė ji. 

Mailas pakėlė į ją akis, jis buvo sukrėstas. 

— Ką tu šneki? 

— Baironas viską užrašė Patricijai. Artimiausius dvi- 
dešimt metų tu būsi globėjas, o paskui, užaugusi, ji elgsis 
su tavim taip pat niekinamai, kaip ir jos tėvas. Ar tu to 
nori? 

Jis neatsakė. 

— Tokio atvejo, kaip dabar, mums daugiau nebepasi- 
taikys.— Neatplėšdama žvilgsnio, jį žiūrėjo į kūdikį, jos 
akys pasidarė kažkokios laukinės,- to Mailas niekada an- 
ksčiau nebuvo pastebėjęs. Ji tarsi norėjo. .. 

„Ji apdujusi. Jai smegenų sukrėtimas“. 

— Viešpatie, Elena, ką tu sau galvoji? 

Ji ilgai žiūrėjo į vyrą, ir laukinis akių žėrėjimas pri- 
blėso. 

— Nežinau, — ramiai pasakė ji ir šiek tiek padelsusi 
pridūrė:— Štai ką mes galime padaryti: mes galime ją kur 
nors palikti, Mailai. Pilotas sakė, kad mes buvome netoli 
Avilos. Ten turi būti daug turistų. Kam šautų į galvą min- 
tis susieti kūdikį su lėktuvo katastrofa? 

Jis papurtė galvą: 

— Draugai žino, kad Baironas ir Sjuzena pasiėmė Pa- 
triciją su savim. 

Elena dėbtelėjo į degantį lėktuvą. 

— Niekai. Jie visi sudegė. Surengsim jiems čia gedu- 
lingą minėjimą. 

— Mes negalime to padaryti, Elena, — paprieštaravo 
jis.— Mums tai geruoju nesibaigs. 

— Viešpats viską padarė už mus. 

Mailas pasižiūrėjo į mergytę. 

— Bet ji tokia... 

— Jai viskas bus gerai, — ramino Elena.— Paliksime 
ją prie kokios nors gražutės užmiesčio fermos. Ją kas nors 
įdukrins, ji užaugs ir puikiai čia gyvens. 

Jis vėl papurtė galvą. 

— Ne. Aš negaliu to padaryti. 

— Jei myli mane, tu padarysi tai dėl mūsų. Gausi 
rinktis, Mailai. Gali pasilikti su manimi arba praleisti vi- 
są gyvenimą dirbdamas savo brolvaikiui. 

— Prašau tavęs, aš... 

— Tu myli mane? 

— Labiau už gyvybę, — paprastai pasakė jis. 

— Tuomet įrodyk tai. 


Vėjo genami, tamsoje jie atsargiai nusileido žemyn 
šlaitu. Lėktuvas sudužo aukštai kalnuose tarp miškų, pri- 
slopinusių sprogimą, todėl miesto gyventojai dar nežino- 
jo, kas atsitiko. 

Po trijų valandų Elena ir Mailas pasiekė mažą fermą 
Avilos pakraštyje. Dar neišaušo rytas. 

— Mes paliksime ją čia,— sušnibždėjo Elena. 

Mailas paskutinį kartą pabandė: 

— Elena, gal mudu vis dėlto? 

— Daryk, ką aš tau sakau! — šaižiai nutraukė ji. 

Daugiau nė žodžio netaręs, jis apsisuko ir nunešė mer- 
gytę prie namo slenksčio. Aprengta tik sudraskytais rau- 
svais Marškinėliais, ji buvo įsukta į antklodėlę. 

Mailas ilgai žiūrėjo į Patriciją, jo akys paplūdo aša- 
romis, paskui jis atsargiai paguldė ją. 

— Būk laiminga, meilute,— sušnibždėjo jis. 


Asunsijoną Moras pažadino verksmas. Dar nespėjusi 
išsibudinti iš sapno, ji pamanė, kad ten avis bliauna 
„Kaipgi ji ištrūko iš tvarto?" 

Asunsijona niurzgėdama išsliuogė iš šiltos lovos ir už- 
simetusi seną išblukusį chalatą priėjo prie durų. 

— Madre de Dios! — šūktelėjo ji, išvydusi gulintį ant 
žemės ir iš visų jėgų rėkiantį kūdikį. 

Ji pasikvietė vyrą. 

Ji įnešė kūdikį į vidų ir nežinodama, ką daryti, žiū- 
rėjo į jį. Mergytė nesiliovė verkusi ir atrodė, kad jau ima 
mėlynuoti. 

— Reikia vežti ją į ligoninę. 

Skubiai įsukę kūdikį dar į vieną apklotą, jie paguldė 
jį į pikapą ir nuvežė į ligoninę. Atsisėdę ant suolo ilga- 
me koridoriuje, laukė, kol kas nors atkreips į juos dėme- 
sį. Po trisdešimt minučių išėjo gydytojas ir pasiėmė mer- 
gytę apžiūrėti, 

Grįžęs jis pasakė: 

— Jai plaučių uždegimas. 

— Ar ji išgyvens? 

Gydytojas gūžtelėjo pečiais. 


Svyruodami Mailas ir Elena įžengė į Avilos policijos 
nuovadą. 

Budintis seržantas pažvelgė į du apdriskusius turis- 
tus. 

— Buenos dias. Kuo galiu padėtiė 

— Įvyko kraupi katastrofa,— pasakė Mailas.— Mūsų 
lėktuvas sudužo kalnuose, ir... 

Po valandos gelbėtojų ekspedicija jau žengė kalno 
šlaitu. Atvykę į vietą, jie išvydo tik rūkstančias apanglė- 
jusias lėktuvo liekanas ir jo keleivius. 

Ispanijos valdžios atstovai paviršutiniškai ištyrė lėk- 
tuvo katastrofos vietą. 

— Pilotui nederėjo skristi per tokią stiprią audrą. Tu- 
rime pripažinti, Kad katastrofa įvyko dėl piloto kaltės. 

Niekam nė į galvą neatėjo lėktuvo katastrofą susieti 
su kūdikiu, paliktu ant fermos slenksčio. 

Viskas baigėsi. 

Viskas tik prasideda. 


Mailas ir Elena surengė uždarą Bairono, jo žmonos 
Sjuzenos ir jų dukters Patricijos minėjimą. Grįžę į Niu- 
jorką, jie surengė dar vienas gedulingas pamaldas, kurio- 
se dalyvavo įvykio priblokšti Skotų bičiuliai. 

— Kokia baisi tragedija. Vargšė mažoji Patricija. 

— Taip, — sielvartingai kalbėjo Elena.— Vien tuo ga- 
lima guostis, kad viskas įvyko labai greit, niekas iš jų ne- 
sikankino. 


Finansinį pasaulį sukrėtė Bairono Skoto mirtis. ,„Skot 
indastriz“ akcijų kursas ėmė staigiai kristi: Bet Elena 
Skot dėl to nesijaudino. 

— Nesirūpink,— ramino ji vyrą.— Netrukus jis vėl pa- 
kils. Tu visais atžvilgiais geresnis už Baironą. Jis tempė 
kompaniją žemyn. O tu skatinsi jos pažangą. 

Mailas apkabino žmoną: 

— Nežinau, ką aš daryčiau be tavęs. 

Ji nusišypsojo: 

— Tau niekada to ir nereikės. Nuo šiol turėsime vis- 
ką, apie ką įmanoma svajoti šiame pasaulyje. 

Prisiglaudusi prie jo, ji galvojo: „Kas būtų galėjęs įsi- 
vaizduoti, kad Elena Dudaš iš neturtingos Garyje, India- 
noje, gyvenančios lenkų šeimos, vieną kartą pasakys: 
„Nuo šiol turėsime viską, apie ką įmanoma svajoti šiame 
pasaulyje“. 

Tai nebuvo tušti žodžiai. 


Dešimt dienų kūdikis buvo tarp gyvybės ir mirties, ir 
kai praėjo krizė, tėvas Berendas užsuko pas fermerį ir jo 
žmoną. 

— Turiu jums gerų naujienų, — džiugiai pasakė jis— 
Mažylė ėmė sveikti. 

Morasai suglumę susižvalgė. 

— Džiaugiuosi dėl jos,— išsisukinėdamas pasakė fer- 
meris, 

Tėvas Berendas nusišypsojo. 

— Tai Viešpaties dovana. 

— Žinoma, tėve. Mes su žmona pasišnekėjom ir nuta- 
rėm, kad Viešpats parodė mums per didelį dosnumą. Jo 
dovaną reikia maitinti. Mes neišgalim išlaikyti jos. 

— Bet juk tai toks žavus kūdikis — pastebėjo tėvas 
Berendas. 

— Sutinku. Bet mes su žmona jau seni ir ligoti, mes 
negalime atsakyti už jos auklėjimą. Viešpats turės atsiimti 
atgal savo dovaną. 

Ir susiklostė taip, kad negalėdami pasiūlyti nieko ge- 
resnio, kūdikį atidavė į Avilos našlaičių prieglaudą. 


Atėję pas Bairono Skoto advokatą Mailas ir Elena sė- 
dėjo laukdami, kol bus perskaitytas testamentas. Kabine- 
te jie buvo tik trise. Elena nepaprastai jaudinosi. Keli žo- 
džiai popieriaus lakšte padarys ją su Mailu neįtikėtinai 
turtingus. 

„Mes pirksime didžiųjų menininkų drobes, įsigysim so- 
dybą Sautamptone, pilį Prancūzijoje. Ir tai bus tik pra- 
džia“. 

Advokatas prašneko, ir Elena visą dėmesį sutelkė į jį. 
Prieš kelis mėnesius ji buvo mačiusi testamento kopiją ir 
tikriausiai žinojo, kad ten parašyta: „(Tuo atveju, jei mir- 
čiau aš ir mirtų mano žmona, visą Man priklausantį ,„Skot 
indastriz" kapitalą aš užrašau savo vienintelei dukteriai 
Patricijai, ir savo brolį Mailą skiriu savo turto tvarkyto- 
jų, kol ji sulauks pilnametystės ir įgis teisę valdyti pa- 
veldą..." 

„Dabar viskas pasikeitė“, — susijaudinusi galvojo Ele- 
na. 

Advokatas Lorensas Grėjus iškilmingai pradėjo: 

— Tai visus mus siaubingai sukrėtė. Aš žinau, kaip 
jūs, Mailai, mylėjote savo brolį, o apie žaviąją mažylę nė 
nekalbu. ..— Jis palingavo galvą.— Na, ką gi, gyvenimas 
tesiasi. Gal jūs nežinote, kad jūsų brolis pakeitė testamen- 
tą. Aš nevarginsiu jūsų teisinėmis smulkmenomis ir per- 

skaitysiu jums tik jo esmę.— Pasklaidęs testamentą, jis 
sustojo prie reikiamo punkto. 

— „Atsižvelgiant į tai, ką aš pakeičiau savo testamen- 
te, mano duktė Patricija gaus penkis milijonus dolerių ir 
kasmet po milijoną dolerių iki pat savo mirties. Visą man 
priklausantį ,„Skot indastriz“ kapitalą aš perduodu valdy- 
ti savo broliui Mailui, atsilygindamas už neįkainojamą jo 
indėlį į kompanijos reikalus ir ištikimą daugelio metų 
tarnybą". 

Mailas pajuto, kaip viskas ėmė plaukti jam prieš akis. 

Ponas Grėjus pasižiūrėjo į jį. 

— Ar jums nieko blogo? 

Mailui pasidarė sunku kvėpuoti. ,Dieve mano, ką mes 
padarėme? Mes atėmėme iš jos visas teises, nors nebuvo 
jokio reikalo. Dabar galime jai sugrąžinti. visa tai“. 

Pasisukęs jis norėjo kažką pasakyti Elenai, bet jos 
žvilgsnis jį sustabdė. 


— Mes privalome rasti kokią nors išeitį, Elena. Juk 
negalima palikti Patricijos ten? Ypač dabar. 

Jie buvo savo bute Penktojoje aveniu ir rengėsi eiti 
į pietus, rengiamus labdaros tikslais. 

— Kaip tik taip mes ir padarysim, — atsakė į tai Ele- 
na.— Jeigu tu, žinoma, nenori atsivežti jos čionai ir ban- 
dyti paaiškinti, kodėl mės pasakėme, kad ji sudegė su- 
dužusiame lėktuve. 

Jis nežinojo, ką atsakyti. Kiek pagalvojęs pasakė: 

— Gerai, tuomet mes kas mėnesį siųsime jai pinigų, 
kad ji.. 

— Nekvailiok, Mailai, — atžariai pasakė ji.— Siųsti jai 
pinigusė Kad policija susidomėtų, kas juos siunčia jai, ir 
susektų mus? Ne. Jei tave graužia sąžinė, teskirs kompa- 
nija lėšų labdarai. Pamiršk apie kūdikį, Mailai. Jis žuvo. 
Atmink tai. 


„Atmink... atmink.. atmink...“ 

Tie žodžiai skambėjo Elenos Skot ausyse, kai ji, bai- 
gdama savo kalbą, žiūrėjo į žmones, susirinkusius ,„Vol- 
dorto-Astorijos" pokylių salėje. Jie vėl ėmė ploti. 

„Jūs sveikinate tą, kurios jau nebėra“, — pagalvojo ji. 

Tą naktį ją vėl aplankė šmėklos. Manė, jog seniai bus 
jų atsikračiusi. Iš pat pradžių, po gedulingų pamaldų, lai- 
kytų už Baironą, Sjuzeną ir Patriciją, naktiniai svečiai 
dažnai lankydavo ją. Blyškūs, panašūs į rūką, jie palink- 
davo prie jos lovos ir kažką šnibždėdavo jai. Ji nubusda- 
vo, širdis smarkiai daužydavosi, bet aplinkui nieko ne- 
būdavo. Ji nepasakodavo apie tai Mailui. Jis buvo silp- 
nas ir išsigandęs galėjo iškrėsti kokią kvailystę, dėl 
kurios būtų kilusi grėsmė kompanijos reputacijai. Jei pa- 
aiškės tiesa, skandalas sužlugdys ,„Skot indastriz“, o Elc- 
na tvirtai pasiryžusi to neleisti. Ir ji tylomis pakentė šmė- 
klas, kol pagaliau jos dingo, palikdamos ją ramybėje. 


Ir štai dabar, naktį po pokylio, jos grįžo. Nubudusi ji 
atsisėdo lovoje ir apsidairė. Kambaryje buvo tuščia ir ty- 
lu, bet ji žinojo, kad jos buvo kažkur greta. Ką jos sten- 
gėsi pasakyti jai? Ar jos žinojo, kad netrukus ji ateis 
pas jas? 

Elena atsikėlė ir nuėjo į erdvią, antikvariniais daiktais 
išpuoštą prabangaus buto, kurį ji nusipirko mirus Mai- 
lui, svetainę. „,„Vargšelis Mailas“,— pagalvojo ji žvalgyda- 
masi po ištaigingą kambarį. Jis taip ir nespėjo pajusti, 
kokie turtai užgriuvo jį mirus broliui. Praėjus metams po 
lėktuvo katastrofos, jis mirė nuo širdies priepuolio, ir Ele- 
na Skot suėmė kompanijos valdymo vadžias į savo ran- 
kas. Apsukriai ir sumaniai jos vadovaujama ,Skot indast- 
riz' netrukus užėmė dar reikšmingesnę vietą pasaulyje. 

„Kompanija priklauso Skotams,— mąstė ji.— Ir aš ne- 
sirengiu atiduoti jos bet kam". 

Tai privertė ją pagalvoti apie Bairono ir Sjuzenos duk- 
terį — teisėtą iš jos pavogto sosto įpėdinę. Ar tai buvo 
baimė, o gal troškimas išpirkti savo nuodėmę prieš mirtį? 

Visą naktį Elena Skot išsėdėjo svetainėje stebeilyda- 
ma į tuštumą, svarstydama, galvodama. Kiek metų pra- 
ėjo nuo to laiko? Dvidešimt aštuoneri. Patricija turi būti 
jau suaugusi, jeigu tik liko gyva. Kaip susiklostė jos gy- 
venimas? Ar ji ištekėjo už fermerio, o gal už kokio nors 
prekeivio iš miesto? Ar turi ji vaikų? Ar ji vis dar gyve- 
na Aviloje, o gal kur nors išvažiavo? „Būtina surasti ją, — 
mąstė Elena.— Ir kuo greičiau. Jei Patricija dar gyva, pri- 
valau surasti ją ir pasikalbėti. Galų gale man reikia viską 

sužinoti. Pinigai gali melą paversti tiesa. Aš rasiu būdą, 
kaip išsisukti iš tos padėties, neaiškindama jai, kas atsiti- 
ko iš tikrųjų". 


Kitą rytą Elena išsikvietė Elaną Takerį, „„Skot indast- 
riz“ saugumo tarnybos šefą. Tai buvo liesas išblyškęs plin- 
kantis vyriškis šiek tiek per keturiasdešimt metų, anks- 
čiau dirbęs detektyvu ir pasižymintis uolumu bei nuovo- 
kumu. 

— Noriu, kad atliktumėt man vieną užduotį. 

— Taip, ponia Skot. 

Įdėmiai žvelgdama į jį, jį mąstė, kiek gali būti atvi- 
ra jam. „Nieko negaliu pasakoti  jam,— apsisprendė.— 
Būdama gyva, nenoriu rizikuoti nei savo, nei kompanijos 
reputacija. Tegu jis pirma suranda Patriciją, o paskui aš 
matysiu, kaip su ja elgtis“. 

Ji šiek tiek palinko į priekį. 

— Prieš dvidešimt aštuonerius metus Ispanijoje, Avi- 
los apylinkėse, vienoje fermoje buvo rasta maža mergy- 
tė. Noriu, kad sužinotumėte, kur ji dabar, ir kuo greičiau 
man ją pristatytumėt. 

Elano Takerio veidas liko abejingas. Poniai Skot ne- 
patikdavo tarnautojai, nesugebantys slėpti savo emocijų. 

— Gerai, ponia. Rytoj išvykstu. 


17 SKYRIUS 


Pulkininkas Ramonas Akoka buvo pakilios nuotaikos. 
Pagaliau viskas stojosi į savo vietas. 

Į jo kabinetą įžengė budintysis karininkas. 

— Atvyko pulkininkas Sostelas. 

— Kvieskit. 

„JO Man nebereikia,— galvojo Akoka.— Tekeliauja at- 
gal su savo alaviniais kareivėliais". 

Įėjo pulkininkas Falas Sostelas. 

— Turiu garbės! 

— Sveiki, pulkininke. 

„Juokinga, — mąstė  Sostelas.— Mudu su juo vienodo 
laipsnio, bet tas milžinas su randu kuo lengviausiai gali 
sutriuškinti mane. Ir vien todėl, kad jis susijęs su OPUS 
MUNDO". 

Sostelą žemino tai, kad jis privalo vykdyti Akokos 
reikalavimus, tarsi būtų koks nors jo pavaldinys. Bet jis 
sumaniai slėpė savo jausmus. 

— Jūs norėjote pamatyti mane? 

— Taip.— Akoka nurodė jam kėdę.— Sėskitės. Turiu 
jums naujienų. Vienuolės pas Chaimę Mirą. 

— Kaip?! 

— Taigi taigi. Jos keliauja su Miru ir jo žmonėmis. 
Jis paskirstė jas į tris grupes. 

— Kaip... kaip jūs tai sužinojote? 

Ramonas Akoka atsilošė kėdėje: 

— Ar žaidžiate šachmatais? 

— Ne. 

— Gaila. Labai pamokomas žaidimas. Jeigu nori gerai 
žaisti, privalai įsivaizduoti atsidūręs varžovo vietoje. Mes 
su Chaime Miru žaidžiame tarpusavyje šachmatais. 

Falas Sostelas nesuprasdamas žiūrėjo į jį. 

— Aš nesuprantu, kaip... 

— Na, ne tiesiogine prasme, pulkininke. Mes žaidžia- 
me be lentos. Mintyse. Aš tikriausiai geriau už visus su- 
prantu Chaimę Mirą. Aš žinau, ką jis galvoja. Žinojau, 
kad jis pamėgins susprogdinti užtvanką prie Puente la 
Reino. Ten mes sučiupome du jo padėjėjus, o pačiam Mi- 
Iui pasprukti padėjo tik laimingas atsitiktinumas. Aš Ži- 
nojau, Kad jis mėgins išlaisvinti juos, ir Miras žinojo, kad 
aš žinau.— Akoka gūžtelėjo pečiais.— Bet aš neįsivaizda- 
vau, kad jis pasinaudos buliais, gelbėdamas savo žmones. 

Jo balse pasigirdo susižavėjimas. 

— Kalbate taip, tarsi jūs... 

— Žaviuosi juo? Aš žaviuosi jo protu. Bet tą žmogų 
niekinu. 

— Ar žinote, kur keliauja Miras? 

— Jis keliauja į šiaurę. Per artimiausias tris dienas aš 
sučiupsiu jį. 

Pulkininkas Sostelas apstulbęs spoksojo į jį. 

— Pagaliau tai bus ,„matas“. 

Iš tikrųjų pulkininkas Akoka suprato Chaimę Mirą ir 
atspėjo, kurlink krypsta jo mintys, bet to jam nepakako. 
Kad užsitikrintų pergalę, pulkininkui reikėjo pasiekti pra- 
našumą, ir jis sugalvojo, kaip tai padaryti. 

— Kaip?.. 

— Vienas iš Miro teroristų yra mano iniormatorius,— 
pasakė pulkininkas Akoka. 


Rubijas, Tomas ir dvi.seserys vengė didelių miestų, jie 
rinkosi kaimo kelius, vingiuojančius pro senų, iš akmenų 
sumūrytų namų gyvenvietes, greta kurių ganėsi ožkos ir 
avys, ir piemenys klausėsi per tranzistorinius radijo im- 
tuvus muzikos bei futbolo. Tai atrodė ryškus praeities ir 
dabarties susilietimas, bet Liučijai rūpėjo kas kita. 

Ji nepaleido iš akių sesers Teresės, kad vos pasitaikius 
galimybei pasiimtų kryžių ir dingtų. Abu vyrai nuolat 
būdavo greta jų. Aukštas simpatiškas linksmas Rubijas 
Arsanas buvo joms dėmesingas. „Šitas — naivus valstie- 
tis“, — padarė sau išvadą Liučija. Tomas Sanchuras buvo 
geibus ir praplikęs. „Jis panašesnis į batsiuvį nei į tero- 
ristą. Abu juos apvyniosiu aplink pirštą“. 

Naktimis jie ėjo plytinčiomis į šiaurę nuo Avilos ly- 
gumomis, kur nuo Gvadaramos kalnų pūtė vėsūs vėjai. 
Mėnesienos nušviestos lygumos, atrodydavo, prisipildyda- 
vo pamėkliškos tuštumos. Jie ėjo pro kviečių ir kukurūzų 
laukus, alyvmedžius, vynuogynus. Patys pasikasdavo bul- 
vių, skynėsi salotas, nuo medžių — vaisius, pasirinkdavo 
vištidėse kiaušinių ir pasigaudavo vištų. 

— Visi Ispanijos kaimai panašūs į judrią turgavietę, — 
sakydavo Rubijas Arsanas. 

— Ir viskas už dyką,— šypsodamasis pridurdavo To- 
mas Sanchuras. 

Sesuo Teresė visiškai nepastebėdavo, kad dedasi aplin- 
kui. Vienintelis jos rūpestis — kaip nusigauti iki Menda- 
vijos. Kryžius darėsi vis sunkesnis, bet ji tvirtai pasiryžo 
neišleisti jo iš rankų. „Jau greit,— galvojo ji — Netrukus 
būsime tenai. Mes bėgame iš Hefsimanijos nuo savo prie- 
šų į naują buveinę, kurią Viešpats mums parūpino“. 

— Ką? — perklausė Liučija. 

Sesuo Teresė pati nepasijuto kalbanti balsu. 

— Aš... nieko, — sumurmėjo ji. 

Liučija skvarbiai pasižiūrėjo į ją. Pagyvenusi moteris 
atrodė tarsi nesava: ji sunkiai įsivaizdavo, kur esanti, ir 
nesuprato, kas čia dedasi. Liučija galvos linktelėjimu pa- 
rodė į drobinį ryšulį, kurį nešė sesuo Teresė. 

— Tikriausiai sunku, — užjaučiamai pasakė ji.— Gal 
duosi galiuką man panėšėti? 

Sesuo Teresė dar tvirčiau priglaudė prie savęs kryžių: 

— Viešpaties našta buvo sunkesnė. Privalau nešti ją 
dėl jo. Argi ne taip yra pasakęs Lukas: „Jeigu kas nori- 
te eiti su manim, išsižadėkit savęs, pasiimkit savo kryžių 
ir sekite paskui mane“? Aš jį nešiu,— atkakliai pasakė ji. 

Kažkaip keistai skambėjo jos balsas. 

— Ar tau viskas gerai, seserie? 

— Taip, žinoma. 


Seseriai Teresėi anaiptol nebuvo gerai. Ji jautėsi kar- 
ščiuojanti, jai svaigo galva. Jos protui vėl darėsi kaž- 
kas negera. „Man negalima susirgti, — galvojo ji — Moti- 
na Betina supyks ant manęs“. Bet motinos Betinos nebu- 
vo šalia. Ir viskas atrodė per daug nesuprantama. Kas 
tokie tie žmonės? ,„Aš jai netikiu. Ko jiems reikia iš ma- 
nęs“? 

Rubijas Arsanas mėgino pašnekinti seserį Teresę, kaip 
nors ją nuraminti. 

— Tikriausiai tau neįprasta vėl atsidurti šiame pasau- 
lyje, seserie? Kiek laiko tu išbuvai vienuolyne? 

„Kodėl jis teiraujasi?" 

— Trisdešimt metų. 

— Dievuliau! Taip ilgai. O iš kur tu kilusi? 

Jai sunku buvo net ištarti tą žodį. 

— Iš Ezo. 

Jo veidą nušvietė šypsena. 

— Iš Ezo? Kadaise vasarą ten ilsėjausi. Puikus miestu- 
kas. Aš gerai jį pažįstu. Aš prisimenu... 

„Aš gerai jį pažįstu. Gerai? Gal jis pažįsta Raulį? Ir 
Raulis pasiuntė jį čionai?" Ši mintis trenkė ją kaip žai- 
bas. Tie nepažįstamieji pasiųsti sugrąžinti ją į Ezą pas 
Raulį Žirardo. Jie nori pagrobti ją. Viešpats sumanė nu- 
bausti ją už tai, kad ji pametė Monikos kūdikį. Dabar ji 
tikrai žinojo, kad tas Viljakastino aikštėje matytas kūdi- 
kis buvo jos sesers. „Bet to negali būti. Juk praėjo tris- 
dešimt Metų, — bambėjo Teresė— Jie meluoja man". 

Klausydamasis jos murmėjimo, Rubijas Arsanas ste- 
bėjo ją. 

— Ar kas nors atsitiko, seserie? 

Sesuo Teresė atšoko nuo jo. 

— Ne. 

Na, dabar tai ji juos perprato. Ji nesileis nuvežama 
atgal pas Raulį ir jo kūdikį. Ji turi pasiekti Mendaviją ir 
perduoti auksinį nukryžiuotąjį vienuolynui, tada Viešpats 
atleis jai baisią nuodėmę. „Turiu būti protingesnė. Priva- 
lau neparodyti atspėjusi tą paslaptį". 

Ir žvilgtelėjusi į Rubiją ji pasakė: 

— Jaučiuosi puikiai. 

Toliau keliaudami sausringomis, saulės išdžiovintomis 
lygumomis, jie priėjo mažą kaimelį, kur juodai apsirengu- 
sios valstietės skalbėsi prie upelio po pastatyta virš jo 
pastoge, prilaikoma keturių senų sijų. Vanduo tekėjo į 
ilgą medinį lovį ir čia pat sruvo iš jo, keičiamas švaraus. 
Moterys trynė skalbinius ant akmeninių plokščių ir ska- 
lavo juos tekančiame vandenyje. 

„Toks taikus vaizdas“, — mąstė  Rubijas. Tai priminė 
jam paliktą fermą. „Va tokia ir buvo Ispanija. Be bombų 
ir žudynių. Ar vėl kada nors pas mus ateis taika?“ 

— Buenos dias. 

— Buenos dias. 

— Gal galėtume atsigerti? Nelengva keliauti. 

— Žinoma. Gerkit sau į sveikatą. 

Vanduo buvo šaltas, gaivinantis. 

— Gracias. Adios. 

— Adios. 

Rubijui taip nesinorėjo išeiti. 


Dvi moterys toliau keliavo su savo palydovais. Jos pra- 
ėjo pro kamštinius ąžuolus ir alyvmedžius; vasaros ore 
tvyrojo prisirpusių vynuogių ir apelsinų kvapai. Praėjo 
pro obelų, vyšnių, slyvų sodus ir fermas, kuriose kuda- 
kavo vištos, kriuksėjo kiaulės ir mekeno ožkos. 

Rubijas ir Tomas ėjo šiek tiek priekyje ir negarsiai 
šnekučiavosi. 

„Jie kalba apie mane. Mano, jog aš nežinau jų pla- 
nų“.— Sesuo Teresė prisiartino prie jų, norėdama nugir- 
sti, ką jie šneka. 

— „„.Penki šimtai tūkstančių pesetų už mūsų galvas. 
Už Chaimę pulkininkas Akoka tikriausiai sumokėtų ir 
daugiau. Bet jam reikia ne tiek jo galvos, kiek kiaušų. 

Vyriškiai prajuko. 

Klausydamasi jų pokalbio, Teresė vis tvirčiau įsitiki- 
no:— „Tie žmonės — šėtoniški žmogžudžiai, velnio tarnai, 
man siųstas prakeikimas, kad būčiau pasmerkta nesibai- 
giančioms pragaro kančioms. Bet Viešpats galingesnis už 
juos. Jis neleis jiems sugrąžinti manęs namo“. 

Greta jos buvo taip pažįstamai šypsąs Raulis Žirardo. 

„Tas balsas!“ 

„Atleiskite?“ 

„Aš girdėjau, kaip jūs vakar giedojote. Puiku“. 

„Ar galiu jums kuo nors pasitarnauti?“ 

„Prašom man atkirpti tris jardus muslino“. 

„Žinoma. Prašom čionai... Tai mano tetos parduotuvė, 
jai reikia pagalbos, ir sumaniau kurį laiką padirbėti pas 
ją. 

„Esu tikras, kad tu galėtum pavergti ką panorėjusi, bet 
tikiuosi, jog išsirinksi mane". 

„Niekada nesu sutikęs tokios kaip tu, brangioji“. 

„Tu būsi žavinga nuotaka". 

„Bet dabar aš — Kristaus sužadėtinė. Aš negaliu grįžti 
pas Raulį“. 

Liučija įdėmiai stebėjo Teresę. Ši kalbėjosi pati su sa- 
vimi, bet Liučija negalėjo suprasti žodžių. 

„Ji palūš“,— galvojo Liučija.— Ji nenueis. Reikia grei- 
čiau pasiimti tą kryžių". 

Jau temstant tolumoje išniro Olmedas. Rubijas sustojo. 

— Ten kareiviai. Užkopkime į kalnus ir apeikime mie- 
stą. 

Pasukę iš kelio, jie ėmė tolti nuo lygumos link stūk- 
sančių virš Olmedo kalnų. Saulė jau pasislėpė už medžių 
viršūnių, ir dangus ėmė tamsėti. 

— Mums liko vos kelios mylios, — stengėsi padrąsinti 
seseris Rubijas Arsanas.— Paskui galėsime pailsėti — 
Jiems jau pasiekus aukštos viršukalnės keterą, Tomas 
Sanchuras staiga pakėlė ranką. 

— Sustokit,— sušnibždėjo jis. 

Rubijas nuskubėjo pas jį, ir priėję prie skardžio kraš- 
to jie pažvelgė žemyn. Slėnyje dislokavosi kareivių sto- 
vykla. 

— Mierda! — sušnibždėjo Rubijas.— Ten vos ne visas 

būrys. Naktį praleisime čia. Rytą jie gal pasitrauks, ir mes 
galėsim keliauti toliau. 

Stengdamasis neišsiduoti sunerimęs, jis pasisuko į Liu- 
Čiją ir seserį Teresę. 

— Mes pasiliksim čia per naktį, seserys. Privalome elg- 
tis labai tyliai. Slėnyje įsikūrė kareiviai. Negalima, kad 
jie mus aptiktų. 

Liučijai tai buvo geriausia naujiena, kurią ji galėjo 
išgirsti. „Puiku, — pagalvojo ji — Naktį aš su kryžiumi ir 
dingsiu. Dėl kareivių jie pabijos mane persekioti“. 

Seseriai Teresei ši naujiena turėjo šiek tiek kitokią 
reikšmę. Ji girdėjo, kaip vyrai kalbėjo, kad jų ieškąs kaž- 
koks pulkininkas Akoka. „Jie vadino pulkininką Akoką 
savo priešu. Tačiau tie žmonės patys yra priešai, vadina- 
si, pulkininkas Akoka turi būti mano draugas. Dėkoju Tau, 
maloningasis Dieve, kad siunti man pulkininką Akoką“ 

Aukštasis vyriškis, vardu Rubijas, kreipėsi į ją: 

— Ar supranti, seserie? Privalome būti itin atsargūs. 

— Taip, aš suprantu. 

„Aš suprantu daugiau, negu tu manai". Jie nė neįtaria, 
kad Viešpats leido jai atspėti jų kėslus. 

— Aš suprantu, kaip jums abiem turi būti sunku, — už- 
jaučiamai pasakė Tomas Sanchuras.— Nesijaudinkit. Mes 
pasirūpinsim, kad jūs sėkmingai pasiektumėt vienuolyną. 

„Jis turi galvoje Ezą. Na, ir gudrus. Meilios jo kal- 
bos — tai šėtono veidmainystė. Bet su manim — Viešpats, 
ir Jis veda mane“ Ji žinojo, ką turi daryti. Bet privalo 
būti atsargi. 

Vyrai išvyniojo seserims miegamuosius maišus ir pa- 
klojo juos greta vienas kito. 

— Jums abiem dabar reikia pamiegoti. 

-Moterys sulindo į joms neįprastus miegamuosius mai- 
šus. Naktis buvo nepaprastai šviesi; danguje mirgėjo 
žvaigždės. Žiūrėdama į jas, Liučija linksmai galvojo: „Dar 
kelios valandos, ir aš keliausiu į laisvę. Kai tik jie visi 
sumigs“. Ji nusižiovavo. Nė neįtarė, kokia yra pavargu- 
si. Ilga varginanti kelionė ir nervinė įtampa padarė savo 
darbą. Akys lipte sulipo „Tik mažumėlę atsipūsiu“,— 
pagalvojo Liučija. 

Ji užmigo. 

Gulinti greta jos sesuo Teresė nė nesirengė miegoti, ji 
grūmėsi su demonais, kurie stengėsi įveikti ją, nudangin- 
ti jos sielą į pragarą. „Aš nepasiduosiu. Viešpats siunčia 
man išbandymą. Aš buvau išvaryta, kad radusi kelią vėl 
sugrįžčiau pas Jį. O tie žmonės nori mane sustabdyti. Aš 
jiems nepasiduosiu". 


Rytą, ketvirtą valandą, sesuo Teresė tyliai atsisėdo ir 
apsidairė. Tomas Sanchuras miegojo vos už kelių žingsnių 
nuo jos. Aukštas tamsaus gymio vyriškis, vardu Rubijas, 
stovėjo atsukęs jai nugarą ir budėjo laukymės pakrašty- 
je. Medžių fone ji matė jo siluetą. 

Sesuo Teresė kuo tyliau atsistojo. Šiek tiek padelsė, 
prisiminusi kryžių. „,„Pasiimti jį su savim? Bet aš greit su- 
grįšiu čionai. Reikia rasti saugią vietą, kur jis pabūtų, 
kol aš sugrįšiu“. Ji pažvelgė į tą pusę, kur miegojo sesuo 
Liučija. Taip, su mano seserim Kristuje jis bus saugus“, — 
pamanė sesuo Teresė. 

Ji be garso priėjo prie miegančios Liučijos ir atsargiai 
įkišo suvyniotą kryžių į jos miegamąjį maišą. Liučija nė 
nekrustelėjo. Apsigręžusi sesuo Teresė žengė į mišką ir 
Rubijo Arsano nepastebėta ėmė atsargiai leistis žemyn 
prie kareivių stovyklos. Leistis gavo skardėtu ir šlapiu nuo 
rasos šlaitu, bet Dievas suteikė jai sparnus, ir ji greit lei- 
dosi juo, nė karto nesuklupusi ir nepargriuvusi skubėjo 
į savo išsigelbėjimą. 

Umai prieš ją tamsoje išdygo žmogaus figūra. 

— Kas eina? — pasigirdo kažkieno balsas. 

— Sesuo Teresė. 

Ji priėjo prie karine uniforma vilkinčio sargybinio, 
kuris laikė atstatytą šautuvą. 

— Iš kur čia atsiradai, sene? — šiurkščiai paklausė jis. 

Ji pažvelgė į jį savo spindulingomis akimis: 

— Mane pasiuntė Viešpats. 

Sargybinis įsispoksojo į ją. 

— Iš tikrųjų? 

— Taip. Jis pasiuntė mane susitikti su pulkininku Ako- 
ka. 


Sargybinis palingavo galvą: 
— Pasakyk Viešpačiui, kad esi ne pulkininko skonio, 

— Jūs nesupratote. Aš — sesuo Teresė iš cistersių vie- 
nuolyno. Aš buvau Chaimės Miro ir jo žmonių belaisvė. 
Ji išvydo, kaip kareivio veidas ištįso iš nuostabos. 

— Tu... tuiš vienuolyno? 

— Taip. 

— Iš to, kuris yra prie Avilos? 

— Taip, — suirzusi atsakė Teresė. ,,Kas yra tam žmo- 
gui? Nejaugi jis nesupranta, kaip svarbu išgelbėti mane 
nuo tų piktadarių?“ 

Kruopščiai parinkdamas žodžius, kareivis pasakė: 

— Pulkininko dabar čia nėra, seserie. .. 

Tai buvo netikėtas smūgis jai. 

— ,„,.mMes pavaldūs pulkininkui Sostelui. Galiu nuvesti 
jus pas jį. 

— Ar jis galės man padėti? 

— Žinoma. Esu tuo įsitikinęs. Prašom eiti paskui mane. 

Sargybinis niekaip negalėjo patikėti, kad jam taip pa- 
sisekė. Pulkininkas Falas Sostelas, ieškodamas keturių 
vienuolių, siuntė ištisus kareivių būrius išnaršyti apylin- 
kes, bet vis nesėkmingai. O šit viena iš seserų pati teikėsi 
ateiti į stovyklą ir pasidavė jam. Pulkininkas bus labai pa- 
tenkintas. 

Jie priėjo prie palapinės, kurioje Falas Sostelas su pir- 
muoju savo padėjėju susikaupę studijavo žemėlapį. Jie 
pakėlė akis į įėjusius moterį ir sargybinį. 

— Prašom atleisti, pulkininke. Tai sesuo Teresė iš cis- 
tersių vienuolyno. 

Pulkininkas Sostelas apstulbęs įsispitrėjo į ją. Jau tris 
paras jis nieko kito neveikė, tik ieškojo Chaimės Miro ir 
vienuolių. Ir šit viena iš jų dabar stovi prieš jį. Vis dėlto 
Dievas yra. 

— Sėskitės, seserie. 

„Tam neturime laiko“, — pagalvojo sesuo Teresė. Jai 
reikėjo įtikinti jį, kad tai labai skubu. 

— Mums reikia skubėti. Jie nori išvežti mane atgal 
į Ezą. 

Pulkininkas šiek tiek suglumo. 

— Kas ketina išvežti jus į Ezą? 

— Chaimės Miro žmonės. 

Jis atsistojo. 

— Seserie, gal kartais žinote, kur dabar yra tie žmo- 
nės? 

— Suprantama, žinau, — netekdama kantrybės, atsakė 
sesuo Teresė. Pasisukusi ji parodė ranka į kalnus. 

— Jie ten, slepiasi nuo jūsų tuose kalnuose. 


18 SKYRIUS 


Elanas Takeris atvyko į Avilą kitą dieną po pašneke- 
sio su Elena Skot. Skrydis užtruko ilgai, bet jis jautė ne 
nuovargį, o kažkokį pakilimą. Elena Skot ne iš tų mote- 
rų, kurioms būdinga ko nors užsigeisti. „(Čia kažkas sly- 
pi. — Mąstė Elanas Takeris,— ir tinkamai elgdamasis, man 
regis, galėsiu turėti iš to daug naudos". 

Apsistojęs ,„(Guarto postes" viešbutyje, jis paklausė du- 
rininko: 

— Ar čia nėra kur nors netoliese kokio nors laikraš- 
čio redakcijos? 

— Nusileisite gatve žemyn, pone. Už dviejų kvartalų 
į kairę. Pats pamatysite. 

— Dėkoju. 

— Nėra už ką. 

Žingsniuodamas pagrindine gatve ir žvalgydamasis po 
nubundantį po popiečio siestos miestą, Takeris galvojo 
apie paslaptingąją mergytę, kurią jam buvo paliepta at- 
vežti. Taip, tikriausiai tai svarbu. Tačiau kas? Jis tebegir- 
dėjo Elenos Skot balsą: „Jeigu ji gyva, atvežkite ją man. 
Niekam to neturite sakyti". 

„Taip, ponia. Ką privalau pasakyti jai?" 

„Pasakykite tik tiek, kad ją nori pamatyti jos tėvo 
bičiulis. Ji važiuos". 

Takeris užsuko į redakciją. Įėjęs jis kreipėsi į vieną 
prie stalo sėdinčių žmonių: 

— Padrone, norėčiau pamatyti vyriausiąjį redaktorių. 

Vyriškis mostelėjo į kabinetą. 

— Tai ten, pone. 

— Gracias. 

Priėjęs prie atvirų durų, Takeris pažiūrėjo į vidų. 

Prie stalo sėdėjo per trisdešimt metų žmogus ir įsigili- 
nęs skaitė rankraštį. 

— Atleiskit, — pradėjo Takeris.— Ar negalėtumėt skir- 
ti man menkos valandėlės? 

Vyriškis pakėlė į jį akis: 

— Kuo galiu būti naudingas jums? 

— Aš ieškau vienos panelės. 

Redaktorius nusišypsojo. 

— Mes visi ieškome, pone. 

— Dar visai maža ji buvo palikta iermoje netoli nuo 
čia. 

Šypsena išnyko iš redaktoriaus veido. 

— Tai ji ten buvo pamesta? 

— Taip. 

— Ir jūs mėginate rasti ją? 

— Taip. 

— Prieš kiek metų tai atsitiko, pone? 

— Prieš dvidešimt aštuonerius. 

Jaunasis vyras gūžtelėjo pečiais. 

— Tai buvo dar iki manes. 

„Atrodo, kad tai nebus labai paprasta". 

— Ar negalėtumėt patarti man, į ką galėčiau kreiptis 
pagalbos? 

Atsidrėbeęs kėdėje, redaktorius susimąstė. 

— Iš principo — taip. Patarčiau pasikalbėti su tėvu 
Berendu. 


Tėvas Berendas sėdėjo savo kabinete, sutana klostėmis 
karojo nuo liesų jo kojų. Jis įdėmiai klausėsi svetimšalio. 

Elanui Takeriui baigus aiškinti, ko jis čia atvažiavo, 
tėvas Berendas paklausė: 

— Kam jums to reikia, pone? Tai atsitiko taip seniai. 
Kodėl jus tai domina? 

Takeris delsė atsakyti, kruopščiai parinkdamas žodžius. 

— Aš neturiu teisės sakyti. Galiu garantuoti tik tai, 
kad neketinu kaip nors pakenkti tai moteriai. Ar negalė- 
tumėt tiesiog pasakyti man, kaip rasti tą fermą, kur ji 
buvo palikta?“ 


„Ferma“. Prisiminimai sugrąžino jį į tą dieną, kai su- 
tuoktiniai Morasai atėjo pas jį nuvežę mažiukę į ligoninę. 

— Atrodo, kad mergytė miršta, tėve. Ką gi mums da- 
ryti? 

Tėvas Berendas paskambino savo bičiuliui ponui Mo- 
ragui, vietos policijos šefui. 

— Manau, kad kūdikį pametė kažkas iš atvažiavusių 
į Avilą turistų. Ar negalėtumėt patikrinti visų viešbučių ir 
sužinoti, gal pasitaikė tokių, kurie atvažiavo su kūdikiu, 
o išvažiavo vieni? 

Policija peržiūrėjo registracijos žurnalus, kuriuos pri- 
valėdavo pildyti visi viešbučiai, tačiau tai nepadėjo. 

— Tas vaikas lyg iš dangaus nukrito, — pasakė ponas 
Moragas. 

Jis nė neįsivaizdavo vos neįspėjęs tos paslapties. 

Kai tėvas Berendas atnešė kūdikį į prieglaudą, Merse- 
desė Ancheles paklausė: 

— Ar mažiukė turi vardą? 

— Nežinau. 

— Gal vardas buvo ant antklodėlės ar kur nors kitur? 

— Ne, 

Mersedesė Ancheles pažvelgė į gulinčią ant kunigo 
rankų mergytę. 

— Na, ką gi, tuomet mes patys duosim jai vardą. 

Neseniai ji perskaitė vieną romaną, ir jai labai patiko 
pagrindinės veikėjos vardas. 

— Megana,— pasakė ji— Pavadinsim ją Megana. 

O po keturiolikos metų tėvas Berendas nuvedė Mega- 
ną į cistersių vienuolyną. 


Ir štai po daugelio metų jos ieško tas nepažįstamasis. 
„Viskas gyvenime grįžta į savo vėžes, — galvojo tėvas 
Berendas.— Kažkaip paslaptingai tas pats darosi ir Mega- 
nai. Ne, ji vardu ne Megana. Tą vardą jai davė prieglau- 
doje“. 

— Sėskitės, pone,— pasakė tėvas Berendas.— Tai ilga 
istorija. 

Ir jis viską papasakojo. 

Kunigui baigus, Elanas Takeris kurį laiką tylėjo, jo 
galvoje skubiai sukosi mintys. Elena Skot privalėjo turėti 
kažkokių labai svarbių priežasčių domėtis mergyte, pa- 
mesta vienoje Ispanijos fermoje prieš dvidešimt aštuone- 
rius metus. Dabar ji vardu Megana, kiek galima spręsti iš 
kunigo pasakojimų. 

„Pasakykit, kad ją norį pamatyti jos tėvo bičiulis“. 

„Jei Manęs neapgauna atmintis, — pagalvojo Elanas, — 
Baironas Skotas ir jo žmona su dukterimi žuvo lėktuvo 
katastrofoje prieš daugelį metų kažkur Ispanijoje. Ar čia 
nėra kokio nors ryšio?" 

Jis jautė, jog vis labiau jaudinasi. 

— Tėve, aš norėčiau susitikti su ja vienuolyne. Tai 
labai svarbu. 

Kunigas papurtė galvą. 

— Bijau, kad jūs pavėlavote. Prieš dvi dienas vienuo- 
lyną užpuolė valstybinės slaptosios tarnybos agentai. 

Elanas Takeris tik akis išsprogino: 

— Kaip tai užpuolė? O kas atsitiko vienuolėms? 

— Jas areštavo ir išvežė į Madridą. 

Elanas Takeris atsistojo: 

— Dėkoju jums, tėve. 

Jis išskris į Madridą pirmuoju pasitaikiusiu lėktuvu, 

Tėvas Berendas tęsė: 

— Keturioms vienuolėms pavyko pabėgti. Tarp jų — 
seseriai Meganai. 

Viskas susikomplikavo. 

— Kur ji dabar? 

— Niekas nežino. Jos ir kitų vienuolių ieško policija 
ir armijos daliniai. 

— Aišku. 

Įprastinėmis aplinkybėmis Elanas Takeris būtų paskam- 
binęs Elenai Skot ir pranešęs, kad atsidūrė aklavietėje. 
Bet detektyvo instinktas šnibždėjo jam, kad tyrimą reikia 
tęsti. 


Tačiau Elenai Skot jis paskambino. 

— (Čia atsirado keblumų, ponia Skot. 

Jis atpasakojo jai savo pašnekesį su kunigu. 

Įsiviešpatavo ilga tyla. 

— Ar niekas nežino, kur ji? 

— Ji ir kitos trys vienuolės kažkur slapstosi, bet ilgai 
slapstytis joms nepavyks. Jų ieško policija ir pusė Ispa- 
nijos kariuomenės. Kai tik jos bus surastos, aš pranešiu 
jums. 

Patylėjusi Elena Skot pasakė: 

— Tai labai svarbu man, Takeri. 

„— Taip, ponia Skot. 

Elanas Takeris grįžo į laikraščio redakciją. Jam pasi- 
sekė, ji dar buvo atidaryta. 

— Aš norėčiau peržiūrėti jūsų archyvus, jei galima, — 
kreipėsi jis į redaktorių. 

— Ar jus domina kuri nors konkreti medžiaga? 

— Taip. Čia sudužo lėktuvas. 

— Kada tai buvo, pone? 

— Prieš dvidešimt aštuonerius metus. 1948 metais. 

Elanuiį Takeriui prireikė penkiolikos minučių surasti 
jį dominusį pranešimą. Į akis krito antraštė: 


KOMPANIJOS VADOVAS IR 
JO ŠEIMA ŽŪVA AVIAKATASTROFOJE 


1948 metų spalio 1 dieną Baironas Skotas, kompanijos 
„„Skot indastriz“ prezidentas, jo žmona Sjuzena ir metukų 
duktė Patricija sudegė per aviakatastrotą. .. 


„Pataikiau kaip pirštu į akį.— Jis pajuto, kaip stipriai 
ėmė daužytis širdis.— Jeigu yra taip, kaip aš manau, ne- 
trukus tapsiu turtingas. .. labai turtingas", 


19 SKYRIUS 


Ji gulėjo nuoga savo lovoje ir tarp kojų jautė stangrią 
Benito Pato varpą. Jai buvo nepaprastai malonu jausti jo 
kūną, ji vis labiau trėškėsi prie jo šlaunimis, vis labiau 
geidė. Ėmė glostinėti ir kaitinti jį. Bet kažkas buvo ne 
taip. ,,Juk aš nužudžiau Patą,— pagalvojo ji— Jis miręs". 

Liučija atsimerkė ir atsisėdo drebėdama, paklaikusio- 
mis akimis dairydamasi aplinkui. Jokio Benito nebuvo. Ji 
gulėjo miške, miegamajame maiše. Kažkas kietas buvo 
įsirėmęs jai į šlaunį. Liučija kyštelėjo ranką į miegamąjį 
maišą ir ištraukė iš ten suvyniotą drobulėje kryžių. Savo 
akimis netikėdama įsistebeilijo į jį. ,, Viešpats ryžosi pa- 
daryti man stebuklą“, — pagalvojo ji. 

Liučija nė neįsivaizdavo, kaip kryžius pateko pas ją, 
bet tai jos nejaudino. Pagaliau ji turi jį. Ir liko tik pas- 
prukti nuo bendrakeleivių. 

Išlindusi iš miegamojo maišo, ji pažvelgė tenai, kur 
miegojo sesuo Teresė. Jos nebuvo. Tamsoje Liučija apsi- 

dairė, jai vos pavyko įžiūrėti Tomą Sanchurą, stovintį nu- 
gara. į ją laukymės pakraštyje. Ji nežinojo, kur yra Rubi- 
jas. „Tai nesvarbu. Pats laikas nešdintis iš čia“ — pagalvo- 
jo ji. 

Žemai pasilenkusi, kad jos nepastebėtų, jau norėjo pa- 
sukti į pamiškę, į priešingą nuo Sanchuro pusę. 

Ir tuo Metu prasidėjo kažkas neįsivaizduojama. 


Pulkininkas Falas Sostelas turėjo nuspręsti. Pats prem- 
jeras įsakė jam glaudžiai bendradarbiauti su pulkininku 
Akoka, padėti sučiupti Chaimę Mirą ir vienuoles. Bet li- 
kimas apdovanojo jį pasiųsdamas vieną vienuolę tiesiai į 
rankas. Kam dalytis šlove su pulkininku Akoka, kai gali- 
ma pačiam sučiupti teroristus ir laimėti visus laurus? ,„Vel- 
niop pulkininką Akoką,— pagalvojo Falas Sostelas.— Tai 
mano šansas. Gal OPUS MUNDO pasirinks mane vietoj 
Akokos su visa jo velniava apie šachmatus ir minčių skai- 
tymą. Laikas pamokyti tą randuotą siaubiką“. 

Paskirstęs nurodymus savo pavaldiniams, pulkininkas 
Sostelas pabrėžė: 

— Nelaisvėn nieko neimti. Turite reikalų su teroristais. 
Šaudyti taikliai. 

— Pulkininke, ten, kartu su Miro žmonėmis, yra vie- 
nuolių, — neryžtingai paprieštaravo majoras Pontė.— Argi 
mes ne.. 

— Neduosim teroristams pasislėpti už jų nugarų? Ne, 
mes nerizikuosim. 

Atrinkęs operacijai tuziną kareivių, Sostelas patikrino, 
kad jie visi būtų gerai apginkluoti. Jie be garso kopė tam- 
soje kalno šlaitu į viršų. Mėnulis pasislėpė už debesų, pra- 
ktiškai nieko nebuvo matyti. „Gerai. Jie nepastebės, kaip 
mes prisiartinsim". 

Kai pulkininko Sostelo žmonės užėmė pozicijas, jis, lai- 
kydamasis formalumų, riktelėjo: 

— Meskit ginklus. Jūs apsupti. 

Tr vienu atokvėpiu įsakė: 

— Ugnis! Ištisinė ugnis! 

Tuzinas automatų ėmė tratinti į pamiškę. 

Tomas Sanchuras net nesuspėjo suvokti, kas atsitiko, 
kai kulkų kruša suvarpė jo krūtinę, ir jis mirė dar nespė- 
jęs susmukti žemėn. Prasidėjus šaudymui, Rubijas Arsa- 

nas buvo priešingoje pamiškės pusėje. Jis matė, kaip kri- 
to Sanchuras. Staigiai pasisukęs norėjo griebti šautuvą ir 
atsišaudyti, bet susilaikė. Miško pakraštyje buvo visiškai 
tamsu, ir kareiviai šaudė aklai. Pradėjęs šaudyti, jis išsi- 
duos. 

Nustebęs išvydo už dviejų žingsnių nuo savęs prie že- 
mės prisiplojusią Liučiją. 

— Kur sesuo Teresė? — pašnibždomis paklausė jis. 

— Ji kažkur dingo. 

— Nesistok,— pasakė jai Rubijas. 

Jis sugriebė Liučiją už rankos, ir jie zigzagais nudū- 
mė į mišką, tolyn nuo priešo ugnies. Kol bėgo, kulkos 
zvimbė tiesiai virš jų galvų, bet netrukus Liučija ir Rubi- 
jas jau pasislėpė tarp medžių. Jie nesustojo. 

— Neatsilik nuo manęs, seserie,— pasakė jis. 

Užnugaryje pamažu liovėsi pleškinę iš automatų. Ne- 

Rubijas sustojo, kad Liučija galėtų atsikvėpti. 

— Kol kas mes atsiplėšėme nuo jų,— pasakė jai.— Bet 
mums negalima sustoti. 

Liučija sunkiai alsavo. 

— Jei nori pailsėti. .. 

— Ne,— atsakė ji. 

Ji neteko jėgų, bet visiškai netroško būti sučiupta. 
Ypač dabar, kai turėjo kryžių. 

— Aš puikiai jaučiuosi, — pasakė ji— Nagi, judėkim 
iš čia. 

Pulkininkas Falas Sostelas buvo it musę kandęs. Vie- 
nas teroristas nušautas, bet kas pasakys, keliems pavyko 
pasprukti. Jis taip ir nepagavo Chaimės Miro ir turėjo 
tik vieną vienuolę. Jis žinojo, kad apie visa, kas atsitiko, 
privalės informuoti pulkininką Akoką, ir ta perspektyva 
jo visiškai nedžiugino. 


Antras Elano Takerio skambutis Eleną Skot sujaudino 
dar labiau negu pirmas. 

— Aptikau gana įdomios informacijos, ponia Skot— 
atsargiai pradėjo jis. 

— Kokios? 

— Aš peržiūrinėjau čia senų laikraščių komplektus, 
tikėdamasis ką nors surasti apie tą mergytę. 

— Ir ką gi? 

Ji jau žinojo, kas bus toliau ir sukaupė drąsą tai iš- 
girsti, 

Takeris stengėsi kalbėti abejingu balsu. 

— Atrodo, kad mergytė buvo pamesta kaip tik tada, 
kai sudužo jūsų lėktuvas. 

Įsiviešpatavo tyla. 

Jis tęsė: 

— Kai žuvo jūsų vyro brolis su žmona ir dukterimi 
Patricija. 

„Šantažas. Kitaip to nepavadinsi. Vadinasi, jis viską 
sužinojo“. 

— Taip. Tai tiesa, — nerūpestingai pasakė ji.— Man de- 
rėjo tai įsidėmėti. Aš viską paaiškinsiu jums, kai grįšite, 
Ar dar ką nors sužinojote apie mergytę? 

— Ne, bet ji negali labai ilgai slapstytis. Jos ieško 
kone visa šalis. 

— Praneškite man, kai tik ji atsiras. 

Ryšys nutrūko. 

Elanas Takeris tebesėdėjo žiūrėdamas į tylintį teleio- 
no ragelį, kurį jis vis dar laikė rankoje. „Čia tai bent šal- 
tas kraujas, — susižavėjęs pagalvojo jis— Įdomu, kaip ji 
reaguos į mano pasiūlymą tapti jos kompanionu?“ 


„Suklydau pasiuntusi jį, — mąstė Elena Skot.— Dabar 
privalau jį sustabdyti. O ką daryti su mergaite? Vienuo- 
lė! Prieš ką nors nuspręsdama dėl jos, turiu ją pamatyti". 

— Visi jau susirinko ir laukia jūsų posėdžių salėje. 

— Einu. 

Liučija ir Rubijas toliau ėjo Mišku klupinėdami ir sli- 
dinėdami, braudamiesi pro medžių ir krūmų šakas, vaiky- 
dami vabzdžius. Kas žingsnis jie tolo nuo savo persekio- 
tojų. 

Pagaliau Rubijas pasakė: 

— Galime sustoti, čia jie mūsų neras. 

Jie buvo pačioje miško tankynėje, aukštai kalnuose. 

Liučija krito ant Žemės stengdamasi atgauti kvapą. Dar 


teberegėjo tą kraupią sceną. Tomas buvo nušautas be jo- 
kio perspėjimo. „Tie nevidonai ketino mus visus iššaudy- 

ti“, — mąstė Liučija. Kad liko gyva, galėjo dėkoti tik sė- 
dinčiam dabar greta Žmogui. 

Ji stebėjo, kaip Rubijas atsistojo ir apsidairė aplinkui. 

— Nakties pabaigą galime praleisti čia, seserie. 

— Gerai. 

Ji nekantravo, trokšdama eiti toliau, bet suvokė, jog 
reikia pailsėti. 

Lyg skaitydamas jos mintis, Rubijas tarė: 

— Auštant keliausime toliau. 

Ji jautė, kaip alkis graužia skrandį. Nespėjo nė pagal- 
voti apie tai, o Rubijas pasakė: 

— Tu tikriausiai alkana. Eisiu, surasiu ką nors valgo- 
ma. Ar pabūsi čia viena? 

— Taip. Man nieko neatsitiks. 

Jis pritūpė greta jos. 

— Prašau, pasistenk nieko nebijoti. Aš suprantu, kad 
tau tikriausiai sunku vėl atsidurti šiame pasaulyje po dau- 
gelio vienuolyne praleistų metų. Tikriausiai viskas tau at- 
rodo labai neįprasta: 

Pasižiūrėjusi į jį, Liučija nuvargusiu balsu tarė: 

— Aš pasistengsiu prie visko priprasti. 

— Tu labai narsi, seserie.— Jis atsistojo. — Aš greit 
sugrįšiu. 

Ji žiūrėjo, kaip Rubijas dingsta tarp medžių. Reikėjo 
kam nors ryžtis, pasirinkti: arba ji sprunka, stengiasi pa- 
siekti artimiausią miestą ir iškeičia aukso kryžių į pasą ir 
pinigus, kad pasiektų Šveicariją, arba lieka su tuo žmo- 
gumi, kol jie pasitrauks dar toliau nuo kareivių. ,„Pasilie- 
ku. Taip bus saugiau“, — apsisprendė Liučija. 

Išgirdusi kažkokį triukšmą, ji ūmai atsigręžė. Tai buvo 
Rubijas. Šypsodamasis jis ėjo prie jos. Rankose laikė sa- 
vo beretę, kupiną pomidorų, vynuogių ir obuolių. 

Atsisėdo greta jos. 

— Pusryčiai. Buvo dar ir graži riebi višta, bet norėda- 
mi išsikepti ją turėtume susikurti laužą, ir mus galėtų pa- 
stebėti. Čia, netoliese, kalno pašlaitėje, yra ferma. 

Liučija negalėjo akių atplėšti nuo beretės turinio. 

— Kaip puiku! Labai noriu valgyti. 

— Ragauk. 

Jis padavė jai obuolį. 

Jie jau pavalgė, ir Rubijas kažką kalbėjo, bet Liučija 
užsigalvojusi beveik nieko negirdėjo. 256 


— Sakai, jog praleidai vienuolyne dešimt metų, sese- 


Iie? 
Liučija atsipeikėjo iš savo svajų. 
— Ką? 
— Tu išbuvai vienuolyne dešimt metų? 
— A... taip. 


Jis pakraipė galvą: 

— Vadinasi, tu nė neįsivaizduoji, kas per tą laiką nu- 
tiko. 

— Mm... Ne. 

— Per pastaruosius dešimt metų mes labai pasikeitė- 
me, seserie. 

— Nejaugi? 

— Taip, — rimtai tęsė Rubijas.— Numirė Frankas. 

— Negali būti! 

— Taip. Pernai. 

„Ir paskelbė princą Joną Karolį savo įpėdiniu“, — pa- 
galvojo ji. 

— Tau sunku bus patikėti, bet į Mėnulį pirmą kartą 
išlipo žmogus. Iš tikrųjų. 

— Tiesa? — „Išties — du žmonės, — pagalvojo Liuči- 
ja.— Kaip ten jų pavardės? Neilas Armstrongas ir Bazas... 
Kaip ten jis?“ 

— Taigi taigi. Iš Šiaurės Amerikos. Ir dar — dabar yra 
keleivinių lėktuvų, skrendančių greičiau už garsą. 

— Neįtikėtina. 

„Negaliu sulaukti, kada skrisiu „„Konkordu“,— pagal- 
vojo Liučija. 

Rubijas panėšėjo į vaiką, jis taip džiaugėsi apšvietęs 
ją, papasakojęs jai paskutinius pasaulio įvykius. 

— Portugalijoje įvyko revoliucija, o Jungtinėse Ame- 
Tikos Valstijose kilo didelis skandalas dėl prezidento Nik- 
sono, ir jis buvo priverstas atsistatydinti. 

„Rubijas — tikras žavumėlis“,— pasakė sau Liučija. 

Jis išsitraukė pakelį ,,„Dukados“ — stiprių cigarečių su 
juoduoju ispanišku tabaku. 

— Ar nieko, jei parūkysiu, seserie? 

— Žinoma,— atsakė Liučija.— Prašom. 

Ji žiūrėjo, kaip jis prisidega cigaretę, ir vos jos šner- 
vės užuodė dūmų kvapą, pati be galo užsigeidė rūkyti. 

— Jūs neprieštarausite, jei ir aš pamėginsiu? 

Jis nustebęs pažiūrėjo į ją. 

— Tu nori pamėginti cigaretę? 

— Tik sužinoti, kas tai yra, — skubiai atitarė Liučija. 

— Taip, žinoma. 

Jis atkišo jai pakelį. Paėmusi cigaretę, ji suspaudė ją 
tarp lūpų, ir jis davė jai prisidegti. Liučija giliai užsitrau- 
kė, ir kai dūmai pateko į plaučius, pajuto neįtikėtiną ma- 
lonumą. 

Suglumęs Rubijas stebėjo ją. Ji užsikosėjo. 

— Štai kas yra cigaretė. 

— Tau patiko? 

— Apskritai paėmus, ne, bet... 

Ji dar kartą giliai, su pasimėgavimu užsitraukė. Dieve, 
kaip jai to trūko. Bet ji suprato turinti būti atsargi. Ji ne- 
norėjo sukelti jam įtarimo. Todėl užgesino cigaretę, ne- 
vikriai laikydama ją pirštais. Ji praleido vienuolyne tik 
kelis mėnesius, tačiau Rubijas buvo teisus: ji neįprastai 
jaučiasi vėl atsidūrusi šiame pasaulyje. Ji pagalvojo, kaip 
galėjo jaustis Megana ir Grasielė. Ir kas atsitiko Teresei. 
Gal ją sučiupo kareiviai? 

Liučijos akys ėmė merktis. Naktis buvo ilga ir jau- 
dinanti. 

— Aš truputį nusnūsčiau. 

— Nesirūpink, seserie. Aš pasaugosiu. 

— Dėkui, — nusišypsojusi atsakė ji. 

Netrukus ji jau miegojo. 

Žiūrėdamas į ją, Rubijas Arsanas galvojo: „Dar nie- 
kada nebuvau sutikęs tokios moters“. Ji tokia dvasinga, 
paskyrusi savo gyvenimą Viešpačiui, podraug joje kažkas 
labai žemiška. Ir kaip narsiai ji elgėsi šiąnakt, ne blogiau 
už kiekvieną vyrą. „Esi tiesiog nepaprasta moteris, — gal- 
vojo Rubijas Arsanas, žiūrėdamas į miegančią Liučiją.— 
Mažoji Jėzaus sesuo". 


20 SKYRIUS 


Pulkininkas Falas Sostelas rūkė jau dešimtą cigaretę. 
„Ilgiau nebegalima atidėlioti, — nusprendė jis.— Blogas 
naujienas geriau iškloti nedelsiant“. Stengdamasis nusira- 
minti, jis kelis kartus giliai atsiduso ir surinko numerį. 
Išgirdęs ragelyje Ramono Akokos balsą, jis pasakė: 


171 


— Pulkininke, praeitą naktį mes užpuolėme teroristų 
stovyklą, kur, kaip man pranešė, turėjo būti Chaimė Mi- 
ras, Nutariau informuoti apie tai jus. 

Įsiviešpatavo grėsminga tyla. 

— Jūs sučiupote jį? 

— Ne, 

— Jūs pradėjote operaciją Man nepranešęs? 

— Nebuvo laiko, kad... 

— Užtat buvo laiko leisti Mirui pasprukti. — Akokos 
balsas buvo kupinas pagiežos.— Kas paprotino jus grieb- 
tis tos tokios sėkmingos operacijos? 

Pulkininkas Sostelas nurijo patyčias. 

— Mes sučiupome vieną vienuolę iš vienuolyno. Ji nu- 
vedė mus pas Mirą ir jo žmones. Puldami vieną iš jų nu- 
šovėme. 

— O visi kiti išsibėgiojo? 

— Taip, pulkininke. 

— Kur dabar ta vienuolė? O gal ir ją paleidote? — pa- 
sityčiojamai teiravosi jis. 

— Ne, pulkininke,— skubiai atsakė Sostelas.— Ji čia, 
stovykloje. Mes apklausėme ją, ir... 

— Nereikia. Aš pats apklausiu ją. Būsiu pas jus po va- 
landos. Pasirūpinkit, kad kol atvyksiu, nuo jos akių ne- 
nuleistų. 

Jis trenkė ragelį. 

Lygiai po valandos pulkininkas Akoka prisistatė į sto- 
vyklą, kur buvo laikoma sesuo Teresė. Su juo atvyko tuzi- 
nas jo žmonių iš GOE. 

— Atveskit ją pas mane,— įsakė pulkininkas Akoka. 

Seserį Teresę atvedė į štabo palapinę, kur jos laukė 
pulkininkas Ramonas Akoka. Jai įėjus, jis mandagiai at- 
sistojo ir nusišypsojo. 

— Aš —— pulkininkas Akoka. 

„Pagaliau!“ 

— Aš žinojau, kad jūs atvažiuosite. Viešpats man tai 
pasakė. 

Jis pagarbiai linktelėjo. 

— Tiesa? Gerai. Prašom sėstis, seserie. 

Sesuo Teresė per daug nervinosi, kad galėtų sėdėti. 

— Privalote padėti man. 

— Mudu padėsime vienas kitam,— patikino ją pulki- 

ninkas.— Jūs pabėgote iš Aviloje esančio cistersių vie- 
nuolyno, taip? 

— Taip. Buvo labai baisu. Visi tie žmonės. Jie išnie- 
kino šventovę, ir... 

Jos balsas sudrebėjo. 

„Pridarė kvailysčių, leisdami pabėgti tau ir kitoms“. 

— Kaip jūs čia patekote, seserie? 

— Viešpats atvedė mane. Jis siunčia man išbandymą, 
kaip jau vieną kartą buvo... 

— O ar su Viešpačiu nebuvo dar ko nors, kas padėjo 
jums čionai patekti? — kantriai klausė pulkininkas Akoka. 

— Taip. Mane pagrobė. Buvau priversta pabėgti nuo 
Jų. 

— Jūs papasakojote pulkininkui Sostelui, kur jis gali 
rasti tuos Žmones? 

— Taip. Tuos piktadarius. Už viso to slepiasi Raulis, 
suprantate? Jis atsiuntė man laišką, kuriame... 

— Seserie, tas, kurio mes ieškome, vardu Chaimė Mi- 
ras. Ar matėte jį? 

Ji ėmė drebėti. 

— Taip. Taip, žinoma. Jis. .. 

Pulkininkas palinko į priekį. 

— Puiku. O dabar privalote papasakoti man, kur jį su- 
rasti. 

— Jis su visais kitais keliauja į Ezą. 

Akoka apstulbintas susiraukė. 

— Į Ezą? Į Prancūziją? 

Ji ėmė pliaukšti kažkokias nesąmones. 

— Taip. Monika pametė Raulį, ir jis pasiuntė savo 
žmones, kad jie pagrobtų mane dėl kūdikio, nes... 

Jis stengėsi tvardyti didėjantį susierzinimą. 

— Miras su savo žmonėmis eina į šiaurę. Ezas — ry- 
tuose nuo čia. 

— Jūs neturite leisti, kad jie nuvežtų mane atgal pas 
Raulį. Aš nebenoriu jo matyti. Jūs galite tai suprasti. Aš 
nebegaliu jo daugiau matyti. 

— Spjauti man į tą Raulį — nutraukė ją pulkininkas 
Akoka.— Aš noriu žinoti, kur rasti Chaimę Mirą? 

— Juk pasakiau jums. Jis laukia manęs Eze. Jis no- 
ią Mo 


173 


— Tu meluoji. Atrodo, kad stengiesi išgelbėti Mirą. 
Štai kas: nenoriu tau nieko blogo, todėl dar kartą klausiu 
tavęs, kur yra Chaimė Miras? 

Sesuo Teresė bejėgiškai žiūrėjo į jį. 

— Aš nežinau,— sušnibždėjo ji, kaip pamišusi dairy- 
damasi į šalis. — Aš nežinau. 

— Ką tik sakei, kad jis — Eze. 

Jo balsas panėšėjo į rimbo pliaukštelėjimą. 

— Taip. Viešpats pasakė man. 

Pulkininkas Akoka pamanė, kad jam jau gana. Ta mo- 
teris arba beprotė, arba puiki aktorė. Šiaip ar taip, jam 
jau iki gyvo kaulo įgriso visi tie tauškalai apie Dievą. 

Jis pasisuko į savo adjutantą Patriciją Arietą. 

— Reikia padėti seseriai prisiminti. Nuvesk ją į inten- 
dantūros palapinę. Gal tu su savo žmonėmis padėsi jai 
prisiminti, kur Chaimė Miras. 

— Aišku, pulkininke. 

Patricijas Arieta su savo žmonėmis buvo tarp tų, kurie 
dalyvavo puolant vienuolyną. Jie jautė, kad vienuolės 
pabėgo per jų aplaidumą. „Na, ką gi, štai dabar mes ir 
atsigriebsime"“,— pagalvojo Arieta. 

Jis pasisuko į seserį Teresę: 

— Eik su manimi, seserie. 

— Gerai. 

„Garbė Tau, maloningasis Dieve". 

— Ar mes jau išvažiuojam? Jūs neleisite, kad jie išsi- 
vežtų mane į Ezą? Ne? — toliau lemeno ji. 

— Ne,— patikino ją Arieta.— Į Ezą tu nevažiuosi. 

„Pulkininkas teisus,— galvojo jis.— Ji žaidžia su mu- 
mis. Na, gerai, mes pasiūlysim jai kitokių žaidimų. Įdomu, 
ar ji tyliai gulės, o gal ims rėkti?" 

Kai jie priėjo intendantūros palapinę, Arieta tarė: 

— Mes duodame tau paskutinę galimybę. Kur Chaimė 
Miras? 

„Argi jie manęs dar neklausė šito? O gal tai buvo kas 
nors kitas? Ar šitai buvo čia, o gal... viskas taip baisiai 
susijaukė“". 

— Jis pagrobė mane dėl Raulio, nes Monika jį pa- 
metė, ir jis galvojo. .. 

— Bueno. Jeigu tu to nori, — pasakė Arieta.— Pažiūrė- 
sim, ar galėsim atgaivinti tavo atmintį. 

— Taip. Prašom. Viskas taip susimaišė. 

Pustuzinis Akokos žmonių ir keli uniformuoti Sostelo 
kareiviai įėjo į palapinę. 

Sesuo Teresė pakėlė į juos akis ir nustebusi sumirksė- 
jo. 

— Dabar tie žmonės nuves mane į vienuolyną? 

— Jie padarys tau kur kas didesnį malonumą, — Arie- 
ta nusišiepė.— Jie palydės tave į dangų, seserie. 

Priėję arčiau, jie apsupo ją. 

— Kokie gražūs tavo drabužiai, — pasakė vienas karei- 
vis.— Ar esi įsitikinusi, kad tu — vienuolė, mieloji? 

— Taip, žinoma, — atsakė ji. 

Raulis irgi vadindavo ją „„mieląja“. Gal tai Raulis? 

— Suprantat, mes turėjome persirengti, nes reikėjo 
slėptis nuo kareivių. 

„Bet juk jie ir yra kareiviai. Viskas susimaišė". 

Kažkas stumtelėjo Teresę ant sudedamosios lovos. 

— Tu nesi gražuolė, bet pažiūrėsim, ką ten turi po si- 
jonu. 

— Ką jūs darote? 

Ištiesęs ranką, jis nuplėšė nuo jos palaidinę, kažkuris 
kitas traukė žemyn sijoną. 

— Neblogas kūnas kaip senikei, ar ne, vyrai? 

Teresė ėmė klykti. Ji žiūrėjo į ją apsupusius vyrus. 
„Viešpats visus juos nubaus mirtimi. Jis neleis jiems pri- 
siliesti prie manęs, juk esu Jo išrinktoji. Esu vieno kūno 
su Viešpačiu, aš gėriau iš Jo tyrumo šaltinio“. 

Vienas iš kareivių jau atsisagstė diržą. Po akimirkos 
ji pajuto, kaip kažkieno šiurkščios rankos žargdo ją, ka- 
reivis užvirto ant jos, ir ji vėl suklykė, pajutusi, kaip jo 
varpa braunasi jos vidun. 

— Viešpatie! Na, nubausk juos! 

Ji laukė, kad sugriaudės griaustinis ir ryškiai žybtelės 
žaibas, turintis nutrenkti juos visus. 

Ją jau užgulė kitas kareivis. Raudonas rūkas temdė jai 
akis. Teresė gulėjo laukdama Dievo bausmės, beveik ne- 
pastebėdama ją prievartaujančių vyrų. Ji nebejautė skau- 
smo. 

Leitenantas Arieta stovėjo greta sudedamosios lovos. 
Kas kartą, kai dar vienas kareivis pakildavo nuo jos, jis 
paklausdavo Teresės: 

— Na, ką, gal pakaks, seserie? Tu gali nutraukti tai 
kada papgorėjusi. Tik reikia pasakyti man, kur Chaimė Mi- 
ras. 

Sesuo Teresė negirdėjo jo. Mintyse ji šaukėsi Viešpa- 
ties: „,Nutrenk juos, Visagalis Dieve. Nušluok juos nuo 
žemės paviršiaus, kaip tu sunaikinai Sodomos ir Gomoros 
nedorėlius". 

Jos nuostabai, jis neatsakė. Tuo sunku buvo patikėti, 
nes Dievas yra visur. Ir tuomet ji suprato. Kai ant jos 
gulėjo jau šeštas vyras, Teresė nelauktai praregėjo. Vie- 
špats negirdėjo jos, nes Jo apskritai nebuvo. Visus tuos 
metus ji apgaudinėjo save tikėjimu Aukščiausiojo visaga- 
lybe ir ištikimai tarnavo Jam. Bet iš tikrųjų nebuvo jo- 
kios visagalybės. „Jeigu Viešpats egzistuotų, jis išgelbėtų 
mane“. 

Raudonas rūkas, temdęs Teresės akis, išsisklaidė, ir ji 
pirmą kartą aiškiai pamatė, kas čia dedasi. Ne mažiau 
kaip tuzinas kareivių stumdėsi palapinėje laukdami savo 
eilės. Leitenantas Arieta stovėjo prie sudedamosios lovos 
stebėdamas, kas čia darosi. Kareiviai buvo su visa eki- 
puote ir nė nesivargino nusirengti. Kai vienas kareivių 
keldavosi nuo Teresės, kitas bematant užimdavo jo vietą 
ir po akimirkos jau prievartaudavo ją. 

„Dievo nėra, yra tik Šėtonas, o čia — jo pagalbinin- 
kai, — galvojo sesuo Teresė.— Jie privalo numirti. Visi 
ligi vieno". 

Kai ją jau užgulė kitas eilėje laukęs kareivis, sesuo 
Teresė ištraukė iš jo dėklo pistoletą. Niekam dar nespė- 
jus nieko suvokti, ji šovė į Arietą. Kulka pataikė jam į 
gerklę. Nukreipusi pistoletą į kitus, ji vis šaudė. Keturi 
krito negyvi, tik tada kiti atsikvošėję ėmė šaudyti į ją. 
Kadangi ant jos gulėjo kareivis, jiems sunku buvo patai- 
kyti. 

Sesuo Teresė žuvo kartu su paskutiniu savo prievar- 
tautoju. 


21 SKYRIUS 


Pažadintas kažkokio judėjimo miško pakraštyje, Chai- 
mė Miras staigiai nubudo. Jis tylutėliai išlindo iš miega- 
mojo maišo ir atsistojo su pistoletu rankoje. Prisėlinęs iš- 


176 


vydo Meganą, kuri klūpodama meldėsi. Sustojęs jis žiū- 
rėjo į ją. Tos naktį miške besimeldžiančios žavingos mo- 
ters paveikslas buvo nežemiškai gražus. Staiga jis dėl to 
supyko. „Jeigu Feliksas Karpijas nebūtų išplepėjęs, kad 
mes keliaujame į San Sebastjaną, dabar manęs nevaržytų 
šios sesers buvimas“. 

Jam būtinai reikėjo kuo greičiau pasiekti San Sebast- 
janą. Pulkininkas Akoka ir jo galvažudžiai apsupo juos 
iš visų pusių. Jiems bus nelengva apeiti parengtas pasa- 
las, 0 su papildoma našta, su ta moterimi, trukdančia sku- 
bėti, pavojus didėjo dešimteriopai. 

Įpykęs jis priėjo prie Meganos ir griežtai pasakė jai: 

— Aš liepiau jums miegoti. Aš nesirengiu rytoj dėl 
jūsų kėblinti vėžlio žingsniais.— Jo balsas nuskambėjo 
šiurkščiau, negu jis pats tikėjosi. 

Pakėlusi į jį akis, Megana tyliai atsakė: 

— Atleiskit, jei aš supykdžiau jus. 

— Seserie, savo pyktį aš patausosiu svarbesniems rei- 
kalams. Tokios kaip jūs mane tiesiog nervina. Jūs gyve- 
nate pasislėpusios už akmeninių sienų ir laukiate, kada 
jus nemokamai nudangins anapilin. Mane nuo visų jūsų, 
atvirai kalbant, vemti verčia. 

— Ar dėl to, kad mes tikime anapusiniu pasauliu? 

— Ne, seserie. Dėl to, kad jūs netikite šituo. Jūs pa- 
bėgote nuo jo. 

— Kad pasimelstume už jus. Mūsų gyvenimas slenka 
meldžiantis už jus. 

— Ir jūs manote, kad tai išspręs visas žemiškas prob- 
lemas? 

— Laikui bėgant — taip. 

— Mes neturime laiko. Jūsų Dievas neišgirs jūsų mal- 
dų griaudėjant patrankoms ir klykiant žūstantiems nuo 
bombų vaikams. 

— Kai tiki... 

— O, aš daug kuo tikiu, seserie. Aš tikiu tuo, dėl ko 
kovoju. Aš tikiu savo draugais ir savo ginklais. Na, o ne- 
tikiu šventeivomis. Jei manai, kad jūsų Dievas dabar mus 
girdi, paprašyk: tepadeda jis man greičiau pasiekti vie- 
nuolyną Mendavijoje, kad galėčiau atsikratyti tavęs. 

Jis pyko ant savęs už tai, kad nesusitvardė. Argi ji kal- 
ta, kad Bažnyčia nieko neveikė, tuo tarpu Franko falan- 

gistai kankino, prievartavo ir žudė baskus bei katalonus? 
„Ji nekalta, — pasakė sau Chaimė Miras,— kad mano šei- 
ma tapo tomis aukomis". 

Chaimė tada buvo dar visai berniūkštis, bet tai vi- 
siems laikams įstrigo jo atmintyje. .. 


Jis atsibudo naktį nuo bombų sprogimo. Lyg pražūtin- 
gos gėlės jos kraupiai kaukdamos krito iš dangaus, visur 
sėdamos griovimo sėklą. 

— Kelkis, Chaime! Greičiau! 

Išgąstingas tėvo balsas sukėlė berniukui didesnę bai- 
mę negu baisus bombų riaumojimas. 

Baskų tvirtovė buvo Henrika, ir generolas Frankas nu- 
tarė juos pamokyti: ,,„Sunaikinkit ją“. 

Siaubą keliantis nacių legionas „„Kondoras“ ir pustuzi- 
nis itališkų lėktuvų pradėjo sutelktinę ataką; jie nežino- 
jo gailesčio. Miesto gyventojai stengėsi bėgdami išsigel- 
bėti nuo mirtį nešančio bombų lietaus, pasipylusio ant jų 
iš debesų, bet nuo jo nebuvo išsigelbėjimo. 

Chaimė, motina, tėvas ir dvi vyresnės seserys bėgo 
drauge su visais. 

— Į bažnyčią —riktelėjo Chaimei tėvas.— Bažnyčios 
jie nebombarduos. 

Jis buvo teisus. Visi žinojo, kad Bažnyčia palaikė kau- 
dilją ir pro pirštus žiūrėjo į žiaurumą, rodomą jo prie- 
šams. 

Sunkiai braudamasi per bėgančią panikos apimtų žmo- 
nių minią, Miro šeima pasuko link bažnyčios. 

Berniukas mėšlungiškai įsitvėrė tėvo rankos, stengda- 
masis negirdėti bauginančio griaudėjimo aplinkui. Jis pri- 
siminė tuos laikus, kai tėvas nebijodavo ir nesigelbėdavo 
bėgdamas. 

— Tėte, ar bus karas? — kartą paklausė jis tėvo. 

— Ne, Chaime. Tai laikraščių paistalai, mes tik prašo- 
me vyriausybės suteikti mums šiek tiek daugiau nepri- 
klausomybės. Baskai ir katalonai turi teisę į savo kalbą, 
savo vėliavą ir savo šventes. Visi mes — viena nacija. Ir 
ispanai niekada nekariaus su ispanais. 

Chaimė buvo per jaunas ir nesuprato, kad ant kortos 
pastatyta kur kas daugiau negu nesutarimai su baskais ir 
katalonais. Tai buvo gilus ideologinis konfliktas tarp res- 

publikonų vyriausybės ir dešiniojo sparno nacionalistų, ir 
nesutarimų kibirkštys greit pavirto milžinišku karo gaisrų, 
įtraukiančiu dešimtis užsienio valstybių. 

Kai pranašesnės Franko pajėgos sutriuškino respubli- 
konus ir Ispanijos valdžioje įsitvirtino nacionalistai, Fran- 
kas sutelkė savo dėmesį į nepaklusniuosius baskus: ,„Juos 
reikia nubausti". 

Toliau liejosi kraujas. Baskų lyderių grupė suiormavo 
ETA, judėjimą dėl laisvos Baskijos respublikos, ir Chai- 
mės tėvui buvo pasiūlyta stoti į tą organizaciją. | 

— Ne. Aš prieš ją. Tai, kas mums teisėtai priklauso, 
turime gauti taikiai. Kariaudami mes nieko nepasieksime. 

Tačiau karo vanagai pasirodė esą stipresni už taikos 
balandžius, ir ETA netrukus virto grėsminga jėga. 

Chaimė turėjo draugų, kurių tėvai nuėjo į ETA, ir jie 
pasakodavo apie didvyriškus jų žygius. 

— Mano tėvas su savo draugais susprogdino civilinės 
gvardijos štabą,— pasakojo vienas Chaimės bičiulis. 

Arba: 

— Tu girdėjai apie banko apiplėšimą Barselonoje? Tai 
mano tėvas. Dabar jie galės nusipirkti ginklų ir kovoti su 
fašistais. jų 

O Chaimės tėvas kalbėjo: 

— Prievarta yra beprasmiška, reikia eiti derybų keliu. 

— Mūsiškiai susprogdino Madride vieną iš jų gamyk- 
lų. Kodėl tavo tėvas ne su mumis? Gal jis bailys? 

— Neklausyk savo draugų, Chaime,— kalbėjo jam tė- 
vas.— Tai, ką jie daro — nusikaltimas. 

— Frankas be teismo ir bylos nagrinėjimo įsakė nu- 
bausti mirtimi kelis baskus. Mes pradedame visuotinį strei- 
ką. Tavo tėvas dėsis prie mūsų? 

— Tėte? 

— Mes visi ispanai, Chaime. Neturime leistis suskai- 
domi. 

Ir berniukas kankindavosi abejodamas. ,, Nejaugi drau- 
gai teisūs? Mano tėvas — bailys?" Chaimė tikėjo tėvu. 

Ir štai — Armagedonas. Pasaulis griuvo aplink jį. Hen- 
rikos gatves užplūdo klykiančių Žmonių minios, jie ieško- 
jo išsigelbėjimo nuo krintančių bombų. Visur buvo sprog- 
dinami pastatai, paminklai ir šaligatviai, žiro betono ske- 
veldros, tiško kraujo purslai. 

Chaimė, jo motina, tėvas ir seserys nubėgo iki didelės 
bažnyčios — vienintelio ties aikšte išlikusio pastato. Gal 
dešimt žmonių daužė į duris. 

— Įleiskite mus! Vardan Jėzaus, atidarykit! 

— Kas čia dedasi? —riktelėjo Chaimės tėvas. 

— Kunigai užsidarė bažnyčioje. Jie mūsų neįleidžia, 

— Išlaužkim duris! 

— Ne! 

Nustebęs Chaimė pažvelgė į tėvą. 

— Mes nesilaušim į Dievo šventovę, — pasakė tėvas.— 
Jis apgins mus, kad ir kur būtume. 

Kai jie išvydo iš už kampo pasirodžiusį falangistų būrį, 
kuris paleido į juos kulkosvaidžių ugnį, buvo per vėlu. 
Beginkliai vyrai, moterys ir vaikai krito aikštėje, pakirsti 
kulkosvaidžių šūvių serijos. Mirtinai sužeistas Chaimės tė- 
vas sugriebė sūnų ir prispaudė jį prie žemės, pridengda- 
mas savo kūnu nuo pražūtingų kulkų krušos. 

Po atakos žemę apgaubė pikta lemianti tyla. Tarsi ste- 
buklui įvykus, nuščiuvo ginklų tratėjimas, bėgančių kojų 
trepsėjimas ir klyksmai. Atsimerkęs Chaimė dar ilgai gu- 
lėjo jausdamas ant savęs sunkų tėvo kūną, rūpestingai pri- 
dengusį jį nuo mirties. Tėvas, motina ir jo seserys buvo 
negyvi, kaip ir šimtai kitų žmonių. Virš jų kūnų stūksojo 
tvirtai užsklęstos bažnyčios durys. 


Tą pačią naktį Chaimė apleido miestą ir per porą die- 
nų pasiekęs Bilbao įstojo į ETA. 

Jį priimantis karininkas dirstelėjo į berniuką ir pa- 
sakė: 

— Tu per jaunas stoti į mūsų gretas, sūneli. Tau rei- 
kėtų į mokyklą. 

— Jūs ir būsite mano mokykla, — tyliai pasakė Chai- 
mė.— Jūs išmokysite mane grumtis, kad galėčiau atker- 
šyti už žuvusius savo artimuosius. 

Jis niekada neabejojo teisingai pasirinkęs. Kovojo už 
save ir savo šeimą, jo žygdarbiai tapo legendomis. 

Chaimė suplanavęs pašėlusiai drąsiai užpuldavo ga- 
myklas ir bankus, bausdavo tironus. Jei kas nors iš jo 
žmonių patekdavo nelaisvėn, jis griebdavosi nutrūktgal- 
viškų išpuolių, kad juos išgelbėtų. 

Išgirdęs, kad formuojama GOE baskų judėjimui už- 

gniaužti, jis šypsodamasis pasakė: ,„Vadinasi, mus paste- 
bėjo". 

Jis niekada neklausinėjo savęs, kodėl rizikuoja. Gal 
tai buvo susiję su ne kartą vaikystėje girdėtu: „Tavo tė- 
vas —bailys“, o gal jis mėgino kažką įrodyti sau ir ki- 
tiems. Jis tik vis iš naujo įrodydavo esąs narsus ir nebijo- 
davo rizikuoti gyvybe dėl to, kuo tikėjo. 

Dabar, vienam iš Chaimės žmonių pokalbio metu ne- 
atsargiai prasitarus, prie jo rūpesčių prisidėjo ta vienuo- 
lė. „Yra kažkokia likimo ironija, kad josios Bažnyčia da- 
bar mūsų pusėje. Bet ji pavėlavo, nebent jai pavyktų su- 
rengti paskutinio teismo dieną ir atgaivinti mano motiną, 
tėvą, seseris“, — su kartėliu mąstė jis. 


Jie ėjo nakties apgaubtu mišku, šen bei ten mirguliuo- 
jančiu blyškiais mėnesienos lopais. Vengė miestų ir dides- 
nių magistralių, nuolat buvo įsitempę, pasirengę reaguoti 
į menkiausią pavojų. Chaimė visiškai nekreipė dėmesio į 
Meganą. Jie ėjo drauge su Feliksu ir šnekučiavo, prisimin- 
dami savo nuotykius. Megana susidomėjusi klausėsi jų 
pokalbio. Niekada ji nebuvo sutikusi tokių žmonių kaip 
Chaimė Miras. Jautei, kad jis tvirtai tiki savo jėgomis. 

„Jeigu kas nors ir padės man pasiekti Mendaviją,— 
galvojo Megana,— tai tiktai jis". 


Kartais Chaimę užplūsdavo gailestis tai seseriai, jis 
netgi nejučia imdavo žavėtis tuo, kaip ji laikosi tos ne- 
lengvos kelionės metu. Ir jis mąstydavo apie tai, kaip se- 
kasi kitiems bendražygiams su Viešpaties siųstomis glo- 
botinėmis. 

Šiaip ar taip, jis turėjo Amparą Chiron, ir naktimis su 
ja būdavo labai gera. 

„Ji tokia pat atsidavusi mūsų idėjai, kaip ir aš, — gal- 
vojo Chaimė.— Ir turi net daugiau pagrindo nepakęsti 
vyriausybės". 

Visi Amparos giminaičiai ir draugai žuvo nuo naciona- 
listų rankos. Ji buvo itin nepriklausoma ir labai tempe- 
ramentinga. 


Auštant jie pasiekė Salamanką, įsikūrusią  Tormeso 
upės pakrantėse. 
— Čia, universitete, mokosi studentai iš visos Ispani- 

jos, — aiškino Meganai Feliksas.— Tai turbūt geriausias 
šalies universitetas. 

Chaimė nesiklausė, jis susikaupęs svarstė, ką jiems da- 
ryti toliau. „Kur aš įrengčiau pasalą, būdamas persekio- 
tojų vietoje?“ 

Jis pasisuko į Feliksą. 

— Mes išsilenksim Salamankos. Iškart už miesto yra 
paraūdor. Ten ir apsistosime. 

Tai buvo maži nakvynės namai nuošaliau nuo turizmo 
maršrutų. Akmeniniai laiptai kilo į vestibiulį, kur stovėjo 
medinis riteris su šarvais. 

— Palaukit čia, — pasakė Chaimė moterims, kai jie pri- 
ėjo prie įėjimo. | 

Jis linktelėjo Feliksui Karpijui, ir jiedu dingo už durų. 

— Kurgi jie nuėjo? — paklausė Megana. 

Ampara Chiron paniekinamai nužvelgė ją: 

— Tikriausiai ieškoti tavojo Dievo. 

— Tikiuosi, kad suras jį, — tokiu pat tonu atsakė Me- 
gana. 

— Viskas  ramu,— pasakė Chaimė, kreipdamasis į 
Amparą.— Judvi su seserimi būsite viename kambaryje, 
o mes su Feliksu — kitame. 

Jis padavė jai raktą. 

Nepatenkinta Ampara paprieštaravo: 

— Ouerido, aš noriu likti su tavimi, o ne su... 

— Daryk, ką tau liepiu. Nenuleisk akių nuo jos. 

Ampara pasisuko į Meganą: 

— Bueno. Eime, seserie. 

Megana nusekė paskui Amparą į viešbutį ir užkopė 
aukštyn laiptais. 

Jos priėjo prie vieno iš tuzino kambarių, įrengtų išil- 
gai pilko aptriušusio koridoriaus. Ampara atrakino duris, 
ir moterys įėjo. Kambarys buvo ankštas ir skurdus, medi- 
nėmis grindimis ir tinkuotomis sienomis. Iš baldų buvo tik 
lova, Maža kušetė, sulūžusi spintelė ir dvi kėdės. 

— Kaip čia puiku, — šūktelėjo Megana, apžvelgdama 
kambarį. 

Palaikiusi tai pajuoka, Ampara piktai atsisuko: 

— Kas tu, velniai griebtų; esi, kad dar rodytum nepasi- 
tenkinimą... 

— Čia taip erdvu,— tęsė Megana. 

Dėbtelėjusi į ją, Ampara nusijuokė. Žinoma, tas kam- 
barys pasirodys erdvus, palyginti su tomis celėmis, kurio- 
se gyveno seserys. 

Ampara ėmė nusirenginėti. Megana neištvėrė nežiūrė- 
jusi į ją. Ji pirmą kartą išvydo Amparą dienos šviesoje. 
Moteris buvo puiki savo žemišku grožiu. Plaukai ugniniai, 
balta oda, putli krūtinė ir plonas liemuo, jos Klubai siūba- 
vo į taktą judesiams. 

Pajutusi atkreiptą į ją žvilgsnį, Ampara paklausė: 

— Pasakyk man, seserie, kodėl žmonės eina į vienuo- 
lyną? 

Į tą klausimą buvo lengva atsakyti. 

— Kas gali būti nuostabiau už pasišventimą Viešpa- 
ties grožiui? 

— O aš mat iš naivumo ko tik neprisigalvojau! 

Ampara priėjo prie lovos ir atsisėdo. 

— Tu gali gultis ant kušetės. Kiek esu girdėjusi apie 
vienuolynus, Dievas nenori, kad jums būtų pernelyg pa- 
togu. 

— Nesirūpink,— nusišypsojo Megana.— Mano patogu- 
mai — manyje. 


Kitame koridoriaus gale esančiame kambaryje Chaimė 
Miras išsitiesė lovoje. Feliksas Karpijas mėgino susiran- 
gyti ant mažos kušetės. Vyrdi nenusirengė. Chaimė pasi- 
dėjo pistoletą po pagalve. Felikso pistoletas gulėjo ant 
mažo apibraižyto staliuko greta kušetės. 

— Kaip manai, kodėl jos tai daro? — garsiai svarstė 
Feliksas. 

— Ką daro? 

— Užsisklendžia visam gyvenimui vienuolyne kaip ka- 
lėjime. 

Chaimė Miras gūžtelėjo pečiais. 

— Pasiklausk mūsiškės sesers. Kaip aš, velniai rautų, 
norėčiau, kad eitume be jos. Man visa tai nepatinka. 

— Chaimė, Viešpats atsidėkos mums už tą gerą darbą. 

— Ar tikrai tuo tiki? Nejuokink manęs. 

Feliksas nebešnekėjo apie tai. Būtų netaktiška kalbėti 
su Chaime apie Katalikų bažnyčią. Jie abu tylėjo, abu 
galvojo kas sau. 

„Viešpats perdavė seseris į mūsų rankas. Mes privalo- 

me sėkmingai nuvesti jas iki vienuolyno“, — galvojo Fe- 
liksas Karpijas. 

Chaimė galvojo apie Amparą. Be galo geidė jos. „„Pra- 
keikta vienuolė“. Jis jau ėmė traukti ant savęs paklodę, 
tačiau tuo metu staiga prisiminė turįs dar šį tą padaryti. 

Sėdintis apačioje, mažame tamsiame vestibiulyje, vieš- 
bučio patarnautojas laukė, kada naujieji gyventojai ne- 
abejotinai suguls miegoti. Labai daužėsi jo širdis, kai jis 
pakėlė ragelį ir surinko numerį. 

— Policijos nuovada, — tingiai atsiliepė balsas ragely- 
je. 

— Florianai,— sušnibždėjo viešbučio patarnautojas sa- 
vo giminaičiui. — Čia pas mane Chaimė Miras ir su juo 
dar trys. Galėtum pasižymėti sučiupdamas juos. 


22 SKYRIUS 


Už devyniasdešimt devynių mylių į rytus, miške palei 
kelią į Penjafielį, miegojo Liučija Karminė. 

Rubijas Arsanas sėdėjo ir žiūrėjo į ją, jam taip nesi- 
norėjo jos žadinti. „Ji panaši į miegantį angelą“, — pagal- 
vojo. 

Bet brėško rytas, ir reikėjo keliauti toliau. 

Rubijas pasilenkė ir švelniai sušnibždėjo jai į ausį: 

— Seserie Liučija... 

Liučija atsimerkė. 

— Mums laikas eiti. 

Nusižiovavusi ji tingiai pasirąžė. Jos palaidinė prasi- 
segė, šiek tiek apnuogindama krūtinę. Rubijas skubiai nu- 
kreipė akis į šalį. 

„Aš privalau kontroliuoti savo mintis. Juk ji — Kris- 
taus sužadėtinė“. 

— Seserie... 

— Taip? 

— Aš... ar galiu prašyti tave vienos paslaugos? — 
rausdamas paklausė jis. 

— Kokios? 

— Aš seniai nebesimeldžiau. Bet esu katalikų tikėji- 
mo. Ar negalėtum garsiai sukalbėti maldą? 

Šito Liučija mažiausiai tikėjosi. 

„Kada aš paskutinį kartą meldžiausi?“ — stengėsi pri- 

siminti. Vienuolynas nesiskaito. Tuo metu, kai kitos mels- 
davosi, ji galvodavo vien apie pabėgimą. 

— Aš... aš ne... 

— Esu tikras, kad mudviem abiem tai išeis į naudą. 

Kaip ji galėjo paaiškinti jam neatsimenantį nė vie- 
nos maldos? 

— Aš... 

Štai. Vieną ji prisiminė. Būdama dar visai mažutė, ji 
klūpodavo prie savo lovutės greta tėvo, kuris po to gul- 
dydavo ją miegoti. Pamažu ji ėmė šiaip taip prisiminti 
dvidešimt trečiosios psalmės žodžius. 

— „Viešpats — mano Ganytojas, aš nieko nestokosiu. 
Jis laiko mane žolingose lankose ir veda prie ramių van- 
denų. Jis stiprina mano sielą, kreipia mane į tiesos ke- 
lią. Savo labui...“ 

Ją užplūdo prisiminimai. 

Jai su tėvu priklausė visas pasaulis. Ir jis taip didžia- 
vosi ja. 

„Esi gimusi po laiminga žvaigžde“, — mėgdavo kartoti 
tėvas. 

Ir tai girdėdama Liučija jautėsi esanti laiminga, graži. 
Niekas negalėjo aptemdyti jos gyvenimo. Juk ji buvo gra- 
žioji visagalio Andželo Karminės duktė. 

— Jeigu žengsiu mirtingo šešėlio slėniu, aš nepabūg- 
siu pikto... 

Viso, kas pikta, įsikūnijimas buvo jos tėvo ir brolių 
priešai. Ir ji privertė juos už tai užmokėti. 

— Nes Tu esi su manimi; Tavo krivūlė ir kelionės laz- 
da man teikia ramybę. 

„Kur buvo Dievas, kai man reikėjo nusiraminimo?“ 

— Tu pateikei man valgį mano priešų akivaizdoje, pa- 
tepei aliejais mano galvą; mano taurė sklidina... 

Ji kalbėjo vis lėčiau, jos balsas virto šnabždesiu. Kas 
atsitiko tai mažai mergytei balta, lengva kaip oras suk- 
nele? Ateitis jai atrodė tokia šviesi. Ir viskas apvirto au- 
kštyn kojomis. Viskas. ,„Praradau tėvą, brolius ir pati sa- 
ve". 

Vienuolyne ji negalvodavo apie Dievą, o dabar, čia, 
su tuo paprastu valstiečiu. .. 

„Ar negalėtum pasimelsti už mus?" 

Liučija tęsė: 

— Todėl palaima ir malonė telydi mane visas mano 
gyvenimo dienas, te ilgai aš išbūsiu Viešpaties namuose. 

Rubijas neatplėšdamas akių žiūrėjo į ją, jis buvo nuo- 
širdžiai sujaudintas. 

— Dėkui, seserie. 

Liučija palenkė galvą, ji nieko neįstengė atsakyti. „Kas 
čia man darosi?" — galvojo ji. 

— Ar tu pasirengusi, seserie? 

— Taip, pasirengusi, — atsakė ji pažvelgdama į Rubiją 
Arsaną. 

Po penkių minučių jie ėjo toliau. 


Užklupti netikėtos liūties, jie pasislėpė apleistoje lūš- 
nelėje. Lietus įnirtingai barbeno į stogą ir sienas. 

— Kaip manai, ar ta audra kada nors nurims? 

Rubijas nusišypsojo: 

— Tai ne audra, seserie. Šitai mes, baskai, vadiname 
„širimiri“. Lietus praeis taip staiga, kaip ir prasidėjo. Že- 
mė dabar išdžiūvusi. Jai reikia to lietaus. 

— Iš tikrųjų? 

— Taip. Juk aš — valstietis. 

„Tai ir matyti" — pagalvojo Liučija. 

— Atleisk man už atvirumą, seserie, bet tarp mudviejų 
su tavimi yra daug kas bendra. 

Dirstelėjusi į tą patiklų naivuolį, Liučija pagalvojo: 
„Čia tai bent", 

— Rimtai? 

— Taip. Man iš tikrųjų atrodo, kad gyvenimas fermo- 
je daug kuo primena vienuolyno gyvenimą. 

Ji nesuvokė ryšio. 

— Aš nesuprantu. 

— Matai, seserie, vienuolyne tu daug mąstai apie Die- 
vą ir Jo stebuklus. Argi ne taip? 

— Taip. 

— Ferma tam tikra prasme primena Dievą, apsuptą sa- 
vo kūrinių. Visa, kas išauga iš Viešpaties žemės — ar tai 
būtų kviečiai, alyvuogės ar vynuogės, — viską juk duoda 
Dievas, ar ne? Visa tai — stebuklas, ir tu matai jį kasdien. 
Tu padedi jam augti, ir pats tampi to stebuklo dalimi. 

Jo balsas skambėjo su tokiu įkvėpimu, kad Liučija ne- 
galėjo ištverti nenusišypsojusi. 

Lietus ūmai liovėsi. 

— Dabar galime eiti toliau, seserie. 


— Mes greit prieisime Duero upę,— pasakė Rubijas.— 
Tiesiai priešais mus bus Penjafielio krioklys. Mes pasiek- 
sim Arandades de Duerą, o paskui eisime iki Logronjo, 
kur ir susitiksim su kitais. 

„Tu ten ir nueisi,— pagalvojo Liučija.— Ir linkiu tau 
sėkmės. O aš, drauguži, būsiu Šveicarijoje“. 

Tik po pusvalandžio jie būtų pasiekę krioklį, bet jau 
girdėjo jo kriokimą. Krintantis į sraunią upę Penjafielio 
krioklys pasirodė jiems visu savo grožiu. Vanduo krito 
žemyn kurtinamai riaumodamas. 

— Aš noriu išsimaudyti, — pasakė Liučija. 

Jai atrodė, kad praėjo jau daug metų nuo to laiko, kai 
paskutinį kartą maudėsi vonioje. 

Rubijas Arsanas nustebęs pasižiūrėjo į ją. 

— Čia? 

„Ne, kvaily, Romoje". 

— Taip. 

— Būk atsargi. Po lietaus upė patvino. 

— Nesirūpink. 

Liučija kantriai stovėjo laukdama. 

— Oi... Aš pasitrauksiuų, kol tu nusirenęsi. 

— Būk netoliese,— skubiai tarstelėjo ji.— Miške tik- 
riausiai yra laukinių žvėrių. 

Kai Liučija pradėjo nusirenginėti, Rubijas skubiai pa- 
sitraukė kelis metrus į šalį ir nusisuko. 

— Neplauk per toli, seserie,— riktelėjo jis.— Upė klas- 
tinga. 

Liučija pasidėjo ryšulį su kryžiumi taip, kad visą laiką 
ji matytų. Buvo nepaprastai malonu nuogų kūnu jausti 
rytmečio vėsumą. Visiškai nusirengusi, ji įsibrido į šaltą, 
žvalumo teikiantį vandenį. Atsigręžusi pamatė, kad Rubi- 
jas, atgręžęs jai nugarą, vis dar atkakliai žvelgia į kitą 
pusę. Ji nusišypsojo. Visi kiti jos pažįstami vyrai būtų 
mielai žiūrėję į ją. 

Ji įsibrido giliau, stengdamasi aplenkti visur kyšan- 

čius akmenis ir panirusi į vandenį, kojomis pajuto srau- 
nią upės tėkmę. 

Netoli nuo jos srovė nešė nedidelį medelį. Jinai pasi- 
suko sekdama jį akimis ir nelauktai praradusi pusiausvy- 
rą paslydo. Riktelėjusi nevikriai krito, atsitrenkdama gal- 
va į riedulį. 

Atsigręžęs siaubo apimtas Rubijas išvydo, kaip Liuči- 
ja dingsta kunkuliuojančiame vandens sraute. 


23 SKYRIUS 


Kai Salamankos policijos poskyrio budėtojas seržantas 
Florianas Santjagas padėjo ragelį, jo rankos drebėjo. 

„Čia pas mane Chaimė Miras ir su juo dar trys. Galė- 
tum pasižymėti sučiupdamas juos“. 

Vyriausybė paskyrė už Chaimės Miro galvą didelį at- 
lyginimą, ir štai dabar tas nusikaltėlis baskas jo rankose. 
Pinigai, kuriuos Florianas gaus už jo sulaikymą, visiškai 
pakeis jo gyvenimą. Jis galės leisti vaikus į geriausią 
mokyklą, nupirkti žmonai skalbimo mašiną, o meilužei — 
papuošalų. Žinoma, gaus pasidalyti atlygiu su dėde. 
„Duosiu jam dvidešimt procentų, — mąstė Santjagas.— O 
gal dešimt". 

Chaimės Miro reputacija buvo jam gerai žinoma, ir 
jis visiškai nesirengė rizikuoti savo gyvybe, kad sučiuptų 
ta teroristą. ,,Terizikuoja kiti, o atlyginta bus man". 

Sėdėdamas prie savo stalo, jis svarstė, kaip būtų ge- 
riau elgtis tokiomis aplinkybėmis. Tuojau prisiminė pulki- 
ninko Akokos pavardę. Visi žinojo, kad pulkininkas karš- 
tai trokšta atsiskaityti su tuo plėšiku. Be to, visai GOE 
vadovauja pulkininkas. Taip, tik šitaip ir reikia veikti. 

Jis pakėlė ragelį ir po dešimties minučių jau kalbėjo 
su pačiu pulkininku. 

— Su jumis kalba seržantas Florianas Santjagas iš Sa- 
lamankos policijos poskyrio. Aš susekiau Chaimę Mirą. 

Akoka stengėsi kalbėti ramiu balsu. 

— Ar esate tuo įsitikinęs? 

— Taip, pulkininke. Dabar jis yra „Raimundo de Bor- 
gono" viešbutyje, netoli nuo miesto. Jis apsinakvojo. Ma- 
no dėdė ten dirba patarnautoju. Jis pats paskambino man. 
Su Miru yra dar vienas vyras ir dvi moterys. 

— Ar jūsų dėdė yra įsitikinęs, kad tai — Miras? 

— Taip, pulkininke. Jis ir jo palydovai užima du kraš- 
tutinius antrojo aukšto numerius. 

— Klausykitės manęs labai atidžiai, seržante,— pasa- 
kė Akoka.— Aš noriu, kad nedelsdamas vyktumėt į vieš- 
butį ir sektumėt, kad niekas iš jo neišeitų. Aš galėsiu at- 
važiuoti ten po valandos. Į viešbutį neiti. Ir likti nepaste- 
bėtam. Jums aišku? 

— Taip, pulkininke. Važiuoju tuojau pat.— Jis šiek 
tiek padelsė.— Pulkininke, o kaip dėl atlyginimo už... 

— Kai mes sučiupsime Mirą, jis — jūsų. 

— Dėkoju jums, pulkininke. Aš labai... 

— Eikit. 

— Klausau. 

Florianas Santjagas padėjo ragelį. Jis labai norėjo pa- 
skambinti savo meilužei ir pranešti jai stulbinančią naujie- 
ną, bet galima ir palaukti. Nustebins ją paskui. O dabar 
jam reikia vykdyti užduotį. 

Jis pasikvietė vieną iš antrame aukšte budėjusių poli- 
cininkų. 

— Pabudėk prie mano stalo. Man reikia vykdyti vie- 
ną pavedimą. Grįšiu po kelių valandų. „Ir grįšiu turtin- 
gas, — galvojo jis.— Pirmiausia nusipirksiu naują automo- 
bilį — „fiatą“. Žydros spalvos. Ne, geriau baltą“. 


Padėjęs ragelį, pulkininkas Akoka kurį laiką sėdėjo ne- 
judėdamas; reikėjo viską gerai apgalvoti. Šį kartą negali- 
ma apsirikti. Tai buvo paskutinis jų šachmatų partijos 
ėjimas. Jis privalo veikti itin atsargiai. Miro pastatyta sar- 
gyba tikriausiai perspėjo jį apie pavojų. 

Akoka išsikvietė savo adjutantą. 

— Klausau, pulkininke. 

— Atrink du tuzinus geriausių šaulių. Patikrink, kad 
visi jie būtų su automatais. Po penkiolikos minučių išva- 
žiuojam į Salamanką. 

— Klausau, pone. 

Šį kartą Miras nepaspruks. Pulkininko galvoje jau su- 
kosi operacijų planas. Jie apsups viešbutį iš visų pusių, 
tyliai ir greitai prisiartins prie jo. ,,Pulsime netikėtai, ir 
tas galvažudys nesuspės nužudyti nė vieno mano žmogaus. 
Visus juos iššaudysiu, kol jie miegos". 

Po penkiolikos minučių adjutantas sugrįžo: 
— Viskas parengta, pulkininke. 


Nieko negaišdamas seržantas Santjagas nuvažiavo į 
viešbutį. Jis nebūtų gaudęs teroristų net ir neperspėtas 
pulkininko. O dabar, vykdydamas Akokos įsakymą, jis sto- 
vėjo šešėlyje per dvidešimt metrų nuo viešbučio, iš kur 
gerai matė įėjimą. Jautėsi nakties vėsa, bet Santjagą šil- 
dė mintys apie atlygį. Jis galvojo apie dvi Miro palydo- 
ves: ar jos gražios, ar miega dabar su tais plėšikais? Sant- 
jagas tvirtai tikėjo tik tuo, kad po kelių valandų visiems 
jiems ateis galas. 


Karinis furgonas tyliai įvažiavo į miestą ir pasuko 
viešbučio link. 

Spragtelėjęs kišeninį žibintuvėlį, pulkininkas Akoka 
pasižiūrėjo į žemėlapį. Kai iki viešbučio liko maždaug 
mylia, jis pasakė: 

— Sustosim čia. Toliau eisime pėsti. Laikytis tylos. 

Nepastebėjęs, kaip jie prisiartino, Santjagas krūptelė- 
jo, kai išgirdo prie pat ausies kažkieno balsą: 

— Kas toks? 

Pasisukęs jis išvydo prieš save pulkininką Ramoną Ako- 
ką. „Dieve, vien jį pamačius darosi baisu“, — pagalvojo 
Santjagas. 

— Seržantas Santjagas, senjore. 

— Ar kas nors išėjo iš viešbučio? 

— Ne. Jie visi ten. Tikriausiai miega. 

Pulkininkas atsigręžė į savo adjutantą: 

— Paskirstyk pusę žmonių aplink visą viešbutį. Jei 
mėgintų bėgti, šauti nedvejojant. Kiti eis su manimi. Te- 
roristai — antrame aukšte, dviejuose kraštiniuose nume- 
riuose. Pirmyn. 

Santjagas žiūrėjo, kaip pulkininkas su savo žmonėmis 
tyliai suėjo į viešbutį. „Įdomu, ar ilgas bus susišaudy- 
mas, — galvojo jis.— Jei šaudys, dėdė gali žūti. Kaip būtų 
gaila. Kita vertus, su niekuo nereikės dalytis atlyginimo". 

Pulkininko žmonėms užkopus laiptais, Akoka sušnibž- 
dėjo: 

— Veikti tiksliai. Šauti vos juos pamačius. 

— Ar norite, kad eičiau jūsų priekyje? — paklausė 
adjutantas. 

— Ne, 

Jis norėjo patirti malonumą pats nušaudamas Chaimę 
Mirą. 

Kambariai, kur Chaimė Miras apsistojo su savo bend- 
Iais, buvo koridoriaus gale. Akoka mostu parodė, kad pu- 
sė žmonių atidarytų vienas duris, o kiti šeši — kitas. 

— Pirmyn! — riktelėjo jis. 

Jis ilgai laukė tos akimirkos. Jam davus signalą, ka- 
Ieiviai vienu metu išlaužė abejas duris ir įsiveržė į kam- 
barius, atkišę parengtus ginklus. Jie stovėjo tuščiuose 
kambariuose ir spoksojo į suglamžytus patalus. 

— Pasidalyti į grupes! Greitai, žemyn! — suriaumojo 
Akoka. 

Kareiviai, puolę tikrinti viešbučio, brovėsi į visus nu- 
merius, laužė duris ir kėlė iš miego apdujusius gyvento- 
jus. Chaimės Miro ir jo palydovų niekur nebuvo. Pulkinin- 
kas nulėkė žemyn ieškoti patarnautojo. Viešbutyje nieko 
nebuvo. 

— Ei,— šūktelėjo jis.— Ar čia yra kas nors? 

Niekas neatsakė. Bailys kažkur pasislėpė. 

Vienas kareivis žvilgtelėjo už pertvaros, kur sėdėda- 
vo patarnautojas. 

— Pulkininke. .. 

Priėjęs prie jo, Akoka pasižiūrėjo žemyn. Ant grindų 
palei sieną gulėjo patarnautojas užkimšta burna. Ant kak- 
lo buvo parišta lentelė: ,,Prašome netrukdyti“. 


24 SKYRIUS 


Siaubo apimtas Rubijas Arsanas išvydo, kaip Liučija 
pradingo veržliame sraute ir ją nunešė srovė. Nė akimir- 
kos negaišdamas, jis pasileido kiek kojos įkerta upės pa- 
krante, šokinėdamas per rąstus ir krūmus. Ties pirmuoju 
upės vingiu jis pamatė, kad Liučijos kūną neša link jo. 
Nėręs į vandenį, nuplaukė prie jos, iš visų jėgų grumda- 
masis su srove. Jis jautė, kad jį neša į šalį. Liučija buvo 
per tris metrus nuo jo, bet jam atrodė, jog tai — kilomet- 
rai. Paskutinis įnirtingas yris — ir jis sugriebė ją už ran- 

kos, bet ji vos neišslydo iš jo pirštų. Iš visų jėgų įsikir- 
tęs į ją, jis sunkiai nuplaukė link išganingojo kranto. 

Pagaliau jį pasiekęs, ištraukė Liučiją ant žolės ir griu- 
vo greta jos gaudydamas kvapą. Ji buvo be sąmonės ir 
nekvėpavo. Rubijas apvertė ją ant pilvo, apžergė ir ėmė 
smaikiai spūsčioti jos plaučius. Praėjo minutė, kita, ir jis 
jau kone prarado viltį, tik staiga vanduo kliūstelėjo jai iš 
burnos, ir ji suvaitojo. Rubijui išsiveržė padėkos Viešpa- 
čiui žodžiai. 

Jis vis masažavo jos krūtinės ląstą, bet jau atsargiau, 
iki pajuto, kad jos širdis plaka lygiai. Kai ji ėmė drebėti 
nuo šalčio, Rubijas nulėkė prie medžių, prisibraukė sau- 
jas lapų ir grįžęs prie jos ėmė jais trinti kūną. Jis pats 
sušlapo ir sušalo, nuo jo drabužių varvėjo vanduo, bet jis 
to nepastebėjo. Jis labai bijojo, kad sesuo Liučija gali nu- 
mirti. Dabar, kai švelniai trynė jos kūną sausais lapais, jį 
užplūdo nedoros mintys. 

„Jos kūnas kaip deivės. Atleisk man, Viešpatie, ji pri- 
klauso Tau, ir aš neprivalau leistis užvaldomas niekingų 
minčių“. 

Jausdama, kaip švelniai glostomas jos kūnas, Liučija 
pamažu peikėjosi. Ji buvo paplūdimyje su Ivu ir jautė, 
kaip meiliai jis lyžčioja jos kūną. „Va šitaip... Gerai, — 
galvojo ji.— Nesustok, caro“. Ji užsidegė geismu dar ne- 
atsimerkusi. 

Įkritus į upę, Liučijos galvoje šmėstelėjo paskutinė 
mintis: ji miršta. Bet ji buvo gyva ir priešais matė savo 
išgelbėtoją. Nejučia apsivijo Rubiją rankomis ir prisitrau- 
kė jį prie savęs. Jo veide pasirodė nuostaba. 

— Seserie...— mėgino prieštarauti jis.— Mums negali- 
ma... 
— Ts-s-s! 

Ji užčiaupė jo burną godžiu karštu bučiniu, jis jautė, 
kaip slysčioja jos liežuvis. Rubijas buvo sukrėstas. 

— Nagi, — sušnibždėjo Liučija.— Greičiau. 

Ji žiūrėjo, kaip Rubijas nervingai plėšia nuo savęs šla- 
pius drabužius. „Jis nusipelnė atlygio,— pagalvojo ji— 
Aš irgi". 

Neryžtingai prisiartinęs Rubijas tarė: 

— Seserie, mes neturime... 

Liučija nebuvo nusiteikusi gaišti laiko kalboms. Ji pa- 
juto, kaip susilieja jų kūnai, paklusdami proto ir laiko ne- 
paisančiam ritualui, ir atsidavė ją užplūdusiems nuosta- 
biems jausmams. Tai, kad ką tik buvo prisilietusi prie mir- 
ties, dar sustiprino pojūčius. 

Rubijas pasirodė esąs stebėtinai šaunus meilužis, jis 
buvo meilus ir podraug veržlus. Jo geidulingumas nuste- 
bino Liučiją. Jo akyse buvo tiek švelnumo, kad jai gu- 
mulas užspaudė galugerklį. 

„Ar tik nebus įsimylėjęs manęs tasai išsižiojėlis? Jis 
taip trokšta suteikti man malonumą! Jau net pamiršau, ka- 
da paskutinį kartą vyriškiui rūpėjo mano malonumai“, — 
pagalvojo Liučija. Ir ji prisiminė savo tėvą. Įdomu, ar jam 
patiktų Rubijas Arsanas. „Keista, o kodėl aš domiuosi, ar 
Rubijas Arsanas patiktų mano tėvui? Matyt, kraustausi iš 
proto. Juk jis — valstietis, o aš — Liučija Karminė, Andže- 
lo Karminės duktė. Kas gali būti bendra mano ir jo gyve- 
nime? Mus suvedė kvailas atsitiktinumas“ 

Rubijas apkabino ją. 

— Liučija. Mano Liučija...— nesiliovė kartojęs. 

Spindinčių jo akių išraiška buvo iškalbingesnė už ko- 
kius nors žodžius. „Jis toks mielas“, — pagalvojo ji. Ir čia 
pat: „Kas gi jam darosi? Kodėl aš taip galvoju apie jį? Aš 
bėgu nuo policijos, ir..." Tada ji prisiminė auksinį kryžių 
ir vos neaiktelėjo: „(O Dieve! Kaip aš galėjau jį pamir- 
šti?" 

Ji staigiai sėdosi. 

— Rubijau, ten, ant kranto, aš palikau ryšulėlį. Pra- 
šau, atnešk man jį. Ir drabužius. 

— Žinoma. Tuojau grįšiu. 

Liučija sėdėjo laukdama, su siaubu galvodama, kad 
kryžiui galėjo- kas nors nutikti. O jeigu jo nebėra? Jeigu 
kas nors ėjo pro šalį ir jį pasiėmė? 

Liučijai neįtikėtinai palengvėjo, kai ji išvydo Rubiją 
grįžtantį su ryšulėliu po pažastim. „Neturiu išleisti jo iš 
akių“, — galvojo ji. 

— Dėkui, Rubijau. 

Rubijas atkišo Liučijai jos drabužius. Pažvelgusi į juos, 
ji švelniai pasakė: 

— Kol kas man jų neprireiks, 

Liučijai buvo nepaprastai jauku gulėti Rubijo glėbyje 
ir jausti, kaip šilti saulės spinduliai glamonėja nukamuotą 
kūną. Jie tarsi būtų atsidūrę kažkokioje tylioje oazėje. 
Juos persekiojęs pavojus, atrodė, liko kažkur toli toli. 

— Papasakok man apie savo fermą,— tingiai pasakė 
Liučija. 

Jo akys nušvito, balsas suskambėjo išdidžiai. 

— Mūsų ferma buvo maža, greta nedidelio kaimelio, 
prie Bilbao. Ją mūsų šeima paveldėdavo iš kartos į kartą. 

— O kas jai dabar nutiko? 

Jis paniuro. 

— Vyriausybė Madride nubaudė mane papildomais 
mokesčiais už tai, kad aš — baskas. Kai atsisakiau mokė- 
ti, jie atėmė fermą. Tada ir susitikau Chaimę Mirą. Prisi- 
dėjau prie jo, kad galėčiau kovoti prieš vyriausybę dėl 
savo teisių. Turiu motiną ir dvi seseris, kada nors mes su- 
sigrąžinsime savo fermą, ir aš vėl joje dirbsiu. 

Liučija pagalvojo apie visam laikui įkalintus savo tėvą 
ir brolius. 

— Tu prisirišęs prie savo šeimos? 

Rubijas geraširdiškai nusišypsojo: 

— Žinoma. Juk šeima mums — visų brangiausia, argi 
ne taip? 

„Taip, — pagalvojo Liučija —(O aš savosios niekada 
nebepamatysiu“. 

— Papasakok man apie savo artimuosius, Liučija, — 
paprašė jis.— Ar mylėjai juos prieš pasitraukdama į vie- 
nuolynąė 

Pokalbis pasuko pavojinga linkme. „Ką aš galiu pasa- 
kyti jam? Kad mano tėvas — mafijozas? Kad jis ir du ma- 
no broliai sėdi kalėjime už žmogžudystę?“ 

— Taip, mes buvome labai atsidavę vieni kitiems. 

— Ką veikia tavo tėvas? 

— Jis... jis verslininkas. 

— Ar tu turi brolių ir seserų? 

— Turiu du brolius. Jie dirba drauge su tėvu. 

— Liučija, kodėl tu išėjai į vienuolyną? 

„Nes manęs ieško policija už dviejų žmonių nužudy- 
mą. Reikia baigti tą pokalbį“, — pagalvojo Liučija, o gar- 
siai pasakė: 

— Man reikėjo kur nors eiti. 

„Tai beveik tiesa“. 

— Tau atrodė, kad tu... tu pavargai nuo pasaulio? 

— Kažkas panašaus. 

— Aš neturiu teisės tau to sakyti, Liučija, bet aš my- 
liu tave. 

— Rubijau... 

— Aš noriu vesti tave. Dar niekada gyvenime nesu to 
sakęs nė vienai moteriai. 

Jis kažkuo kėlė graudulį ir jaudino. 

„Jis visai nemoka apsimetinėti, — mąstė Liučija.— Pri- 
valau būti atsargi, kad jo neįžeisčiau.. Tik pamanykit! An- 
dželo Karminės duktė taps fermerio žmona!“ — Liučija vos 
nesusijuokė. 

Rubijas klaidingai suprato jos šypseną. 

— Aš neketinu visą gyvenimą slapstytis. Vyriausybė 
bus priversta ieškoti taikos su mumis. Ir aš grįšiu į savo 
fermą. Ouerida, aš noriu skirti savo gyvenimą tavo lai- 
mei. Mes turėsime daug vaikų, ir mergaitės bus panašios 
į tave. 

„Jis per daug įsiaistrino,— pamanė Liučija.— Laikas jį 
sustabdyti“. Bet ji kažkodėl negalėjo prisiversti to pada- 
ryti. Ji klausėsi, kaip romantiškasis Rubijas įsivaizduoja 
bendrą jų gyvenimą, ir pasijuto beveik norinti ir pati, kad 
taip būtų. Ji labai pavargo nuo vijikų. Būtų nuostabu ras- 
ti prieglobstį, kur ji būtų saugi, kur ją mylėtų, ja rūpintų- 
si. „Atrodo, jog prarandu protą“. 

— Geriau dabar apie tai nekalbėkim,— pasakė Liači- 
ja.— Mums reikia eiti toliau. 


Vingiuotais Duero krantais, apsuptais kalnų ir vešlios 
medžių žalumos, jie ėjo į šiaurės rytus. Sustoję prie vaiz- 
dingo Viljalba de Duero kaimelio, jie nusipirko ten duo- 
nos, sūrio, vyno ir surengė sau idilišką pikniką žalioje 
pievelėje. 

Greta Rubijo Liučija jautėsi laiminga. Jis buvo kaž- 
koks ramus ir pasitikintis savimi, ir tai teikė jai jėgų. „Jis 
ne pora man, bet kažkuriai moteriai su juo labai pasiseks, 
jis padarys ją laimingą“, — galvojo ji. 

Jiems pavalgius, Rubijas tarė: 

— Kitas miestas mūsų kelyje bus Aranda de Dueras. 
Gana didelis miestas, ir mums būtų geriausia apeiti jį, kad 
nesusidurtume su GOE ir kareiviais. 

Atėjo laikas siekti naujų horizontų, laikas palikti jį. Ji 
laukė, kada jie nusigaus iki didelio miesto. Rubijas Arsa- 
nas ir jo ferma buvo iliuzija, o pabėgimas į Šveicariją — 
tikrovė. Liučija suvokė, kokį skausmą suteiks jam, ir ne- 
galėjo pažvelgti jam į akis tardama: 

— Rubijau, aš norėčiau nueiti į miestą. 

Jis susiraukė: 

— Tai pavojinga, guerida. Kareiviai... 

— Ten jie mūsų neieškos.— Ji greit sumetė, ką saky- 
ti. — Be to, Man... man reikia persirengti. Aš nebegaliu 
toliau eiti šitaip. 

Sumanymas užsukti į miestą privertė Rubiją nerimau- 
ti, bet jis tik pasakė: 

— (Gerai, jeigu tu taip nori. 

Prieš juos sušmėžavo Aranda de Duero namų ir sienų 
kontūrai. Iš toli miestas atrodė lyg žmogaus supiltas kal- 
nas. 

Rubijas vėl pabandė ją atkalbėti: 

— Liučija, ar esi tikra, kad tau reikia į miestą? 

— Taip, visiškai. 

Jie perėjo ilgą tiltą, vedantį į pagrindinę Avenidos 
Kastilijos gatvę, ir pasuko į miesto centrą. Praėjo pro cu- 
kraus fabriką, bažnyčias ir mėsines. Ore tvyrojo įvairiausi 
kvapai. Abipus gatvės driekėsi parduotuvių ir gyvenamų- 
jų namų virtinės. Jie ėjo lėtai, stengdamiesi neatkreipti į 
save dėmesio. Pagaliau Liučija su palengvėjimu išvydo 
tai, ko ieškojo. Iškaboje ji perskaitė: CASA DE EMPE- 
NOS — lombardas. Ji nieko nepasakė. 

Jie pasiekė miesto aikštę su daugybe parduotuvių ir 
barų ir ėjo pro užrašą ,,„Taverna Kueva“. Toliau, už medi- 
nių staliukų, buvo matyti ilgas baro prekystalis. Prie jo 
stovėjo muzikos automatas, o nuo ąžuolinių lubų karojo 
kumpio gabalai bei česnakų pynės. 

Liučija ūmai sugalvojo. 

— Aš noriu gerti, Rubijau,— pasakė ji. — Gal užeitu- 
me čionai? 

— Žinoma. 

Jis paėmė ją už rankos, ir jie įėjo į taverną. 

Prie baro būriavosi pustuzinis vyrų. Liučija ir Rubijas 
atsisėdo prie staliuko kertėje. 

— Ko tu norėtum, guerida? 

— Prašau užsakyti man vyno taurę. Ar tuojau sugrįšiu, 
Man reikia šį tą nuveikti. 

Ji atsistojo ir išėjo į gatvę, palikdama suglumusį Ru- 
biją žiūrėti jai pavymui. 

Atsidūrusi gatvėje, Liučija, spausdama prie krūtinės 
ryšulėlį, nuskubėjo atgal į lombardą. Priešingoje gatvės 
pusėje ji pastebėjo duris su juoda iškaba, ant kurios bal- 
tomis raidėmis buvo parašyta: „Policija“. Širdis nusirito 
į kulnus, valandėlę ji suglumo, paskui greitai šmurkšte- 
lėjo per duris į lombardą. 

Prie prekystalio stovėjo mažas raukšlėtas žmogus di- 
dele galva. 

— Buenos dias, senorita. 

— Buenos dias, senor. Turiu šį tą parduoti. 

Ji taip nervinosi, jog turėjo suglausti kojas, kad ne- 
drebėtų keliai. 

— Si? 

Išvyniojusi kryžių, Liučija atkišo jį palūkanininkui: 

— Ar nenorėtumėt jo nupirkti? 

Šis paėmė jį į rankas, ir Liučija pastebėjo, kaip ėmė 
liepsnoti jo akys. 

— Ar leisite jūsų paklausti, iš kur tai gavote? 

— Man jį paliko dėdė, jis neseniai pasimirė, 

Lėtai vartydamas rankose kryžių, šeimininkas čiupinė- 
jo jį. 

— Kiekgi už jį norite? 

Jos svajonė virto tikrove. 

— Noriu dviejų šimtų penkiasdešimties tūkstančių pe- 
setų. 

Jis apniuko ir papurtė galvą. 

— Ne. Jis vertas ne daugiau kaip šimto tūkstančių pe- 
setų. 

— Greičiau jau pati parsiduosiu. 

— Ko gero, duočiau jums už jį šimtą penkiasdešimt 
tūkstančių. 

— Geriau jau išlydysiu jį ir išpilsiu auksą į griovį. 

— Du šimtus tūkstančių pesetų. Tai paskutinis mano 
pasiūlymas. 

Liučija paėmė iš jo auksinį kryžių. 

— Jūs tiesiog bedieviškai apiplėšiate mane, bet aš su- 
tinku. 

Ji matė, koks jis susijaudinęs. 

— Bueno, senorita. 

Jis tiesė ranką prie kryžiaus. Liučija prisitraukė kry- 
žių arčiau. 

— Su viena sąlyga. 

— Kokia ta sąlyga, panele? 

— Man pavogė pasą. Reikia naujo, kad galėčiau išvyk- 
ti iš šalies aplankyti sergančios tetos. 

Jis skvarbiai pažvelgė į ją protingomis akimis, tada 
linktelėjo. 

— Suprantu. 

— Jeigu padėsite man, kryžius — jūsų. 

Jis atsiduso. 

— Pasą sunku gauti, panele. Valdžia griežtai tikrina. 

Liučija tylėdama žiūrėjo į jį. 

— Aš nežinau, kaip jums padėti. 

— Na, ką gi, ir už tai dėkui, pone. | 

Ji pasuko prie durų ir jau priėjo prie jų, tik tada jis 
pašaukė ją. 

— Momentito. 

Liučija sustojo. 

— Ką tik man dingtelėjo į galvą viena mintis. Vienas 
iš Mano giminaičių kartais imasi tokių delikačių klausimų. 
Jis — tolimas mano giminaitis, suprantat? 

— Aš suprantu. 

— Galėčiau pasikalbėti su juo. Kada jums reikia paso? 

— Šiandien. 

Jis lėtai linktelėjo didele galva. 

— Ir jei aš tai padarysiu jums, mes susitarsimė 

— Kai aš turėsiu pasą. 

— Puiku. Ateikit aštuntą, mano giminaitis bus čia. Jis 
susitars, kad jus nufotografuotų, ir įklijuos fotografiją 
pase. 

Liučija juto, kaip smarkiai plaka jos širdis. 

— Dėkoju jums, pone. 

— Gal paliktumėt kryžių čia, kad būtų saugiau? 

— Jam bus saugiau su manim. 

— Tada aštuntą. 

Ji išėjo iš lombardo. Atsargiai aplenkusi policijos po- 
skyrį, ji nuėjo atgal į taverną, kur jos laukė Rubijas. 

Liučija sulėtino žingsnius. Pagaliau jai pasisekė. Gau- 
tais už kryžių pinigais ji galės išvykti į Šveicariją, kur jos 
laukia laisvė. Ji turėjo džiaugtis, tačiau kažkodėl! jautėsi 
prislėgta. 

„Kas man darosi? Viskas sekasi sklandžiai. Rubijas ne- 
trukus pamirš mane. Dar ką nors susiras". 

Ir čia ji prisiminė jo žvilgsnį, kai jis kalbėjo: „Aš no- 
riu tave vesti. Dar niekada gyvenime nesu to sakęs nė 
vienai moteriai“. 

„Kipšas jo negriebs,— pagalvojo ji — Tai neturi ma- 
nęs jaudinti“. 

Informacijos priemonės springo nuo stulbinančių nau- 
jienų. Laikraščiuose mirgėjo sensacingos antraštės: užpul- 
tas vienuolynas, masiškai areštuojamos vienuolės ir dang- 
stomi teroristai, keturios vienuolės pabėga; viena vienuo- 
lė prieš mirtį nušauna penkis kareivius. Tarptautinės nau- 
jienų agentūros reagavo karštligiškai. 

Į Madridą suvažiavo korespondentai iš viso pasaulio. 
Mėgindamas kaip nors sušvelninti padėtį, premjeras Leo- 
poldas Martinesas sutiko surengti spaudos konferenciją. 
Apie penkiasdešimt reporterių iš įvairių šalių susibūrė jo 
kabinete. 

Ten buvo ir pulkininkai Ramonas Akoka bei Falas Sos- 
telas. Premjeras jau Matė naujo Londono ,„Taimso“ nume- 
rio antraštę: ,,„Teroristams ir vienuolėms pavyksta paspru- 
kti nuo Ispanijos policijos ir kariuomenės". 

Laikraščio ,,„Pari mač“ korespondentas paklausė: 

— Pone premjere, ar bent įsivaizduojate, kur dabar 
galėtų būti pabėgusios vienuolės? 

— Paieškų operacijai vadovauja pulkininkas Akoka. 
Suteikiu jam galimybę atsakyti į šį klausimą. 

Pulkininkas Akoka prabilo: 

— Turime pagrindo manyti, kad jos atsidūrė baskų te- 
roristų rankose. Deja, gauta informacija liudija, kad jos 
bendradarbiauja su teroristais. 

Žurnalistai skubiai rašėsi kiekvieną jo žodį. 

— Ką jūs galite pasakyti dėl sesers Teresės ir penkių 
kareivių nužudymo? 

— Mūsų duomenimis, sesuo Teresė dirbo Chaimei Mi- 
rui. Dėdamasi norinti padėti mums surasti Mirą, ji prasi- 
smelkė į karo stovyklą ir nušovė penkis kareivius, tik ta- 
da buvo neutralizuota. Galiu patikinti jus: kariuomenė ir 
GOE padarė visa, kas įmanoma, kad nusikaltėliai būtų ati- 
duoti į teisingumo rankas. 

— Kas atsitiko toms vienuolėms, kurios buvo areštuo- 
tos ir nugabentos į Madridą? 

— Jos apklausiamos,— pasakė Akoka. 

Premjeras stengėsi kuo greičiau baigti susitikimą. Jis 
vos tvardė pyktį. Negebėjimas rasti vienuoles ir sučiupti 
teroristus stūmė vyriausybę ir jį patį į kvailą padėtį. Ir 
spauda kaip reikiant pasinaudojo ta situacija. 

— Pone premjere, ar negalėtumėt smulkiau papasa- 
koti, kas tokios tos keturios pabėgusios vienuolės? — pa- 
klausė ,„(Odži“ korespondentas. 

— Apgailestauju, bet daugiau jokios informacijos jums 
nebegaliu suteikti. Aš kartoju, ledi ir džentelmenai, vy- 
riausybė daro viską, ką gali, kad surastų tas vienuoles. 

— Pone premjere, spaudoje buvo kalbama apie tai, 
kaip žiauriai buvo puolamas Avilos vienuolynas. Ką jūs 
į tai atsakysite? 

Martinesui tai buvo opus klausimas, nes žiaurumo ten 
neginčijamai būta. Pulkininkas Akoka šiurkščiai pažeidė 
savo įgaliojimus. Bet su pulkininku jis pasikalbės vėliau. 
Dabar reikėjo pademonstruoti sutarimą. 

Jis pasisuko į pulkininką ir ramiai pasakė: 

— Į šį klausimą atsakys pulkininkas Akoka. 

— Aš irgi apie tai girdėjau, — pasakė Akoka.— Tokie 
pranešimai neturi pagrindo. Vadovaukimės faktais. Mes 
gavome patikimą informaciją, kad teroristas Chaimė Mi- 
ras su tuzinu puikiai ginkluotų savo žmonių slapstosi cis- 
tersių vienuolyne. Tuo metu, kai surengėme ten gaudy- 
nes, jie pabėgo. 

— Pulkininke, mes girdėjome, kad jūsų žmonės išnie- 
kino... 

— Jūs įžeidžiate mus tokiais kaltinimais. 

Įsikišo premjeras Martinesas: 

— Dėkoju jums, ledi ir džentelmenai. Tai viskas. Apie 
tolesnius įvykius jūs būsite informuojami. 

Žurnalistams išėjus, premjeras kreipėsi į pulkininką 
Akoką ir Sostelą: 

— Mus visam pasauliui parodo kaip barbarus. 

Akokos visiškai nedomino premjero nuomonė. 

Jį jaudino tik naktį sučirškęs telefono skambutis. 

— Pulkininkas Akoka? 

Jis per daug gerai pažinojo tą balsą ir bematant nu- 
budo: 

— Taip, pone. 

— Jūs mus apviliate. Mes jau tikėjomės sužinoti iš 
jūsų kokius nors rezultatus. | 

— Pone, aš jau siaurinu žiedą aplink juos.— Jis paju- 
to, kaip visas permirko nuo prakaito.— Prašau jus dar 
šiek tiek palūkėti. Aš pateisinsiu jūsų pasitikėjimą. 

Sulaikęs kvapą, jis laukė atsakymo. 

— Laiko turite nedaug. 

Ryšys nutrūko. 

Padėjęs ragelį, pulkininkas Akoka beveik puolė į ne- 
viltį. ,,Kurgi tas nenaudėlis Miras?“ 

„Aš užmušiu ją, — galvojo Rikardas Meljadas.— Pa- 
smaugčiau ją plikomis rankomis, nustumčiau nuo kalno 
arba paprasčiausiai nušaučiau. Ne, tikriausiai maloniau už 
viską būtų ją pasmaugti'. 

Dar niekas jo nebuvo taip išvedęs iš kantrybės kaip 
sesuo Grasielė. Ji buvo nepakenčiama. Iš pradžių, kai 
Chaimė Miras pavedė jam lydėti ją, Rikardas Meljadas 
apsidžiaugė. Taip, ji buvo vienuolė, bet tokios stulbinan- 
čios gražuolės Rikardui Meljadui dar niekada neteko ma- 
tyti. Jis tikrai ketino susipažinti su ja arčiau, sužinoti, ko- 
dėl ji ryžosi visam gyvenimui paslėpti už vienuolyno sie- 
nų tokį nepaprastą grožį. Po jos sijonu ir palaidine jis 
įžiūrėjo puikaus moteriško kūno kontūrus. „Kelionė bus 
labai įdomi“,— galvojo Rikardas. 

Bet nelauktai viskas pasisuko visiškai kitaip. Mat se- 
suo Grasielė atsisakė su juo kalbėtis. Nuo pat jų kelio- 
nės pradžios ji nepratarė nė vieno žodžio, nors — tai Ri- 

kardui buvo visai nesuprantama — neatrodė nei supykusi, 
nei išsigandusi, nei prislėgta. Nė kiek. Tiesiog ji užsidarė 
savyje, ir, atrodo, visiškai nesidomėjo nei juo, nei tuo, 
kas dedasi aplinkui. Jie gana sparčiai ėjo įkaitusiais dul- 
kėtais kaimo keliais pro saulės spindulių nutviekstus au- 
ksu žibančius kviečių, miežių ir avižų laukus, pro vynuo- 
gynus. Jie aplenkdavo mažus pakeliui pasitaikančius kai- 
melius, braudavosi pro saulėgrąžų laukus, o šios sukda- 
vo geltonas savo galvas paskui saulę. 

Jiems persikėlus per Moroso upę, Rikardas paklausė: 

— Ar nenorėtum truputį pailsėti, seserie? 

Tyla. 

Jie artėjo prie Segovijos, už kurios jų kelias suko į 
šiaurės rytus, link snieguotų Gvadaramos viršukalnių. Ri- 
kardas vis dar stengėsi užmegzti su ja Mmandagų pašneke- 
sį, bet tai buvo tikrai beviltiška. 

— Mes greit pasieksime Segoviją, seserie. 

Jokios reakcijos. 

„Kuo galėjau ją įžeisti?“ 

— Ar tu išalkai, seserie? 

Nė garso. 

Lyg jo nė nebūtų. Dar niekada jis nebuvo toks nusivy- 
lęs. „(Gal ta moteris protiškai atsilikusi — mąstė jis.— Tik- 
riausiai taip ir yra. Viešpats apdovanojo ją nežemiškų 
grožiu, o paskui nubaudė silpnaprotyste“. Bet jam sunku 
buvo tuo patikėti. 

Kai jie pasiekė Segovijos apylinkes, Rikardas pastebė- 
jo, kad mieste daug žmonių, vadinasi, ir civilinė gvardija 
budresnė negu paprastai. 

Netoli nuo Konde de Čestės jis išvydo einančius link 
jų kareivius. 

— Paimk mane už rankos, seserie,— sušnibždėjo jis.— 
Mes privalome atrodyti kaip išėjusi pasivaikščiotį įsimy- 
lėjėlių porelė. 

Ji tarsi negirdėjo jo. 

„Viešpatie,— pagalvojo Rikardas.— Gal ji kurčneby- 
lė?“ Jis pats paėmė ją už rankos ir buvo priblokštas ne- 
laukto įnirtingo jos pasipriešinimo: ji atitraukė ranką lyg 
nudegusi. 

Gvardiečiai artėjo. 

Rikardas pasilenkė prie Grasielės. 

— Nepyk,— garsiai pasakė jis.— Tas pats darosi ir 
mano seseriai. Vakar po vakarienės, suguldžiusi vaikus 
miegoti, ji kalbėjo, kad vyrai neturį ilgai užsisėdėti tuš- 
čiai plepėdamiesi, rūkydami dvokiančias savo cigaretes, o 
jūs, moterys, tuo tarpu puldinėjate prie darbų, likusios 
vienos. Galiu prisiekti. .. 

Gvardiečiai praėjo. Pasisukęs Rikardas dirstelėjo į 
Grasielę. Jos veidas buvo be išraiškos. Rikardas mintyse 
iškoneveikė Chaimę už tai, kad įpiršo jam ne kitą, 0 šią 
vienuolę. Ji buvo tarsi akmeninė, ir šaltas jos abuojumas 
atrodė neįveikiamas. 

Nors ir kuklus būdamas, Rikardas Meljadas žinojo, kad 
moterims jis patinka. Iš daugelio buvo tai girdėjęs. Jis bu- 
vo aukštas ir gražiai sudėtas, šviesios odos, inteligentiško 
veido, turėjo aristokratišką nosį ir gražius baltus dantis. 
Jis gimė turtingoje baskų šeimoje, gyvenusioje šiaurinėje 
Ispanijos dalyje. Jo tėvas buvo bankininkas, ir jis rūpi- 
nosi, kad sūnus gautų gerą išsilavinimą. Rikardas mokėsi 
universitete Salamankoje, ir jo tėvas nekantriai laukė, ka- 
da sūnus prisidės prie šeimos verslo. 

Užbaigęs universitetą ir grįžęs namo, Rikardas paklus- 
niai pradėjo darbuotis banke, bet labai greit įsitraukė į 
savo tautos kovą dėl nepriklausomybės. Jis vaikščiojo į 
susirinkimus ir mitingus, dalyvavo protesto žygiuose prieš 
vyriausybę ir netrukus tapo vienu iš ETA lyderių. Suži- 
nojęs apie sūnaus veiklą, tėvas išsikvietė jį į erdvų savo 
kabinetą ir išbarė. 

— Aš irgi baskas, Rikardai, bet aš ir verslininkas. Nė- 
reikia teršti savo paties namuose ir šalies, kurioje tu gy- 
veni, negalima pasmerkti perversmo chaosui. 

— Niekas ir neketina nuversti vyriausybės, tėte. Mes 
tik reikalaujame laisvės. Tai, kaip vyriausybė engia bas- 
kus ir katalonus, darosi nebepakenčiama. 

Atsidrėbęs krėsle, Meljadas vyresnysis įdėmiai nu- 
žvelgė savo sūnų. 

— Meras, geras mano bičiulis, vakar pasakė man kaip. 
paslaptį, kad būtų geriau, jei nebevaikščiotum į mitingus, 
o savo energiją skirtum bankininkystei. 

— Tėve... 

— Paklausyk manęs, Rikardai. Kai buvau jaunas, ir 
man virė kraujas. Bet jį galima atvėsinti ir kitaip. Tū su- 

žadėtas su puikia mergina. Tikiuosi, kad turėsite daug 
vaikų.— Jis plačiai mostelėjo ranka aplinkui.— Tavęs lau- 
kia didelė ateitis. 

— Bet argi tu nematai? 

— Aš matau geriau už tave, sūnau. Tavo būsimojo 
uošvio irgi nedžiugina tavo susižavėjimas ta veikla. Aš 
nenorėčiau, kad kas nors sutrukdytų jums susituokti. Ti- 
kiuosi, kad tu gerai mane supranti? 

— Taip, tėte. 

Kitą šeštadienį Rikardas Meljadas buvo areštuotas Bar- 
selonoje baskų mitingo metu. Jis atsisakė tėvo pasiūly- 
mo laiduoti už jį, jeigu šis nelaiduos ir už kitus demonst- 
racijos dalyvius, areštuotus drauge. Tėvas nesutiko. Ri- 
kardo karjera sužlugo. Vestuves teko atšaukti. Tai buvo 
prieš penkerius metus. Penkerius metus, kupinus pavojų 
ir mirtinos rizikos. Penkerius neramius metus, atiduotus 
kovai už idėją, kuria jis karštai tikėjo. Dabar, bėgdamas 
ir slapstydamasis nuo policijos, jis lydėjo per visą Ispa- 
niją silpnaprotę nebylę vienuolę. 

— Mums čionai, — pasakė jis Grasielei, apdairiai ne- 
prisiliesdamas jos rankos. 

Išsukę iš pagrindinės gatvės, jie nuėjo Koljė de San 
Valentinu. Ties kampu buvo muzikos instrumentų par- 
duotuvė. 

— Kai ką sumaniau,— pasakė Rikardas.— Luktelėk čia, 
seserie. Tuojau sugrįšiu. 

Įėjęs į parduotuvę, jis kreipėsi į stovintį prie preky- 
stalio jauną pardavėją. 

— Buenos dias. Kuo galiu pasitarnauti? 

— Norėčiau nusipirkti dvi gitaras. 

— Jums pasisekė, — nusišypsojo pardavėjas.— Mes ką 
tik gavome kelias Ramyreso gitaras. Jos geriausios. 

— Gal turite ką nors paprastesnio? Aš ir mano bičiu- 
lis — tik mėgėjai. 

— Kaip norite, pone. O ką pasakysite apie šitas? 

Pardavėjas priėjo prie parduotuvės sekcijos, kur buvo 
išdėliota maždaug tuzinas gitarų. 

— Aš galiu perleisti jums dvi Kono gitaras po penkis 
tūkstančius pesetų. 

— Turbūt ne. 

Rikardas išsirinko dvi nebrangias gitaras. 

— Va šitokių man ir reikia, — pasakė jis. 

Po valandėlės Rikardas išėjo į gatvę su dviem gitaro- 
mis rankose. Giliai širdyje jis tikėjosi, kad sesuo Grasielė 
kur nors pradings, bet ji stovėjo ir kantriai laukė jo. At- 
segęs vienos gitaros dirželį, atkišo ją seseriai. 

— Šit, imk. Užsikabink ant peties. 

Ji tylėdama įsistebeilijo į jį. 

— Tau nebūtina ja groti, — kantriai aiškino Rikar- 
das.— Tai tik dėl akių. 

Jis įbruko jai gitarą, ir ji nenorom paėmė ją. Jie ėjo 
vingiuotomis Segovijos gatvėmis, didžiuliu viaduku, kurį 
pastatė romėnai prieš daugelį amžių. 

Rikardas ryžosi dar kartą pamėginti užmegzti pokalbį. 
jį pastatęs pats nelabasis prieš du tūkstančius metų. Tas 
viadukas sukrautas iš akmenų be cemento, akmenys su- 
tvirtinti tarpusavyje vien šėtono jėga. 

Jis dirstelėjo į ją laukdamas reakcijos. 

Jokių emocijų. 

„Trauk ją velniai, — pasakė tyliai sau Rikardas Melja- 
das.— Aš pasiduodu“. 

Civilinės gvardijos žandarai šmirinėjo visur, ir kas kar- 
tą, kai jie eidavo pro juos, Rikardas dėdavosi kažką rim- 
tai kalbąs su Grasiele, podraug stengdavosi neprisiliesti 
prie jos. 

Atrodė, kad žandarų ir kareivių vis daugėja, bet Ri- 
kardas jautėsi tam tikra prasme saugiai. Jie ieškos vie- 
nuolių su Chaimės Miro žmonių grupe, ir jie neturėtų 
įtarti dviejų jaunų turistų su gitaromis. 

Rikardas pasijuto išalkęs, ir nors sesuo Grasielė nieko 
nekalbėjo, jis buvo įsitikinęs, kad ir ji nori valgyti. Jie 
priėjo mažą kavinukę. 

— Mes sustosime čia ir užkąsime, seserie. 

Ji stovėjo ir žiūrėjo į jį. 

— Gerai. Daryk kaip išmanai,— atsidusęs pasakė jis 
ir įėjo į kavinę. Po valandėlės ir Grasielė įėjo įkandin jo. 
Kai jie susėdo prie staliuko, Rikardas paklausė: 

— Ko norėtumėt užsisakyti, seserie? 

Tyla. Ji varė jį iš kantrybės. Rikardas pasakė pada- 
vėjui: 

— Dvi šiupinines ir dvi porcijas dešrelių. 

Kai atnešė sriubą ir dešreles, Grasielė valgė, kas pa- 
dėta prieš ją. Jis pastebėjo, kad ji valgo automatiškai, be 
jokio malonumo, tarsi atlikdama kokią pareigą. Sėdintys 
prie gretimų staliukų vyrai nesmerkė jų dėl to. ,„Jos gro- 
žis būtų vertas jauno Gojos teptuko“, — galvojo jis. 

Nors Grasielė ir erzino savo niūriu elgesiu, kas kartą, 
kai pažvelgdavo į ją, Rikardui užgniauždavo kvapą, ir jis 
koneveikė save už romantiškas kvailystes. Ji buvo mįslė, 
paslėpta už tvirčiausios sienos. Rikardas Meljadas pažino- 
jo dešimtis gražių moterų, bet nė viena taip nejaudino jo. 
Jos grožis buvo kažkoks paslaptingas. Kvaila, bet jis vi- 
siškai neįsivaizdavo, ką slepia ta stulbinantį išvaizda. Ar 
ji protinga, ar kvaila? Įdomi ar nuobodi? Šalta ar aistrin- 
ga? „Geriau jau būtų kvaila, nuobodi ir šalta, — mąstė 
Rikardas.— Kitaip aš neištversiu ją praradęs. Tarsi ji kada 
nors būtų priklausiusi man. Ji priklauso Viešpačiui“.— Jis 
nusigręžė būgštaudamas, kad ji pajus, ką jis galvoja. 

Buvo laikas išeiti, Rikardas užsimokėjo ir jie pakilo. 
Einant jis pastebėjo, kad sesuo Grasielė šiek tiek šlubčio- 
ja. „Reikia susirasti kokį nors transportą, — pagalvojo 
jis.— Prieš akis dar ilgas kelias“. 

Jie nuėjo gatve ir miesto pakraštyje, Mansanares El 
Realyje, aptiko čigonų taborą. Karavaną sudarė keturi 
ryškiai dažyti vežimai su įkinkytais arkliais. Užpakalinėje 
vežimų dalyje sėdėjo moterys su vaikais, visi buvo apsi- 
rengę čigoniškai. 

— Luktelėk čionai, seserie— pasakė  Rikardas.— Aš 
pamėginsiu susitarti, kad mus pavežtų. 

Jis priėjo prie čigono, vadelėjančio pagrindinį veži- 
mą. Tai buvo tvirtas vyras su visomis čigoniškomis rega- 
lijomis, įskaitant ir auskarus. 

— Buenos tūrdes, senor. Būsiu labai dėkingas jums, jei 
pavėžėsite mane ir mano nuotaką. 

Čigonas pasižiūrėjo į nuošaliau stovinčią Grasielę. 

— Galima. Kur jūs keliaujate? 

— Link Gvadaramos kalnų. 

— Galiu pavežti jus iki Sereso de Abacho. 

— Labai mums pagelbėsite, dėkui. 

Rikardas paspaudė čigonui ranką ir įdėjo į delną pi- 
nigą. 

Sėskitės į paskutinį vežimą. 

— Gracias. 

Rikardas grįžo prie stovinčios ir laukiančios Grasielės. 

— Čigonai paveš mus iki Sereso de Abacho,— pasa- 
kė jai. — Mes važiuosim paskutiniu vežimu. 

Akimirką jam pasirodė, kad ji atsisakys. Padvejojusi ji 
nuėjo prie vežimo. 

Jame sėdėjo pustuzinis čigonų. Jie pasislinko, pada- 
rydami vietos Rikardui ir Grasielei. Kai jie ėmė ropštis į 
vežimą, Rikardas norėjo pagelbėti seseriai, bet vos jis pri- 
silietė prie jos rankos, ji staiga smarkiai stumtelėjo jį. 
„Na, ir velniai tavęs nematė“. Kai Grasielė lipo į vežimą, 
jo žvilgsnis užkliudė apsinuoginusią jos koją, ir jis neju- 
čia pagalvojo: „Tokių gražių kojų kaip jos aš dar nieka- 
da nemačiau". 

Įsitaisę kuo patogiau, kiek buvo įmanoma ant medi- 
nio vežimo dugno, jie pradėjo ilgą savo kelione. Grasielė 
sėdėjo kampe, akys buvo užmerktos, lūpos krutėjo mels- 
damosi. Rikardas negalėjo atitraukti nuo jos akių. 


Laikas slinko lėtai, negailestingai svilinanti saulė lyg 
įkaitinta krosnis kepino žemę, skaisčioje dangaus žydry- 
nėje nebuvo nė debesėlio. Protarpiais virš kertančio ly- 
gumą karavano nusklęsdavo didžiuliai paukščiai. „„Buitre 
Ieonado",— pagalvojo Rikardas. Rudieji maitvanagiai. 

Atėjus saulėlydžiui, čigonų karavanas sustojo, ir prie 
paskutinio vežimo priėjo vyresnysis. 

— Toliau mes jūsų nevešim,— pasakė jis Rikardui.— 
Mes važiuojam į Vinvelasą. 

„Tai ne pakeliui“. 

— Mes jums labai dėkingi, — pasakė jam Rikardas.— 
Dėkui. 

Jis norėjo paduoti Grasielei ranką, bet laiku susizgribo. 

— Ar negalėtumėt parduoti mudviem su nuotaka bent 
kiek maisto? — paprašė Rikardas, kreipdamasis į taboro 
vyresnįjį. 

Pasisukęs į vieną iš moterų, šis kažką pasakė jai neži- 
noma kalba. Netrukus Rikardui atnešė du ryšelius. 

— Muchas gracias,— padėkojo jis traukdamas pinigus 
iš kišenės. Vyresnysis skvarbiai pasižiūrėjo į jį. 

— Jūs su seserimi jau užsimokėjote už valgį. 

„Jūs su seserimi“. Vadinasi, jis suprato. Bet Rikardas 

dėl to neišsigando. Vyriausybė engė čigonus ne mažiau 
kaip baskus ir katalonus. 

— Keliaukite sau su Dievu. 

Rikardas stovėjo žvelgdamas įkandin tolstančio kara- 
vano, paskui pasisuko į Grasielę. Ji stebėjo jį tyliai ir abe- 
jingai. 

— Tau nebeilgai reikės pakęsti mane, — patikino ją Ri- 
kardas.— Netrukus pasieksime Logronją. Susitiksi ten su 
savo draugėmis, ir jūs keliausite į Mendavijos vienuoly- 
ną. 

Jokios reakcijos. Taip galėtum pasikalbėti ir su akme- 
nine siena. „Aš ir kalbu su akmenine siena". 

Juos išsodino tyliame slėnyje tarp obelų, kriaušių ir 
tigmedžių. Už kelių žingsnių tekėjo Duratono upė, joje 
buvo gausu upėtakių. Seniau Rikardas dažnai atvažiuoda- 
vo čionai  meškerioti. Čia būtų galima sustoti ir puikiai 
pailsėti, bet jų laukė ilgas kelias. 

Pasisukęs jis žvelgė į Gvadaramos kalnus, kurių kete- 
ros driekėsi prieš juos. Rikardas gerai pažinojo šią vie- 
tovę. Per kalnus vingiuoja keli takeliai. Jais bastosi kalnų 
ožkos ir vilkai, ir būdamas vienas Rikardas eitų trumpiau- 
siu keliu. Bet atsižvelgdamas į tai, kad su juo buvo se- 
suo Grasielė, jis ryžosi eiti saugiausiuoju. 

— Verčiau paskubėkim,— pasakė Rikardas.— Mums 
reikės ilgai kopti į kalnus. 

Jis visai nesirengė vėluoti į susitikimą Logronjyje. Te- 
pasirūpins nebyle seserimi kas nors kitas. 

Sesuo Grasielė tylėdama laukė, kol Rikardas nueis 
priekyje. Nusisukęs jis ėmė kopti į kalną. Žengusi skar- 
dėtu takučiu, Grasielė paslydo ant smulkių akmenų, ir 
Rikardas instinktyviai ištiesė jai ranką padėti. Atšlijusi 
nuo jo rankos, ji atsitiesė. „Puiku, — suirzęs pagalvojo 
jis.— Na, ir nusisuk sprandą". 

Jie toliau kopė į stūksančią virš jų viršukalnę. Kylant 
į kalnus, status takelis siaurėjo, o šaltas oras darėsi vis 
retesnis. Jie ėjo į rytus pušynu. Priešais buvo matyti kai- 
mas, kuriame apsistodavo slidininkai ir alpinistai. Rikardas 
žinojo, kad ten galima rasti karšto maisto ir pailsėti šilu- 
moje. Tai viliojo. „Per daug pavojinga, — padarė išvadą 

jis. — Geresnės vietos pasalai Akoka negalėtų rasti“. Jis 
atsigręžė į seserį Grasielę. 

— Mes apeisime kaimą vingiu. Ar gali dar bent kiek 
paėjėti nepailsėjusi? 

Pažvelgusi į jį ir nieko neatsakiusi ji nuėjo toliau. 

Tas nepelnytas šiurkštumas įžeidė jį, ir jis pagalvojo: 
„Dėkui Dievui, Logronjyje aš atsikratysiu jos. Dieve, bet 
kodėl taip nesinori skirtis su ja?" 

Miško pakraščiu jie išsilenkė kaimo ir netrukus vėl at- 
sidūrę takelyje kopė toliau. Kvėpuoti darėsi vis sunkiau, 
takelis kilo vis stačiau. Už posūkio jie aptiko tuščią ere- 
lio lizdą. Apėję dar vieną kalnų kaimelį, tyliai ir ramiai 
besimaudantį vakarop krypstančios saulės spinduliuose, 
jie sustojo atsipūsti prie kalnų upokšnio ir iki soties atsi- 
gėrė ledinio vandens. 

Temstant jie pasiekė uolėtą vietovę, garsėjančią olo- 
mis. Toliau būtų reikėję leistis žemyn. „Dabar bus papras- 
čiau, — pagalvojo Rikardas.— Blogiausia jau praeity“. 

Iš viršaus atsklido silpnas ūžesys. Pakėlęs galvą, jis 
žiūrėjo, kas ten galėtų būti. Iš už viršukalnės ūmai išniro 
karinis lėktuvas, jis skrido tiesiai į juos. 

— Gulkis! — riktelėjo Rikardas.— Gulti! 

Grasielė ėjo toliau. Apsigręžęs lėktuvas ėmė staigiai 
leistis. 

— Gulkis! — vėl riktelėjo Rikardas. 

Šokęs prie jos, jis pargriovė ją ir prispaudė savo kūnu 
prie žemės. Tai, kas įvyko toliau, visiškai jį pribloškė. Be 
jokio perspėjimo Grasielė ėmė isteriškai klykti ir priešin- 
tis jam. Ji trenkė jam į kirkšnį ir įsikirtusi nagais į veidą 
stengėsi išdraskyti akis. Bet labiausiai jį sukrėtė jos žo- 
džiai. Ji šūkčiojo šlykščiausius keiksmažodžius, kurie tie- 
siog apstulbino Rikardą. Ant jo pasipylė nešvankybių srau- 
tas. Jis negalėjo patikėti, kad visa tai taria tokios gra- 
žios, nekaltos lūpytės. 

Mėgino sugriebti ją už rankų, kad apsisaugotų nuo ašt- 
rių nagų. Ji muistėsi po juo kaip laukinė katė. 

— Liaukis! — suriko jis.— Aš neketinu tau ko nors da- 
ryti. Tai karinės žvalgybos lėktuvas. Jie galėjo mus pa- 
matyti. Mums reikia eiti iš čia. 

Jis laikė ją tol, kol pagaliau ji liovėsi priešintis. Gra- 
sielė slopiai  kūkčiojo, ir jis suprato, kad ji verkia. Nors 

ir patyręs, kaip reikia elgtis su moterimis, Rikardas pasiju- 
to visiškai išmuštas iš vėžių. Palinkęs virš isterikės vienuo- 
lės, kalbančios sunkvežimio vairuotojo žargonu, jis visiš- 
kai neįsivaizdavo, ką daryti toliau. Jis stengėsi kalbėti 
kuo ramiau ir įtikinamiau. 

— Seserie, mums reikia greičiau surasti, kur pasislėp- 
ti. Iš lėktuvo galėjo mus pastebėti, ir po kelių valandų čia 
bus daug kareivių. Jei nori pasiekti vienuolyną, tu tuojau 
atsikelsi ir eisi su manim. 

Palūkėjęs jis atsargiai pakilo nuo jos ir atsisėdęs gre- 
ta laukė, kol ji liausis raudojusi. Pagaliau Grasielė atsi- 
kėlė. Jos veidas buvo murzinas, plaukai išsitaršę, akys 
raudonos nuo ašarų, tačiau nuo jos grožio jam vis tiek 
maustelėjo širdį. 

— Atleisk; aš išgąsdinau tave,— tyliai pasakė jis — Aš 
nežinau, kaip man elgtis su tavimi. Pažadu tau: ateity 
pasistengsiu būti atsargesnis. 

Ji pažvelgė į jį blizgančiomis juodomis ašarų pilnomis 
akimis, bet Rikardas negalėjo įsivaizduoti, ką ji galvoja. 

Atsidusęs jis pašoko. Ji pasekė jo pavyzdžiu. 

— Čia visur pilna olų, — tarė jai Rikardas.— Mes pa- 
sislėpsim ir apsinakvosim vienoje iš jų. Auštant galėsim 
keliauti toliau. 

Jo veidas buvo sudraskytas jos nagų, ir žaizdelės krau- 
javo. Nepaisydamas to, kas atsitiko, jis jautė kažkokį jos 
bejėgiškumą, graudinantį gležnumą, todėl troško kaip 
nors nuraminti ją. Bet dabar tylėjo jis. Rikardas visiškai 
nežinojo, ką jai pasakyti. 

Per šimtmečius olas suformavo vėjas, nesuskaičiuoja- 
mos liūtys ir žemės drebėjimai; jų įvairovė stebino. Vie- 
nos buvo tik įdubimai uolosę, kitos — nesibaigiantys la- 
birintai, kuriais dar niekada nežengė žmogaus koja. 

Už mylios nuo tos vietos, kur jie pamatė lėktuvą, Ri- 
kardas surado tinkamą olą. Žemą įėjimą beveik visiškai 
dengė krūmokšniai. 

— Pabūk čia,— pasakė jis. 

Pasilenkęs jis įėjo į olą. Viduje buvo tamsu, tik pro 
įėjimą skverbėsi silpna šviesa. Buvo sunku spręsti, ar ola 
ilga, bet tai nerūpėjo, kam ją tyrinėti. 

Jis grįžo pas Grasielę. 

— Atrodo, kad ten saugu, — pasakė Rikardas.— Pra- 

šau, palauk viduje. Aš pririnksiu šakų, kad būtų kuo už- 
dengti įėjimą. Netrukus grįšiu. 

Jis žiūrėjo, kaip Grasielė tylėdama lenda į olą, ir ne- 
žinojo, ar grįžęs dar pamatys ją. Staiga suvokė labai no- 
rįs, kad ji ten būtų. 


Grasielė įėjo į 0lą ir pasižiūrėjusi į nueinantį Rikardą, 
apimta nevilties, susmuko ant šalto akmens. „Daugiau aš 
taip nebegaliu, — galvojo ji.— Kurgi Tu, Viešpatie? Pra- 
šau Tavęs, išgelbėk mane nuo tų kančių". 

Tai iš tikrųjų buvo pragariškos kančios. Nuo pat pra- 
džių Grasielė stengėsi įveikti potraukį Rikardui. Ji prisi- 
minė Maurą. „Aš bijau pati savęs. To blogio, kuris slypi 
manyje. Mane traukia tas žmogus, ir aš kovoju su tuo“, 

Todėl ji ir apsimūrijo tylos siena — ta nebylyste, ku- 
rios laikėsi vienuolyne. Bet dabar, be vienuolyno vytinio, 
be maldų, rūsčios kasdienybės išmušta iš vėžių, Grasielė 
pasirodė nesugebanti išvaryti iš savo sielos niekingų, tam- 
sių geidulių. Daug metų ji grūmėsi su šėtono pagundomis, 
stengdamasi atsiriboti nuo prisiminimų apie garsus, dejo- 
nes ir atodūsius, sklindančius iš motinos lovos. 

Į nuogą jos kūną žiūrėjo Mauras. 

„Tu dar visai vaikas. Renkis ir išeik...“ 

„Aš — Moteris". 

Kiek metų ji stengėsi pamiršti tai, ką jautė su Mau- 
ru, kad išdiltų iš atminties ritmiškas jų kūnų judėjimas, 
sužavėjęs ją, pagaliau suteikęs jai gyvenimo džiaugsmą. 

Motinos klyksmas: „Kale!“ 

Ir gydytojo žodžiai: „Mūsų vyriausiasis chirurgas ry- 
žosi pats tau susiūti siūles. Jis pasakė: tu per daug graži, 
kad vaikščiotum randuota". 

Visus tuos metus ji meldėsi, kad išpirktų kaltę. Ir vis- 
kas veltui. 

Kai Grasielė pirmą kartą pažvelgė į Rikardą Meljadą, 
ją vėl užplūdo praeities prisiminimai. Jis buvo gražus, 
švelnus ir geraširdis. Dar mergytė būdama, Grasielė sva- 
jojo apie tokį žmogų kaip Rikardas. Kai jis būdavo greta, 
kai prisiliesdavo prie jos, kūnas bematant imdavo degti ir 
ją užplūsdavo baisios gėdos jausmas. ,,„Aš — Kristaus su- 
žadėtinė, ir savo mintimis aš išduodu Viešpatį. Aš priklau- 

sau Tau, Jėzau. Prašau tavęs, padėk man. Padėk atsikra- 
tyti nedorų minčių“. 

Grasielė kaip įmanydama stengėsi išsaugoti juos ski- 
riančią nebylystės sieną, nepasiekiamą niekam, išskyrus 
Viešpatį, ir saugančią ją nuo šėtono. Bet ar ji norėjo at- 
siriboti nuo šėtono? Kai Rikardas, šokęs prie jos, prispau- 
dė prie žemės, tai buvo Mauras lovoje su ja, tai buvo ban- 
dęs paimti ją vienuolis. Nuo jų ji ir gynėsi, apimta pani- 
kos. ,,Ne,— prisipažino pati sau.— Netiesa“. Ji grūmėsi su 
savo pačios geiduliais. Ji pasimetė tarp tyrų paskatų ir 
savo kūno užmačių. ,,Negalima pasiduoti. Aš privalau grįž- 
ti į vienuolyną. Jis tuojau čionai sugrįš. Ką man daryti?" 

Išgirdusi už nugaros kažkokį tylų kiauksėjimą, Grasie- 
lė greit atsisuko. Iš tamsos į ją žiūrėjo keturios žalios akys. 
Grasielės širdis ėmė tankiai plakti. 

Negirdimai tipendami minkštomis letenomis, prie jos 
pribėgo du vilkiukai. Nusišypsojusi ji ištiesė prie jų ran- 
ką. Prie įėjimo į olą staiga kažkas subrazdėjo. „(Grįžo Ri- 
kardas“, — pagalvojo ji. 

Kitą akimirką didžiulis pilkas vilkas puolė ją, taiky- 
damas sugriebti tiesiai už gerklės. 


27 SKYRIUS 


Pasiekusi Aranda de Duerą, Liučija Karminė stabtelėjo 
prie įėjimo į taverną ir giliai įkvėpė oro. Pro langą ji ma- 
tė sėdintį ir laukiantį jos Rubiją Arsaną. 

„Aš neturiu sukelti jam įtarimo, — pagalvojo ji— 
Aštuntą valandą turėsiu naują pasą ir keliausiu į Šveica- 
riją“. 

Prisivertusi šypsotis, ji įžengė į taverną. Išvydęs ją, 
Rubijas džiugiai nusišypsojo, ir pastebėjus jo akių išraiš- 
ką, kai jis pakilo jos pasitikti, jai skaudžiai sugėlė širdį. 

— Aš labai jaudinausi, guerida. Tavęs taip ilgai nebu- 
vo, kad ėmiau baimintis, ar tau kas nors bloga neatsitiko. 

Liučija paėmė jį už rankos. 

— Nieko neatsitiko. 

„Tik tai, kad aš nusipirkau bilietą į laisvę. Rytoj ma- 
nęs nebebus šioje šalyje". 

Laikydamas ją už rankos, Rubijas sėdėjo ir žiūrėjo jai 
į akis, iš jo sklido tiek meilės, kad Liučijai pasidarė ne- 

smagu. „Nejaugi jis nesupranta, kad tai neįmanoma? Ir 
vien todėl, kad man nepakanka drąsos pasakyti jam. Jis 
myli ne mane, 0 tą moterį, kuria įsivaizduoja mane esant. 
Be manęs jam bus daug geriau“. 

Pasisukusi Liučija pirmąkart apsižvalgė tavernoje. Ji 
buyo sausakimša vietos gyventojų. Daugelis smalsiai ste- 
bėjo du nepažįstamuosius. 

Kažkuris vaikinas uždainavo, ir kiti pagavo dainą. Vie- 
nas iš vyrų priėjo prie staliuko, prie kurio sėdėjo Liučija 
ir Rubijas. 

— Kodėl jūs nedainuojate, pone? Prisidėkit prie mūsų. 

— Ne,— papurtė galvą Rubijas. 

— Kodėl gi, amigo? 

— Tai jūsų daina, — ir pastebėjęs, kad Liučija nesu- 
pranta, jis paaiškino: — Tai viena iš senų dainų, šlovinan- 
čių Franką. 

Aplink jų staliuką ėmė šurmuliuoti kiti vyrai. Jie aki- 
vaizdžiai buvo įkaušę. 

— Ar jums nepatinka Frankas, pone? 

Liučija matė, kaip Rubijas sugniaužė kumščius. ,„Die- 
ve! Tik ne šitai. Jis neturi susikibti su jais, reikia žiūrėti, 
kad nepatrauktų dėmesio". 

— Rubijau...— perspėjamu balsu pradėjo ji. 

Ir jis, dėkui Dievui, suprato. 

Dirstelėjęs į jaunuosius vaikinus, jis mandagiai pasa- 
kė: 

— Aš nieko neturiu prieš Franką. Tiesiog nemoku žo- 
džių. 

— A, tuomet mes visi drauge padainuosim be žodžių. 

Jie stovėjo ir laukė, kad Rubijas atsisakys. 

— Bueno,— pasakė jis, žvilgtelėjęs į Liučiją. 

Jie vėl uždainavo, ir Rubijas ėmė garsiai pritarti. Liu- 
čija jautė, kaip jis įsitempė stengdamasis susivaldyti. ,„Jis 
tai daro dėl manęs". 

— Neblogai, drauguži. Visai neblogai, — kai daina bai- 
gėsi, šūktelėjo kažkoks vyras, plodamas jam per nugarą. 

Rubijas tylomis sėdėjo laukdamas, kad jie pasitrauktų. 
„ Vienas iš vyrų atkreipė dėmesį į ryšulėlį ant Liučijos 
kelių. a 

— Ką tu ten slepi, guerido? 

— Esu tikras, kad po sijonu ji slepia šį tą įdomesnio, — 
atitarė jo bičiulis. 

Vyrai ėmė kvatoti. 

— Gal nusimautum kelnaites ir parodytum, ką ten tu- 
ri? 

Pašokęs Rubijas stvėrė vienam iš jų už gerklės. Jis taip 
smarkiai tvojo jam, kad šis, nuskriejęs per visą salę, tren- 
kėsi į stalą. 

— Nereikia! — suriko Liučija. 

Bet buvo per vėlu. Beregint užvirė visuotinės mušty- 
nės, kurių visi tarsi ir būtų laukę. Kažkieno mestas bute- 
lis išdaužė baro stiklą. Garsiai keikdamiesi žmonės pul- 
dinėjo ir griuvo ant apverstų kėdžių ir stalų. Rubijas par- 
trenkė du, bet trečias, šokęs prie jo, smogė į pilvą. Jis dus- 
liai suvaitojo. 

— Rubijau! Sprunkam iš čia!—riktelėjo Liučija. 

Jis linktelėjo galvą ir susiėmęs rankomis už pilvo ėmė 
brautis prie išėjimo. Išsmukę iš tavernos, jie atsidūrė gat- 
vėje. 

— Mums reikia nešdintis iš čia, — pasakė Liučija.. 

„Šįvakar jūs gausite pasą. Ateikite aštuntą valandą". 

Jai reikėjo rasti vietą, kur būtų galima pasislėpti iki 
to laiko. „Velniai jį rautų! Kodėl gi jis nesusivaldė?!" 

Jie pasuko Santa Marijos gatve, muštynių garsai vis 
mažiau buvo girdėti. Už dviejų kvartalų jie priėjo didelę 
Iglesija Santa Marijos bažnyčią. Užbėgusi laiptais, Liučija 
pravėrė duris ir dirstelėjo vidun. Bažnyčioje buvo tuščia. 

— Čia mes būsime saugūs, — pasakė ji. 

Jie žengė į apytamsę bažnyčią; Rubijas tebesilaikė už 
pilvo. 

— Čia mes truputį atsipūsim. 

— (Gerai. 

Rubijas atitraukė ranką nuo pilvo, ir iš ten ėmė srūti 
kraujas. 

Liučijai pasidarė negera. 

— Dievuliau! Kas gi atsitiko? 

— Peilis... Jis smogė man peiliu,— sušnibždėjo Rubi- 
jas ir susmuko ant grindų. 

Apimta panikos, Liučija suklupo greta jo. 

— Nejudėk. 

Nuvilkusi jam marškinius, ji užspaudė žaizdą, stengda- 
masi sustabdyti kraujavimą. Rubijo veidas buvo baltas 
kaip kreida. 

— Kodėl įsivėlei į muštynes, idiote? — susierzinusi pa- 
sakė ji. 

— Aš negalėjau leisti, kad jie taip su tavim kalbėtų. — 
vos girdimai sušnibždėjo jis. 

„Negalėjau leisti, kad jie taip su tavim kalbėtų“. Dar 
niekada gyvenime Liučija nebuvo taip sujaudinta. 

Ji stovėjo ir žiūrėdama į jį galvojo: „Kiek kartų tas 
žmogus rizikavo gyvybe dėl manęs?" 

— Aš neleisiu tau numirti, — karštai pasakė ji — Aš to 
neleisiu. — Ji staigiai atsistojo.— Tuojau sugrįšiu. 

Kunigo kambaryje už zakristijos ji rado vandens, 
rankšluostį ir apiplovė žaizdą. Palietusi jo veidą, pajuto, 
kad jis karščiuoja, visas kūnas išprakaitavęs. Liučija už- 
dėjo šlapią vėsų rankšluostį jam ant kaktos. Rubijo akys 
buvo užmerktos, atrodė, kad jis miega. Padėjusi jo galvą 
sau ant kelių, ji kažką kalbėjo jam, negalvodama ką. Ji 
kalbėjo, kad jis išgyventų, versdama laikytis už plonytės 
gijelės, kuri siejo jį su šiuo pasauliu. Ji kalbėjo be pers- 
tojo, bijodama bent trumpam nutilti. 

— Mudu drauge dirbsime tavo fermoje, Rubijau, Aš 
noriu susipažinti su tavo mama ir seserimis. Kaip manai, 
ar aš joms patiksiu? Labai norėčiau patikti. Aš moku ge- 
rai dirbti, caro. Tu pamatysi. Dar niekada nesu dirbusi 
fermoje, bet aš išmoksiu. Mūsų ferma bus geriausia viso- 
je Ispanijoje. 

Ji kalbėjo su juo visą dieną, vilgydama karščiuojantį 
jo kūną, keisdama tvarstį; Žaizda beveik liovėsi krauja- 
vusi. 

— Matai, caro! Tau jau geriau. Tau viskas bus gerai. 
Mūsų laukia toks gražus gyvenimas, Rubijau. Tik nenu- 
mirk, prašau tavęs. Prašau! 

Nė pati nejausdama, ji ėmė raudoti.. 

Liučija žiūrėjo, kaip nudažę bažnyčios sienas pro spal- 
votus stiklus lėtai nyko saulėlydžio gaisai. Vakarėjančiaų. 
me danguje užgeso paskutiniai saulės spinduliai, ir atslin- 
ko tamsa. Liučija vėl pakeitė Rubijui tvarstį ir staiga iš- 
girdo varpo gausmą, nuaidėjusį taip arti, kad ji net 
krūptelėjo. Ji skaičiavo užgniaužusi kvapą: vienas... 

trys... penki... septyni... aštuoni. Aštunta valanda. Jis 
šaukė ją, primindamas, kad laikas eiti į lombardą. Laikas 
bėgti nuo to košmaro, gelbėtis. 

Pasilenkusi prie Rubijo, ji vėl pačiupinėjo jo kaktą. 
Jis visas degė. Kūnas buvo drėgnas nuo prakaito, jis kvė- 
pavo tankiai, trūkčiojamai. Kraujas iš žaizdos nebetekėjo, 
bet galėjo būti vidinis kraujo išsiliejimas. 

„Prakeikimas. Gelbėkis, Liučija“. 

— Rubijau, mielasis. .. 

Pusiau be sąmonės jis atsimerkė. 

— Man reikia trumpam išeiti, — pasakė Liučija. 

Jis suspaudė jos ranką. 

— Prašau tavęs... 

— Viskas gerai. Aš grįšiu, — sušnibždėjo ji. 

Ji atsikėlė ir ilgai žiūrėjo į jį atsisveikindama. „,„Aš ne- 
galiu jam padėti“, — pagalvojo. 

Paėmusi auksinį kryžių, ji apsigręžė ir skubiai išėjo iš 
bažnyčios. Jos akys buvo pilnos ašarų. Netvirtais žings- 
niais ji išėjo į gatvę, tada skubiai pasileido link lombar- 
do. Lupikautojas su savo giminaičiu tikriausiai jau lau- 
kia jos ten su pasu — jos leidimu į laisvę. „Rytą, kai baž- 
nyčioje prasidės pamaldos, Rubiją suras ir nuveš į ligo- 
ninę. Jį gydys, ir jis pasveiks. Jeigu tik jis išgyvens iki 
ryto, — mąstė Liučija.— Bet tai jau ne mano reikalas“. 

Priekyje pasirodė lombardas. Ji vėlavo kelias minutes. 
Gerai matė languose degančią šviesą. Jos laukia. 

Ji paspartino žingsnį, paskui pasileido tekina. Perbė- 
gusi gatvę, įlėkė pro atdaras duris į policijos poskyrį. 

Prie stalo sėdėjo uniformuotas karininkas. Jis pakėlė 
akis į įbėgusią Liučiją. 

— Man jūsų reikia —šūktelėjo  Liučija.— Vyriškiui 
smogė peiliu. Jis gali numirti. 

Nieko neklausinėdamas policininkas pakėlė ragelį ir 
kažką pasakė. 

— Tuoj pas mus ateis, — tarė jis Liučijai, padėdamas 
ragelį. 

Kone tuoj pat įžengė du detektyvai. 

— Kažkas sužeistas, panele? 

— Taip. Prašom eiti su manim. Greičiau! 

— Pakeliui pasiimsime gydytoją. — pasakė vienas de- 
tektyvas.— Ir jūs nuvesite mus pas savo draugą. 

„ Jie užėjo pas gydytoją, ir Liučija netrukus nuvedė 
juos į bažnyčią. 

Kai jie įėjo tenai, gydytojas nuskubėjo prie gulinčio 
ant grindų ir nejudančio Rubijo, pasilenkė prie jo. Po va- 
landėlės jis pakėlė galvą. 

— Jis gyvas, bet vos kvėpuoja. Aš iškviesiu greitąją 
pagalbą. 

Liučija suklupo ant kelių. ,Dėkoju Tau, Viešpatie,— 
mintyse kreipėsi ji — Aš padariau viską, ką galėjau. O 
dabar leisk man sėkmingai ištrūkti iš čia, ir aš daugiau 
niekada Tavęs nebetrukdysiu". 

Einant į bažnyčią, vienas detektyvas visą laiką skvar- 
bė akimis Liučiją. Jos veidas jam atrodė labai matytas. Ir 
tada jis suprato kodėl. Ji buvo neįtikėtinai panaši į foto- 
grafiją moters, kurios ieško Interpolas kaip ypač pavojin- 
gos nusikaltėlės. 

Detektyvas pašnibždomis kažką pasakė savo porinin- 
kui ir pasisukę abu įdėmiai pažiūrėjo į Liučiją, tada abu 
kartu žengė prie jos. 

— Prašom atleisti, panele. Ar negalėtumėt užeiti su 
mumis į policijos poskyrį? Norėtume užduoti jums keletą 
klausimų. 

28 SKYRIUS 


Rikardas Meljadas buvo netoli olos, kai pamatė prie 
jos pribėgusį stambų pilką vilką. Akimirką Rikardas nu- 
stėro, paskui kaip nesavas puolė prie olos. Pribėgęs kaip 
kulka šovė vidun. 

— Seserie! 

Blankioje šviesoje jis išvydo, kaip didžiulis pilkas še- 
šėlis šoko prie Grasielės. Instinktyviai išsitraukęs pistole- 
tą, jis iššovė. Sukaukęs iš skausmo, vilkas puolė jį. Rikar- 
das pajuto, kaip aštrios sužeisto žvėries iltys drasko jo 
drabužius, užuodė dvokiantį jo alsavimą. Tvirtas, raume- 
ningas vilkas pasirodė stipresnis, nei jis manė, Rikardas 
mėgino ištrūkti, bet tai nebuvo lengva. 

Jis pasijuto netenkąs sąmonės. Neaiškiai matė, kaip 
Grasielė eina prie jo, ir suriko: 

— Bėk! 

Paskui jis išvydo, kaip sesuo pakėlė virš jo ranką ir 
kai ranka ėmė leistis, pastebėjo joje didelį akmenį. „Ji 
užmuš Mane“,— šmėstelėjo jo galvoje. 

+» Dar akimirka, ir tas akmuo, pralėkęs pro jį, smarkiai 
trenkėsi į vilko kaukolę. Išleidęs paskutinį kvapą, žvėris 
pastiro. Rikardas be jėgų gulėjo ant žemės, stengdamasis 
atsigauti. Grasielė atsiklaupė prie jo. 

— Ar tau viskas gerai? — drebančiu iš susijaudinimo 
balsu paklausė ji. 

Jis linktelėjo. Išgirdęs už nugaros kažkokį inkštimą, 
jis atsisuko ir pamatė susirietusius kampe vilkiukus. Kurį 
laiką jis gulėjo kaupdamas jėgas, paskui sunkiai atsikėlė. 

Dar neatsikvošėję nuo sukrėtimo, jie išsvirduliavo lau- 
kan, į gryną kalnų orą. Rikardas stovėjo ir visais plau- 
čČiais kvėpė orą, kol galvoje pašviesėjo. Fizinis ir emoci- 
nis šokas nuo mirties prisilietimo juos abu labai paveikė. 

— Eime kuo toliau nuo šios vietos. Čia mūsų gali ieš- 
koti. 

Grasielė krūptelėjo prisiminusi, koks pavojus jų vis dar 
tyko. 


Maždaug valandą jie ėjo skardėtu kalnų takučiu ir kai 
pagaliau pasiekė mažą upokšnį, Rikardas pasakė: 

— Sustosime čia. 

Jie neturėjo nei bintų, nei vaistų ir kaip galėdami ap- 
siplovė savo žaizdas švariu šaltu šaltinio vandeniu. Rikar- 
do ranka taip nutirpo, kad jis vos galėjo ją pajudinti. Jis 
nustebo, kai Grasielė pasisiūlė: 

— Leisk, padėsiu tau. 

Dar labiau jį nustebino tai, kaip švelniai ji viską darė. 

Paskui Grasielė staiga ėmė baisiai drebėti nuo patirto 
šoko. 

— Viskas gerai, — ramino ją Rikardas.— Viskas jau 
baigėsi. 

Bet ji tebedrebėjo. 

Apkabinęs ją, jis meiliai kartojo: — Nereikia bijoti. Jis 
nebegyvas. 

Apkabinęs jautė jos šlaunis, švelnų jos lūpų prisilie- 
timą, jautė, kaip ji vis stipriau glaudžiasi prie jo ir šnibž- 
da kažką nesuprantama. | 

Jam atrodė, kad Grasielę pažįsta visą gyvenimą. Ir 
podraug nieko apie ją nežino. „Išskyrus tai, kad ji — Die- 
vo sukurtas stebuklas, — mąstė jis. 

Grasielė taip pat galvojo apie Dievą.  ,„Dėkoju Tau, 
Viešpatie, už tą džiaugsmą. Kaip aš dėkinga Tau už tai, 
kad Tu pagaliau leidai man pajusti, kas yra meilė“. 

Tai, ką ji jautė, sunku buvo perduoti žodžiais, tie jau- 
smai pranoko jos vaizduotę. 

Rikardas žiūrėjo į ją, jam kaip ir anksčiau kvapą gniau- 
žė jos grožis. ,,Dabar ji mano, — galvojo jis.— Ji nebegrįš 
į vienuolyną. Mes susituoksime ir turėsime puikius vai- 
kus — stiprių berniukų“. 

— Aš myliu tave ir nieku gyvu nesiskirsiu su tavim, 
Grasiele. 

— Rikardai... 

— Mylimoji, aš noriu, kad taptum mano žmona. Tu 
ištekėsi už manęs? 

Daug negalvodama Grasielė atsakė: 

— Taip. Žinoma. 

Ir vėl atsidūrė jo glėbyje. „Štai apie ką aš svajojau ir 
maniau, jog tai negali išsipildyti“, — galvojo ji. 

— Mes šiek tiek pagyvensime Prancūzijoje,— kalbėjo 
Rikardas.— Ten mes būsime saugūs. Netrukus ta kova 
baigsis, ir mes sugrįšime į Ispaniją. 

Ji buvo įsitikinusi, jog važiuos su tuo žmogum bet kur 
ir norės atremti su juo kiekvieną pavojų. 

Jie kalbėjosi nenutildami. Rikardas papasakojo jai, 
kaip jis pirmą kartą susitiko su Chaime Miru, apie iširu- 
sias savo sužadėtuves ir tėvo nepasitenkinimą. Bet kai Ri- 
kardas laukė, kad Grasielė papasakotų apie savo praeitį, 
ji tylėjo. 

„Aš negaliu jam papasakoti. Jis ims nekęsti manęs",— 
galvojo ji žiūrėdama į jį. 

— Apkabink mane,— paprašė Grasielė. 


Jie sumigo. Nubudę auštant, žiūrėjo, kaip saulė, lėtai 
kopdama kalnų ketera, šilta rausva spalva užlieja kalnų 
pašlaites. 

— Mums bus saugiau šią dieną ištverti čia. Keliausime 
toliau, kai sutems,— pasakė Rikardas. 

Jie išsiėmė iš čigonų duoto ryšelio šiokio tokio mai- 
sto ir užkandę ėmė kurti ateities planus. 

— Ispanija — didžiausių galimybių šalis — kalbėjo Ri- 
kardas.— Arba ji pasidarys tokia, kai įsigalės taika. Turiu 

daugybę įvairiausių sumanymų. Mes pradėsim savo veIs- 
lą. Nusipirksim puikų namą ir auginsim juose gražius 
sūnus. 

— Ir žavingas dukteris. 

— Ir žavingas dukteris, — nusišypsojo jis.— Aš nieka- 
da nė nemaniau, kad galiu būti toks laimingas. 

— Ir aš, Rikardai. 

— Po dviejų dienų mes pasieksime Lagronją ir susitik- 
sime su kitais, — pasakė Rikardas imdamas ją už rankos.— 
Mes pasakysim jiems, kad tu negrįši į vienuolyną. 

— Įdomu, kaip jie pažiūrės į tai.— Ir ji prajuko.— 
Tiesą pasakius, man vis vien. Viešpats supranta. Man pa- 
tinka gyventi vienuolyne,— tyliai pasakė ji — bet... 

Prisiglaudusi ji pabučiavo jį. 

— Man dar daug ką reikia suprasti, kad geriau pažin- 
čiau tave, — pasakė Rikardas. 

— Aš nesuprantu, apie ką tu čia? — nustebusi paklau- 
sė ji. 

— Tie metai, kuriuos tu praleidai vienuolyne, toli nuo 
išorinio pasaulio... Pasakyk man, mieloji, ar tau negaila, 
kad praradai šitiek metų? 

„Kaip paaiškinti jam?" 

— Rikardai, aš nieko nepraradau. Nejaugi iš tiesų tu- 
rėčiau dėl ko nors krimstis? 

Jis galvojo apie visa tai ir nežinojo, nuo ko pradėti. 
Suprato, kad įvykiai, kurie jam atrodo tokie svarbūs, vie- 
nuolėms — nė motais. Ką joms galėjo reikšti tokie karai 
kaip Arabijos ir Izraelio koniliktas, ką galėjo reikšti Ber- 
lyno siena, tokių politinių lyderių kaip Džonas Kenedis 
ir jo brolis Robertas Kenedis nužudymas, pagaliau taikaus 
judėjimo dėl negrų lygiateisiškumo lyderio, garsiojo ne- 
gro Martyno Liuterio Kingo nužudymas, badas, potvyniai, 
žemės drebėjimai, streikai ir protesto demonstracijos prieš 
žiaurumą Žmogui? 

Galų gale ar nors vienas iš tų įvykių galėjo turėti įta- 
kos jos asmeniniam gyvenimui? Arba daugelio Žemės žmo- 
nių gyvenimui? 

Ir Rikardas pasakė: 

— Vienaip žiūrint, tu nedaug ką praradai, kita vertus, 
tau yra ko gailėtis. Visus tuos metus vyko kas nors nuo- 
stabaus. Tai — gyvenimas. Per tą laiką, kurį praleidai už- 

sidariusi, gimė ir augo vaikai, tuokėsi įsimylėjėliai, žmo- 
nės kentėjo, džiaugėsi, mirė, ir visi mes buvome viso to 
dalis, gyvenimo dalis. 

— O tu manai, kad aš nebuvau? — paklausė Grasielė. 

Ir tuomet ji pratrūko. Išklojo jam viską, nė negalėda- 
ma sustoti. 

— Kadaise ir aš buvau dalis to gyvenimo, apie kurį tu 
kalbi, ir tai buvo tikras pragaras. Mano motina buvo kek- 
šė, ir'kas naktį man atsirasdavo naujas „dėdė“. Būdama 
keturiolikos metų, aš atsidaviau vyriškiui, nes mane trau- 
kė prie jo, ir aš pavyduliavau savo motinai, pavydėjau jo 
ką jie daro.— Žodžiai liejosi jai nesulaikomu srautu.— 
Aš irgi būčiau tapusi kekše, jei būčiau likusi dalimi to 
gyvenimo, kurį tu taip brangini. Ne, aš nemanau, kad bū- 
čiau ką nors praradusi. Aš įsigijau. Aš suradau tikrąjį pa- 
saulį, kupiną ramybės ir gėrio. 

Priblokštas Rikardas žiūrėjo į ją. 

— Atleisk. Aš nenorėjau... 

Ji prapliupo raudoti. Apkabinęs ją, jis stengėsi nura- 
minti: 

— Viskas gerai. Viskas jau praėjo. Tu buvai maža. 
Aš myliu tave. 

Rikardas tarytumei būtų suteikęs jai nuodėmių atleidi- 
mą. Ji papasakojo jam baisią savo praeitį, o jis vis tiek 
atleido jai. Ir — tai buvo stebuklų stebuklas — tebemylėjo 
ją. 

Jis tvirtai priglaudė ją prie savęs. Federikas Garsija 
Lorka yra taip rašęs: 

Nekrinta rūkas, 

kad negalėčiau ateiti 

ir kad tu negalėtum. 

Vis tiek tu ateisi, 

noIs sūrus lietus svilintų tau lūpas. 
Nekyla rūkas, 

kad negalėčiau ateiti 

ir kad tu negalėtum... 

Tu ateisi 

nūkties labirintais, iš kurių išėjimo nėra. 
Nekrinta rūkas, nekyla rūkas, 

kad aš merdėčiau be tavęs 

ar kad tu be manęs numirtum. 

Staiga ji prisiminė, kad jų ieško kareiviai, ir pagalvo- 
jo: ar bus lemta jai ir jos mMylimajam Rikardui sulaukti 
laimingos ateities. 


29 SKYRIUS 


Trūko kažkokios jungiamosios grandies — rakto, kuris 
leistų atspėti praeitį, ir Elanas Takeris tvirtai pasiryžo su- 
rasti jį. Laikraštyje nepaminėta pamestinukė, bet bus ne- 
sunku sužinoti datą, kada mergytė pateko į prieglaudą. 
Jeigu ta data sutaps su lėktuvo sudužimo diena, Elena 
Skot gaus paaiškinti tą įdomų įvykį. „Ji negalėjo būti 
tokia kvaila, — svarstė Elanas Takeris.— Būtų per daug ri- 
zikinga pareikšti, kad Skotų įpėdinė žuvo, o paskui palik- 
ti ją prie fermos slenksčio. Rizikinga. Labai rizikinga. An- 
tra vertus, buvo dėl ko rizikuoti: dėl ,„Skoi indastriz“. Taip, 
ji galėjo tam ryžtis. Jeigu tai — šeimos paslaptis, vadina- 
si, ji verta didelių pinigų, ir jai teks išsikaštuoti“. 

Takeris suprato turįs būti labai atsargus. Jis suvokė, 
su kuo prasidėjo. Prieš jį stojo grėsminga jėga. Jis žinojo: 
prieš pradėdamas veikti, turi gauti nenuginčijamus įro- 
dymus. 

Pakartotinis apsilankymas pas tėvą Berendą buvo pir- 
moji jo nesėkmė tame kelyje. 

— Tėve, aš norėčiau pasikalbėti su tos fermos, kur bu- 
vo surasta Patricija... Megana... šeimininkais. . 

Senasis kunigas nusišypsojo. 

— Tikiuosi, kad jums dar ilgai nepavyks su jais pasi- 
kalbėti. 

Takeris nesuprasdamas žiūrėjo į jį. 

— Jūs norite pasakyti?.. 

— Jie jau seniai mirę. 

„Prakeikimas“. Tuomet reikia ieškoti kitų būdų. 

— Jūs sakėte, kad kūdikis pakliuvo į ligoninę, susir- 
gęs plaučių uždegimu? 

— Taip. 

„Ten turėtų būti likę įrašų“. 

— Kokia tai ligoninė? 

— Ji sudegė 1961 metais. Jos vietoje pastatė naują. 

Tėvas Berendas matė, kaip jo pašnekovas sutriko. 

— Nepamirškit, pone, kad jus dominanti informacija 

yra dvidešimt aštuonerių metų senumo. Daug kas pasikei- 
tė per tą laiką. 

„Niekas manęs nesustabdys,— galvojo Takeris— Ypač 
dabar, kai aš beveik atspėjau. Juk turi būti išlikę kokie 
nors dokumentai apie ją“. 

Liko dar viena vieta, kur jis galėjo ką nors sužinoti, — 
prieglauda. 


Jis kasdien atsiskaitydavo Elenai Skot. 

— Nuolat pranešinėkite man, kaip klostosi įvykiai. 
Kai tik mergaitė atsiras, turiu nedelsiant tai sužinoti. 

Ir Elaną Takerį stebino atkaklumas, kuriuo skambėjo 
jos balsas. 

„Atrodo, kad ji klaikiai skub4 sužinoti tai, kas atsiti- 
ko prieš šitiek metų. Kodėl? Na, ne viskas iš karto. Iš pra- 
džių man reikia rasti įrodymus, kurie mane domina". 


Tą patį rytą Elanas Takeris apsilankė prieglaudoje. Jis 
pažvelgė į niūrų kambarį, kuriame triukšmavo klegėjo 
žaisdami vaikai, ir pagalvojo: „Štai čia užaugo Skotų di- 
nastijos įpėdinė, o ta nevidonė Niujorke naudojasi vi- 
sais pinigais ir valdžia. Na, dabar ji privalės dalytis su 
nuolankiu jūsų tarnu. Taip, mudu su ja sudarysim galingą 
sąjungą. Elena Skot ir aš“. 

— Kuo galiu padėti jums, pone? — paklausė priėjusi 
prie jo Mergina. 

Jis nusišypsojo. „Tu gali padėti man užsidirbti milijar- 
dą dolerių“. 

— Aš norėčiau pasikalbėti su tuo, kas čia už viską at- 
sako. 

— Tai ponia Ancheles. 

— Ji čia? 

— Taip, pone. Palydėsiu jus pas ją. 

Mergina nuvedė jį per salę į mažą kabinetą pastato 
gilumoje. 

— Prašom čionai. 

Elanas Takeris žengė į kabinetą. Sėdinčiai prie stalo 
moteriai buvo per aštuoniasdešimt metų. Kadaise buvusi 
labai tukli, dabar ji visai sudžiūvo. Jos plaukai buvo re- 
tučiai ir žili, bet akys liko gyvos ir giedros. 

— Labas rytas, pone. Kuo galiu padėti jums? Tikriau- 

siai jūs atėjote įsisūnyti kurį nors iš žaviųjų Mūsų vaiku- 
čių? Jie pas mus tokie šaunūs. Rinkitės, kuris patinka. 

— Ne, ponia. Aš atėjau pasiteirauti apie kūdikį, kuris 
buvo paliktas čia prieš daug metų. 

Mersedesė Ancheles apniuko. 

— Kažko aš čia nesuprantu. 

— Jums buvo atnešta maža mergytė...— Jis dėjosi 
skaitąs savo užrašus.— 1947 metų spalio mėnesį. 

— Tai buvo taip seniai. Ji negalėjo iki šiol pasilikti 
čia. Suprantat, pone, pagal mūsų taisykles sulaukę pen- 
kiolikos metų... 

— Ne, ponia. Aš žinau, kad čia jos nėra. Bet norėčiau 
sužinoti tikslią datą, kada ją čionai atnešė. 

— Bijau, kad negalėsiu padėti jums, pone. 

Jo širdis nusirito į kulnus. 

— Matote, čionai atneša tiek daug vaikų, kad neži- 
nodami jos vardo... 

„Patricija Skot“,— pagalvojo jis, o garsiai pasakė: 

— Megana. Ji vardu Megana. 

Mersedesės Ancheles veidas nušvito. 

— Tą mergytę sunku būtų pamiršti. Ji buvo tikras kip- 
šiukas, ir visi ją dievino. Žinote, kartą ji... 

Elanas Takeris neturėjo laiko klausytis įdomių pasa- 
kojimų. Nuojauta šnibždėjo jam, kad jis bematant gaus 
dalį Skotų turtų. Ir čia jam privalėjo padėti ta plepi senu- 
čiukė. ,„Turiu būti kantrus su ja“. 

—- Ponia Ancheles, aš nelabai daug turiu laiko. Ar jū- 
sų įrašuose nėra tikslios datos? 

— Žinoma, yra, pone. Valstybė reikalauja, kad regist- 
ruotume tiksliai. 

Takerio širdis džiaugsmingai suplazdėjo. „Reikėjo pa- 
siimti fotoaparatą ir nufotografuoti dokumentus. Na, nie- 
ko tokio. Pasidarysių fotokopiją“". 

— Ar negalėtumėt man parodyti tų dokumentų, ponia? 

Ji susiraukė. 

— Nė nežinau. Tie dokumentai skirti tiktai naudotis 
tarnyboje, ir... 

— Suprantama,— ramiai pasakė Takeris.— Aš viską 
suprantu. Jūs sakėtės mylėjusi mažylę Meganą, ir aš ma- 
nau, jog norėtumėt jai padėti. Kaip tik todėl ir atėjau čio- 
nai, Turiu jai gerų naujienų. 

— Ir todėl jums būtina sužinoti datą, kada ji pas mus 
pateko? 

— Tuomet galėčiau įrodyti, kad ji ir yra tas žmogus, 
kurio aš ieškau. Jos tėvas numirė ir paliko jai nedidelį 
palikimą. Ir aš noriu, kad ji gautų jį — nė nemirktelėjęs 
tarė jis. 

— Taip, taip, — supratingai palinksėjo galvą moteris. 

Takeris išsitraukė iš kišenės pinigų pluoštą. 

— Atsidėkodamas už jums suteiktus rūpesčius, norė- 
čiau paaukoti prieglaudos reikmėms šimtą dolerių. 

Šiek tiek dvejodama ji žiūrėjo į pinigų paketėlį. 

Jis išpešė iš paketėlio dar vieną banknotą. 

— Du šimtus dolerių. 

Ji suraukė antakius. 

— Gerai, penkis šimtus dolerių. 

Mersedesė Ancheles nušvito. 

— Tai labai kilniaširdiškas jūsų poelgis, pone. Eisiu 
atnešti dokumentų. 

„Pagaliau! —triumfuodamas galvojo jis— Dieve ma- 
no, aš pasiekiau, ko norėjau! Ji pavogė „Skot indastriz“. 
Ir jeigu ne aš, būtų likusi nenubausta'". 

Kai jis pateiks Elenai Skot visus surinktus įrodymus, 
ji nieko negalės nuneigti. Lėktuvas sudužo spalio 1-ąją. 
Megana ligoninėje išbuvo dešimt dienų. Vadinasi, į prie- 
glaudą ji pateko maždaug spalio 11-ąją. 

Mersedesė Ancheles grįžo į kabinetą aplankalu neši- 
na. 

— Radau,— išdidžiai pasakė ji. 

Elanas Takeris vos susilaikė neišplėšęs aplankalo jai 
iš rankų.— Ar galiu pasižiūrėti įrašus? — mandagiai pa- 
klausė jis. 

— Žinoma, jūs buvote toks kilniaširdiškas.— Ir čia ji 
apniuko.— Tikiuosi, kad niekam apie tai nepasakosite. Aš 
neturiu teisės to daryti. 

— Tai bus mudviejų paslaptis, ponia. 

Ji padavė jam aplankalą. Giliai įkvėpęs oro, jis ats- 
kleidė jį. Viršuj buvo įrašyta: ,Megana. Mergaitė. Tėvai 
nežinomi". Ir toliau — data. Bet ten buvo kažkokia klaida. 

— Rašoma, kad Megana pakliuvo čionai 1947 metų 
birželio 14-ąją. 

— Si, pone. 

— To negali būti! — vos nesuriko jis. „,Lėktuvas sudu- 
žo spalio 1-ąją, keturiais mėnesiais vėliau“. 

Jos veide pasirodė nuostaba. 

— Ką reiškia „negali būti“, pone? Aš jūsų nesupran- 
tu. 

— Kas... kas tvarko tuos įrašus? 

— Aš pati. Kai pas Mus patenka vaikas, aš įrašau datą 
ir visą turimą in'ormaciją apie jį. 

Jo svajonės žlugo. 

— Ar jūs negalėjote suklysti? Aš turiu galvoje datą. 
Ar tai negalėjo būti spalio 10-oji ar 11-0ji2 

— Pone, aš galiu atskirti birželio 14 dieną nuo spalio 
11-osios,— pasipiktino ji, 

Viskas baigta. Savo svajonių rūmus jis pastatė ant per- 
nelyg menkų pamatų. Vadinasi, Patricija Skot iš tikrųjų 
žuvo sudužus lėktuvui. Ir tai, kad Elena Skot ieškojo maž- 
daug tuo metu gimusios mergytės, buvo tik sutapimas. 

— Dėkoju jums, ponia, — pasakė sunkiai keldamasis 
Elanas Takeris. 

— Nėra už ką, pone. 

Ji pažiūrėjo jam įkandin. Jis buvo toks geras. Ir toks 
kilniaširdis. Už jo duotus penkis šimtus dolerių prieglau- 
dai daug ką bus galima nupirkti. Lygiai kaip ir už šimto 
tūkstančių dolerių čekį, atsiųstą tos gerosios ledi, skambi- 
nusios iš Niujorko. 

„Spalio vienuoliktoji mūsų prieglaudai buvo išties lai- 
minga diena. Dėkui Tau, Viešpatie“. 

Elanas Takeris skambino į Niujorką. 

— Vis dar nieko svarbaus, ponia Skot. Sako, kad jie 
keliauja į šiaurę. Kiek man žinoma, mergaitei nieko nenu- 
tiko. 

„Jis kalba jau visai kitokiu tonu, — galvojo Elena 
Skot.— Pavojus praėjo. Vadinasi, jis apsilankė prieglau- 
doje. Jis grįžo prie savo, kaip tarnautojo, pareigų. Bet po 
to, kai jis suras Patriciją, jo laukia permainos“. 

— Paskambinkit man rytoj. 

— Gerai, ponia Skot. 

30 SKYRIUS 


— Sergėk mane Dieve, nes aš dedu į Tave viltis. Tu — 
mano Viešpats. Tik kreipdamasi į Tave nurimsta mano 
siela. Aš pamilau Tave, Viešpatie, mano tvirtove. Vieš- 
pats yra mano uola, mano citadelė ir mano išlaisvinto- 
jas... 

Pakėlusi akis, sesuo Megana išvydo, kad Feliksas Kar- 
pijas žiūri į ją sunerimęs. 

„Ji labai išsigandusi“, — pagalvojo jis. 

Nuo pat jų kelionės pradžios jis pastebėjo didžiulį dva- 
sinį sesers Meganos jaudinimąsi. ,Žinoma, tai visai natū- 
ralu. Ji kiurksojo vienuolyne dievaižin kiek metų ir da- 
bar staiga atsidūrė baisiame svetimame pasaulyje. Turi- 
me elgtis švelniau su ta nelaiminga mergina". 


Sesuo Megana išties buvo išsigandusi. Nuo to laiko, 
kai apleido vienuolyną, ji labai uoliai meldėsi. 

„Atleisk, Viešpatie, už tai, kad man patinka mano nuo- 
tykis. Aš suprantu, kad tai — nuodėmė". 

Kad ir kaip melsdamasi, sesuo Megana negalėjo ne- 
galvoti: ,,Aš nepamenu, kad man kada nors anksčiau būtų 
buvę taip gera“. Tai buvo nuostabiausias jos gyvenimo 
nuotykis. Prieglaudoje ji dažnai kurdavo akiplėšiškus pa- 
bėgimo planus, bet tai buvo tik vaikiški žaidimai. O dabar 
viskas vyko iš tikrųjų. Ji pateko į policijos ir kareivių per- 
sekiojamų teroristų rankas. Užuot bijojusi, ji kažkodėl 
džiūgavo. . 

Jie ėjo visą naktį ir sustojo pailsėti tik auštant. Mega- 
na ir Ampara Chiron stovėjo prie palinkusių ties žemėla- 
piu Chaimės Miro ir Felikso Karpijo. 

— Iki Medinos del Kampo šeši kilometrai, — tarė Chai- 
mė.— Apeikim tą vietą. Ten dislokavosi kariuomenės gar- 
nizonas. Mes eisim toliau į šiaurės rytus, link Valjadolido. 
Vidurdienį būsime ten. 

„Lengviausiai“,— džiugiai pagalvojo sesuo Megana. Ką 
tik baigėsi ilga varginanti naktis be miego ir poilsio, bet 
sesuo Megana puikiai jautėsi. Chaimė vis ragino savo pa- 
keleivius, bet Megana suprato, kodėl jis taip daro. Jis 
tikrino ją ir tikėjosi, kad ji neištvers. „Gerai, jis gaus nu- 
stebti',— galvojo ji. 

Ir iš tikrųjų Chaimė Miras nežinojo, ką manyti. Jis 
visiškai nesitikėjo tokio elgesio iš vienuolės. Ji buvo toli 
nuo savo vienuolyno, nežinomose vietose, ją persekiojo, 
o jai, regis, tai teikė tik malonumo. „Kas čia per vienuo- 
lė?“ — stebėjosi Chaimė Miras. 

Ampara Chiron žavėjosi mažiau. ,Aš džiaugsiuos atsi- 
kračiusi jos“, — galvojo ji ir stengėsi būti arčiau Chaimės, 
kad vienuolė eitų su Feliksu Karpiju. 

Aplinkui buvo graži gamta, viskas vešliai tarpo, pūtė 
švelnus vasaros vėjelis. Jie ėjo pro senus kaimelius, kai 
kurie iš jų buvo ištuštėję, apleisti; praėjo pro kalną, ant 
kurio stovėjo senovinė nebegyvenama pilis. 

Ampara Meganai priminė laukinę katę, lengvai sliuo- 
giančią kalnais bei slėniais ir niekada nepavargstančią. 

Po kelių valandų, kai tolumoje ėmė ryškėti Valjado- 
lidas, Chaimė pagaliau sustojo poilsio. 

— Ar viskas parengta? — paklausė jis atsigręžęs į Fe- 
liksą. 

— Taip. 

Megana nesuprato, kas konkrečiai turi būti parengta, 
bet labai greit sužinojo. 

— Tomui nurodyta laukti mūsų prie arenos. 

— Kada uždaromas bankas? 

— Penktą valandą. Turėsime marias laiko. 

— Ir gerą laimikį, — linktelėjo Chaimė. 

„Maloningasis Dieve, jie rengiasi plėšti banką“, — pasi- 
baisėjusi suprato Megana. 

— O kaip dėl automobilio? — paklausė Ampara. 

— Niekai,— nuramino ją Chaimė. 

— Jie rengiasi nuvaryti automobilį, — nušiurpo Mega- 
na. Nuotykis darėsi labiau jaudinantis, negu ji tikėjosi. 
„Dievui vargu ar tai patiks“. 


Kai jie priėjo Valjadolido priemiestį, Chaimė perspė- 
jo: 

— Stenkitės laikytis minioje. Šiandien — bulių kauty- 
nės, ir bus daug žmonių. Nereikia pamesti vieniems kitų 
iš akių. 

Chaimė Miras pasirodė esąs teisus, kai kalbėjo apie 
tūkstantines minias. Megana dar niekada nebuvo mačiusi 
tokio knibždėlyno. Gatvės buvo sausakimšos žmonių, au- 

tomobilių ir motociklų, nes pasižiūrėti bulių kautynių su- 
važiavo ne tik turistai, bet ir gretimų miestų gyventojai. 
Net vaikai gatvėse žaidė koridą. 

Meganą apstulbino šurmuliuojantys aplink ją žmonės, 
triukšmas, stumdymasis. Ji žvelgė į praeivių veidus ir sten- 
gėsi įsivaizduoti, kaip klostosi jų gyvenimas. „Jau greit ir 
vėl sugrįšiu į vienuolyną, kur man nebus leidžiama žiū- 
rėti į žmonių veidus. Užtat dabar, kol įmanoma, galiu tuo 
pasinaudoti". 

Ant šaligatvių grūdosi prekeiviai su įvairiausiais nie- 
kniekiais, jie prekiavo religine atributika ir kryžiais. Vi- 
sur kvepėjo spurgos, verdamos aliejuje. 

Megana staiga pasijuto labai išalkusi. 

Feliksas tarsi būtų perskaitęs jos mintis. 

— Chaime, mes visi norime valgyti. Paragaukim tų 
spurgų. 

Nupirkęs keturias spurgas, padavė vieną Meganai. 

— Paragauk, seserie. Tau patiks. 

Spurga buvo nepaprastai skani. Daugelį jos gyvenimo 
metų valgis negalėjo būti malonumų šaltinis, jis buvo tei- 
kiamas tik palaikyti jėgoms, kurių reikia tarnauti Viešpa- 
čiui. 

— Arena kitoje pusėje,— pasakė Chaimė. 

Jie žengė drauge su minia pro miesto centre esantį 
parką link Plasa Poinentės, kuri jungėsi su Plasa de To- 
ros. Arena buvo įrengta didžiuliame plūktiniame, ne že- 
mesniame kaip trijų aukštų pastate. Prie įėjimo buvo ke- 
turi bilietų kasų langeliai. Iš kairės kabojo lentelė „SOL“, 
iš dešinės — ,„SOMBRA". Saulėtoji ir pavėsingoji pusės. 
Eilėse prie bilietų stovėjo šimtai žmonių. 

— Laukite čia, — paliepė Chaimė. 

Jie žiūrėjo, kaip jis eina prie pustuzinio spekuliantų, 
prekiaujančių bilietais. 

— Ar žiūrėsim bulių kautynes? — paklausė Megana 
Feliksą. 

— Taip, bet nesijaudink, seserie— nuramino ją Felik- 
sas.— Tave tai sudomins. 

„Nesijaudink?“ Megana virpėjo vien apie tai pagalvo- 
jusi. Vaikiškai fantazuodama prieglaudoje, Megana visuo- 
met įsivaizdavo, kad jos tėtis — garsus toreadoras, ji per- 
skaitė apie koridą visas knygas, kurias pavyko gauti. 

— Tikra korida rengiama Madride ir Barselonoje. O 
čia koridoje dalyvauja mėgėjai, ne profesionalai. Tai mė- 
gėjai. Jiems nėra suteikta alternativa. 

Megana žinojo, kad alternativa suteikiama tik aukš- 
čiausiosios klasės matadorams. 

— Tie, kurie šiandien dalyvaus koridoje, į areną įžengs 
padėvėtais drabužiais, o ne blizgančiais matadorų kostiu- 
mais, išpuoštais auksu. Ir jie kausis su buliais, kurių ra- 
gai pavojingai nusmailinti. Profesionalai tokių kautynių 
atsisako. 

— O kodėl šitie sutinka? 

Feliksas gūžtelėjo pečiais. 

— Hambre hace mas dano gue las cuernas. Badas bai- 
sesnis už ragus. 

— Chaimė grįžo su keturiais bilietais. 

— Viskas gerai, — pasakė jis.— Eime į vidų. 

Megana vis labiau jaudinosi. 

Prie įėjimo į didžiulę areną jie praėjo pro kabantį ant 
sienos plakatą. Sustojusi Megana įsispitrėjo į jį. 

— Pažiūrėkit! 

Plakate buvo Chaimės fotografija, o po ja parašyta: 

Ieškomas už žmogžudyste 
CHAIMĖ MIRAS 
Tas, kas pristatys jį 
gyvą ar mirusį, 
bus apdovanotas 
milijonu pesetų 


Megana staiga aiškiai suvokė, kad jos palydovas, nuo 
kurio priklausė jos gyvenimas, buvo teroristas. 

Chaimė įdėmiai žiūrėjo į savo fotografiją. Paskui de- 
monstratyviai nukėlęs skrybėlę, nusiėmęs juodus akinius 
jis priėjo prie plakato. 

— (Gana panašu. 

Jis nuplėšė plakatą nuo sienos, sulankstė ir įsikišo į 
kišenę. 

— Kas iš to? — pasakė Ampara.— Tikriausiai jie iškli- 
javo šimtus tokių plakatų. 

Chaimė nusišypsojo. 

— Bet kaip tik šis atneš mums sėkmę. 

Jis vėl užsidėjo skrybėlę ir akinius. 

„Ką jis nori tuo pasakyti?" — galvojo Megana. Ji nega- 
lėjo nesižavėti jo šaltakraujiškumu. Megana jautė, kad 
Chaimė Miras neabejoja savo jėgomis, ir tai ją ramino. 
„Kareiviai niekada neįstengs jo sučiupti“, — pagalvojo ji. 

— Eime. 

Pastate buvo dvylika įėjimų gana toli vienas nuo kito. 
Raudonos geležinės durys, kiekvienos su numeriu, buvo 
plačiai atidarytos. Viduje, prie įėjimo, buvo įrengti kios- 
kai, kur prekiavo kokakola ir alumi, greta — mažos tua- 
leto kabinos. Visi tribūnų sektoriai ir vietos buvo nume- 
ruoti. Akmeninių suolų eilės sudarė ratą, kurio vidury 
buvo didelė smėliu pabarstyta arena. Visur kabojo rekla- 
mos: BANCO CENTRAL. BOUTIGOUE CALZADOS... 
SCHWEPPES. .. RADIO POPULAR... 

Chaimė nupirko bilietus pavėsingoje pusėje, ir kai jie 
susėdo ant akmeninių suolų, Megana ėmė dairytis į šalis. 
Visiškai ne taip ji viską įsivaizdavo. Maža būdama ji 
buvo mačiusi įspūdingų spalvotų Madrido arenos — didžiu- 
lės, įrengtos specialiai koridai,— fotografijų. O ši buvo 
laikinai pritaikyta bulių kautynėms. Tribūnos greit prisi- 
pildė žiūrovų. 

Sugaudė ragas. Korida prasidėjo. 

Palinkusi į priekį, Megana žiūrėjo išpūtusi akis. Į are- 
ną išlėkė didžiulis bulius, ir išėjęs iš už mažos medinės 
užtvaros matadoras ėmė jį erzinti. 

— Tuoj pasirodys pikadorai,— susijaudinusi tarė Me- 
gana. 

Chaimė nustebęs pasižiūrėjo į ją. Jis bijojo, kad kori- 
dos metu jai pasidarys bloga, ir ji atkreips dėmesį į juos. 
Atrodo, kad ji, atvirkščiai, nepaprastai susidomėjo regi- 
niu. „Keista“. 

Prie buliaus artinosi pikadoras, jis jojo arkliu, uždeng- 
tu sunkia gūnia. Palenkęs galvą, bulius šoko prie arklio, 
ir kai jo ragai bakstelėjo į gūnią, pikadoras įsmeigė jam 
į kaklą dvimetrinę ietį. 

Megana žiūrėjo kaip pakerėta. 

— Tai daroma, kad susilpnėtų buliaus kaklo raume- 
nys,— paaiškino ji, prisiminusi prieš daug metų skaitytas 
taip mėgstamas knygas. 

— Teisingai, seserie,— patvirtino Feliksas Karpijas ir 
nustebęs sumirksėjo. 

Megana stebėjo, kaip į buliaus kaklą viena po kitos 
sminga ryškiai dažytos banderilės. 

Atėjo matadoro eilė. Jis žengė į areną, rankose laiky- 
damas raudoną skraistę su paslėpta po ja špaga. Apsigrę- 
žęs bulius puolė jį. 

Megana vis labiau jaudinosi. 

— Tuojau jis griebsis savo veiksmų, — komentavo ji— 
Iš pradžių pase veronicū, paskui — media veronica ir ga- 
liausiai — rebolera. 

Chaimė nebesitvėrė smalsumu. 

— Iš kur tu visa tai žinai, seserie? 

— Mano tėvas buvo toreadoras,— daug negalvodama 
atsakė Megana.— Žiūrėkit! — šūktelėjo ji. 

Viskas vyko taip greit, kad Megana vos spėjo sekti 
įvykius. Įnirtęs bulius puldinėjo matadorą, bet kas kartą, 
kai jis priartėdavo, matadoras švystelėdavo skraistę į ša- 
lį, ir bulius puldavo ją. 

— O kas bus, jei bulius sužeis matadorą? — susijaudi- 
nusi paklausė Megana. 

Chaimė gūžtelėjo pečiais: 

— Tokioje skylėje kaip ši vietinis kirpėjas nusives jį 
į savo daržinę ir sulopys. 

Bulius vėl puolė matadorą, bet šis ir vėl atšoko į šalį. 
Minia nepritariamai suūžė. 

— Deja, tai anaiptol ne geriausios kautynės, seserie,— 
tarsi atsiprašydamas pasakė Feliksas Karpijas.— Tau rei- 
kėtų pasižiūrėti tikros koridos. Esu matęs Manoletę, El 
Kordobesą ir Ordonjesą. Jie pavertė koridą nepamiršta- 
mu reginiu. 

— Aš skaičiau apie juos, — pasakė Megana. 

— O tu nuostabaus pasakojimo apie Manoletę nesi 
girdėjusi? 

— Kokio pasakojimo? 

— Pasak gandų, kadaise Manoletė buvęs paprastas to- 
readoras, niekuo nesiskiriantis nuo kitų. Jis buvęs suža- 
dėtas su gražia mergina. Bet kartą, kai jis dalyvavęs ko- 
ridoje, bulius smeigęs jam ragu į kirkšnį. Jį tvarkęs 
gydytojas pasakęs, kad jis nebegalėsiąs turėti vaikų. Ma- 
noletė taip mylėjęs savo nuotaką, kad nepapasakojęs jai 
šito, išsigandęs, jog ji nenorėsianti už jo tekėti. Jie susi- 
tuokę ir po kelių mėnesių ji išdidžiai pranešusi Manoletei 

turėsianti kūdikį. Na, jis, žinoma, supratęs, kad tai ne jo 
vaikas, ir metęs ją. Nelaimingoji mergina nusižudžiusi. Ir 
Manoletė tarsi būtų pamišęs. Jis nebenorėjęs gyventi ir 
arenoje išdarinėdavęs tokius triukus, kokių nedrįsdavęs 
daryti nė vienas matadoras. Jis rizikuodavęs gyvybe, ti- 
kėdamasis žūti, ir tapęs garsiausiu pasaulio matadoru. Po 
dviejų metų jis vėl įsimylėjęs jauną mergaitę ir vedęs. 
Praėjus keliems mėnesiems po vestuvių, ji džiugiai pra- 
nešusi jam esanti nėščia. Tada Manoletė ir supratęs, jog 
gydytojas klydęs. 

— Kaip baisu, — tarė Megana. 

Chaimė nusikvatojo: 

— Įdomus pasakojimas. Įdomu, ar čia yra nors krislas 
tiesos? 

— Norėtųsi tikėti. 

Ampara klausėsi abejingu veidu. Ji susierzinusi ste- 
bėjo, kad Chaimė vis labiau domisi vienuole. „Na, sau- 
gokis, seserie". 


Aukštyn ir žemyn takais šmirinėjo prikyštes pasijuo- 
sę pardavėjai išnešiotojai, garsiai siūlydami savo prekes. 
Vienas iš jų buvo netoliese nuo tos vietos, kur sėdėjo 
Chaimė ir jo palydovai. 

— Pyragėliai! — šūkavo jis.— Karšti pyragėliai! 

Chaimė pakėlė ranką. 

— Agui. 

Pardavėjas mikliai metė paketą tiesiai Chaimei į ran- 
kas. Chaimė davė dešimt pesetų greta sėdinčiam vyrui, 
kad šis perduotų pardavėjui. Megana žiūrėjo, kaip Chai- 
mė, pasidėjęs paketuką sau ant kelių, atsargiai išvyniojo 
jį. Ten buvo ir popieriaus skiautelė. Jis perskaitė kartą, 
kitą, ir Megana pamatė, kaip pagriežtėjo jo veidas. Chaimė 
įsikišo popierėlį į kišenę. 

— Mes išeinam,— trumpai pasakė m= Po vieną.— 
Jis pasisuko į Amparą.— Pirmiausia tu. Susitiksim prie 
išėjimo. 

Nė žodžio netarusi Ampara atsistojo ir ėmė brautis 
prie tako. 

Paskui Chaimė linktelėjo Feliksui. Pakilęs Feliksas nu- 
sekė paskui Amparą. 

— Kas gi čia? — paklausė Megana.— Kas nors atsiti- 
ko? 

— Mes keliaujame į Logronją.— Jis atsistojo.— Stebėk 
mane, seserie. Jei manęs nesustabdys, eik prie išėjimo. 

Megana įsitempusi stebėjo, kaip Chaimė, pasiekęs ta- 
ką, nuėjo prie išėjimo. Atrodė, kad niekas nekreipė į jį 
dėmesio. Kai Chaimė dingo iš akių, Megana pakilo iš vie- 
tos ir taip pat rengėsi išeiti. Tuo tarpu ėmė riaumoti mi- 
nia, ir ji atsisuko pasižiūrėti į areną. Jaunas matadoras 
buvo parkritęs, ir jį badė įniršęs bulius. Ant smėlio tryš- 
ko kraujas. Užsimerkusi Megana ėmė tyliai melstis: ,„Gai- 
lestingiausiasis Jėzau, pasigailėk to žmogaus. Neleisk jam 
numirti, išsaugok jo gyvybę. Viešpats rūsčiai nubaudė jį, 
bet neatidavė mirčiai. Amen“. Atsimerkusi ji apsisuko ir 
nuskubėjo prie išėjimo, 

Ten jos laukė Chaimė, Ampara ir Feliksas. 

— Eime,— pasakė Chaimė. 

Jie nusekė paskui jį. 

— Kas atsitiko? — paklausė Feliksas. 

— Kareiviai nušovė  Tomą,— užsikirsdamas pasakė 
jis.— Jo nebėra. Rubijas policijoje. Jį sužeidė smogę pei- 
liu per muštynes bare. 

Megana persižegnojo. 

— (O kas atsitiko seseriai Teresei ir seseriai Liučijait — 
sunerimusi paklausė ji. 

— Apie seserį Teresę aš nieko nežinau. Sesuo Liučija 
irgi areštuota.— Chaimė pasisuko į kitus.— Mums reikia 
skubėti.— Jis žvilgtelėjo į laikrodį — Bankas jau dirba. 

— Chaime, gal mums vertėtų palaukti? — mėgino prie- 
štarauti Feliksas.— Dviese bus pavojinga plėšti banką. 

Klausydamasi to pokalbio, Megana pagalvojo: „Tai jo 
nesustabdys". Ir ji buvo teisi. 

Trise jie pasuko į didelę automobilių stovėjimo aikš- 
telę už arenos. Kai Megana pasivijo juos, Feliksas dai- 
rėsi į žydrą „seatą-sedaną“. 

— Šitas tiks, — pasakė jis. 

Šiek tiek pasikrapštęs prie užrakto, jis atidarė dure- 
les ir apžvelgė automobilio saloną. Paskui sėdo prie vai- 
ro, ir po valandėlės variklis suburzgė. 

— Lipkit,— pasakė joms Chaimė. 

Megana stovėjo nesiryždama. 

— Jūs norite nuvaryti automobilį? 

— Dėl Dievo meilės, — sušnypštė Ampara.— Mesk sa- 
vo vienuoliškus įgeidžius ir sėskis. 

Vyrai atsisėdo priekyje, prie vairo buvo Chaimė. Am- 
para įsitaisė užpakalinėje sėdynėje. 

— Tai tu važiuoji ar ne? — nekantriai paklausė Chai- 
mė. 

Sunkiai atsidususi, Megana atsisėdo greta Amparos. 
Automobilis pajudėjo. Ji užsimerkė. „(Gailestingasis Die- 
ve, kokį išbandymą man rengi?“ 

— Jeigu tave tai nuramins, seserie,— pasakė Chaimė,— 
žinok: mes nevagiame to automobilio, jį konfiskuoja bas- 
kų armija. 

Megana norėjo kažką atsakyti, bet apsigalvojo. Kad ir 
ką ji sakytų, jis nepakeis savo sprendimo: Ji tylomis sė- 
dėjo, o Chaimė vairavo į miesto centrą. 

„Jis rengiasi apiplėšti banką, — galvojo Megana,— ir 
Viešpačiui aš atrodysiu nusidėjusi nė kiek ne mažiau už 
jį“. Persižegnojusi ji ėmė be garso melstis. 


„Banko de Bilbao“ buvo įsikūręs Servanteso gatvėje 
greta Plasa de Sirkular, gyvenamojo devynaukščio namo 
pirmajame aukšte. 

Kai automobilis sustojo priešais pastatą, Chaimė pasa- 
kė Feliksui: 

— Neišjunk variklio. Jeigu kas, važiuok į Logronją 
susitikti su kitais. 

Feliksas nustebęs įsispitrėjo į jį. 

— Apie ką tu kalbi? Ar tik nesirengi eiti ten vienas? 
Nė negalvok. Per daug rizikos, Chaime. Labai pavojinga. 

Chaimė paplojo jam per petį. 

— Kaip jau bus, taip, — šypsodamasis pasakė jis ir iš- 
lipo iš automobilio. 

Jie žiūrėjo, kaip Chaimė užėjo į odos galanterijos par- 
duotuvę tame pačiame pastate. Netrukus jis pasirodė su 
„diplomatu“ rankoje. Linktelėjęs sėdintiems automobily- 
je draugams, jis įėjo į banką. 

Megana sulaikiusi kvapą pradėjo melstis. 

„Malda —tai Dievo šlovinimas protu ir širdimi. 

Malda — tai romus pašnekesys su Dievu. 

Malda — tai pojūtis, kad šalia yra Dievas. 

Malda — tai nuo Jėzaus spinduliuojanti šviesa. 

Aš rami, ir mano siela susitaikiusi“. 

Tačiau ji nebuvo rami ir anaiptol nesijautė susitaikiu- 
si. 


Įėjęs per dvigubas duris, Chaimė Miras atsidūrė mar- 
mMuru grįstame banko vestibiulyje. Priešais save jis pa- 
stebėjo televizijos kamerą, įtaisytą aukštai sienoje. Pro- 
bėgšmais dirstelėjęs į ją, jis apsižvalgė po salę. Už kon- 
trolierių kabinų buvo matyti laiptai, vedantys į antrą 
aukštą, kur prie stalų dirbo banko tarnautojai. Bankas 
greit turėjo užsidaryti, ir jame buvo daug klientų, kurie 
stengėsi užbaigti savo pinigines operacijas. Prie trijų ka- 
sų nusidriekė eilės, ir Chaimė pastebėjo, kad kai kurie 
lankytojai laiko rankose paketus. Atsistojęs į vieną eilę, 
jis kantriai laukė. Priartėjęs prie kasos langelio, jis mei- 
liai nusišypsojo. 

— Buenos tardes. 

— Buenos tardes, pone. Kuo galime pasitarnauti jums? 

Pasilenkęs prie langelio, jis išsitraukė iš kišenės susu- 
ktą policijos plakatą ir atkišo jį kasininkui. 

— Prašom pažvelgti į šitą. 

— Gerai, pone,— šypsodamasis tarė kasininkas. 

Jis išvyniojo plakatą ir pamatęs, kas ten toks, išpūtė 
akis. Jis dėbtelėjo į Chaimę, veidas atrodė suglumęs. 

— Labai panašus, tiesa? — tyliai pasakė Chaimė.— Jei 
tikėsime, kas ten parašyta, aš jau daug žmonių nužudžiau 
ir Man nebus sunku nužudyti dar vieną. Ar gerai supra- 
tote Mane? 

— A-absoliučiai, pone. Aš turiu šeimą. Aš maldauju 
jus... 
— Šeima — tai gerai, todėl aš pasakysiu, ką turite da- 
ryti, kad išgelbėtumėt savo vaikų tėvą. 

Chaimė įbruko kasininkui „diplomatą“. 

— Noriu, kad jūs pridėtumėt jį man pilną. Prašom pa- 
daryti tai greit ir tyliai. Jeigu nuoširdžiai galvojate, kad 
pinigai svarbesni už jūsų gyvybę, tuomet kelkit aliarmą. 

Kasininkas ėmė muistyti galvą. 

— Ne, ne, ne. 

Drebančiomis rankomis jis ėmė traukti pinigus iš ka- 

sos stalčiaus ir krauti į „diplomatą“. Prigrūdęs jį, kasinin- 
kas pasakė: 

— Štai, prašom, pone. Pažadu, kad nekelsiu aliarmo. 

— Labai protingai pasielgsit,— atsakė Chaimė.— Ir aš 
paaiškinsiu jums kodėl. 

Pasisukęs jis parodė į eilės gale stovinčią vidutinio am- 
žiaus Moterį su rudo popieriaus paketu rankose. 

— Ar matote tą moterį? Tai mūsų žmogus. Jos pake- 
te — bomba. Jei nuskambės aliarmas, ji tuojau tą bombą 
susprogdins. 

Kasininkas dar labiau išbalo. 

— Prašau jus, nereikia. 

— Palaukit dešimt minučių po to, kai ji išeis, tik tada 
galit ką nors daryti. 

— Prisiekiu savo vaikų gyvybe,— sušnibždėjo kasinin- 
kas. 

— Buenos tardes. 

Pasiėmęs „diplomatą“, Chaimė pasuko prie durų. Jis 
jautė, kad kasininkas neatitraukdamas akių žiūri į jį. 
Chaimė sustojo prie moters su paketu. 

— Turiu pasakyti jums komplimentą,— pasakė Chai- 
mė.— Ši suknelė labai jums tinka. 

Ji nukaito. 

— Oi, dėkui, pone. 

— Nėra užką. 

Apsidairęs Chaimė linktelėjo kasininkui ir išėjo iš 
banko. Praeis mažiausiai penkiolika minučių, kol tą mo- 
terį aptarnaus ir ji išeis. Tuo metu jie bus jau toli. 

Su palengvėjimu pastebėjusi, kaip Chaimė išėjo iš 
banko ir pasuko prie automobilio, Megana vos nenualpo. 
Feliksas Karpijas plačiai šypsojosi. 

— Tas nenaudėlis savo darbą padarė, — pasakė jis. Ir 
tuojau atsiprašomai pridūrė: — Atleisk, seserie. 

Megana dar niekada taip nebuvo džiaugusis ką nors 
išvydusi: „Jam pasisekė, — galvojo ji — Pasisekė viską 
padaryti vienam. Na, papasakosiu apie tai seserims“. Ir 
staiga ji prisiminė. Ji niekam negalės to papasakoti. Sugrį- 
žusios į vienuolyną jos laukia bežadė tyla iki pat mirties. 
Taip pagalvojus jai pasidarė nejauku. 

— Pasislink, amigo. Prie vairo sėsiu aš, — pasakė Chai- 

mė Feliksui, mesdamas „diplomatą“ ant užpakalinės sė- 
dynės. 

— Ar viskas gerai pavyko? — paklausė Ampara. 

— Geriau nesugalvosi,— nusijuokė  Chaimė.— Reikia 
nepamiršti Akokai padėkoti už tą plakatą. 

Automobilis nuriedėjo gatve. Ties pirmąja sankryža 
Chaimė pasuko į kairę. Staiga prieš automobilį iš kažkur 
išdygo policininkas ir rankos mostu pareikalavo sustoti. 
Chaimė įjungė stabdžius. Meganos širdis ėmė daužytis. 

Policininkas priėjo prie automobilio. 

— Kas atsitiko, ikapitone? — ramiai paklausė Chaimė. 

— Matot, pone, jūs vienpusio eismo gatve važiuojate 
ne ta kryptimi. Ir jei neįrodysit esąs aklas, jūsų laukia 
nemalonumai.— Taip sakydamas jis mostelėjo į ženklą 
gatvės pradžioje.— Ten gana aiškiai nurodyta. Reikalau- 
jama, kad vairuotojai kreiptų dėmesį į tokį ženklą. Tam jis 
ir pastatytas. 

— Labai atsiprašau, — kaltu tonu atsakė Chaimė.— Mes 
su bičiuliais taip rimtai kalbėjomės, kad aš nepastebėjau 
ženklo. 

Policininkas pasilenkė prie automobilio langelio. Jis 
skvarbiai žiūrėjo į Chaimę, ir jo veide atsirado suglumu- 
si išraiška. 

— Būkit malonus, leiskite man patikrinti jūsų doku- 
mentus. 

— Taip, žinoma, — atsakė Chaimė. 

Jis siekė revolverio, kuris buvo po jo striuke. Felik- 
sas pasirengė veikti. Megana sulaikė kvapą. 

Chaimė dėjosi ieškąs kišenėse. 

— Aš žinau, kad dokumentai kažkur čia. 

Tuo metu kitoje aikštės pusėje kažkas garsiai sukly- 
kė, ir policininkas atsigręžė. Ties kampu kažkoks žmo- 
gus mušė moterį, jis talžė ją kumščiais per galvą ir pe- 
čius. 

— Padėkit! — rėkė ji.— Padėkit! Jis užmuš mane! 

Valandėlę policininkas sutriko, paskui įsakė: 

— Pastovėkit čia. 

Jis pasileido gatve prie besipešančios poros. 

Chaimė įjungė variklį ir paspaudė akceleratorių. Au- 
tomobilis nurūko vienpusio eismo gatve priešpriešiais ki- 
tiems, kurie piktai signalizavo, duodami jam kelią. Pri- 

važiavęs iki kampo, Chaimė dar kartą pasuko link tilto, 
vedančio į užmiestį, į Sančes de Archono automagistralę. 

Dirstelėjusi į Chaimę, Megana persižegnojo. Ji vos 
kvėpavo. 

— Nejaugi būtumėt nušovęs policininką, jeigu tas 
žmogus nebūtų užpuolęs moters? 

Chaimė nesiteikė jai atsakyti. 

— Niekas tos moters nemušė, seserie,— paaiškino Fe- 
liksas.— Tai buvo mūsų žmonės. Mes ne vieni. Turime 
daug draugų. 

Chaimė sėdėjo paniuręs. 

— Gausime mesti tą automobilį. 

Jie pravažiavo Valjadolido apylinkes. Chaimė pasuko 
Burgoso ir Logronjo keliu. Jis stengėsi važiuoti neviršy- 
damas greičio. 

— Automobilį mesim, kai tik privažiuosim Burgosą,— 
pasakė jis. 

„Negaliu patikėti, kad įsivėliau į tokius įvykius, — mą- 
stė Megana.— Aš pabėgau iš vienuolyno, mane persekio- 
ja policija, aš važiuoju nuvarytu automobiliu su teroris- 
tais, kurie ką tik apiplėšė banką. Viešpatie, ką Tu dar 
rengi Manė" 

Sušaukęs pustuzinį GOE narių, pulkininkas Ramonas 
Akoka pradėjo operatyvų pasitarimą. Jie studijavo dide- 
lį žemėlapį. 

— Be abejo, Miras traukia į šiaurę, į Baskiją,— tarė 
milžinas su randu. 

— Tai gali būti miestai — Burgosas, Vitorija, Logron- 
jas, Pamplona arba San Sebastjanas. 

„Taip, San Sebastjanas,— mąstė Akoka.— Bet turiu su- 
čiupti jį dar to miesto nepasiekusį". 

Jis vis dar girdėjo balsą telefono ragelyje: „Laiko tu- 
rite nedaug". 

Jis negalėjo suklysti. 


Jie važiavo kalvota vietove: tai rodė, jog artėja prie 
Burgoso. 
Chaimė vairavo tylėdamas. Pagaliau jis pasakė: 

— Feliksai, kai mes pasieksime San Sebastjaną, im- 
siuos organizuoti Rubijo pabėgimą iš policijos. 

Feliksas linktelėjo: 

— Kaip bus šaunu! Jie bus sužavėti. 

— O kaipgi sesuo Liučija? — paklausė Megana. 

— Ką? 

— Regis, jūs sakėte, kad ir ją sučiupo? 

— Taip, bet tavoji sesuo Liučija pasirodė esanti nusi- 
kaltėlė; kurios policija ieško už žmogžudystę, — pašaipiai 
atsakė jis. 

Naujiena pribloškė Meganą. Ji prisiminė, kaip Liučija 
vedė jas su savimi ir įtikino pasislėpti kalnuose. Jai pati- 
ko sesuo Liučija. 

— Jei jau ketinate išlaisvinti Rubiją, vadinasi, priva- 
lote išgelbėti juos abu, — atkakliai tarė ji. 

„Velniai rautų, kas per vienuolė?“ — stebėjosi Chai- 
mė. Bet ji buvo teisi. Rubijo ir Liučijos pabėgimas tiesiog 
policijai iš panosės būtų gera reklama, apie tai rašytų vi- 
si laikraščiai. 

Ampara paniurusi tylėjo. 

Staiga priekyje pasirodė trys kariniai sunkvežimiai su 
kareiviais. 

— Mums geriau būtų sukti kur nors į šalį — pasakė 
Chaimė. 

Privažiavęs artimiausią sankryžą, jis išsuko iš plento 
ir nuvažiavo į rytus. 

— Priekyje — Santa Domingo de la Kalsada. Ten yra 
sena apleista pilis, kur galėsime pernakvoti. 

Netrukus tolumoje, aukštai ant kalno, jie išvydo pi- 
lies kontūrus. Chaimė ketino aplenkti miestą kaimo ke- 
liuku, vedančiu į pilį, kuri jiems artėjant tiesiog kilo aky- 
se. Už kelių šimtų metrų nuo pilies tyvuliavo ežeras. Chai- 
mė sustabdė automobilį. 

— Prašau visus išlipti. 

Visiems išlipus iš automobilio, Chaimė pasuko jį že- 
myn kalvos šlaitu, ežero pusėn, paspaudė akceleratoriaus 
paminą, atleido rankinį stabdį ir šastelėjo į šalį. Jie sto- 
vėjo ir žiūrėjo, kaip automobilis dingsta po vandeniu. 

Megana vos nepaklausė, kaip jie dabar nusigaus iki 
Logronjo, bet nutylėjo. „Kvailas klausimas. Žinoma, jis 
nuvarys kitą automobilį", 

Jie pradėjo žvalgytis po apleistąją pilį. Ją juosė au- 
kšta akmeninė siena su jau apgriuvusiais bokšteliais ties 
kampais. 

— Senovėje, — pasakojo Feliksas Meganai,— princai 
tokiose pilyse įkalindavo savo priešus. 

„Chaimė — valstybės priešas, ir jei bus pagautas, jo 
laukia ne kalėjimas, o neabejotina mirtis, — mąstė Mega- 
na.— Jis visiškai nebijo“. Ji prisiminė jo žodžius:  ,„Aš 
tikiu tuo, dėl ko kovoju. Aš pasitikiu savo žmonėmis ir 
savo ginklais". 

Akmeniniais laiptais jie užkopė iki geležinių pilies 
vartų. Vartai buvo tokie surūdiję, kad juos vos pavyko 
praverti ir prasmukti į lauko akmenimis grįstą kiemą. 

Iš vidaus pilis Meganai pasirodė esanti milžiniška. Vi- 
sur driekėsį siauri ilgi koridoriai, buvo daugybė patalpų 
ir į lauko pusę nukreiptos šaudymo angos, iš kurių pilies 
gynėjai galėdavo atremti atakas. 

Akmeniniai laiptai vedė į antrąjį aukštą, kur buvo dar 
vienas clūustro, vidinis kiemelis. Siauresniais laiptais jie 
užkopė aukščiau, į trečią aukštą, paskui — į ketvirtą. Pi- 
lis buvo tuščia. 

— Na, ką gi, čia bent jau ganėtinai vietos nakvynei, — 
pasakė Chaimė.— Mudu su Feliksu pamėginsim rasti ko 
nors užkąsti. O judvi rinkitės kambarius. 

Vyrai ėmė leistis laiptais žemyn. 

— Eime, seserie,— pasakė Ampara Meganai.. 

Jos nuėjo koridoriumi, ir visi kambariai atrodė pana- 
šūs vienas į kitą. Tai buvo tušti akmeniniai narveliai, vie- 
nas didesnis, kiti mažesni, visi šalti ir nejaukūs. 

Ampara pasirinko erdviausią. 

— Mudu su Chaime miegosime čia. 

Tada dėbtelėjo į Meganą ir kandžiai paklausė: 

— Gal tu nori miegoti su Feliksu? 

Dirstelėjusi į ją, Megana nieko neatsakė. 

— O gal tau geriau patiktų Chaimė? 

Tai pasakiusi žengė prie Meganos ir prisikišo prie jos. 

— Nė nesvajok apie tai, seserie. Toks vyras kaip jis 
tau per kietas riešutas. 


Chaimė ir Feliksas grįžo į pilį po valandos. Chaimė lai 
kė rankose du triušius, o Feliksas nešė malkų glėbį. Įėję 

jie užstūmė durų skląstį. Megana stebėjo, kaip vyrai įkū- 
rė dideliame židinyje ugnį, ir Chaimė, nudyręs triušiams 
kailius, iškepė juos ant iešmo. 

— Deja, ponios, nieku ypatingu negalime jūsų pale- 
pinti, — atsiprašinėjo Feliksas.— Skaniai pavalgysime Log- 
ronjyje. O kol kas vaišinkitės tuo, ką turime. 

Kai jie baigė savo neištaigingą vakarienę, Chaimė pa- 
sakė: 

— Eime miegoti. Noriu, kad rytoj iškeliautume anksti 
rytą. 

— Eime, guerido. Aš jau parengiau mums miegamą- 
jį — bematant pritarė Ampara. 

— Bueno. Eime. 

Megana žiūrėjo, kaip jie, susiėmę už rankų, kopia laip- 
tais. 

Feliksas pasisuko į Meganą: 

— Ar jau pasirinkai miegamąjį? 

— Taip, dėkui. 

— Tai ir gerai. 

Mlgana ir Feliksas drauge užkopė laiptais. 

— Labanakt,— tarė Megana. 

Jis padavė Meganai miegamąjį maišą. 

— Labanakt, seserie. 

Megana norėjo paklausinėti Feliksą apie Chaimę, bet 
nedrįso. Chaimė gal pagalvotų, kad ji pernelyg smalsi, o 
Megana kažkodėl labai norėjo, kad jis susidarytų gerą 
nuomonę apie ją. „Kaip keista, — mąstė Megana.— Jis — 
teroristas, žmogžudys, plėšikas ir dar dievažin kas, o aš 
jaudinuosi, ar jis gerai apie mane galvos“. 

Tačiau ji suprato, kad į tai galima pažiūrėti ir kitaip. 
„Jis — kovotojas dėl laisvės. Jis plėšia bankus, kad gautų 
pinigų savo tikslui pasiekti. Jis rizikuoja savo gyvybe var- 
dan to, kuo tiki. Jis — narsus žmogus". 

Kai Megana ėjo pro Chaimės ir Amparos miegamąjį, 
iš ten atsklido jų juokas. Įžengusi į mažą tuščią kambarį, 
kuriame ji ketino miegoti, Megana atsiklaupė ant šaltų 
akmeninių grindų. 

— Gailestingasis Dieve, atleisk man už... 

„Už ką man reikėtų atleisti? Ką gi aš padariau?“ Pir- 
mą kartą gyvenime Megana negalėjo melstis. Ar klau- 
sėsi jos Dievas ten, Danguje? 

Ji šmurkštelėjo į miegamąjį maišą, bet ne miegas rū- 
pėjo. Žvelgė į tolimas šaltas žvaigždes pro siaurą langelį. 

„Ką aš čia veikiu?“ — stebėjosi Megana. Mintimis ji 
grįžo atgal, į vienuolyną... į prieglaudą. O iki prieglau- 
dos? „,„Kodėl aš ten atsidūriau? Juk aš netikiu, kad mano 
tėvas buvo narsus karys ar žinomas toreadoras. O kaip 
magėtų sužinoti". 

Jau beveik rytui brėkštant Megana užmigo. 


Aranda de Duero kalėjime Liučija Karminė buvo gar- 
senybė. 

— Tu — stambi žuvis mažame mūsų tvenkinėlyje,— 
pareiškė jai prižiūrėtojas.— Italijos vyriausybė ketina kaž- 
ką atsiųsti, kad palydėtų tave namo. O aš mielai palydė- 
čiau tave į savo namus, puta bonita. Ką gi tu ten prisivi- 
rei? 

— Aš kai ką šmirkštelėjau vienam tipui už tai, kad pa- 
vadino mane puta bonita. Geriau sakyk, kaip ten sekasi 
mano bičiuliui? 

— Jis gyvens. 

Liučija tylomis padėkojo Viešpačiui. Ji žiūrėjo į ak- 
menines niūrios savo kameros sienas ir mąstė: „Kaip, vel- 
niai griebtų, man ištrūkti iš čia?“ 

Pranešimas apie banko apiplėšimą buvo perduotas įp- 
rastiniais ryšių kanalais, ir tik po dviejų valandų polici- 
jos leįtenantas informavo apie tai pulkininką Akoką. Po 
valandos pulkininkas atrūko į Valjadolidą. Jis buvo įsiu- 
tęs. 

— Kodėl man iškart nepranešėte? 

— Atleiskit, pulkininke, bet mums nė į galvą neatė- 
jo, kad... 

— Jis buvo jūsų rankose, ir jūs leidote jam pasprukti! 

— Mesne..., 

— Atveskit tą kasininką. 

Kasininkas visu kuo pabrėžė esąs labai svarbus. 

— Jis priėjo kaip tik prie mano langelio. Iš jo akių aš 
iškart atspėjau, kad tai — žudikas. Jis... 

— Ar neabejojate, kad plėšikas buvo Chaimė Miras? 

— Nė kiek. Jis net parodė man plakatą su savo ioto- 
grafija. Tai buvo... 

— Ar į banką jis atėjo vienas? 

— Taip. Jis parodė moterį eilėje ir pasakė, kad ji — 
iš jo gaujos. Bet jam išėjus aš atpažinau ją. Ji dirba sek- 
retore, ji — nuolatinė mūsų klientė, ir... 

— Ar matėte, kurion pusėn jis nuėjo? — nekantriai 
nutraukė jį pulkininkas Akoka. 

— Jis išėjo per duris... 

Iš pašnekesio su kelių policininku taip pat nieko svar- 
baus nepavyko sužinoti. 

— Automobilyje jų buvo ketvertas, pulkininke: Chai- 
mė Miras, dar vienas vyriškis ir dvi moterys užpakalinė- 
je sėdynėje. 

— Į kurią pusę jię nuvažiavo? 

Policininkas ėmė dvejoti, 

— Pavažiavę vienpusio eismo gatve, jie galėjo pasu- 
kti bet kur.— Čia jo veidas nušvito.— Aš galiu apibūdin- 
tį automobilį. 

Pulkininkas Akoka paniekinamai papurtė galvą. 

— Nesivarginkit. 


Pro miegus ji girdėjo žmonių balsus, jie būriais ėjo 
paskui ją, ketindami sudeginti ant laužo už banko apiplė- 
šimą. „Aš ne sau. To reikėjo bendram reikalui“. Balsai 
skambėjo vis garsiau. 

Megana atsimerkė ir atsisėdusi įbedė akis į nepažįsta- 
mas sienas. Balsų ji nesusapnavo. Jie sklido iš lauko. 

Megana atsistojo ir pribėgo prie siauro langelio. Apa- 
čioje tiesiai prieš pilį, išsidėstė kareiviai. Staiga ją apėmė 
panika. ,,Mus sučiupo. Reikia rasti Chaimę". 

Ji nuskubėjo prie kambario, kur jis miegojo su Ampa- 
Ia, ir dirstelėjo tenai. Kambaryje nieko nebuvo. Ji nubėgo 
laiptais į didžiąją salę pirmame aukšte. Chaimė ir Ampa- 
Ta stovėjo prie užsklęstų durų ir šnibždėjosi. 

Prie jų pribėgo Feliksas. 

— Aš ten viską apžiūrėjau. Iš čia nėra kito išėjimo. 

— O langai užpakalinėje dalyje? 

— Jie per maži. Išeitį galima tik per šias duris. 

„O čia kareiviai — pagalvojo Megana.— Mes spąstuo- 

— Prakeikimas! Kurių galų jie čia atsidangino? — keik- 
snojo Chaimė. 

— Ką gi mums daryti? — pašnibždomis klausė Ampa- 
ra. 

— Nieko kito nelieka, tik laukti, kol jie išeis iš Čia. 
Jeigu... 

Tuo metu į duris garsiai pabeldė ir pasigirdo įsakmus 
balsas, 

— Ei jūs ten, atidarykit! 

Chaimė ir Feliksas greit susižvalgė ir nė žodžio neta- 
Tę išsitraukė pistoletus. 

Vėl nuskardėjo balsas: 

— Mes žinom, kad ten kažkas yra. Atidarykit! 

— Pasitraukit į šalį — paliepė Chaimė  Meganai ir 
Amparai. 

Ampara skubiai nėrė Chaimei ir Feliksui už nugarų. 
„Beviltiška,— pagalvojo Megana.— Ten du tuzinai gink- 
luotų kareivių, ne mažiau. Neturime jokių šansų“. 

Dar niekam nespėjus jos sustabdyti Megana greit 
žengė prie durų ir atidarė jas. 

— Dėkui Dievui, kad jūs atėjote! — sušuko ji— Jūs 
privalote padėti man. 


33 SKYRIUS 


Karininkas įsistebeilijo į Meganą. 

— Kas jūs tokia? Ką čia veikiate? Aš — kapitonas 
Rodrigesas, ir mes ieškome... 

Ji griebė jam už rankos. 

— Kaip gerai, kad jūs atėjote, kapitone. Dviem ma- 
žiems mano sūneliams šiltinė, man reikia skubiai vežti 
juos į ligoninę. Eime, jūs padėsite man. 

— Šiltinė? 

— Taip— Megana tempė jį į vidų. — Tai baisu. Jie 
karščiuoja. Jie visi žaizdoti, ir jiems labai bloga. Pakvie- 
skit savo žmones, kad jie padėtų man juos išnešti... 

— Ponia, gal jūs išprotėjote? Juk šiltinė labai užkre- 
čiama. 

— Vis vien. Jiems reikia padėti. Jie gali numirti. 

Ji tebetempė jį už rankos. 

— Paleiskit mane. 


245 


— Jūs nepaliksit manęs likimo valiai. Ką gi aš dary- 
siu? 

— Eikit į pilį ir laukit ten. Mes pranešim į policiją, 
kad jums atsiųstų gydytoją arba greitąją pagalbą. 

— Bet... 

— Tai įsakymas, ponia. Eikit. 

— Seržante, — riktelėjo jis.— Mes išeinam iš čia. 

Uždariusi durįs Megana netekusi jėgų prisišliejo prie 
jų. Chaimė apstulbęs žiūrėjo į ją. 

— Dieve mano! Stebėtina! Kur tu taip išmokai? 

Pasisukusi į jį Megana atsidususi tarė: 

— Kai buvau prieglaudoje, mums reikėdavo mokėti 
apsiginti. Tikiuosi, kad Dievas man atleis. 

— Gaila, kad nemačiau, kaip ištįso to kapitono snu- 
kis.— Chaimė nusikvatojo.— Tik pamanykit! Šiltinė! Vel- 
niai griebtų! — pastebėjęs Meganos veido išraišką, jis 
pridūrė:— Atleisk, seserie. 

Jie girdėjo, kaip lauke kareiviai vynioji palapines ir 
kyla eiti. Būriui jau išėjus, Chaimė pasakė: 

— Policija greit bus čia. Bet mums vis tiek reikia į 
Logronją. 


Palaukęs penkiolika minučių po kareivių išėjimo, 
Chaimė kreipėsi į Feliksą: 

— Dabar jau galima ramiai išeiti. Paieškok mieste ko- 
kio nors automobilio, geriau „sedano“. 

— Galima, — nusišypsojo Feliksas. 

Po pusvalandžio jie jau važiavo į rytus apdaužytu pil- 
ku „sedanu“. Savo nuostabai, Megana sėdėjo greta Chai- 
mės, Feliksas ir Ampara — užpakalinėje sėdynėje. 

Chaimė šypsodamasis dirstelėjo į Meganą. 

— Šiltinė,— vėl pakartojo jis ir ėmė kvatotis. 

— Atrodo, kad jis tikrai subruzdo, ar ne? — nusišyp- 
sojo atsakydama Megana. 

— Tu sakei buvusi prieglaudoje, seserie? 

— Taip. 

— Ir kurgi? 

— Aviloje. 

— Tu nepanaši į ispanę. 

— Man taip ir sakydavo. 

— Tau tikriausiai nesaldu buvo prieglaudoje. 


— Galėjo būti —atsakė Megana,— bet nebuvo. 

„Aš to būčiau neleidusi“, — pagalvojo ji. 

— Ir tu nežinai, kas buvo tavo tėvai? 

Megana prisiminė savo fantazijas prieglaudoje. 

„Žinau. Mano tėvas buvo anglas, jis buvo narsus 
žmogus. Per Ispanijos pilietinį karą jis važinėjo greito- 
sios pagalbos automobiliu ir padėjo patriotams. Mano ma- 
ma žuvo, ir aš buvau palikta prie fermos slenksčio“. 

Megana gūžtelėjo pečiais. 

Chaimė žiūrėjo į ją ir tylėjo. 

— Aš...— Ji čia pat užsikirto.— Aš nežinau, kas buvo 
mano tėvai. 

Kurį laiką jie važiavo tylėdami. 

— Kiek laiko tu praleidai vienuolyne? 

— Apie penkiolika metų. 

— Velniai rautų! — apstulbo Chaimė ir tuojau skubiai 
pridūrė:— Prašau atleisti, seserie. Bet tu tarsi iš kitos pla- 
netos. Juk tu visai nesupranti, kas įvyko pasaulyje per 
pastaruosius penkiolika metų. 

— Esu įsitikinusi, kad visos permainos laikinos. Ir vis- 
kas vėl pasikeis. 

— Ir tu vis dar nori grįžti į vienuolyną? 

Šis klausimas užklupo Meganą netikėtai. 

— Suprantama. 

— Bet kodėl? — Chaimė mostelėjo ranka.— Aš noriu 
pasakyti, kad tu tiek daug prarandi už tų sienų. Mes gy- 
vename muzikos ir poezijos pasaulyje. Ispanija padova- 
nojo pasauliui Servantesą ir Pikasą, Lorką, Pisaro, de So- 
tą, Kortesą. Tai nuostabi šalis. 

Jautei stebėtiną to žmogaus -.romantiškumą, jaudrų 
švelnumą. 

Staiga Chaimė pasakė: 

— Atleisk man, seserie, kad anksčiau norėjau atsikra- 
tyti tavęs. Tai ne asmeninis priešiškumas tau, o tavajai 
Bažnyčiai, su kuria susiję liūdniausi mano prisiminimai. 

— Tuo sunku patikėti. 

— Bet taip yra — jo balse buvo girdėti skausmas. 

Jis vis dar matė mirties fontanais sprogstančius Henri- 
kės paminklus, namus ir gatves. Vis dar girdėjo veriamą 
bombų kauksmą, sumišusį su klyksmais bejėgių aukų, ku- 

rias jos draskė į gabalus. Vienintelė slėptuvė galėjo būti 
bažnyčia. 

„Kunigai užsidarė bažnyčioje. Jie neįleis mūsų". 

Jis prisiminė pražūtingą kulkų krušą, nuo kurios kri- 
to jo tėvas, motina ir seserys. ,„Ne,— mąstė Chaimė.— 
Ne nuo kulkų. Nuo Bažnyčios“. 

— Jūsų Bažnyčia palaikė Franką ir leido su nekaltais 
gyventojais pasibaisėtinai elgtis. 

— Esu įsitikinusi, kad Bažnyčia protestavo,— atkirto 
Megana. 

— Ne. Tik po to, kai falangistai ėmė žaginti vienuo- 
les, žudyti dvasininkus ir deginti šventyklas, Romos po- 
piežius pagaliau nutraukė ryšius su Franku. Bet tai neat- 
gaivino nei mano motinos, nei tėvo, nei seserų. 

Jo balse skambėjo tūžminga aistra. 

— Aš nuoširdžiai apgailestauju, bet tai buvo seniai. 
Karas pasibaigė. 

— Ne. Mums jis nepasibaigė. Vyriausybė vis dar drau- 
džia mums iškelti baskų vėliavą, švęsti mūsų nacionali- 
nes šventes ir kalbėti mūsų kalba. Ne, seserie, mes vis 
dar esame engiami. Ir kovosime tol, kol pasieksime nepri- 
klausomybę. Ispanijoje yra pusė milijono baskų, dar šim- 
tas penkiasdešimt tūkstančių — Prancūzijoje. Mes norime 
nepriklausomybės, bet jūsų Dievas per daug užsiėmęs, kad 
mums padėtų. 

— Dievas negali stoti kieno nors pusėn, nes Jis yra 
visuose MmumMyse,— rimtai pasakė Megana.— Mes visi esa- 
me Jo dalis, ir mėgindami sunaikinti Jį, mes naikiname 
save. 

Meganos nuostabai, Chaimė nusišypsojo. 

— Mudu su tavim daug kuo panašūs, seserie. 

— Panašūs? 

— Mes galime tikėti kiekvienas skirtingais dalykais, 
bet mes tikime karštai. Daugelis žmonių visą amžių nu- 
gyvena niekur neįdėdami savo širdies. Tu savo gyvenimą 
paskyrei Dievui, aš savąjį — reikalui, kuriuo tikiu. Ir mes 
Čia įdedame širdį. 

„Ar taip yra iš tikrųjų? — pagalvojo Megana.— Ir jei- 
gu aš išties visa širdimi su Dievu, kodėl man taip gera su 
tuo žmogumi? Juk aš privalau galvoti vien apie tai, kaip 
greičiau sugrįžti į savo vienuolyną“. Chaimė Miras pasi- 

žymėjo kažkokiu galingu patrauklumu „Gal jis toks pat 
kaip Manoletė? Bebaimiškai rizikuoja savo gyvybe, nes 
neturi ko prarasti?“ 

— Kas jūsų laukia, jei sučiups kareiviai? — paklausė 
Megana. 

— Mane nubaus mirtimi. 

Tai buvo pasakyta taip kasdieniškai, kad valandėlę 
Megana pamanė, jog bus nesupratusi jo. 

— Ir jums nebaisu? 

— Žinoma, baisu. Visi mes bijome. Nė vienas nenori- 
me mirti, seserie. Mes ir taip netrukus susitiksime su jūsų 
Dievu, bet skubėti nesinorėtų. 

— Jūs iš tikrųjų įvykdėte tuos baisius nusikaltimus? 

— Tai skirtingai galima vertinti. Viskas priklauso 
nuo to, kieno rankose yra valdžia, ir tuomet mane galima 
vadinti arba patriotu, arba maištininku. Dabartinė vyriau- 
sybė mus laiko teroristais. O mes save vadiname laisvės 
gynėjais. Žanas Žakas Ruso sakė, kad laisvas yra tas, ku- 
ris pats gali pasirinkti sau grandines. Aš noriu tokios 
laisvės. 

Jis įdėmiai pažvelgė į ją. 

— Bet tau neverta viso to kimšti į galvą. Vos sugrįši 
į vienuolyną, tavęs nebejaudins tai, kas dedasi už jo 
sienų. 

„Nejaugi jis teisus?“ Tas susidūrimas su išoriniu pa- 
sauliu apvertė aukštyn kojomis visą jos gyvenimą. Nejau- 
gi ji išsižadėjo laisvės? Ji tiek daug norėjo sužinoti, tiek 
daug išmokti. Jautėsi lyg tapytojas, kuris stovi prie šva- 
rios drobės, rengdamasis pirmiesiems naujo paveikslo, 
naujo gyvenimo potėpiams. „Jeigu grįšiu į vienuolyną, — 
mąstė ji —aš vėl atsiribosiu nuo gyvenimo“. Ir tuomet 
ji išsigando savo pačios minčių, kuriose šmėstelėjo žodis 
„jeigu“. „Kai grįšiu — skubiai pasitaisė ji. — Na, žinoma, 
aš grįšiu. Daugiau neturiu kur eiti". 


Tą naktį jie susirengė nakvoti miške, 

— Esame per penkiasdešimt kilometrų nuo Logron- 
jo.— pasakė Chaimė.— Su kitais mes susitiksime ne anks- 
čiau kaip po dviejų dienų. Iki to laiko geriau bus mums 
nekiurksoti vienoje vietoje. Rytoj keliausime link Vikto- 

rijos, o poryt eisime į Logronją. Ir jau po kelių valandų tu, 
seserie, atsidursi Mendavijos vienuolyne, 

„Visam laikui“. 

— O kaipgi jūs? — paklausė Megana. 

— Tu nerimauji dėl mano sielos, seserie, ar dėl kūno? 

Megana pasijuto raustanti. 

— Man nieko neatsitiks. Aš pereisiu sieną ir kurį lai- 
ką pagyvensiu Prancūzijoje. 

— Aš melsiuosi už jus, — pasakė jam Megana. 

— Dėkui tau, — rimtai prašneko jis— Aš galvosiu apie 
tai, jog tu meldiesi už mane, ir man bus ramiau. O dabar 
tau reikia pamiegoti. 

Pasisukusi Megana išvydo, kad iš priešingo pamiškės 
galo ją akylai stebi Ampara. Jos žvilgsnis reiškė atvirą 
neapykantą. 

„Aš niekam jo neatiduosiu. Niekam", 


34 SKYRIUS 


Ankstų rytą jie pasiekė Nanklaresą — mažą miestelį į 
vakarus nuo Vitorijos. Jie sustojo prie degalinės, kur me- 
chanikas garaže triūsė prie automobilio. Chaimė įvažia- 
vo į garažą. 

— Buenos dias,— pasisveikino mechanikas.— Kas atsi- 
tiko jūsų automobiliui? 

— Jei aš žinočiau,— atsakė Chaimė,— pats jį susitai- 
syčiau ir parduočiau. Iš to automobilio tiek naudos, kiek 
iš ožio — pieno. Jis trata, vaitoja lyg senė, o naudos jo- 
kios. 

— Lygiai kaip mano žmona, — nusišiepė mechanikas.— 
Manau, kad ten karbiuratoriui kažkas atsitiko, pone. 

Chaimė guūžtelėjo pečiais. 

— Nieko nenutuokiu apie mašinas. Žinau tik tiek, kad 
rytoj Man Madride svarbus susitikimas. Ar negalėtum 
jo sutaisyti šiandien? 

— Turiu dar du automobilius prieš jūsiškį, pone, 
bet...— jis specialiai nebaigė sakyti. 

— Aš mielai sumokėsiu jums dvigubą kainą. 

Mechaniko veidas nušvito. 

— Antra valanda jums tiks? 

— Puiku. Mes ką nors užkąsime ir antrą grįšime. 

Mums pasisekė, — šūktelėjo Chaimė pasisukęs į kitus, ku- 
rie nustebę klausėsi viso to pokalbio.— Jis sutaisys mūsų 
automobilį. Eime pavalgyti. 

Jie išlipo iš automobilio ir nuėjo paskui Chaimę. 

— Vadinasi, antrą, — šūktelėjo jiems pavymui mecha- 
nikas. 

— Antrą. 

Kai jie paėjėjo tolėliau, Feliksas paklausė: 

— Kam tau to prireikė? Juk automobilis nesugedęs? 

„Tik tiek, kad jo ieško policija,— pagalvojo Megana.— 
Bet jie ieško keliuose, o ne garažuose. Jis teisingai pada- 
Iė atsikratęs jo“. 

— O antrą valandą mes jau būsime toli nuo čia, ar 
ne? — paklausė Megana. 

Žvilgtelėjęs į ją, Chaimė nusišypsojo: 

— Man reikia paskambinti. Palaukit manęs čia. 

Ampara įsikibo Chaimei į ranką. 

— Aš eisiu su tavim. 

Megana ir Feliksas žiūrėjo į juos nueinančius. 

— Atrodo, kad judu su Chaime susidraugavote,— pa- 
sakė Feliksas. 

— Taip. 

Staiga ji pasijuto susidrovėjusi. 

— Su juo sunku suartėti, bet jis labai taurus ir nar- 
sus žmogus. Ir labai ištikimas. Tokių kaip jis daugiau nė- 
ra. Ar nepasakojau tau, kaip jis išgelbėjo man gyvybę, 
seserie? 

— Ne. Man būtų įdomu išgirsti. 

— Prieš keletą mėnesių vyriausybė nubaudė kelis lai- 
svės gynėjus. Atkeršydamas Chaimė nutarė susprogdinti 
užtvanką prie Puente la Reino, į pietus nuo Pamplonos. 
Ten, mieste, buvo įsikūręs kariuomenės štabas. Mes paki- 
lome naktį, bet kažkas įskundė mus GOE, ir Akokos žmo- 
nės tris iš mūsų sučiupo. Mes buvome nuteisti mirti. Išva- 
duoti mus iš kalėjimo būtų reikėję visos armijos, bet Chai- 
mė rado išeitį. Jis išleido bulius Pamplonoje ir per bendrą 
sumaištį du iš mūsų išlaisvino. Trečiąjį Akokos Žmonės 
mirtinai uždaužė. Taip, seserie, reta tokių žmonių kaip 
Chaimė Miras. 

Chaimei ir Amparai sugrįžus, Feliksas paklausė: 

— Ar viskas gerai? 

— Taip. Draugai mus pavėžės. Mes važiuosim į Vito- 
riją. 

Po pusvalandžio pasirodė brezentu dengtas sunkveži- 
mis. 

— Jūsų paslaugoms, — linksmai pasakė vairuotojas.— 
Lipkit. 

— Dėkui, amigo. 

— Malonu padėti jums, pone. Gerai, kad paskambino- 
te. Tų prakeiktų kareivių visur prilindo kaip blusų. Jums 
su draugais bus pavojinga vaikštinėti visų matomiems. 

Jie sulipo į sunkvežimio kėbulą, ir didžiulis furgonas 
pajudėjo šiaurės rytų kryptimi. 

— Kur jūs apsistositeė — paklausė vairuotojas. 

— Pas draugus, — atsakė Chaimė. 

Ir Megana pagalvojo: „Jis niekuo nepasitiki. Netgi 
tais, kurie jam padeda. O kaipgi kitaip? Juk jo gyvybei 
gresia pavojus“. Ji vis dar suko galvą mMąstydama apie tai, 
kaip tai, matyt, baisu — nuolat jausti tą pavojų, slapsty- 
tis nuo policijos ir kareivių. Ir vien todėl, kad jis tiki savo 
idealais, yra pasirengęs dėl jų numirti. Kaip jis pasakė? 
„Esi patriotas ar maištininkas — viskas priklauso nuo to, 
kieno rankose valdžia“. 


Keliauti buvo malonu. Po plonu brezentu jie buvo 
saugūs, ir Megana staiga suvokė, kaip buvo baisu, kai jie 
ėjo per plyną lauką, žinodami, kad juos persekioja. ,„(O 
Chaimė nuolat gyvena taip įsitempęs. Koks jis ištvermin- 
gas". 

Jiedu su Chaime kalbėjosi, ir jiems buvo lengva, tarsi 
būtų pažinoję vienas kitą visą gyvenimą. Ampara Chiron 
klausėsi jų pašnekesio abejingu veidu ir tylėjo. 

— Vaikystėje aš norėjau tapti astronomu,— pasakojo 
Chaimė. 

Megana susidomėjo. 

— Tai kodėl tu?.. 

— Mano akivaizdoje nušovė tėvą, motiną ir seseris, 
užmMušinėjo mano draugus. Ir aš nebegalėjau žiūrėti į tai, 
kas dedasi toje prakeiktoje žemėje. Žvaigždės man atro- 
dė lyg slėptuvė. Bet jos buvo už milijonų šviesmečių nuo 
manęs, ir aš svajojau kada nors nuskristi į jas, amžinai 
palikti tą baisią planetą. 

Ji tylėdama žiūrėjo į jį. 

— Bet juk pabėgti nėra kur, tiesa? Galiausiai kiekvie- 
nas privalo daryti tai, kas jam skirta. Ir štai aš nusilei- 
dau į žemę. Anksčiau maniau, kad vienas žmogus nieko 
negali pakeisti. Dabar žinau, jog yra ne taip. Tai įrodė ir 
Jėzus, ir Mahometas, ir Gandis, ir Einšteinas, ir Čerčilis.— 
Jis kreivai šyptelėjo.— Nemanyk, seserie, kad save lai- 
kau lygiu kuriam nors iš jų. Bet kuklioje savo vietoje 
darau viską, ką galiu. Ir manau, jog kiekvienas privalo 
daryti tai, ką gali. 

Megana klausė savęs, ar jo žodžiuose buvo kokia nors 
slapta prasmė, susijusi su ja. 

— Liovęsis svajoti apie Žvaigždes, aš įstojau mokytis, 
kad tapčiau inžinieriumi. Mokiausi statyti pastatus, o da- 
bar juos sprogdinu. Ir kokia likimo ironija — kai kuriuos 
savo susprogdintus namus kadaise aš pats pastačiau. 

Temstant jie pasiekė Vitoriją. 

— Kur jus nuvežti? — paklausė vairuotojas. 

— Gali išlaipinti mus čia, ant kampo. 

— Gerai, —linktelėjo galvą  vairuotojas.— Sėkmingai 
kovokite. 

Chaimė padėjo Meganai išlipti iš furgono. Ampara ste- 
bėjo juos pykčiu degančiomis akimis. Ji neleisdavo savo 
vyriškiui prisiliesti prie kitos Moters. „Ji šliundra,— gal- 
vojo Ampara.— Ir Chaimė susigundė ta vienuole, ta kale. 
Na, nieko, tai greit baigsis. Netrukus jis supras, kad iš jos 
menka nauda. Jam reikia tikros moters“. 

Jie ėjo skersgatviais, akylai žvalgydamiesi į šalis. Po 
dvidešimt minučių atsidūrė siauroje gatvelėje prie mūrinio 
vienaaukščio namo, apjuosto aukšta tvora. 

— Atėjom,— pasakė Chaimė.— Čia mes pernakvosim 
ir rytoj sutemus išeisim. 

Atidarę vartelius, jie priėjo prie durų. Chaimei prirei- 
kė tik kelių sekundžių, kad atrakintų jas, ir jie visi su- 
ėjo į vidų. 

— Kieno čia namai? — paklausė Megana. 

— Tu per daug klausinėji —pasakė  Ampara.— Dar 
pasakyk dėkui, kad esi gyva. 

Chaimė dėbtelėjo į Amparą. 

— Ji turi teisę paklausti — Jis pasisuko į Meganą.— 
Tai bičiulio namai. Dabar tu Baskijoje. Čia daug draugų, 

kurie pasirūpins mumis ir mus paslėps. Poryt tu būsi jau 
vienuolyne. 

Ir Meganą užplūdo. kažkoks liūdesys, ji beveik apgai- 
lestavo. „Kas man darosi? — stebėjosi ji — Na, žinoma, 
aš noriu sugrįžti. Atleisk man, Viešpatie. Aš prašiau, kad 
padėtumei grįžti man namo, po Tavo pastoge, ir Tu išklau- 
sei mane". 

— Aš noriu valgyti — pasakė Feliksas.— Eime pažiū- 
rėsim, kas ten, virtuvėje. 

Ten buvo daug maisto atsargų. 

— Jis paliko mums daug maisto,— šūktelėjo Chaimė.— 
Aš paruošiu puikią vakarienę. Man atrodo, kad mes jos 
nusipelnėme,— nusišypsojo jis Meganai. 

— Aš nežinojau, kad vyrai moka taisyti valgį — pa- 
sakė ji. 

Feliksas prajuko: 

— Baskai vyrai — puikūs kulinarai. Tavęs laukia ge- 
ros vaišės. Pamatysi. 

Paduodami Chaimei reikiamus produktus, jie žiūrėjo, 
kaip jis taisė piperade, sumaišęs ir šiek tiek apkepinęs Ža- 
lius pipirus, svogūnų roputes, pomidorus, kiaušinius ir 
kumpį. 

— Kaip skaniai kvepia! — šūktelėjo Megana, jam pra- 
dėjus kepti. 

— Čia tik užkanda. Noriu sutaisyti tau garsųjį baskų 
patiekalą — polio a] chilindron, 

„Jis pasakė ne „mums“, — įsidėmėjo Ampara.— Jis pa- 
sakė „tau“. Tai nenaudėlei'. 

Chaimė sukapojo vištą smulkiais gabalėliais, pabarstė 
juos druska su pipirais ir paskrudino svieste, o atskiroje 
keptuvėje ruošė svogūnų, česnakų ir pomidorų mišinį. 

— Tepasitroškins pusvalandį ant silpnos ugnies. 

Feliksas surado vyno butelį ir išėmė taures. 

— Raudonasis vynas „La Riocha“. Jums patiks. 

Jis pasiūlė taurę Meganai. 

— Dėkui, — padėkojo ji. 

Paskutinį kartą Megana ragavo vyno priimdama ko- 
muniją. Lėtai pakėlusi taurę prie lūpų, ji gurkštelėjo ma- 
žą gurkšnelį. Vynas buvo nuostabus. Ji dar gurkštelėjo ir 
pajuto, kaip po kūną sklinda šiluma. Buvo taip gera. „„Rei- 

kia mėgautis visu tuo, kol yra galimybė,— galvoja Mega- 
na.— Greit nieko nebebus". 

Vakarieniaujant Chaimė atrodė kažkoks susimąstęs. 

— Tu dėl kažko nerimauji, amigo? — pasiteiravo Fe- 
liksas. 

Chaimė atsakė ne iš karto. 

— Tarp mūsų yra išdavikas. 

Įsiviešpatavo mirtina tyla. 

— Kodėl... kodėl tu taip galvoji? — paklausė Felik- 
sas. 

— Nes Akokai visą laiką pavyksta per daug priartėti 
prie mūsų. 

Feliksas gūžtelėjo pečiais: 

— Jis — lapė, o mes — zuikiai. 

— Čia dar kažkas yra. 

— Ką tu turi galvoje? — paklausė Ampara. 

— Kai ketinome sprogdinti užtvanką prie Puente la 
Reino, Akokai iš anksto buvo pranešta.— Jis pažvelgė į 
Feliksą.— Jis įrengė pasalą, ir jam pavyko sučiupti tave, 
Rikardą ir Samarą. Jei nebūčiau sugaišęs, ir mane būtų 
sučiupę drauge su jumis. Ir prisimink, kas atsitiko vieš- 
butyje. 

— Juk pats girdėjai, kaip viešbučio patarnautojas 
skambino į policiją, — paprieštaravo Ampara. 

— Teisingai, — sutiko Chaimė.— Todėl mane ir slėgė 
bloga nuojauta. 

— Na, ir kaip tu manai, kas jis toks? — gižiai paklau- 
sė Ampara. 

Chaimė papurtė galvą: 

— Aš dar tiksliai nežinau kas, bet jam žinomi visi 
mūsų planai. 

— Tuomet pakeiskim savo planus, — pasiūlė  Ampa- 
ra.— Mes susitiksim Logronjyje su kitais, bet į Mendavi- 
ją neisim. 

Chaimė žvilgtelėjo į Meganą. 

— Taip daryti mes negalime. Turime padėti seserims 
pasiekti vienuolyną. 

„Jis ir taip daug dėl manęs padarė — mąstė Megana 
žiūrėdama į jį.— Privalau neužtraukti jam dar didesnio 
pavojaus". 

— Chaime. Aš visiškai. .. 

— Nesirūpink, Megana. Mes visi sėkmingai ten nuke- 
liausim. 

„Jis pasikeitė — pagalvojo Ampara.— Iš pradžių aps- 
kritai nenorėjo su jomis prasidėti. O dabar yra pasiren- 
gęs rizikuoti dėl jos gyvybe. Ir jis jau vadina ją „„Mega- 
na“, o ne „seserimi“. 

Chaimė tęsė: 

— Mūsų planai žinomi mažiausiai penkiolikai žmonių. 

— Mums reikia sužinoti, kuris iš jų, — karščiavosi Am- 
para. 

— Kaip mes tai padarysim? — paklausė Feliksas. 

Jis nervingai pešiojo staltiesės kraštą. 

— Aš paprašiau, kad Pakas Madride šį tą patikrintų. — 
pasakė Chaimė.— Susitariau su juo, kad jis man čionai 
paskambintų. 

Dirstelėjęs į Feliksą, jis nukreipė akis į šalį. 

Jis nepasakė, kad tikslūs trijų grupių maršrutai žino- 
mi tik šešiems žmonėms. Taip, Feliksą Karpiją  Akoka 
buvo įgrūdęs kalėjiman. Ir tai iš tikrųjų tapo puikiu Fe- 
likso alibi. Bet reikiamu metu jam galėjo padėti ir sureng- 
ti pabėgimą. „Tiesiog aš išlaisvinau jį anksčiau, — svarstė 
Chaimė.— Pakas jį tikrina. Tikiuosi, jis greitai paskam- 
bins". 

Pakilusi Ampara atsigręžė į Meganą. 

— Padėk man sutvarkyti indus. 

Moterys ėmė kraustyti stalą, vyrai perėjo į svetainę. 

— Ta vienuolė gerai laikosi. 

— Taip. 

— Juk tau ji patinka? 

Chaimė vengė žiūrėti į Feliksą. 

— Taip. Ji man patinka. „O tu išduotum ją, kaip ir 
visus kitus". 

— O kaip tavo reikalai su Ampara? 

— Mudu su ja abu to paties galo. Ji atsidavusi idėjai, 
lygiai kaip aš. Visą jos šeimą išžudė Franko falangistai— 
Chaimė atsistojo ir pasirąžė.— Laikas gultis miegoti. 

— Bijau, kad šiandien aš negalėsiu užmigti. Ar esi tik- 
ras, kad tarp mūsų yra išdavikas? 

— Aš įsitikinęs, — pasakė Chaimė žiūrėdamas į jį. 

Rytą, kai Chaimė nulipo žemyn pusryčiauti, Megana 
jo nebeatpažino. Jo veidas patamsėjo, jis buvo su peru- 

ku, ūsais ir apsivilkęs kažkokiais skarmalais. Atrodė bent 
dešimčia metų vyresnis. 

— Labas rytas, — pasisveikino jis. 

Ji krūptelėjo išgirdusi tokį pasikeitusį, tarsi nepažįsta- 
mo žmogaus balsą. 

— Iš kur jūs gavote?.. 

— Retsykiais aš lankausi šiuose namuose. Ir čia turiu 
daug daiktų, kurie man gali praversti. 

Tai jis pasakė taip kasdieniškai, kad Megana staiga su- 
prato, kaip jis gyvena. Kiek jam reikia namų ir kaukių, 
kad išliktų gyvas? Ji nė nežino, kiek kartų jo gyvybė ka- 
bojo ant plauko. Ji prisiminė, kokie negailestingi, žiau- 
rūs buvo tie vienuolyną užpuolę žmonės, ir pagalvojo: 
„Sučiupę Chaimę, jie nepagailės jo. Kad taip žinočiau, 
kaip jį apsaugoti“. 

Megana galvojo vien apie tai, apie ką ji neturėjo tei- 
sės galvoti. 

Ampara paruošė pusryčius: bacaldo — sūdytą menkę, 
ožkos pieno, sūrio ir tiršto karšto šokolado su churros, 

Pusryčiaujant Feliksas paklausė: 

— Kiek dar mes čia išbūsim? 

— Išeisim sutemus, — nerūpestingai atsakė Chaimė. 

Bet jis nesirengė leisti Feliksui pasinaudoti ta infor- 
macija. 

— Turiu šiokių tokių reikalų. — pasakė jis Feliksui.— 
Man prireiks tavo pagalbos. 

— (Gerai. 

Chaimė pasišaukė Amparą į šalį: 

— Kai paskambins Pakas, pasakyk jam, kad aš greit 
grįšiu. Tegu jis viską perduoda tau. 

Ji linktelėjo: 

— Būk atsargus. 

— Nesirūpink.— Jis pasisuko į Meganą.— Tu su mu- 
mis leidi paskutinę dieną. Rytoj jau būsi vienuolyne. Tik- 
riausiai tu nekantraudama to lauki. 

Ji pasižiūrėjo į jį ir ilgai nenukreipė akių. 

— Taip. | 

„Tiktai ne nekantraudama, o su nerimu, — mąstė Me- 
gana.— Kaip norėčiau atsikratyti to nerimo. Nutolsiu nuo 
viso to, bet iki pat mirties galvosiu apie .Chaimę, Feliksą 
ir kitus". 

Megana stovėjo ir žiūrėjo į nueinančius Chaimę ir Fe- 
liksą. Ji jautė, kad tarp jų atsirado kažkokia įtampa, ir 
nesuprato kodėl. 

Ampara sekė ją skvarbiomis akimis, ir Megana prisi- 
minė jos žodžius: ,,„Toks vyras kaip Chaimė ne tavo no- 
siai“. 

— Sutvarkyk patalus,— nedraugiškai pasakė Ampa- 
ra.— O aš taisysiu pietus. 

— Gerai. 

Megana nuėjo į miegamuosius. Palydėjusi ją akimis, 
Ampara žengė į virtuvę. 

Visą valandą Megana stengėsi galvoti vien apie darbą. 
Ji tvarkė, šluostė dulkes, šlavė, stengdamasi užmiršti tai, 
kas jai kėlė nerimą. 

„Privalau mesti jį iš galvos“, — mąstė ji. 

Tai buvo neįmanoma. Tarsi gamtos jėga jis viską pa- 
jungė savo valiai. 

Ji šveitė, kol viskas ėmė blizgėti. 

Kai grįžo Chaimė ir Feliksas, Ampara sutiko juos prie 
durų. Feliksas atrodė išblyškęs. 

— Aš nelabai gerai jaučiuosi. Turbūt bent kiek pri- 
gulsiu. 

Jie palaukė, kol jis užsidarė miegamajame. 

— Skambino Pakas,— susijaudinusi pranešė Ampara. 

— Ką jis sakė? 

— Kažką turi pasakyti tau, bet nenorėjo kalbėti apie 
tai telefonu. Jis pasiuntė kažką susitikti su tavimi. Tas 
žmogus vidurdienį bus miesto aikštėje. 

Chaimė susimąstęs pasiraukė: 

— Jis nepasakė, kas toks? 

— Ne. Tik sakė, kad tai skubu. 

— Prakeikimas. Aš... Tiek to, tebūnie. Gerai. Aš nu- 

Nenuvokiai ji dirstelėjo į jį. 

— Aš nesupr... 

— Aš nenoriu, kad jis kur nors skambintų. 

Jos akyse šmėstelėjo spėlionė. 

— Tu manai, kad Feliksas? .. į 

— Na, daryk, kaip tavęs. prašau.— Jis žvilgtelėjo į 
laikrodį.— Jau beveik vidurdienis. Išeinu. Grįšiu po valan- 
dos. Būk atsargi, guerida. 

— Nesijaudink. 

Megana girdėjo jų pokalbį. 

„Aš nenoriu, kad jis kur nors skambintų . 

„Tu manai, kad Feliksas?..“ 

„Na, daryk kaip tavęs prašau“. 

„Vadinasi, Feliksas ir yra išdavikas", — galvojo Mega- 
na. Ji matė, kaip jis nuėjo į miegamąjį ir užsidarė ten. 
Ji girdėjo, kaip išėjo Chaimė, 

Megana nuėjo į svetainę. 

— Tu užbaigei? — pasisuko į ją Ampara. 

— Ne visai. Aš... 

Jai magėjo paklausti, kur išėjo Chaimė, ką jie ketina 
daryti su Feliksu ir kas bus toliau, bet nesinorėjo kalbėti 
su ta moterimi. ,„Palauksiu, kol grįš Chaimė“, 

Apsisukusi Megana nuėjo atgal į miegamąjį. Ji galvo- 
jo apie Feliksą. Jis atrodė toks draugiškas ir rūpestingas. 
Jis daug klausinėdavo ją, bet dabar tas tariamas draugiš- 
kumas įgavo kitą prasmę. Tas barzdočius stengėsi viską 
iškamantinėti, kad galėtų perduoti Akokai. Jų gyvybėms 
grėsė pavojus. 

„Amparai gali prisireikti pagalbos“, — pagalvojo Me- 
gana. Ji norėjo įeiti į gvetainę, bet sustojo išgirdusi balsą: 

— Chaimė ką tik išėjo. Jis sėdės vienas ant suoliuko 
centrinėje aikštėje. Jis su peruku ir ūsais... Jūsų žmonės 
be vargo sučiups jį. 

Megana nustėro. 

— Jis išėjo pėsčias ir ten nueis per penkiolika minu- 
čių. 2 

Megana klausėsi ir vis labiau šiurpo. 

— Nepamirškit mūsų susitarimo, pulkininke,— kalbė- 
jo Ampara į ragelį — Jūs pažadėjote nežudyti jo: 

Megana atatupsta ėmė trauktis koridoriumi. Jos gal- 
voje dėjosi kažkas neįsivaizduojama. Vadinasi, išdavikė 
buvo Ampara. Ir ji pasiuntė Chaimę į spąstus. 

Stengdamasi netriukšmauti, kad Ampara jos neišgirstų, 
Megana apsigręžė ir išbėgo pro užpakalines duris. Ji ne- 
įsivaiždavo, kaip galėtų padėti Chaimei. Žinojo tik tiek: 
reikia kažką daryti. Išėjusi pro vartelius, nuskubėjo gat- 
ve į miesto centrą, stengdamasi eiti kuo sparčiau, bet ne- 
patraukti dėmesio. 

„Viešpatie, prašau Tavęs. Padaryk taip, kad aš nepa- 
vėluočiau“, — meldėsi Megana. 

Į miesto aikštę buvo galima eiti siauromis gatvelėmis, 
aukštų medžių ūksmėje, ir tai būtų buvęs malonus pasivai- 


liksą. Elgėsi su juo kaip su broliu, visiškai pasitikėjo juo. 
Kodėl jis tapo išdaviku, kodėl jam prireikė rizikuoti savo 
draugų gyvybėmis? Gal į tai atsakys Pako pasiųstas žŽmo- 
gus? „Kodėl Pakas negalėjo to pasakyti telefonu?“ — ne- 
suprato Chaimė. 

Jis jau artėjo prie miesto aikštės. Jos vidury buvo fon- 
tanas, aplink jį, plačiašakių medžių pavėsyje, buvo įrengti 
suoliukai. Vaikai žaidė gaudynes. Ant suoliukų sėdėjo 
dar keli žmonės. Vieni šildėsi saulėje, kiti skaitė, snaudė 
arba lesino balandžius. Perėjęs gatvę, Chaimė neskubė- 
damas nuėjo takučiu ir atsisėdo ant vieno suoliuko. 

Jis dirstelėjo į laikrodį kaip tik tuo metu, kai miesto 
bokšto laikrodis išmušė vidurdienį. , Tuojau turi ateiti Pa- 
ko siųstas žmogus". 

Viena akimi Chaimė pastebėjo, kaip priešingoje gat- 
vės pusėje sustojo policijos automobilis. Jis pažvelgė į 
kitą pusę. Privažiavo dar vienas automobilis. Išlipę iš jo 
policininkai pasuko į skverą. Širdis ėmė padūkusiai dau- 
žytis. Tai buvo spąstai. Tačiau kas juos paspendė? Pa- 
kas, perdavęs informaciją, ar tai jam pranešusi Ampara? 
Juk ji pasiuntė jį į aikštę. Bet kodėl? Kurių galų? 

Tačiau dabar nebebuvo laiko galvoti apie tai. Reikėjo 
bėgti. Bet Chaimė suprato: vos pasileidęs bėgti bus nušau- 
tas. Buvo galima pabandyti apgauti, bet jie žinojo, kad jis 
ten. 

„Sugalvok ką nors. Greičiau!“ 

Megana skubėjo į skverą, nuo aikštės ją skyrė vienas 
kvartalas. Atsidūrusi aikštėje, ji iškart įvertino padėtį. Ji 
pamatė sėdintį ant suoliuko Chaimę ir policininkus, su- 
pančius skverą iš abiejų pusių. 

Megana karštligiškai svarstė.. Chaimė neturi kur bėgti. 
Ji ėjo pro bakalėjos parduotuvę. Priešais, užtverdama jai 
kelią, žingsniavo moteris su vežimėliu. Sustojusi moteris 
pastatė vežimėlį prie sienos ir užėjo į parduotuvę produk- 

tų. Nė akimirkos nedvejodama, Megana griebė už veži- 
mėlio ir greit nuėjo su juo per kelią į skverą. 

Policininkai jau ėjo palei suoliukus, klausinėdami sė- 
dinčių ten žmonių. Stumtelėjusi policininką alkūne, Me- 
gana praėjo pro jį ir su vežimėliu priėjo prie Chaimės. 

— Madre de dios,— sušuko ji — Šit kur tu, Manueli! 
O aš visur tavęs ieškau. Man jau gana! Prižadėjai nuda- 
žyti šįryt namą, o pats drybsai čia skvere kaip milijonie- 
rius. Mama buvo teisi. Tu tikrai niekam tikęs dykaduo- 
nis. Velnias mane pakurstė už tavęs ištekėti! 

Chaimei prireikė akimirkos, kad susiprotėtų. Jis atsi- 
stojo. 

— Tavo motina — garsi specialistė dykaduonių klausi- 
mais. Ne veltui ir ji už tokio ištekėjo. Jeigu ji... 

— Kaip drįsti šitaip kalbėti?! Jei ne mano mama, mū- 
sų kūdikis mirtų iš bado. Juk tu neparneši namo nė duo- 
nos kąsnio... 

Policininkai sustoję klausėsi jų kivirčo. 

— Jeį mano žmona būtų tokia, — sumurmėjo vienas iš 
jų, — išvyčiau ją atgal pas motiną. 

— Man iki gyvo kaulo įgrįso tavo skandalai, — suriau- 
mojo Chaimė.— Juk aš perspėjau tave. Na, grįšim namo, 
aš tau parodysiu. 

— Ir gerai padarys, — pasakė policininkas. 

Toliau garsiai bardamiesi, Chaimė ir Megana ėjo iš 
skvero, stumdami prieš save vaiko vežimėlį. Policininkai 
vėl atkreipė akis į sėdinčius ant suoliukų žmones. 

— Prašom parodyti dokumentus. 

— Kas atsitiko, kapitone? 

— Nieko ypatingo. Tik parodykit man savo doku- 
mentus. 

Visame skvere vyrai traukė iš piniginių asmens doku- 
mentus. Ir staiga graudžiai pravirko vaikas. Vienas iš po- 
licininkų pakėlė akis. Vaiko vežimėlis vienišas stovėjo ant 
kampo, o triukšmavusi pora dingo. 


Po pusvalandžio Megana pravėrė namų duris. Ampa- 
Ta nervingai žingsniavo po kambarį. 

— Kur tu buvai? — šaižiai paklausė Ampara.— Nega- 
lėjai išeiti iš namų nepasiklaususi manęs. 

— Man reikėjo išeiti, reikėjo šį tą padaryti. 

— Ką tokio? — įtariai paklausė Ampara.— Tu čia nie- 
ko nepažįsti. Jeigu tu... 

Tuo tarpu įėjo Chaimė, ir jos veide neliko nė laše- 
lio kraujo. Bet ji greit susitvardė. 

— Kas... kas atsitiko? — paklausė ji. — Argi tu nebu- 
vai skvere? 

— Bet kodėl, Ampara?..— tyliai ištarė Chaimė. 

Ji pažvelgė jam į akis ir suprato, kad viskas baigta. 

— Kaip tu galėjai? Kodėl tu taip pasikeitei? 

Ji papurtė galvą. 

— Aš nepasikeičiau. Pasikeitei tu. Per tą beprasmišką 
tavo karą aš praradau visus, kuriuos mylėjau. Ar nori 
sužinoti apie save tiesą, Chaime? Tu niekuo negeresnis 
už vyriausybę, prieš kurią kovoji. Tu blogesnis, nes jie 
nori taikos, o tu — ne. Ar manai, jog padedi mūsų ša- 
liai? Tu griauni ją. Tu plėši bankus, sprogdini mašinas, 
žudai nekaltus žmones ir manai esąs didvyris. Aš mylė- 
jau tave ir kadaise tikėjau tavimi, bet. ..— Jos balsas nu- 
trūko.— Gana lieti kraują. 

Chaimė prisiartino prie jos ir pažvelgė į ją .ediniu 
žvilgsniu. 

— Derėtų užmušti tave. 

— Ne,— dusdama iš susijaudinimo, sušuko Megana.— 
Prašau, nereikia. 

Įėjęs į kambarį Feliksas viską girdėjo. 

— Dieve mano! Vadinasi, tai ji. Ką mums daryti su ta 
bjaurybe? 

— Gausime pasiimti ją drauge ir neišleisti jos iš 
akių, — atsakė Chaimė ir suėmęs Amparą už pečių tyliai 
pasakė: — Jeigu tu mėginsi ką nors iškrėsti, mirsi, aš pa- 
žadu. 

Atstūmęs ją, jis pasisuko į Meganą ir Feliksą. 

— Keliaujam iš čia, kol neprisistatė jos draugai. 


35 SKYRIUS 
— Miras buvo jūsų rankose ir jūs leidote jam paspru- 
kti. 
— Pulkininke... kad ir kaip gerbiu... mano žmo- 
nės... 

— Jūsų žmonės — kretinai. Ir jūs dar vadinatės po- 
licininkais? Jūs darote gėdą savo uniformai. 

Policijos šefas stovėjo gūždamasis nuo grėsmingo, svi- 
linančio pulkininko Akokos žvilgsnio. Jis nieko negalėjo 
padaryti, nes pulkininkui būtų pakakę įtakos jį pražudyti. 
Ir Akoka dar nebaigė. 

— Jūs asmeniškai už tai atsakysite. Aš pasirūpinsiu, 
kad būtumėt atleistas iš pareigų. 

— Pulkininke... 

— Nešdinkitės. Bloga darosi vien pažiūrėjus į jus. 

Pulkininkas Akoka virte virė iš pasipiktinimo. Jis ne- 
spėjo pats atvažiuoti į Vitoriją ir sučiupti Chaimės Miro. 
Šitai padaryti gavo pavesti vietos policijai. O jie viską su- 
žlugdė. Dabar vien Dievas galėtų pasakyti, kur dingo Mi- 
ras. 

Pulkininkas Akoka priėjo prie žemėlapio, padėto ant 
stalo. „Tikriausiai jie pasiliks Baskijoje. Vadinasi, tai gali 
būti Burgosas, Logronjas, Bilbao arba San Sebastjanas. 
Reikia sutelkti visą dėmesį į šiaurės rytus. Kur nors jie 
turės pasirodyti". 

Jis prisiminė ryto pokalbį su premjeru. 

— Jums nebelieka laiko, pulkininke. Ar skaitėte šios 
dienos laikraščius? Pasaulio spauda laiko mus juokda- 
riais. Miras ir tos vienuolės pavertė mus pajuokos ob- 
jektu. 

— Pone premjere, drįstu patikinti... 

— Karalius Jonas Karolis pavedė man sudaryti valsty- 
binę tardymo komisiją tuo klausimu. Aš nebegaliu ilgiau 
vilkinti. 

— Pratęskite paieškas dar kelioms dienoms. Per tą lai- 
ką Miras ir vienuolės atsidurs mano rankose. 

Pauzė. : 

— Duodu jums keturiasdešimt aštuonias valandas. 

Pulkininkas Akoka bijojo nuvilti ne premjerą ir netgi 
ne karalių. Jis galvojo apie OPUS MUNDO. Kai jį iškvie- 
tė į puikiai apstatytą vieno iš pramonės magnatų kabine- 
tą, jam nedviprasmiškai buvo pasakyta: „Chaimė Miras 
sudaro kenksmingą atmosferą mūsų organizacijai. Sustab- 
dykit jį. Jums bus dosniai atsilyginta". 

Pulkininkas Akoka suprato, kas liko nepasakyta: „Ne- 

sėkmės atveju būsite nubaustas“. Dabar iškilo grėsmė jo 
karjerai. Ir vien todėl, kad kažkokie pusgalviai policinin- 
kai paleido Mirą tiesiog iš rankų. Chaimė Miras galėjo 
pasislėpti kur tinkamas. Betgi vienuolės. Pulkininkas 
Akoka staiga susijaudino. Vienuolės! Štai kas padės jam. 
Chaimė Miras gali slėptis kur tinkamas, bet seserys ras 
prieglobstį tik kuriame nors vienuolyne. Ir tai tikriausiai 
turi būti to paties ordino vienuolynas. Pulkininkas Akoka 
vėl ėmė studijuoti žemėlapį. Taip ir yra — Mendavija. Cis- 
tersių vienuolynas yra Mendavijoje. „Ten jie ir eina, — 
triumfuodamas galvojo Akoka.— Na, ką gi, aš irgi. Tik 
nuvyksiu ten anksčiau ir palauksiu jų“. 


Rikardo ir Grasielės kelionė ėjo į pabaigą. 

Pastarosios kelios dienos buvo laimingiausios Rikardo 
gyvenime. Juos persekiojo kareiviai ir policija, areštas 
jam reikštų neišvengiamą mirtį, bet atrodė, kad visa tai 
neturi jokios reikšmės. Tarsi jiedu su Grasiele būtų radę 
sau laiko atkarpėlę, rojaus kampelį, kur niekas negalėtų 
jų pasiekti. Rizikingas jų Žygis virto nuostabia kelione, 
kuria jie abu mėgavosi. 

Jie be paliovos kalbėjosi, stengdamiesi kuo daugiau 
papasakoti vienas kitam, kuo daugiau sužinoti apie vienas 
kitą. Žodžiai lyg nematomos gijos vis stipriau juos siejo 
tarpusavyje. Jie kalbėjosi apie praeitį, dabartį ir ateitį. 
Ypač apie ateitį. 

— Mudu susituoksim bažnyčioje,— kalbėjo Rikar- 
das.— Tu būsi gražiausia visame pasaulyje nuotaka. 

Ir Grasielė, įsivaizdavusi, kaip ten bus, virpėjo iš su- 
sijaudinimo. 

— Ir mes gyvensime gražiausiame name. 

Ir ji galvojo: „Aš niekada neturėjau nuosavų namų, 
netgi savo kambario". Ji gyveno mažame butuke su mo- 
tina ir visokiais „„dėdėmis“, paskui — tarp seserų vienuo- 
lių vienuolyno celėje. 

— Mes turėsime gražių sūnų ir žavingų dukterų. .. 

„Ir aš suteiksiu jiems tai, ko niekada neturėjau pati. 
Jie bus apsupti meilės". 

Grasielės širdį užplūdo džiaugsmas. 

Bet jai kėlė nerimą tai, kad Rikardas fanatiškai atsida- 

vęs savo idėjai. Ar jis sutiks gyventi Prancūzijoje, ar pasi- 
trauks iš kovos? Ji suvokė. turinti aptarti tai su juo. 

— Rikardai, kaip tu manai, kiek dar tęsis tas sukili- 
mas? 

„Jis ir taip per ilgai užsitęsė“, — galvojo. Rikardas. 
Vyriausybė jau ieškojo būdų, kaip susitaikyti, bet ETA ne 
tik atmetė juos: ji atsakė į tai dar žiauresniais terorizmo 
aktais. Rikardas mėgino pasikalbėti apie tai su Chaime. 

— Jie stengiasi rasti kompromisą, Chaime. Kodėl ne- 
galėtume į tai pažiūrėti palankiai? 

— Jų pasiūlymas — klastingi spąstai. Jie nori sudoro- 
ti mus. Verčia mus tęsti kovą. 

Iš meilės Chaimei Rikardas tikėjo juo ir toliau jį pa- 
laikė. Bet abejonių negalėjo atsikratyti. Juo daugiau lie- 
josi kraujo, juo labiau jis svyravo. Štai dabar ir Grasielė 
klausia jo: „Kaip manai, kiek dar tęsis tas sukilimas?" 

— Nežinau, — atsakė jai Rikardas.— Aš labai norėčiau, 
kad jis jau baigtųsi. Štai ką aš tau pasakysiu, mieloji. Nie- 
kas mūsų neišskirs, netgi karas. Nėra tokių žodžių, kuriais 
galėčiau išsakyti, kaip karštai myliu tave. 

Ir jie toliau svajojo. 


Jie ėjo visą naktį derlingomis žaliuojančiomis El Bur- 
go ir Sorijos apylinkėmis. Auštant nuo kalno viršūnės pa- 
matė tolumoje dunksantį Logronją. Kairėje kelio pusėje 
augo pušų guotas, už jų driekėsi elektros perdavimo lini- 
jų stulpai. Grasielė ir Rikardas vingiuotu keliu nusileido 
į triukšmingo miesto pakraštį. 

— Kur mes turime susitikti su kitais? — paklausė Gra- 
sielė. 

Rikardas parodė į afišą, priklijuotą prie namo, pro ku- 
rį jie ėjo, sienos. Joje buvo parašyta: 


JAPONŲ CIRKAS 


Kvapą gniaužiantis 

garsiausio pasaulyje cirko 
vaidinimas! 

Ką tik iš Japonijos 

ir tik vieną savaitę! 

Gastrolės prasideda liepos 24-ąją! 
AVENIDA CLUB DEPORTIVO 

— Štai čia, — atsakė jai Rikardas.— Mes susitiksime su 
jais per vaidinimą dienos metu. 

Kitoje miesto dalyje Megana, Chaimė, Ampara ir Fe- 
liksas taip pat žiūrėjo į tokią ališą. Grupė buvo nejįtikėti- 
nai įsitempusi. Nuo Amparos akių nenuleido. Po to, kas 
įvyko Vitorijoje, vyrai elgėsi su Ampara kaip su atska- 
lūne, vengė kalbėtis su ja, į ją kreipdavosi tik būtinai pri- 
reikus. 

Chaimė dirstelėjo į laikrodį. 

— Cirkas atsidaro. Eime. 


Logronjo miesto Vyriausiojoje policijos valdyboje 
pulkininkas Ramonas Akoka baigė svarstyti veiksmų pla- 
ną. 

— Ar žmones aplink vienuolyną pastatėte? 

— Taip, pulkininke. Visi savo vietose. 

— Puiku. 

Akokos nuotaika buvo pakili. Jo įrengta pasala tikrai 
nenuvils, ir šį kartą jis apsieis be bukapročių policininkų, 
galinčių sugriauti jo planą. Jis asmeniškai vadovaus ope- 
racijai. OPUS MUNDO bus patenkinta juo. Jis dar kar- 
tą patikslino detales su savo karininkais. 

— Vienuolės eina su Miru ir jo žmonėmis. Svarbu su- 
čiupti juos prieš įeinant į vienuolyną. Mes dislokuosimės 
miške aplinkui jį. Iki mano signalo — jokių veiksmų. 

— Ką turėtume daryti, jei Chaimė Miras imtų prie- 
šintis? 

— Aš labai tikiuosi, kad jis pasipriešins,— švelniai at- 
sakė pulkininkas. 

Į kambarį įėjo budėtojas. 

— Atleiskit, pulkininke, ten kažkoks amerikietis nori 
su jumis pasikalbėti. 

— Dabar aš neturiu laiko. 

— Bet. ..— Budėtojas neryžtingai mindžikavo. 

— Jis pasakė atvykęs dėl vienos iš vienuolių. 

— Taip? Jūs pasakėte — amerikietis? 

— Tikrai taip, pulkininke. 

— Tegu užeina. 

Elanas Takeris netrukus jau žengė į kambarį. 

— Atleiskit, kad trukdau, pulkininke. Mano pavardė 

Elanas Takeris. Aš tikiuosi, kad jūs galėsite man padėti. 

— Taip? Kuo gi, pone Takeri? 

— Kiek aš suprantu, jūs ieškote vienuolės iš cister- 
sių vienuolyno, kažkokios sesers Meganos. 

Pulkininkas atsilošęs kėdėje tiriamai žvelgė į ameri- 
kietį. 

— O kaip ji susijusi su jumis? 

— Aš irgi jos ieškau. Man labai svarbu ją surasti. 

„Įdomu,— mąstė pulkininkas Akoka,— kodėl tam ame- 
rikiečiui taip svarbu surasti kažkokią vienuolę?" 

— Jūs nežinote, kur ji? 

— Ne. Iš laikraščių... 

„Vėl tie prakeikti laikraščiai". 

— Gal pasakysite man, kodėl jos ieškote? 

— Bijau, kad negalėsiu jums to pasakyti. 

— O aš bijau, kad tuomet negalėsiu jums padėti. 

— Pulkininke, ar negalėčiau sužinoti, jei ją surasite? 

Akoka išsiviepė lyg šypsodamasis. 

— Jūs sužinosite. 


Vienuolių paieškomis domėjosi visa šalis. Laikraščiai 
rašė, kaip vienai iš jų Vitorijoje vos pavyko pasprukti nuo 
policijos drauge su Chaime Miru. 

„Vadinasi, jie eina į šiaurę, — svarstė Elanas Takeris.— 
Patikimiausias kelias, kuriuo jie galėtų išeiti iš šalies, tuI- 
būt pro San Sebastjaną. Aš turiu surasti ją“. Jis nujautė 
patekęs Elenos Skot nemalonėn. ,„Aš čia gėrokai pakenkiau 
sau,— galvojo jis.— Ir galėčiau pataisyti reikalus, jei at- 
vežčiau jai Meganą". Jis ryžosi paskambinti Elenai Skot. 


Japonų kilnojamasis cirkas įsikūrė viename iš atokes- 
nių Logronjo rajonų. Likus dešimčiai minučių iki vaidini- 
mo pradžios, cirko palapinė prisigrūdo žiūrovų. Ankštu 
taku Megana, Chaimė, Ampara ir Feliksas prasibrovė į 
savo vietas. Dvi vietos greta Chaimės liko laisvos. 

— Kažkas atsitiko,— pažiūrėjęs į juos, pasakė Chai- 
mė.— Rikardas su seserimi Grasiele turėjo būti čia.— Jis 
pasisuko į Amparą. 

— Tu? 

— Ne. Prisiekiu. Aš nieko nežinau. 

Šviesa užgeso, vaidinimas prasidėjo. Suriaumojo žiūro- 

vai, ir jie sužiuro į areną. Ja važiavo dviratininkas, ir kai 
jis lėkė visu greičiu, ant peties jam užšoko akrobatas. Pas- 
kui vienas po kito prie jo prisidėjo daug kitų numerio 
dalyvių. Jie šokinėjo ant dviračio iš priekio, iš užpakalio, 
iš šonų, ir jo jau nebebuvo matyti. Žiūrovai ėmė ploti. 

Kitas numeris buvo su dresuotu lokiu, paskui pasirodė 
lyno akrobatas. Žiūrovai buvo sužavėti, bet Chaimė ir jo 
palydovai per daug nervinosi, kad galėtų žiūrėti vaidini- 
mą. Laikas bėgo. 

— Palauksim dar penkiolika minučių, — apsisprendė 
Chaimė.— Jeigu jie čionai neateis... 

— Atleiskite, ar šios vietos neužimtos? — kažkas pa- 
klausė. 

Chaimė pakėlė akis ir išvydęs Rikardą su Grasiele ėmė 
plačiai šypsotis. 

— Ne. Prašom sėstis. 

Paskui jie su palengvėjimu sušnibždėjo: 

— Velniškai džiaugiuosi jus matydamas. 

Linktelėjęs Meganai, Amparai ir Feliksui, Rikardas 
apsidairė: 

— O kur kiti? 

— (Gal laikraščių neskaitei? 

— Ne. Kokie gali būti laikraščiai? Mes juk buvome 
kalnuose. 

— Prastos naujienos,— pasakė Chaimė.— Rubijas ka- 
lėjimo ligoninėje. 

— Kaip? — Rikardas nustebęs dirstelėjo į jį. 

— Per muštynes bare jam smogė peiliu. Jį paėmė po- 
licija. 

— Mierda! — Rikardas patylėjo, tada atsidusęs pasa- 
kė: — Reikės jį kaip nors gelbėti, tiesa? 

— Aš jau galvojau apie tai, — sutiko Chaimė. 

— Kur sesuo Liučija? — paklausė Grasielė— Ir sesuo 
Teresė? 

Į pokalbį įsiterpė Megana: 

— Sesuo Liučija areštuota. Ji buvo ieškoma už žmog- 
žudystę. O sesuo Teresė žuvo. 

— O Viešpatie! — Grasielė persižegnojo. 

Arenoje klounas vaikščiojo lynu, po pažastimis pasi- 
kišęs du pudelius, erdviose jo kišenėse tupėjo po Siamo 

katiną. Šunys stengėsi pasiekti katinus, lynas švytavo į 
abi puses, ir klounas dėjosi žūtbūt stengiąsis išlaikyti pu- 
siausvyrą. Publika klykė susižavėjusi. 

Per minios triukšmą buvo sunku ką nors išgirsti. Me- 
gana ir Grasielė norėjo daug ką pasakyti viena kitai. Jos 
beveik vienu metu ėmė šnekėtis vienuolyno gestų kalba. 
Kiti nustebę stebėjo jas. 

„Mudu su Rikardu rengiamės susituokti..." 

„Tai puiku...“ 

„O kaip sekėsi tau?“ 

Megana norėjo atsakyti, bet suprato: nėra tokių žen- 
klų, kuriais galėtų perduoti tai, ką nori pasakyti. Savo pa- 
sakojimą reikės atidėti. 

— Eime,— pasakė Chaimė.— Gatvėje laukia furgonas, 
kuris nuveš mus iki Mendavijos. Ten mes išsodinsime se- 
seris ir keliausime toliau. 

Jie nuėjo taku tarp žmonių. Chaimė laikė Amparą už 
rankos. Kai jie priėjo automobilių stovėjimo aikštelę, Ri- 
kardas pasakė: 

— Chaime, mudu su Grasiele nusprendėme tuoktis. 

Chaimės veidą nušvietė šypsena. 

— Kaip puiku! Sveikinu.— Jis pasisuko į Grasielę. 

— Geresnio vyro nesurastum. 

Megana apkabino Grasielę: 

— Aš labai džiaugiuosi dėl jūsų abiejų. 

Ir pagalvojo: ,„Ar jai lengva buvo ryžtis mesti vie- 
nuolyną? O apskritai paėmus, kieno likimas mane labiau 
jaudina: mano pačios ar Grasielės?" 


Pulkininkas Akoka klausėsi susijaudinusio savo adju- 
tanto pranešimo. 

— Mažiau kaip prieš valandą juos matė cirke. Bet kol 
mes sulaukėme pastiprinimo, jie dingo. Jie išvažiavo bal- 
tai žydru furgonu. Jūs buvote teisus, pulkininke, jie va- 
žiuoja į Mendaviją. 

„Na štai, pagaliau ir viskas“ — pamanė Akoka. Gau- 
dynės buvo įdomios, ir jis turėjo pripažinti, kad Chaimė 
Miras buvo dėmesio vertas priešininkas. „Dabar OPUS 
MUNDO patikės man kokią nors dar atsakingesnę už- 
duotį". 

Pro galingą Ceiso binoklį Akoka stebėjo, kaip baltai 
žydras , furgonas pasirodė atviroje pakilumoje, artėdamas 
prie kalvos papėdėje įsikūrusio vienuolyno. Puikiai gin- 
kluoti kareiviai pasislėpė už medžių abipus kelio ir aplink 
patį vienuolyną, kad nebūtų nė menkiausios galimybės 
pabėgti. 

Kai furgonas, privažiavęs vienuolyno vartus, sustojo, 
Akoka riktelėjo per savo raciją: 

— Pirmyn! Apsupt! 

Operacija buvo įvykdyta nepriekaištingai. 

Dvi kareivių grupės su atstatytais automatais užėmė 
savo pozicijas, užblokuodamos kelią ir apsupdamos fur- 
goną. Akoka kurį laiką viską stebėjo mėgaudamasis trium- 
fo akimirkomis. Paskui neskubėdamas priėjo prie furgono 
su parengtu šauti pistoletu. 

— Jūs apsupti, —riktelėjo jis.— Priešintis beprasmiš- 
ka. Rankas aukštyn. Išeikit po vieną. Jei mėginsite bėgti, 
nušausiu. 

Įsiviešpatavo ilga tyla, paskui furgono durys lėtai at- 
sidarė ir iš jo iškeltomis į viršų rankomis pasirodė trys 
drebančios moterys ir trys vyrai. 

Tai buvo kažkokie nepažįstami Žmonės. 


36 SKYRIUS 


Nuo stūksančio virš vienuolyno kalno Chaimė ir jo 
palydovai stebėjo, kaip Akoka su savo žmonėmis apsupo 
furgoną. Jie matė išlipančius iš jo išsigandusius keleivius 
iškeltomis rankomis ir vėlesnę nebylią sceną. 

Chaimė tarsi būtų girdėjęs jų pokalbį. 

„Kas jūs tokie?" 

„Mes dirbame viešbutyje netoli Logronjo“. 

„Ką jūs čia veikiate?" 

„Kažkoks žmogus paprašė mus nuvaryti tą furgoną į 
viešbutį ir užmokėjo mums už tai penkis tūkstančius pe- 
setų". 

„Kas per žmogus?“ 

„Nežinau. Niekada anksčiau nesu jo mates". 

„Tai jo fotografija?" 

„Taip. Tai jis". 

— Eime iš čia, — pasakė Chaimė. 

Jie grįžo į Logronją baltu pašto furgonu. Megana aps- 
tulbusi žiūrėjo į Chaimę. 

— Kaip tu sužinojai? 

— Apie tai, kad pulkininkas Akoka lauks mūsų prie 
vienuolyno? Jis pats pasakė man. 

— Ką? 

— Lapė turi suprasti medžiotoją, Megana. Štai ir įsi- 
vaizdavau esąs Akokos vietoje. Kur jis spęstų man spąs- 
tus? Jis padarė viską taip, kaip būčiau daręs aš. 

— O jeigu jis taip ir nebūtų pasirodęs? 

— Tuomet būtume galėje ramiai nuvesti tave į vienuo- 
lyną. 

— O kaip bus dabar? — paklausė Feliksas. 

Šis klausimas visus jaudino. 

— Kurį laiką Ispanijoje mums visiems bus nesaugu, — 
tvirtai pasakė Chaimė.— Dabar mes visi keliausim tiesiai 
į San Sebastjaną, o iš ten — į Prancūziją. 

Jis pažvelgė į Meganą. 

— Cistersių vienuolynų yra ir Prancūzijoje. 

Ampara nebeįstengė valdytis. 

— Kodėl tu viso to neatsisakai? Jeigu nesustosi, bus 
pralieta dar daugiau kraujo, bus naujų aukų... 

— Tu nebeturi balso teisės, — griežtai nutraukė ją 
Chaimė.— Dėkok, kad dar gyva esi.— Jis pasisuko į Me- 
ganą. 

— Į Prancūziją per Pirėnus galima nueiti dešimtyje 
vietų. Mes pasinaudosim viena iš tų landų. 

— Per daug pavojinga,— paprieštaravo Feliksas. 
Akoka ieškos mūsų San Sebastjane. Tikriausiai Jis spėja, 
kad mes kirsim sieną su Prancūzija. 

— Jeigu tai taip pavojinga. ..— pradėjo Grasielė. 

— Nesijaudinkit,— nuramino ją Chaimė.— San Sebast- 
janas yra Baskijoje. 

Pašto furgonas artėjo prie Logronjo apylinkių. 

— Jie stebės visus kelius į San Sebastjaną,— perspėjo 
Feliksas.— Kaip tu manai, kokiu būdu mes ten pateksime? 

Chaimė jau viską buvo apgalvojęs. 

— Mes važiuosim traukiniu. 

— Kareiviai apieškos traukinius,— prieštaravo Rikar- 
das. 

Chaimė skvarbiai pažiūrėjo į Amparą. 

— Ne, nemanau. Ir čia mums padės mūsų draugužė. 
Juk žinai, kaip susisiekti su pulkininku Akoka? 

— Taip, — neryžtingai atsakė Ampara. 

— Tai ir gerai. Tu paskambinsi jam. 

Jie sustojo prie vienos iš įrengtų palei plentą telefono 
būdelių. Užėjęs į ją drauge su Ampara, Chaimė privėrė 
dureles. 

— Ar supratai, ką turi pasakyti? — paklausė jis nu- 
kreipdamas į ją pistoletą. 

— Taip. 

Jis sekė, kaip ji susuko numerį, ir kai kitame gale at- 
siliepė, ji pasakė: 

— Tai Ampara Chiron. Pulkininkas Akoka laukia ma- 
no skambučio. .. Dėkoju jums.— Ji žvilgtelėjo į Chaimę.— 
Jungia.— Pistoleto vamzdis rėmėsi į ją.— Nejaugi būti- 
nač... 

— Daryk, kas tau sakoma, — nutraukė jis lediniu bal- 
su. 

Netrukus Chaimė išgirdo, kaip ragelyje  nuskardėjo 
Akokos balsas: 

— Kur tu? 

Ji pajuto, kaip pistoleto vamzdis dar skaudžiau įsirė- 
mė į ją. 

— Aš... Mes išvažiuojam iš Logronjo. 

— Ar žinai, kur keliauja mūsų bendri draugai? 

— Taip. 

Chaimės veidas buvo visai arti, jis neatsitraukdamas 
spigino ją akimis. 

— Norėdami atsikratyti persekiotojų, jie nutarė pa- 
sukti atgal ir važiuoja į Barseloną. Baltu „seatu“. Jis ke- 
tina važiuoti pagrindine magistrale. 

Chaimė linktelėjo. 


— Aš... Man reikia eiti. Automobilis jau laukia. 
Chaimė nuspaudė telefono svirtelę. 


— Puiku. Eime. Duosim jam pusvalandį, kad patrauk- 
tų iš čia savo žmones. 


Po pusvalandžio jie jau buvo geležinkelio stotyje. 

Nuo Logronjo iki San Sebastjano kursavo trijų klasių 
traukiniai: „,TALGO“ buvo laikomas liukso klase, ,,TER“ 
buvo antros klasės traukinys, o blogiausi ir pigiausi, ne- 
švarūs, be jokių patogumų traukiniai kažkodėl buvo va- 
dinami ekspresais. Važiuodami iš Logronjo į San Sebast- 
janą, jie stabčiodavo kiekvienoje pusstotėje. 

— Mes važiuosim ekspresu,— pasakė Chaimė.— Dabar 
Akokos žmonės susirūpinę stabdo visus baltus „seatus“ 
pakeliui į Barseloną. Kiekvienas iš mūsų atskirai nusipir- 
ksim po bilietą, o susitiksime paskutiniame traukinio va- 
gone.— Tu eisi pirma, aš — paskui tave. 

Ji suprato kodėl ir nekentė jo dėl to. Ji bus masalas, 
jeigu jų lauktų spąstai. Bet juk ji — Ampara Chiron, Ir 
ji nesudrebės. 

Chaimės ir kitų žvilgsnių varstoma, ji įėjo į stoties 
pastatą. Kareivių nebuvo. | 

„Jie uoliai tikrina kelius į Barseloną. Ten velniai žino, 
kas užvirs,— pašaipiai galvojo Chaimė.— Kas antras au- 
tomobilis — baltas ,„seatas“. 

Nusipirkę paeiliui po bilietą, visi nuėjo prie traukinio. 
Įlipo be nuotykių. Chaimė atsisėdo greta Meganos, Ampa- 
ra — priešais juos, greta Felikso. Rikardas ir Grasielė su- 
sėdo greta, nuo kitų juos skyrė takas. 

— San Sebastjane būsime po trijų valandų,— pasakė 
Chaimė Meganai.— Ten pernakvosim ir anksti rytą perei- 
sim sieną. 

— O ką mes darysime toliau? 

Ji galvojo apie tai, kaip bus Chaimei, bet jis atsakė: 

— Nesijaudink. Kelias valandas pavažiavus nuo Pran- 
cūzijos sienos, yra cistersių vienuolynas. — Ir padelsęs pri-. 
dūrė: — Jeigu tu vis dar nori į jį patekti. 

Vadinasi, jis jautė jos dvejones. ,Ar aš to noriu?“ Jie 
artėjo prie kažko daug reikšmingesnio už sieną, skiriančią 
dvi šalis. Ta siena atskirs jos gyvenimą, atskirs praeitį nuo 
ateities... tai yra... kas? Ji troško sugrįžti į vienuolyną, 
bet dabar ją užplūdo abejonės. Ji buvo pamiršusi, koks 
patrauklus pasaulis už tų sienų. „Dar niekada nebuvau pa- 
tyrusi tiek gyvenimo džiaugsmo“. Žvilgtelėjusi į Chaime, 
Megana prisipažino sau: „Ir Chaimė Miras yra viso to da- 
lis“. 

Pajutęs jos žvilgsnį, Chaimė pažvelgė jai į akis, ir Me- 
gana pagalvojo: „Jis tai žino". 

Ekspresas stabčiojo visose stotyse ir pusstotėse. Trau- 
kinyje buvo pilna valstiečių su žmonomis ir visokių pre- 
keivių, kurie triukšmingai įlipdavo stotyse ir paskui išlip- 
davo. 

Ekspresas lėtai slinko kalnais, įveikdamas stačius paki- 
limus. 

Kai pagaliau traukinys pasiekė San Sebastjaną, Chaimė 
pasakė Meganai: 

— Pavojus praėjo. Tai — mūsų miestas. Aš susitariau, 
kad čia mūsų lauktų automobilis. 

Prie stoties stovėjo didelis „sedanas“. Vairuotojas bu- 
vo užsimaukšlinęs plačiakraštę baskišką beretę. Jis šiltai, 
draugiškai apkabino Chaimę, paskui visi susėdo į auto- 
mobilį. 

Megana atkreipė dėmesį į tai, kad Chaimė stengiasi 
laikytis greta Amparos, pasirengęs griebti ją, jei tik ji ką 
nors mėgintų daryti. „Kaip jis ketina pasielgti su ja?“ — 
mąstė Megana. 

— Mes jaudinomės dėl tavęs, Chaime,— pasakė vai- 
ruotojas.— Iš laikraščių galima spręsti, kad pulkininkas 
Akoka surengė tikrą tavo medžioklę. 

— Temedžioja sau, Žili — prajuko Chaimė.— Medžio- 
klės sezonas baigėsi. 

Jie važiavo Sančo el Savijo prospektu link paplūdi- 
mio. Buvo giedra vasaros diena, gatvės pilnos porelių, 
slampinėjančių savo malonumui. Prieplaukoje plūduria- 
vo daugybė jachtų ir valčių. Tolumoje dunksantys kalnai 
teikė miestui vaizdingą foną. Atrodė, jog viešpatauja vi- 
suotinė ramybė. 

— Kur mes apsistosime? — paklausė Chaimė vairuo- 
toją. 

— „Nicos“ viešbutyje. Largas Kortesas laukia mūsų. 

— Bus malonu vėl pamatyti senąjį piratą. 


„Nica“ buvo vidutinės kategorijog viešbutis Plasa 
Chuan de Olesabalyje, netoli nuo San Martino gatvės, 
prie triukšmingos aikštės kampo. Tai buvo baltas pasta- 
tas rudomis langinėmis, su didele mėlyna iškaba viršuje. 
Tuojau už viešbučio prasidėjo paplūdimys. 

Automobiliui privažiavus prie įėjimo, visi išlipo ir pa- 
skui Chaimę suėjo į vestibiulį. 

Jų pasitikti skubėjo Largas Kortesas, viešbučio savi- 
ninkas. Tai buvo augalotas vyras, per vieną drąsią kovinę 
operaciją netekęs rankos. Jis ėjo šiek tiek nerangiai, tar- 
si sunkiai išlaikydamas pusiausvyrą. 

— Malonu matyti jus,— plačiai šypsodamasis pasakė 
jis.— Štai jau savaitė, kaip laukiu jūsų. 

— Turėjome šiokių tokių keblumų, dmigo,— gūžtelėjęs 
pečiais, atsakė Chaimė. 

— Skaičiau, skaičiau,— Largas Kortesas tebesišypso- 
jo.— Laikraščiai vien apie tai ir rašo.— Atsigręžęs jis pa- 
žvelgė į Meganą ir Grasielę.— Visi dėl jūsų jaudinasi, se- 
serys. Aš parengiau jums numerius. 

— Mes tik pernakvosim,— pasakė jam Chaimė,— ir an- 
ksti rytą išvyksim į Prancūziją. Man reikia gero vedlio, 
kuris žinotų visus kelius: arba Kabrero Infantės, arba 
Chosės Sebriano. 

— Aš susitarsiu,— patikino viešbučio savininkas.— Ar 
eisite šešiese? 

Chaimė dėbtelėjo į Amparą. 

— Penkiese. 

— Patariu jums nesiregistruoti — pasakė Kortesas— 
Policijos nejaudina tai, kas jai nežinoma. Eime, parody- 
siu jums jūsų numerius, kad galėtumėt pailsėti po ke- 
lionės. O paskui mes skaniai pavakarieniausim. 

— Mes su Ampara užeisim į barą ko nors išgerti ir 
pasivysim jus,— pasakė Chaimė. 

— Kaip nori, — linktelėjo Largas Kortesas. 

Megana nustebusi žiūrėjo į Chaimę. Ji nesuprato, ką 
jis rengiasi daryti Amparai. „Nejaugi jis šaltakraujiš- 
kai? ..“ Jai sunku buvo net įsivaizduoti, kas gali atsitikti. 

Ampara taip pat susirūpino, bet išdidumas neleido jai 
klausinėti. 

Chaimė nuvedė ją į barą, buvusį tolimame vestibiulio 
gale, ir užėmė staliuką kertėje. 

— Prašau vyno taurę, — pasakė jis priėjusiam prie jų 
padavėjui. 

— Vieną? 

— Vieną. 

Ampara žiūrėjo, kaip Chaimė išsiėmė mažą paketėlį ir 
atplėšė jį. Jame buvo kažkokie milteliai. 

— Chaime.— Amparos balse skambėjo neviltis,— pra- 
šau, išklausyk mane! Pasistenk suprasti, kodėl aš taip pa- 
dariau. Tu draskai šalį į gabalus. Tai, ką tu darai, yra 
beprasmiška. Tu turi sustabdyti tą beprotybę. 

Vėl pasirodęs padavėjas pastatė ant stalo vyno tau- 
rę. Kai jis pasišalino, Chaimė tvarkingai iškratė į ją tai, 
kas buvo paketėlyje, ir išmaišė. Paskui pastatė taurę prieš 
Amparą. 

— Gerk, 

— Ne! 

— Nedaugeliui iš mūsų leista rinktis, kokia mirtimi 
mirsime,— tyliai pasakė Chaimė.— Tai įvyks greitai ir 
neskausmingai. Jeigu perduosiu tave savo draugams, nie- 
ko tau nebegalėsiu pažadėti. 

— Chaime... juk aš mylėjau tave. Tu privalai tikėti 
manimi. Prašau tavęs. .. 

— Gerk.— Jo balsas buvo nepermaldaujamas. 

Prieš pakeldama taurę, Ampara ilgai žvelgė į jį. 

— Geriu už tavo mirtį. 

Jis stebėjo, kaip Ampara pakėlė taurę prie lūpų ir 
vienu ypu išgėrė. 

— Na, ir kas dabar? — krūptelėjusi paklausė ji. 

— Aš palydėsiu tave į viršų, paguldysiu į lovą. Ir tu 
užmigsi. | 

Amparos akyse sužibo ašaros. 

— Kvaileli — sušnibždėjo ji.— Chaime... Aš mirštu ir 
noriu pasakyti, kad taip mylėjau tave... 

Ji ėmė kalbėti vis neaiškiau. 

Pakilęs Chaimė padėjo Amparai atsistoti. Ji svirdulia- 
vo. Salė tarsi suposi jos akyse. 

— Chaime... 

Prilaikydamas ją, Chaimė išėjo į vestibiulį. Largas Kor- 
tesas laukė jo su raktu rankoje. 

— Nuvesiu ją į numerį —pasakė  Chaimė.— Pasirū- 
pink, kad jai niekas netrukdytų. 

— Gerai. 

Kortesas žiūrėjo, kaip Chaimė beveik neša Amparą 
aukštyn laiptais. 

Savo numeryje Megana galvojo apie tai, kaip neįpras- 
tai staiga atsidūrė kurortinio miesto viešbutyje. San Se- 
bastjane buvo pilna poilsiautojų, daug jaunavedžių ir 
šiaip įsimylėjėlių. Visi jie linksmai leido laiką. Nelauktai 
Megana panoro, kad čia su ja būtų Chaimė, ir mėgino įsi- 
vaizduoti, kaip jis apkabina ją, spaudžia glėbyje. Visi 
jausmai, slopinti daug metų, užplūdo ją ir ėmė sukti įnir- 
tingame verpete. 

„Ką vis dėlto Chaimė padarė Amparai? Nejaugi jis... 
ne, jis nieku gyvu negalėtų to padaryti. O gal galėjo? Aš 
geidžiu j0,— mąstė ji. — Viešpatie, kas gi Man darosi? Ką 
man daryti?" 


Švilpaudamas Rikardas rengėsi. Jo nuotaika buvo kuo 
puikiausia. ,,Aš — laimingiausias žmogus pasaulyje,— gal- 
vojo jis.— Prancūzijoje mes susituoksime. Už sienos, Ba- 
jone, yra graži bažnyčia. Rytoj..." 


Grasielė savo numeryje lepinosi šiltame vonios van- 
denyje, galvodama apie Rikardą. „Jis su manim bus toks 
laimingas", — šypsojosi ji savo mintims. 

Feliksas Karpijas mąstė apie Chaimę ir Meganą. „Net 
aklas pamatytų, kas tarp jų dedasi. Čia jau gero nelauk. 
Vienuolės priklauso Viešpačiui. Gana ir to, kad Rikardas 
išvedė Grasielę iš jai skirto kelio. O jau Chaimė visada 
elgdavosi beprotiškai. Ką jis dabar ketina daryti?" 

Visi penki susitiko vakarienės viešbučio restorane. 
Niekas neminėjo Amparos vardo. 

Pažvelgusi į Chaimę, Megana staiga sumišo, lyg jis 
būtų galėjęs perskaityti jos mintis. 

„Geriau nieko neklausinėti — pamanė ji. — Aš žinau, 
kad jis nesugeba būti žiaurus“. 

Jie įsitikino, kad Largas Kortesas nesigyrė žadėdamas 
jiems puikią vakarienę. Pirmiausia padavė gazpacho — 
tirštą šaltą pomidorų, agurkų ir duonos sriubą, paskui at- 
nešė šviežių žalumynų salotų, didelį dubenį plovo, patai- 
syto iš ryžių, krevečių, vištienos, daržovių ir užpilto nuo- 
stabiu padažu. Baigiant vakarieniauti, patiekė skanų vai- 
sių pyragą. Rikardas ir Grasielė pirmą kartą po ilgo laiko 
valgė karštą maistą. 

Po vakarienės Megana kėlėsi. 

— Turiu eiti miegoti. 

— Luktelėk,— pasakė Chaimė.— Man reikia pasikal- 
bėti su tavimi. 

Jis pasitraukė su ja į vestibiulio kampą, kur nebuvo 
žmonių. 

— Aš dėl rytdienos... 

— Aš klausau. 

Ji žinojo, ko jis ketina paklausti, bet neišmanė, ką jam 
atsakyti. „Taip, aš pasikeičiau, — galvojo Megana.— Aš 
buvau tokia įsitikinusi teisingai gyvenusi. Aš nuoširdžiai 
tikėjau turėjusi viską, ko man reikia". 

— Juk tu iš tikrųjų nenori grįžti į vienuolyną, ar 
ne? — paklausė Chaimė. 

„Ar aš noriu?“ 

Jis laukė atsakymo. 

„Aš privalau būti atvira jam“,— pagalvojo Megana, 
Pažvelgusi jam į akis, ji atsakė: 

— Aš pati nežinau, ko noriu, Chaime. Aš susipainio- 
jau. 

Chaimė nusišypsojo. Kurį laiką jis tylėjo, rinko reikia- 
mus žodžius. 

— Megana, ta kova greit baigsis. Mes pasieksime sa- 
vo tikslą, nes mus palaiko liaudis. Aš neturiu teisės pra- 
šyti, kad rizikuotum -drauge su manimi, bet labai norė- 
čiau, kad lauktum manęs. Prancūzijoje gyvena mano teta. 
Pas ją tu būsi saugi. 

Megana ilgai žiūrėjo į jį prieš atsakydama. 

— Chaime, duok laiko man pagalvoti. 

— Vadinasi, tu nesakai man „ne“? 

— Aš nesakau „ne“,— tyliai atsakė Megana. 


Tą naktį nė vienas iš jų nemiegojo: daug ką reikėjo 
apgalvoti, daug ką suprasti. 

Megana negalėjo užmigti, vis prisiminė praeitį, prie- 
glaudoje ir vienuolyne praleistus metus. Ir staiga — neti- 
kėtas šuolis į pasaulį, kurio amžinai buvo išsižadėjusi. 
Chaimė rizikavo savo gyvybe kovodamas už tai, kuo ti- 
kėjo. „O kuo gi tikiu aš? — klausė savęs Megana.— Kaip 
rengiuosi nugyventi savo gyvenimą?“ 

Kartą ji jau buvo pasirinkusi. Ir štai vėl reikia rinktis. 
Iki ryto ji turi žinoti, ką atsakyti. 

Grasielė irgi prisiminė vienuolyną. „Laimingi, nerūpes- 
tingi metai. Jaučiau vienovę su Viešpačiu. Ar nepasige- 
siu to?“ 


Chaimė galvojo apie Meganą. „Ji neturi grįžti. Aš no- 
riu, kad ji būtų su manimi. Ką gi ji atsakys?“ 


Rikardas per daug jaudinosi, kad galėtų užmigti. Jis 
mąstė apie tai, kaip rengsis vestuvėms. Bažnyčia Bajone. .:; 


Feliksas svarstė, ką reikės daryti su Amparos kūnu, 
„Tepasirūpina tuo Largas Kortesas". 

Anksti rytą visi susitiko vestibiulyje. Chaimė žengė 
prie Meganos. 

— Labas rytas. 

— Labas rytas. 

— Ar pagalvojai apie mūsų pokalbį? 

Visą naktį ji vien apie tai ir galvojo. 

— Taip, Chaime. 

Jis žiūrėjo jai į akis, stengdamasis įžvelgti jose atsa- 
kymą. 

— Tai lauksi manęs? 

— Chaime... 

Tuo metu prie jų skubiai priėjo Largas Kortesas. Su 
juo buvo gal penkių dešimčių metų vyras vėjo nugairintu 
veidu. 

— Bijau, kad papusryčiauti nespėsite,— pasakė Korte- 
sas.— Jums reikia eiti. Tai — Chosė Sebrianas, jūsų ved- 
lys. Jis nuves jus per kalnus į Prancūziją. Tai geriausias 
San Sebastjano vedlys. 

— Malonu susipažinti — pasakė Chaimė.— Kaip pla- 
nuoji mūsų žygį? 

— Pirmąją kelio atkarpą eisime pėsti, — atsakė Chosė 
Sebrianas, kreipdamasis į visus.— Aš susitariau, kad ana- 
pus sienos mūsų lauktų automobiliai. Turime skubėti, ei- 
me. 

Visi išėjo į lauką. Skaisčiai švietė saulė. Largas Korte- 
sas išėjo iš viešbučio palydėti jų. 

— Sėkmės jums,— pasakė jis. 

— Mums čionai, — parodė Chosė Sebrianas. 

Jie pasuko link aikštės. Ir tuo metu, blokuodami gatvę 

iš abiejų galų, nelauktai pasirodė kareiviai ir GOE žmo- 
nės. Jų buvo mažiausiai tuzinas, visi puikiai ginkluoti. 
Priekyje žengė pulkininkai Ramonas Akoka ir Falas Sos- 
telas. 

Tikėdamasis rasti landą, kur trauktis, Chaimė žvilgte- 
lėjo link paplūdimio. Bet iš ten prie jų artėjo kitas karei- 
vių tuzinas. Bėgti nebuvo kur. Susirėmimas buvo neišven- 
giamas. Chaimė instinktyviai griebėsi pistoleto. 

— Nė nėgalvok apie tai, Mirai,— riktelėjo pulkinin- 
kas Akoka.— Mes nušausim tave vietoje. 

Chaimė beviltiškai stengėsi rasti išeitį, Kaip Akoka 
sužinojo, kad jie čia? Pasisukęs Chaimė išvydo stovinčią 
tarpduryje Amparą, jos veidas atrodė labai nuliūdęs. 

— Kurių velnių! — nusikeikė Feliksas. — Aš maniau, 
kad tu... 

— Aš daviau jai migdomųjų. Ji neturėjo atsibusti, kol 
mes būtume perėję sieną. 

— Bjaurybė! 

Pulkininkas Akoka žengė prie Chaimės. 

— Viskas baigta.— Jis pasisuko į vieną iš savo paval- 
dinių.— Nuginkluokit juos. 

Feliksas ir Rikardas žiūrėjo į Chaimę, laukdami kokio 
nors ženklo, pasirengę veikti. Chaimė papurtė galvą. Jis 
nenoriai atidavė kareiviui ginklą, ir Feliksas su Rikardu 
pasekė jo pavyzdžiu. 

— Ką ketinate daryti mums? — paklausė Chaimė. 

Keli praeiviai sustoję stebėjo, kas čia dedasi. 

— Nuvešiu tave ir tavo žudikų gaują į Madridą — at- 
žariai drėbė pulkininkas Akoka.— Stosi prieš tribunolą, 
paskui būsi pakartas. Jei būtų mano valia, pakarčiau tave 
čia pat. 

— Paleisk seseris, — pasakė Chaimė.— Jos čia niekuo 
dėtos. ES! 
— Jos — bendrininkės. Ir kaltos ne mažiau už jus. 

Nusigręžęs pulkininkas Akoka davė ženklą. Vis gausė- 
jančią minią kareiviai ėmė stumti šalin, reikalaudami, kad 
ji praleistų tris karinius sunkvežimius. 

— Tu su savo galvažudžiais važiuosi viduriniu sunk- 

kyje ir už jūsų. Vienas nereikalingas judesys —ir jie 
šaus. Supratai? 

Chaimė linktelėjo. 

Pulkininkas Akoka spjovė Chaimei į veidą. 

— Na, ir gerai. Lipk į sunkvežimį. 

Minia piktai sušurmuliavo. 

Stovinti tarpduryje Ampara abejingai stebėjo, kaip 
Chaimė, Megana, Rikardas, Grasielė ir Feliksas lipa į 
sunkvežimį, apsuptą automatais ginkluotų kareivių. 

Prie priekinio sunkvežimio vairuotojo priėjo pulkinin- 
kas Sostelas. 

— Mes važiuojam tiesiai į Madridą. Kad pakeliui ne- 
būtų jokio stabčiojimo. 

— Klausau, pulkininke. 

Tuo tarpu abiejuose gatvės galuose susibūrė labai daug 
žmonių, stebėjusių, kas čia darosi. Pulkininkas Akoka lipo 
į pirmąjį sunkvežimį. 

— Traukitės iš kelio,— riktelėjo jis žmonėms, kurie 
grūdosi prieš sunkvežimį. Minia vis didėjo, žmonės ėjo iš 
šalutinių gatvelių ir skersgatvių. 

— Pirmyn,— įsakė Akoka.— Iš kelio! 

Bet minia vis didėjo, vyrai buvo su plačiakraštėmis 
baskų beretėmis. Tarsi jiems kas būtų davęs nematomą 
ženklą: ,,Chaimei gresia pavojus". Jie ėjo iš namų ir par- 
duotuvių. Moterys, metusios namų ruošą, bėgo į gatvę. 
Prekeiviai, kurie jau rengėsi atidaryti savo parduotuves, 
sužinoję, kas atsitiko, skubėjo prie viešbučio. Jie vis ėjo 
ir ėjo — dailininkai, darbininkai ir gydytojai, mechanikai, 
komersantai ir studentai — daugelis nešėsi šautuvus, kir- 
vius ir dalgius. Visi jie buvo baskai, ir tai buvo jų šalis. 
Dabar jų susirinko ne mažiau kaip tūkstantis. Minia vis 
dar didėjo, užplūsdama šaligatvius ir važiuojamąjį ruožą, 
apsupdama karinius sunkvežimius. Viešpatavo pikta le- 
mMianti tyla. 

Pulkininkas Akoka, apimtas nevilties, žvalgėsi po žmo- 
nių prisigrūdusią gatvę. 

— Traukitės iš kelio arba mes imsim šaudyti — suklie- 
gė jis. 

— Aš nepatarčiau— atsiliepė Chaimė.— Tie žmonės 
neapkenčia jūsų dėl to, ką ketinate mums padaryti. Vieno 
mano žodžio pakaks, kad jie sudraskytų tave ir tavo žmo- 

nes. Tu šito neįvertinai, pulkininke. San Sebastjanas — 
baskų miestas. Tai — mano miestas. 

Jis atsigręžė į savo bičiulius: 

— Eime iš čia. 

Chaimė padėjo Meganai išlipti iš sunkvežimio, paskui 
juos išlipo kiti. Akokos veide sustingo įtūžis. Jis bejėgiš- 
kai žiūrėjo, kaip klostosi įvykiai. 

Priešiškai nusiteikusi minia tyliai  laukdama stovėjo. 
Chaimė priėjo prie pulkininko. 

— Pasiimk savo sunkvežimius ir nešdinkis atgal į Mad- 
ridą. 

Akoka nužvelgė vis gausėjančią minią. 

— Aš... tau geruoju tai nesibaigs, Mirai. 

— Jau baigėsi. Riedėk iš čia. 

Ir spjovė Akokai į veidą. 

Pulkininkas ilgai žvelgė į jį, lyg norėdamas sudeginti 
žvilgsniu. „Negalima leisti, kad viskas taip baigtųsi — 
apimtas nevilties, galvojo jis.— Buvau taip arti. Jau buvo 
„mMatas“.— Bet jis suvokė, kad jo padėtis kur kas blogesnė 
už pralaimėjimą. Tai buvo mirties nuosprendis. Madride 
jo laukia OPUS MUNDO. Jis nudelbė jį apsupusią žmonių 
jūrą. Nebeturėjo iš ko rinktis. 

— Važiuojam, — dusdamas iš įniršio, tarė jis, pasisu- 
kęs į vairuotoją. 

Atsitraukusi minia žiūrėjo, kaip kareiviai lipa į sunk- 
vežimius. Netrukus sunkvežimiai jau važiavo gatve, ly- 
dimi džiaugsmingo minios lalėjimo. Linksmais šūkčioji- 
mais žmonės vis garsiau sveikino Chaimę Mirą. Jie trium- 
favo. Gatvės gaudė nuo triukšmingai reiškiamų jausmų. 

Du paaugliai spiegė net užkimdami. 

— Stokim į ETA,— pasakė vienas, atsigręžęs į kitą. 

Džiugiai glėbesčiavosi pagyvenusių žmonių pora, ir 
moterys kalbėjo: 

— (Gal dabar jie grąžins mums mūsų fermą. 

Stovėjęs minioje vienišas senukas tylomis žiūrėjo į 
nuvažiuojančius karinius sunkvežimius, 

— Jie dar sugrįš, — tarė jis. 

— Viskas baigėsi. — pasakė Chaimė Meganai, imda- 
mas ją už rankos.— Mes laisvi. Po valandos būsime ana- 
pus sienos. Aš nuvešiu tave pas savo tetą. 

— Chaime...— Ji pažvelgė jam į akis. 

Kažkoks žmogus, prasibrovęs pro minią, pribėgo prie 
Meganos. 

— Atleiskit — gaudydamas kvapą, prašneko jis— Ar 
jūs sesuo Megana? 

— Taip, — atsakė ji atsigręždama. 

Jis su palengvėjimu atsiduso. 

— Na, ir ilgai ieškojau jūsų. Mano pavardė Elanas 
Takeris. Ar mudu galime pasikalbėti? 

— Taip. 

— Dviese. 

— Atleiskit. Aš jau išvažiuoju... 

—- Prašau jus, tai labai svarbu. Aš specialiai keliavau 
iš Niujorko jūsų surasti. 

Ji nesuprasdama žiūrėjo į jį. 

— Manes? Aš nesuprantu. Kodėlė.. 

— Aš jums paaiškinsiu, jei leisite. 

Nepažįstamasis paėmė ją už rankos ir kažką susijaudi- 
nęs kalbėjo, vesdamasis gatve. Atsigręžusi ji pažiūrėjo 
ten, kur jos laukė Chaimė Miras. 

Pokalbis su Elanu Takeriu visiškai pritrenkė Meganą. 

— Moteris, kurios interesams aš atstovauju, nori susi- 
tikti su jumis. 

— Nesuprantu. Kokia moteris? Ko ji nori iš manęs? 

„Aš pats norėčiau tai žinoti", — pagalvojo Elanas Ta- 
keris. 

— Aš nesu įgaliotas tai svarstyti. Ji laukia jūsų Niu- 
jorke. 

Tai buvo kažkoks absurdas. „Matyt, kokia nors klai- 
da". 

— Ar jūs įsitikinęs, kad aš — sesuo Megana —ir esu 
tas žmogus, kurio jums reikia? 

— Taip. Bet jūs vardu ne Megana. Jūs — Patricija. 

Ir staiga jai tarsi kas protą būtų apšvietęs. Po dauge- 
lio metų, atrodo, ėmė pildytis jos svajonės. Pagaliau ji su- 
žinos, kas esanti. Vien tokia mintis jaudino ir... baugino 
ją. 

— Kada... kada aš turiu važiuoti? 

„Aš noriu. kad surastumėt ją ir kuo greičiau pristaty- 
tumėt man". 

— Tuojau pat. Aš pasirūpinsiu jūsų pasu. 

Atsigręžusi ji pažvelgė į Chaimę, kuris laukdamas sto- 
vėjo prie viešbučio. 

— Atleiskit, aš tuoj... 

Lyg per rūką Megana grįžo prie Chaimės. Jai atrodė, 
kad viską tik sapnuoja. 

— Ar tau nieko neatsitiko? — paklausė Chaimė.— Ar 
tas žmogus tave įžeidė? 

— Ne. Jis... ne. 

Chaimė paėmė Meganą už rankos. 

— Aš noriu, kad tu dabar eitum su manim. Mes turi- 
me būti kartu, Megana. 

„Jūs vardu ne Megana. Jūs — Patricija". 

Ji žvelgė į gražų vyrišką Chaimės veidą ir galvojo: 
„Aš noriu, kad mes būtume drauge. Bet reikia palūkėti. 
Pirma turiu sužinoti, kas aš esu". 

— Chaime, aš noriu būti su tavimi. Bet pirma priva- 
lau kai ką padaryti. 

Jis skvarbiai žiūrėjo į ją, jo veidas buvo neramus. 

— Tu nori išvažiuoti? 

— Kuriam laikui. Bet aš grįšiu. 

Jis ilgai žiūrėjo į ją, paskui lėtai linktelėjo galvą. 

— Gerai. Tu galėsi surasti mane per Largą Kortesą. 

— Aš grįšiu pas tave. Pažadu. 

Ji kalbėjo nuoširdžiai. Bet tai buvo iki susitikimo su 
Elena Skot. 


37 SKYRIUS 


— Deus Israel conjunctat vos; etipse it vobiscum, gui, 
misertus est duobus unicis. plenius benedicere te. — 
Izraelio Dievas sujungia jus, ir tebūnie Jis su jumis... 
Viešpatie mūsų Dieve, tebūnie jie verti garbinti Šventą 
Tavo Vardą. Palaimink visus, kurie myli Tave ir laikosi 
Tavo įsakymų. Šlovinam Tave. .. 

Rikardas nukreipė žvilgsnį nuo dvasininko į greta sto- 
vinčią Grasielę. „,„Aš buvau teisus. Ji — visų gražiausia 
nuotaka pasaulyje". 

Grasielė stovėjo nejudėdama, klausydamasi dvasininko 
kalbos, kuri aidėjo po aukštais bažnyčios skliautais. Čia 

buvo tokia rimtis. Jai atrodė, tarsi ją suptų praeities še- 
šėliai — visi tie žmonės, kurių kartų kartos ateidavo čio- 
nai ieškoti atleidimo, ramybės ir džiaugsmo. Tai priminė 
jai vienuolyną. „Jaučiuosi taip, tarsi vėl būčiau sugrįžusi 
namo, — Mąstė Grasielė.— Tarsi niekur nė nebuvau išėju- 
si“. 

— Exaudi nos, omnipotens et misericors Deus; ut guod 
nostro ministratur officio, tua benedictione potius implea- 
tur per Dominum...— Išgirsk, Visagalis Gailestingasis 
Dieve, mūsų apeigas, tebūnie jos Tavo palaimintos. .. 

„Aš jau gavau Jo palaiminimą, gavau didesnį, negu 
nusipelniau. .. Tai ir turiu būti verta Jo“. 

— In te speravi, Domine didi: Tu es Deus meus: in 
manibus luis tempora mea...— Tavim, Viešpats, pasi- 
kliauju, nes esi mano kūrėjas ir Dievas: Tavo rankose ma- 
no likimas. .. 

„Aš daviau iškilmingus įžadus iki mirties tarnauti 


Viešpačiui". 
— Suscipe gudesumus, Domine, pro sacra connubiilege 
munus oblatum...—Tavęs šaukiamės, Viešpatie, išgirsk 


mūsų maldas šventosios santuokos vardu... 

Žodžiai skardžiai aidėjo Grasielės galvoje. Laikas jai 
tarsi sustojo. 

— Deus gui potestate virtutis tuae de nihilo cuncta ie- 
cisti. ..— Viešpatie, nušvietęs santuokos ryšius, paženklin- 
damas Jėzaus Kristaus sąjungą su Bažnyčia... O Gailestin- 
gasis, paimk į mMaloningąją savo akių globą Tavo tarnaitę, 
žengiančią į santuoką ir meldžiančią, kad gintum ir glo- 
botum ją... 

„Bet kaipgi Jis gali būti gailestingas, jeigu aš Jį iš- 
duodu?" 

Grasielė staiga pajuto, kad pasidarė sunku kvėpuoti. 
Sienos tarsi glaudėsi ir spaudė ją. 

— Nihil in ea ex actibus suis ille auctor praevarica- 
tiOnis usurpet. .— Sergėk ją nuo pikto... 

Ir kaip tik tuo metu Grasielė suprato. Taip pasijuto, 
tarsi kalnas būtų nusiritęs nuo pečių. Ją užplūdo ekstazė 
ir neapsakomas džiaugsmas. 

— Suteik jai Dangaus karalystę. Palaimink, Viešpatie, 
šią santuoką ir... 

— Aš jau susituokusi, — garsiai tarė Grasielė, 

Įsiviešpatavo mirtina tyla. Rikardas ir dvasininkas pri- 
blokšti sužiuro į Grasielę. Rikardas išbalo. 

— Grasiele, ką tu čia? 

Paėmusi jį už rankos, ji švelniai pasakė: 

— Atleisk, Rikardai. 

— Aš... aš nesuprantu. Tu nebemyli manęs? 

Ji papurtė galvą. 

— Aš myliu tave labiau už gyvenimą. Bet mano gyve- 
nimas Man nebepriklauso. Jau seniai jį paskyriau Viešpa- 
čiui. 

— Ne! Aš neleisiu, kad tu aukotumeisi... . 

— Rikardai, mielasis... Tai nėra auka. Tai palaima. 
Vienuolyne aš pirmą kartą gyvenime radau susitaikymą ir 
ramybę, kurių niekada anksčiau nebuvau patyrusi. Tu esi 
mano išsižadėtojo pasaulio dalis — geriausioji dalis. Bet 
aš jo išsižadėjau. Aš privalau grįžti į savąjį pasaulį. 

Stovintis greta dvasininkas tylėdamas klausėsi. 

— Prašau tavęs, atleisk man už tai, kad taip tave skau- 
dinu, bet aš negaliu laužyti įžadų. Kitaip išduočiau viską, 
kuo aš tikiu. Dabar aš suprantu. Aš negalėčiau suteikti 
tau laimės. Suprask, prašau tavęs. 

Rikardas sukrėstas žiūrėjo į ją negalėdamas nė žodžio 
ištarti. Tarsi kažkas būtų numiręs jame. 

Žvelgdama į be galo sutrikusį jo veidą, Grasielė jautė, 
kaip širdį suspaudė gailestis. Ji pabučiavo jį į skruostą. 

— Aš myliu tave, — švelniai sušnibždėjo ji. 

Jos akys paplūdo ašaromis. 

— Aš melsiuos už tave. Melsiuos už mus abu. 


38 SKYRIUS 


Penktadienį, vakarėjant, prie Aranda de Duero ligoni- 
nės priimamojo privažiavo karinis sanitarinis furgonas. 
Juo atvažiavęs gydytojas, dviejų uniformuotų policininkų 
lydimas, įžengė per sukamąsias duris ir priėjo prie budė- 
tojo stalo. 

— Turime įsakymą paimti kažkokį Rubiją Arsaną,— 
pasakė vienas policininkas, duodamas dokumentą. 

Budėtojas pasižiūrėjo ir susiraukė. 

— Bijau, kad neturiu teisės jo išrašyti. Šį klausimą 
reikia spręsti su vyriausiuoju gydytoju. 

— Gerai. Iškvieskit jį. 

Budėtojas sutriko. 

— Matote, jis išvažiavo savaitgaliui. 

— Tai jau ne mūsų rūpestis. Turime pulkininko Ako- 
kos pasirašytą įsakymą. Jei norite, pats paskambinkite 
jam ir pasakykite, kad į jo nurodymą jums nusispjaut. 

— Ne,— skubiai atsakė jis.— Nėra reikalo. Aš paliep- 
siu, kad atvestų kalinį. 


Už kilometro nuo ligoninės du policijos agentai, išlipę 
iš savo automobilio, įėjo į miesto kalėjimo pastatą. Jie 
priėjo prie budinčio seržanto. Vienas iš jų parodė savo 
ženklelį. 

— Mes atvažiavome Liučijos Karminės. 

Seržantas pasižiūrėjo į stovinčius prieš jį seklius ir 
pasakė: 

— Man niekas nieko nesakė. 

— Prakeikta biurokratija, — atsidusdamas tarė vienas iš 
detektyvų.— Kairė nežino, ką daro dešinė. 

— Parodykite man įsakymą dėl jos perkėlimo. 

Jie atkišo jam dokumentą. 

— Pasirašyta pulkininko Akokos? 

— Tikrai taip. 

— Kur ketinate ją vežti? 

— Į Madridą. Pulkininkas rengiasi pats ją apklausti. 

— Taip? Na, ką gi, manau, jog geriau bus, jei pats su 
juo pasikalbėsiu. 

— Nėra jokio reikalo, — atšovė detektyvas. 

— Mat mums įsakyta nenuleisti nuo jos akių. Italijos 
valdžia labai nekantrauja trokšdama susigrąžinti ją. Jeigu 
jos prireikė pulkininkui Akokai, jis pats privalės man. tai 
pasakyti. 

- — Tik veltui laiką gaištate, ir... 

— Turiu marias laiko, amigo. O va kito užpakalio, jei 
sykiais prarasčiau savąjį, neturiu. 

Pakėlęs ragelį, jis pasakė: 

— Sujunkite mane Madride su pulkininku Akoka. 

— Dieve mano!-— šūktelėjo detektyvas.— Žmona už- 
muš mane, jei aš ir vėl pavėluosiu vakarienės. Be to, pul- 
kininko tikriausiai nėra vietoje, ir... 

Sučirškė telefonas. Seržantas pakėlė ragelį, ir jame pa- 
sigirdo balsas: 

— Pulkininko Akokos kabinetas. 

Seržantas ttiumfuodamas pažvelgė į detektyvus. 

— Alio. Čia Aranda de Duero policijos nuovados bu- 
dintysis seržantas. Man būtina pasikalbėti su pulkininku 
Akoka. 

Vienas iš detektyvų nervingai dirstelėjo į laikrodį. 

— Mierda! Turiu įdomesnį užsiėmimą, negu trainiotis 
čia, ir... 

— Alio! Pulkininkas Akoka? 

— Taip. Ko reikia? — sugriaudėjo balsas ragelyje. 

— Pas mane čia atėjo du detektyvai ir nori, kad per- 
duočiau vieną kalinę jūsų žinybai. 

— Liučiją Karminę? 

— Taip, pulkininke. 

— Ar jie parodė jums mano pasirašytą įsakymą? 

— Taip. Jie... 

— Tai kurių velnių jūs man skambinate? Siųskite ją. 

— Aš tik galvojau... 

— Nereikia galvoti. Vykdykit įsakymus. 

Ryšys nutrūko. 

Seržantas gurktelėjo seilę. 

— Jis. e-e... 

— Jis užsiplieskia kaip degtukas, ar ne? — prajuko 
vienas detektyvas. 

Seržantas atsistojo, stengdamasis išlikti orus. 

— Nurodysiu, kad ją atvestų. 

Skersgatvyje už policijos nuovados berniūkštis spok- 
sojo, kaip kažkoks žmogus, užsliuogęs telegrafo stulpu, at- 
jungė laidą ir nučiuožė žemyn. 

— (O ką tu čia darai? — paklausė berniukas. 

Vyriškis sušiaušė jam plaukus. 

— Gelbsčiu draugą, muchacho. Gelbsčiu draugą. 


Po trijų valandų vienišojė fermoje į šiaurę nuo miesto 
Liučija Karminė vėl susitiko su Rubiju Arsanu. 

Naktį, trečią valandą, Akoką pažadino telefono skam- 
butis, ir pažįstamas balsas tarė: 

— Mūsų vadovybė norėtų susitikti su jumis. 

— Aš pasirengęs. Kada? 

— Dabar, pulkininke. Automobilis užsuks paimti jūsų 
po valandos. 

— Taip, pone. 

Padėjęs ragelį, jis atsisėdo ant lovos krašto, užsirūkė 
cigaretę ir giliai užsitraukęs pajuto, kaip dūmai pasklido 
plaučiuose. 

„Automobilis užsuks paimti jūsų po valandos. Pra- 
šau, būkite pasirengęs“. 

Jis bus pasirengęs. 

Jis nuėjo į vonią ir atidžiai apžvelgė save veidrodyje. 
Į jį žiūrėjo pasmerkto žmogaus akys. 

„Buvau taip arti tikslo — su kartėliu galvojo jis.— 
Taip arti“. 

Pulkininkas Akoka ėmė labai kruopščiai, tvarkingai 
skustis. Baigęs jis ilgai stovėjo po karšto dušo srove, pas- 
kui išsirinko drabužius. 

Lygiai po valandos jis išėjo per paradines duris ir at- 
sisveikindamas nužvelgė namą, kurio — jis tai žinojo — 
niekada nebepamatys. Jokio pasitarimo, žinoma, nebus, 
Jie daugiau neturi ko su juo svarstyti. 

Priešais namą stovėjo ilgas juodas limuzinas. Jam pri- 
ėjus, automobilio durelės atsidarė. Priekinėje ir užpakali- 
nėje sėdynėse sėdėjo po du vyrus. 

— Sėskitės, pulkininke. 

Giliai atsidusęs jis sėdosi į automobilį. Ir netrukus jie 
jau skriejo į nakties tamsą. 


„Tai panašu į sapną, — mąstė Liučija.— Žvelgiu pro 
langą ir Matau Šveicarijos Alpes. Aš iš tikrųjų čia“. 

Chaimė Miras.rado vedlį, kad padėtų jai pasiekti Ciū- 
richą. Ji atvyko ten naktį. 

„Rytą eisiu į „,Lejaus“ banką. 

Ta mintis sujaudino ją. O jeigu kas nors ne taip? Jei- 
gu ten nebėra pinigų? Jeigu? 

Iš už kalnų žybtelėjo pirmasis saulės spindulys; Liuči- 
ja tą naktį taip ir nesumerkė akių. 

Rytą, maždaug devintą valandą palikusi „Boro Lak“" 
viešbutį, ji jau stovėjo prie banko, laukdama, kol jį ati- 
darys. 

Mandagus vidutinio amžiaus vyriškis atidarė duris. 

— Prašom įeiti. Tikiuosi, kad neilgai laukėte? 

„Tik kelis mėnesius“,— pagalvojo Liučija. 

— Ne, ne, visiškai ne. 

Jis palydėjo ją į vidų. 

— Kuo mes galime jums pasitarnauti? 

„Padaryti mane turtingą“. 

— Mano tėvas turi čia sąskaitą. Jis paprašė pervesti 
ją Mano vardu. 

— Ar tai skaitmeninė sąskaita? 

— Taip. 

— Prašom pasakyti man numerį. 

— B2A149207, 

Jis linktelėjo galvą. 

— Luktelėkit valandėlę. 

Ji žiūrėjo, kaip jis eina link patalpos gilumoje įreng- 
tos saugyklos. Į banką ėmė eiti klientai. „Viskas turi būti 
gerai, — tvirtino sau Liučija.— Niekas negali..." 

Tarnautojas jau grįžo. Ji nieko negalėjo suprasti iš jo 
veido. 

— Ar sakėte, kad ta sąskaita jūsų tėvo vardu? 

Jos širdis nusirito į kulnus. 

— Taip. Andželo Karminės. 

Jis skvarbiai pažvelgė į ją. 

— Tai dviejų žmonių sąskaita. 

Ar tai reiškia, kad ji negalės ja naudotis? 

— Kokia? ..— Ji vos įstengė išdaužti  žodžius.— Ko- 
kia kita pavardė? 

— Liučija Karminė. 

Ir tą pačią akimirką visas pasaulis atsidūrė jai po ko- 
jomis. 

Sąskaitoje buvo daugiau kaip trylika milijonų dolerių. 

— Kaip norėtumėt jais naudotis? — paklausė banki- 
ninkas. 

— Ar negalėtumėt pervesti jų į vieną iš jūsų bankų 
Brazilijoje. Pavyzdžiui, į Rio? 

— Žinoma. Šiandien atsiųsime jums su pasiuntiniu 
dokumentus. 

Viskas buvo taip paprasta. 

Iš banko Liučija nuėjo į greta viešbučio esantį kelio- 
nių biurą. Už vitrinos stiklo kabojo didelis plakatas su 
Brazilijos vaizdais. 

„Tai likimas“, — džiugiai pagalvojo Liučija. Ji įėjo į 
biurą. 

— Kuo galėčiau būti naudingas jums? 

— Norėčiau užsisakyti du bilietus į Braziliją. 

„Ten negalioja susitarimas išduoti nusikaltėlius“. 

Ji nekantravo, trokšdama papasakoti Rubijui, kaip vis- 
kas gerai klostosi. Jis laukė jos skambučio „Biarice“. Jie 
drauge keliaus į Braziliją. 

— Ten mes galėsim ramiai gyventi iki pat mirties, — 
kalbėjo ji jam. 

Dabar pagaliau viskas padaryta. Po visų nuotykių ir 
sukrėtimų... tėvo ir brolių arešto, jos keršto Benitui Patui 
ir teisėjui Busketui. .. jos pabėgimo nuo policijos ir Ako- 
kos kareivių, netikro vienuolio... nuotykių su Chaime 
Miru, Terese, auksiniu kryžiumi... ir Rubiju Arsanu. Ru- 
bijas, brangusis, mielasis Rubijas. Na, kiek kartų jis rizi- 
kavo dėl jos savo gyvybe? Jis išgelbėjo ją nuo kareivių 
miške... ištraukė ją iš sraunių krioklio vandenų... apgy- 
nė nuo tų niekšų Aranda de Duero bare. Vien pagalvojus 
apie Rubiją, Liučijai šilta darėsi. 

Grįžusi į viešbutį, ji susuko telefono numerį ir laukė, 
kol jai atsakys operatorius. 

„Jis ras ką veikti Rio. O ką? Ką jis galės veikti? Tik: 
riausiai panorės nusipirkti fermą kur nors kaime. Bet ką 
gi tuomet veiksiu aš?" 

— Prašom pasakyti numerį, — pasigirdo ragelyje ope- 
ratoriaus balsas. 

Liučija sėdėjo ir pro langą neatsitraukdama stebeilijo 
į Alpes. ,,„Mūsų gyvenimas visiškai skirtingas — mano ir 
Rubijo. Pasaulis, kuriame aš gyvenu, nepanašus į jo pa- 
saulį. Juk aš — Andželo Karminės duktė". 

— Prašom pasakyti numerį. 

„Jis — valstietis. Ir toks gyvenimas jam patinka. Kaip 
galėčiau tai atimti iš jo?" 

— Kaip galiu jums padėti? — netekdamas kantrybės, 
paklausė operatorius. 

— Ne, niekaip, dėkoju jums, — lėtai tarė Liučija ir pa- 
dėjo ragėlį. 

Ankstyvą kitos dienos rytą ji įlipo į lėktuvą „Sviser“, 
skrendantį į Rio. 

Ji buvo viena. 

39 SKYRIUS 


Susitikimas turėjo įvykti prabangioje Elenos Skot 
mieste turimo buto svetainėje. Ji nekantriai vaikščiojo pir- 
myn ir atgal, laukdama Elano Takerio ir mergaitės. Ne. 
Ne mergaitės. Moters. Vienuolės. Kokia ji? Kokią ją pa- 
darė gyvenimas? „Ką jai padariau aš?“ 

Į kambarį įėjo tarnas: 

— Jūsų svečiai atvyko, ponia. 

Ji giliai įkvėpė oro: 

— Kvieskit. 

Tuojau pat įžengė Megana ir Elanas Takeris. 


„Ji graži“, — pagalvojo Elena. 

— Ponia Skot, tai Megana,— šypsodamasis pristatė 
Takeris. 

Pažvelgusi į jį, Elena tyliai pasakė: 

— Daugiau man jūsų nebereikia. 

Tie žodžiai nuskambėjo kaip galutinis nuosprendis. 

Šypsena išnyko iš jo veido. 

— Likit sveiki, Takeri. 

Valandėlę padelsęs nesiryždamas, jis linktelėjo galvą 
ir išėjo. Niekaip negalėjo atsikratyti minties, jog kažką 
bus praleidęs. Kažką svarbaus. ,„Vėlu,— mąstė jis.— Vel- 
niai rautų, per vėlu“. 

Elena Skot įdėmiai žvelgė į Meganą. 

— Prašom sėstis. 

Megana prisitraukė kėdę, ir abi moterys susėdo smal- 
siai tirdamos viena kitą. 

„Ji panaši į savo motiną, — galvojo Elena.— Ji išaugo 
į gražią moterį“. Prisiminė kraupią aviakatastrofos naktį, 
audrą ir degantį lėktuvą. 

„Juk tu pasakei, kad ji žuvo... Dar galima ką nors pa- 
daryti. Pilotas sakė, kad esame netoli Avilos. Ten turi 
būti daug turistų. Niekam neateis į galvą, kad kūdikis 
kuo nors susijęs su katastrofa... Mes paliksim ją užmies- 
tyje, prie kokios nors geros fermos. Kas nors įdukrins ją, 
ji užaugs ir puikiausiai gyvens čia... Turi apsispręsti, 
Mailai. Arba lieki su manim, arba visą gyvenimą dirbsi 
savo brolvaikiui“. 

Ir štai dabar ji vėl susidūrė su praeitimi. Nuo ko pra- 
dėti? 

— Aš— Elena Skot, kompanijos ,„Skot indastriz“ pre- 
zidentė. Ar esate ką nors girdėjusi apie ją? 

— Ne. 

„Žinoma, ji negalėjo apie tai girdėti“, — papriekaišta- 
vo sau Elena. 

Viskas susiklostė daug sudėtingiau, negu ji tikėjosi. Ji 
buvo sukūrusi pasakojimą apie seną šeimos bičiulį, kuris 
jau miręs ir kuriam ji pažadėjusi pasirūpinti jo dukteri- 
mi. Bet vos išvydusi Meganą, Elena suprato, jog tai ne- 
tiks. Ji neturėjo iš ko rinktis. Ji buvo priversta pasitikėti 
Patricija-Megana, kad nesužlugdytų visko. Ji mąstė apie 
tai, kaip pasielgė su sėdinčia prieš ją moterimi, ir jos akys 
pritvinko ašarų. „„Bet dabar ne laikas verkti. Išmušė va- 
landa, kai reikia išpirkti kaltę. Reikia pasakyti visą tie- 
są". 

Pasilenkusi prie Meganos, Elena Skot paėmė ją už ran- 
kos. 

— Turiu daug ką tau papasakoti, — tyliai tarė ji. 


Tai įvyko prieš trejus metus. Pirmaisiais metais, kol 
liga dar neparbloškė jos, Elena Skot ėmėsi globoti Mega- 
ną. Megana dirbo „Skot indastriz" kompanijoje, džiaugin- 
dama savo globotoją gabumais ir nuovokumu, teikdama 
jai naujų vilčių ir jėgų gyventi. 

— Privalėsi daug dirbti, — kalbėjo jai Elena Skot,— 
daug ko išmokti, kaip kadaise teko ir man. Iš pradžių bus 
sunku, bet paskui tai taps tavo gyvenimu. 

Taip ir buvo. 

Megana dirbo kur kas daugiau už kurį nors iš tarnau- 
tojų. 

„Jūs ateinate į darbą ketvirtą valandą ryto ir ištisą 
dieną dirbate. Kaip jums tai pavyksta?" 

„Jei aš būčiau miegojusi iki ketvirtos valandos ryto 
vienuolyne, man būtų kliuvę nuo sesers Betinos",— šypso- 
damasi mąstė Megana. 


Jau nebebuvo Elenos Skot, o Megana vis dar mokėsi 
ir rūpinosi kompanijos klestėjimu. Jos kompanijos. Elena 
Skot įdukrino ją. 

— Tuomet mums nereikės aiškinti, kodėl tavo pavaI- 
dė Skot,— pasakė ji, ir jos balse nuskambėjo pasididžiavi- 
mo gaidelės. 

„Įdomu,— galvojo Megana.—Šitiek metų išgyvenau 
prieglaudoje, kur niekas nenorėjo įdukrinti manęs. Ir štai 
dabar mane įdukrino mano pačios šeima. Dievo humoro 
jausmas nepaprastas“. 


40 SKYRIUS 


Prie automobilio vairo sėdėjo naujas žmogus, ir Chai- 
mė Miras nervinosi. 

— Jis nekelia man pasitikėjimo,— pasakė Chaimė Fe- 
liksui Karpijui — O jeigu jis išvažiuos be mūsų? 

— Nusiramink. Jis — mano pusbrolio žentas. Viskas 
bus gerai. Jis labai prašė, kad nors kartą paimtume jį 
drauge. 

— Mane kankina bloga nuojauta — pasakė Chaimė. 

Jie jau atvažiavo į Seviliją tuojau po vidurdienio ir 
apsižvalgė dešimtyje bankų, prieš pasirinkdami vieną iš 
jų. Jis buvo mažame skersgatvėlyje, kur eismas nelabai 
judrus, netoli nuo fabriko, kuris naudodavosi jo paslau- 
gomis. Atrodė, jog viskas klostosi puikiai, nerimą kėlė tik 
naujas vairuotojas. 

— Ir tik šitai tau kelia nerimą? — paklausė Feliksas. 

— Ne. 

— Kas gi dar? 

Į tai sunku buvo atsakyti. 

— Manyk, kad tai nuojauta, — jis stengėsi tai ištarti 
nerūpestingai, lyg ir šaipydamasis pats iš savęs. 

Feliksas į tai reagavo rimtai. 

— Tuomet gal geriau atšaukti? 

— Vien todėl, kad šiandien krūpčioju kaip sena skal- 
bėja? Ne, amigo. Viskas eis kaip iš pypkės. 

Iš pradžių taip ir buvo. 

Banke stovėjo pustuzinis klientų, ir Feliksas sekė juos 
nusitaikęs šauti, kol Chaimė žėrėsi iš kasų pinigus. Kaip 
iš pypkės. 

Kai jie jau ėjo lauk, norėdami grįžti prie automobilio, 
Chaimė šūktelėjo: 

— Įsidėmėkit, amigos, tie pinigai bus panaudoti kil- 
niam tikslui. 

O gatvėje viskas apvirto aukštyn kojomis. Visur buvo 
policija. Vairuotojas klūpojo ant šaligatvio, prie jo smil- 
kinio policininkas laikė prikišęs pistoletą. 

— Meskit ginklus, —riktelėjo vienas seklys, išvydęs 
Chaimę ir Feliksą. 

Menką akimirką nustėręs, Chaimė pakėlė savo pisto- 
letą. 

Pertvarkytas ,„Boeing-727“ skrido virš Didžiojo Kanjo- 
no trisdešimt penkių tūkstančių pėdų aukštyje. Diena bu- 
vo ilga ir varginanti. „Ir tai dar ne viskas“, — galvojo Me- 
gana. | 

Ji skrido į Kaliforniją pasirašyti dokumentų, pagal ku- 
riuos „„Skot indastriz“ gaus milijoną akrų miško į šiaurę 
nuo San Francisko. Jai pavyko sudaryti labai naudingą 
sandėrį. 

„Patys kalti, — mąstė Megana.— Nereikėjo stengtis ap- 
mulkinti mane. Kertu lažybų, kad jie pirmą kartą turėjo 
reikalų su cistersių vienuolyno buhaltere“. Ji garsiai nu- 
sijuokė. 

Prie jos priėjo padavėjas. 

— Jums ko nors reikia, panele Skot? 

Ant lentynos ji pamatė laikraščių ir žurnalų pluoštą. 
Buvo taip įnikusi į darbus, kad nebelikdavo laiko skai- 
tyti. 

— Prašom paduokite man ,„Niujork taims“. 

Jai iškart krito į akis pirmajame puslapyje išspausdin- 
tas straipsnis. Ten buvo ir Chaimės Miro fotografija. Že- 
miau parašyta: 

„Vakar, dieną, pasikėsinimo apiplėšti banką Sevilijoje 
metu, policija sužeidė ir sučiupo Chaimę Mirą, vieną iš 
ET A — garsaus Ispanijoje radikaliojo separatistinio bas- 
kų judėjimo-vadovų. Susišaudant žuvo dar vienas tero- 
ristas — Feliksas Karpijas. Ispanijos valdžia ieškojo Mi- 
IO, . 

Perskaičiusi straipsnį iki galo, Megana ilgai sėdėjo 
nejudėdama, prisimindama praeitį. Ji iškilo moters akyse 

kaip senas sapnas, miglotas ir podraug tikroviškas, ryškė- 
jantis per laiko šydą. 

„Kova greit baigsis. Mes pasieksim savo tikslą, nes 
mus palaiko liaudis... Bet aš labai norėčiau, kad tu lauk- 
tum manęs..." “ 

Kadaise, seniai seniai, ji buvo skaičiusi apie liaudį, ti- 
kėjusią tuo, jog žmogus, kartą išgelbėjęs kažkieno gyvybę 
už ją yra atsakingas. Ji du kartus išgelbėjo Chaimę: pily- 
je ir skvere. „Ir neleisiu, po paralių, kad dabar jie nužu- 
dytų jį“. 

Pakėlusi padėto greta jos telefono ragelį, ji pasakė pi- 
lotui: 

— Sukit atgal lėktuvą. Mes grįžtame į Niujorką. 


„La Gvardijos“ oro uoste jos laukė limuzinas. Naktį, 
antrą valandą, ji jau buvo savo kontoroje. Ten ją pasiti- 
ko Lorensas Grėjus jaunesnysis. Daug metų dirbęs kom- 
panijoje jo tėvas išėjo į pensiją. Sūnus buvo toks pat pro- 
tingas ir garbėtroška. 

— Ką jūs žinote apie Chaimę Mirą? — be įžangų pra- 
dėjo Megana. 

Atsakymo nereikėjo ilgai laukti: 

— Tai teroristas baskas, ETA vadeiva. Regis, prieš 
porą dienų skaičiau, kad jį sučiupo. 

— Visiškai teisingai. Vyriausybė ketina perduoti jį 
teismui. Aš noriu, kad ten būtų mūsų žmogus. Kas laiko- 
mas geriausiu šalyje teismo advokatu? 

— Man regis, Kertis Haimanas. 

— Ne. Jis per daug' padorus. Mums reikia kokio nors 
„Siaubiko“. 

Jis kiek pagalvojo. 

— Susisiekit su Maiku Rouzenu. 

— Jis įdarbintas šimtui metų į priekį, Megana. 

— Tai atleiskit jį nuo tų darbų. Man reikia, kad jis 
būtų teisme Madride. 

Jis susiraukė: 

— Mes neturime teisės kištis į Ispanijos vidaus politi- 
ką. 

— Ne, turime. Ginamasis — mūsų bičiulis. 

Jis skvaIrbiai pažvelgė į ją. 

— Ar galiu užduoti jums asmenišką klausimą? 

— Ne. Imkitės darbo, 

— Padarysiu viską, kas įmanoma. 
— Lari... 

— Taip? 

— Kas neįmanoma — irgi. 

Jos balsas skambėjo ryžtingai. 


Po dvidešimt minučių Lorensas Grėjus jaunesnysis vėl 
įžengė į Meganos kabinetą. 

— Man pavyko prisiskambinti Maikui Rouzenui. Atro- 
do, kad būsiu prikėlęs jį iš miego. Jis nori pasikalbėti su 
jumis. 

Megana pakėlė ragelį. 

— Pone Rouzenai? Malonu girdėti jūsų balsą. Mes dar 
neturėjome progos susipažinti, bet man atrodo, kad galė- 
tume tapti labai gerais draugais. Ne vienas paduoda „„Skot 
indastriz" į teismą, tikėdamasis pasipelnyti, ir man reikia 
žmogaus, kuris imtųsi visų tų ieškinių. Jūsų pavardę gir- 
džiu dažniau negu kitų. Suprantama, esu pasirengusi su- 
mokėti jums solidų honorarą... 

— Panele Skot... 

— Taip? 

— Aš nieko neturiu prieš mažas staigmenas, bet jūs 
tiesiog pribloškėte mane 

— Nesuprantu. 

— Tuomet leiskite, aš paaiškinsiu teisine kalba. Ne- 
dumkite man akių. Dabar naktis, antra valanda. O antrą 
valandą nakties niekas neskambina vien norėdamas pasiū- 
lyti darbą. 

— Pone Rouzenai... 

— Maikai. Juk ketinome tapti gerais draugais. O drau- 
gai turi pasitikėti vienas kitu. Laris pasakė, kad jūs nori- 
te pasiųsti mane į Ispaniją gelbėti kažkokio teroristo bas- 
ko, pakliuvusio į policijos nagus. 

— Jis ne teroristas...— pradėjo Megana, bet čia pat 
užsikirto.— Taip. 

— O kodėl jus tai jaudina? Gal jis padavė „Skot in- 
dastriz“ į teismą, kad jo pistoletas neiššovė? 

— Jis... 

— Atleiskit, mano drauge, bet aš negaliu jums padėti. 
Mano grafikas taip tiksliai suskirstytas, kad jau pusmetį 

nebeturiu laiko išsimaudyti vonioje. Bet aš galiu rekomen- 
duoti jums kelis advokatus. .. 

„Ne,— pagalvojo Megana.— Chaimei Mirui reikia ta- 
vęs". 

Staiga ją apėmė neviltis. Ispanija atrodė lyg kitas pa- 
saulis kitame laikmetyje. 

— Nereikia,— pavargusi tarė ji.— Tai labai asmeniš- 
ka. Atleiskit, kad buvau tokia įkyri. 

— Ką gi! Tai būdinga jūsų rango Žmonėms. Bet jei la- 
bai asmeniška — tuomet kas kita, Megana. Tiesą pasakius, 
tiesiog smalsumu nesitveriu, trokšdamas sužinoti, kodėl 
„Skot indastriz“ vadovė taip suinteresuota išgelbėti kaž- 
kokį Ispanijos teroristą. Gal rytoj drauge papietautume? 
Ar turite laiko? 

Ji tvirtai pasiryžo žūtbūt pasiekti tikslą. 

— Žinoma. 

— Tuomet „Le Cirke“, pirmą valandą dienos? 

Megana palinksmėjo. 

— Puiku. 

— Užsakykit staliuką, bet turiu jus perspėti. 

— Dėl ko? 

— Mano žmona labai smalsi. 


Jie susitiko „Le Cirke“, ir kai Sirijas pasodino juos 
prie staliuko, Maikas Rouzenas pasakė: 

— Iš tikrųjų jūs gražesnė negu fotografijose. Turbūt 
visi jums tai sako. 

Jis buvo mažo ūgio ir labai nerūpestingai apsirengęs, 
bet turėjo labai šviesią galvą ir nepaprastai skvarbų žvilg- 
snį. 

— Jūs pakurstėte mano smalsumą,— pasakė Maikas 
Rouzenas.— Tai kam gi jums reikia to Chaimės Miro? 

Daug ką būtų galima papasakoti. Labai daug. Bet Me- 
gana atsakė tik tiek: 

— Jis — mano draugas. Ir aš nenoriu, kad jis mirtų. 

Rouzenas palinko į priekį: 

— Šįryt aš peržiūrėjau, ką rašo apie jį laikraščiai. Jo- 
no Karolio vyriausybei nepakaks vien nubausti jį mirtimi. 
Jam iškelta tiek kaltinimų, kad užkimčiau, kol juos iš- 
vardinčiau. 

Jis stebėjo Meganos veido išraišką. 

— Atleiskit, bet aš privalau būti atviras. Miras buvo 
labai veiklus žmogus. Jis plėšė bankus, sprogdino auto- 
mobilius, žudė žmones... 

— Jis nėra žmogžudys, jis — patriotas. Jis kovoja dėl 
savo teisių. 

— Gerai jau, gerai. Aš irgi mėgstu tokius didvyrius. 
Ko jūs norite iš manęs? 

— Išgelbėkit jį. 

— Megana, mudu tokie geri draugai, kad išdrošiu 
jums tikrą tiesą. Pats Jėzus Kristus negalėtų jo išgelbėti. 
Jūs tikitės stebuklo, kuris. .. 

— Aš tikiu stebuklais. Jūs man padėsite? 

Jis atidžiai pažiūrėjo į ją. 

— Ar maža kas gali atsitikti! Draugai tam ir reikalin- 
gi. Ar ragavote pašteto? Girdėjau, kad čia taiso pagal 
žydišką receptą. 

Faksu atsiųstame iš Madrido pranešime buvo rašoma: 

„Pasikalbėjau su pustuziniu geriausių Europos advoka- 
tų. Jie atsisako ginti Mirą. Mėginau gauti leidimą kalbėti 
teisme. Teismas mano prašymą atmetė. Malonu būtų pa- 
daryti dėl jūsų stebuklą, bet Jėzus dar neprisikėlė iš numi- 
rusiųjų. Grįžtu namo. Jūs skolinga man pietus. Maikas“. 

Teismas buvo paskirtas rugsėjo septynioliktąją. 

— Atšaukit visus mano susitikimus, — pasakė Megana 
savo sekretorei — Aš išskrendu į Madridą su reikalais. 

— Kiek ten išbūsite? 

— Nežinau. 


Megana apgalvojo savo planą lėktuve, skrendančiame 
virš Atlantikos. „Juk turi būti kokia nors išeitis — mąstė 
ji. — Aš turiu pinigų, valdžią. Reika veikti per premjerą. 
Aš privalau susitikti su juo prieš teismą. Paskui bus per 
vėlu“. 

Megana susitiko su premjeru Leopoldu Martinesu pra- 
ėjus dvidešimt keturioms valandoms po atvykimo į Madri- 
dą. Jis pakvietė ją papietauti Monklojos rūmuose. 

— Dėkui, kad taip greit suradote laiko susitikti su ma- 
nimi.— Aš suprantu, kad jūs labai užsiėmęs. 

Jis protestuodamas mėstelėjo. 

— Na, ką jūs, panele Skot. Man didelė garbė, kai to- 

kios didelės kompanijos kaip ,„Skot indastriz“ vadovė at- 
skrenda į mūsų šalį susitikti su manimi. Sakykit, kuo ga- 
liu būti naudingas jums. 

— Aš atskridau čionai norėdama būti naudinga 
jums, — atsakė Megana.— Pamaniau, jog turėdami Ispani- 
joje tik kelias įmones, mes anaiptol nepanaudojame viso 
jūsų šalies potencialo. 

Jis jau ėmė klausytis atidžiau, akys smalsiai sužibo. 

— Teskite. 

— „Skot indastriz“ svarsto perspektyvą statyti didelę 
elektronikos gamyklą. Ten būtų įdarbinta maždaug pu- 
santro tūkstančio žmonių. Jei gamykla pateisins mūsų vil- 
tis, įsteigsime ir filialus. 

— Bet jūs dar nenutarėte, kurioje šalyje bus statoma 
jūsų gamykla? 

— Taigi. Asmeniškai aš linkstu prie Ispanijos, bet tie- 
są sakant, Jūsų ekscelencija, kai kurie mano ekspertai ne- 
patenkinti tuo, kaip jūsų šalyje paisoma žmogaus teisių. 

— Tai tiesa? 

— Taip. Jie mano, kad esate per žiaurūs tiems, kurie 
nepalaiko šalies vidaus politikos. 

— Ar galite duoti kokių nors konkrečių pavyzdžių? 

— Taip, galiu. Pavyzdžiui, Chaimė Miras. 

Jis įsmeigė į ją akis. 

— Suprantama. Tai yra, jei būtume atlaidūs Chaimei 
Mirui, mes gautume elektronikos gamyklą ir... 

— Tr dar daug ką kita,— patikino jį Megana.— Visur, 
kur atidarome mūsų gamyklas, pakyla žmonių gerovė... 

— Bijau, kad čia yra šioks toks keblumas,— susirauk- 
damas pasakė premjeras. 

— Koks? Mes galėtume dėl visko susitarti. 

— Yra nesvarstytinų dalykų, panele Skot. Mes nepre- 
kiaujame Ispanijos garbe. Nesistenkite nupirkti mūsų ar- 
ba grasinti mums. 

— Patikėkit, aš ne... 

— Jūs atvažiavote apipilti mus mMalonėmis ir tikitės, 
kad mes manipuliuosime teisingumu jūsų naudai? Gerai 
pagalvokite, panele Skot. Mums nereikia jūsų gamyklų. 

„Aš viską sugadinau",— apimta nevilties, pagalvojo 
Megana. 

Šešias savaites užsitęsęs teismas dirbo budriai saugo- 
moje patalpoje. Publikai nebuvo leidžiama dalyvauti. 

Visą tą laiką Megana leido Madride, sekė kasdieninius 
laikraščių pranešimus. Retsykiais jai skambindavo Maikas 
Rouzenas. 

— Aš suprantu, kaip jums nelengva ten, mano drauge. 
Regis, būtų geriau, jei grįžtumėt namo. 

— Negaliu, Maikai. 

Ji mėgino pasimatyti su Chaime. 

„Jokių lankytojų“. 

Paskutinę proceso dieną Megana stovėjo minioje prie 
teismo pastato. Į gatvę pabiro reporteriai, ir Megana vie- 
ną iš jų sustabdė: 

— Kas atsitiko? 

— Jis pripažintas kaltu visais punktais. Jį nuteisė pa- 
smaugti garota. 

Chaimės Miro bausmės vykdymo dieną dar penktą va- 
landą ryto prie Madrido centrinio kalėjimo sienų ėmė bū- 
riuotis žmonės. Užtvaros, kurias pastatė civilinė gvardija, 
neleido gausėjančiai miniai pereiti plačios gatvės ir pri- 
siartinti prie pagrindinio įėjimo į kalėjimą. Geležinius ka- 
lėjimo vartus blokavo ginkluoti kareiviai ir tankai. 

Kalėjimo viršininko Gomeso de la Fuentės kabinete 
buvo sušauktas neeilinis pasitarimas. Jame dalyvavo prem- 
jeras Leopoldas Martinesas, naujasis GOE vadovas Alon- 
sas Sebastjanas, kalėjimo viršininko pavaduotojai Chuani- 
tas Molinesas ir Pedras Arangas. 

Gomesas de la Fuentė buvo tvirtas niūraus veido vi- 
dutinio amžiaus vyras, visą savo gyvenimą skyręs perau- 
klėti niekšams, kuriuos vyriausybė atiduodavo jo globai. 
vę su de la Fuente jau dvidešimt metų. 

Kalbėjo premjeras Martinesas: 

— Norėčiau žinoti, kokių ėmėtės priemonių, kal užti- 
krintumėt viešąją tvarką Chaimės Miro bausmės vyk- 
dymo metu. | 

— Mes esame pasirengę visiems netikėtumams, Jūsų 
ekscelencija,— atsakė kalėjimo viršininkas de la Fuentė.— 

Kaip jau spėjote pastebėti atvykęs, aplink kalėjimą pa- 
statyta visa ginkluota kareivių kuopa. Jei kas norėtų įsi- 
brauti į pastatą, reikėtų armijos. 

— (O pačiame kalėjime? 

— Imtasi dar griežtesnių atsargumo priemonių. Chai- 
mė Miras laikomas antrajame aukšte, kameroje, kurioje 
įrengta dviguba saugos sistema. Visus kitus kalinius lai- 
kinai iš to aukšto pašalino. Du sargybiniai stovi prie ka- 
meros ir dar du—skirtinguose kalėjimo bloko galuo- 
se. Aš pasirūpinau, kad visi kaliniai liktų kamerose, iki 
bus įvykdyta bausmė. 

— Kada ji numatyta? 

— Vidurdienį, Jūsų ekscelencija. Aš atkėliau pietus 
į pirmą valandą, kad pakaktų laiko pašalinti Miro kūną. 

— Kur planuojate jį išvežti? 

— Visiškai sutinku su tuo, ką jūs pasiūlėte, Jūsų eks- 
celencija. Palaidojus jį Ispanijoje, vyriausybei gali kilti 
keblumų, jei baskai paverstų jo kapą lyg ir šventa vie- 
ta. Mes susisiekėme su jo teta Prancūzijoje. Ji gyvena 
nedideliame kaimelyje prie Bajono. Ji sutinka palaidoti jį 
ten. 

Premjeras stojosi. 

— Puiku — Ir atsidusęs pridūrė:— Vis dėlto aš ma- 
nau, kad būtų buvę geriausia pakarti jį aikštėje visiems 
matant. 

— Žinoma, Jūsų ekscelencija. Bet tuomet negalėčiau 
garantuoti jums tvarkos. 

— Gal jūs ir teisus. Neverta be reikalo duoti dingsties 
neramumams. Mirtis nuo garotos — daug lėtesnė ir skaus- 
mingesnė. Kas jau kas, o Chaimė Miras nusipelnė garo- 
tos. 

— Atleiskite, Jūsų ekscelencija,— tarė kalėjimo virši- 
ninkas.— Tačiau kiek aš suprantu, teismo kolegija ketina 
iš naujo svarstyti paskutinę Miro gynėjų pateiktą apelia- 
ciją. Jeigu jiems pasiseks, kaip bus man2., 

— Jiems nepasiseks,— nutraukė jį premjeras.— Mir- 
ties bausmė bus įvykdyta paskirtu laiku. 

Pasitarimas baigėsi. 

Rytą, pusę aštuonių, prie kalėjimo vartų privažiavo 
duonos furgonas. 

— Duoną atvežėm. 

Vienas iš sargybinių, budinčių prie vartų, apžiūrėjo 
furgoną, dirstelėjo į vairuotoją. 

— Ar tu naujokas? * 

— Taip. 

— O kur Chulijas? 

— Jis susirgo, guli. 

— Ilsėtumeisi ir tu, amigo. 

— Ką? 

— Širyt jokio tiekimo nebus. Atvažiuokit dieną. 

— Bet juk kas rytą... 

— Nieko nepraleisim, kol šio to neišvešim. O dabar — 
atbuline eiga, apsisuk ir dardėk iš čia, kol mano vaikinai 
nesupyko. 

Vairuotojas nužvelgė sužiurusius į jį ginkluotus ka- 
reivius. 

— Na, ką gi. Aišku. 

Jie stebėjo, kaip sunkvežimis apsisuko ir nuriedėjo 
gatve. Posto vadas pranešė apie įvykį kalėjimo viršinin- 
kui. Pasiteiravus paaiškėjo, kad ankstesnis vairuotojas gu- 
li ligoninėje nukentėjęs per avariją. 

Aštuntą valandą ryto prieš kalėjimą sprogo automo- 
bilis, buvo sužeista pustuzinis žmonių. Įprastinėmis aplin- 
kybėmis sargybiniai, palikę savo postus, būtų stengęsi su- 
žinoti, kas atsitiko, ir padėti sužeistiesiems. Bet jie gavo 
kuo griežčiausią įsakymą. Jie liko savo vietose, o įvykio 
vietoje tvarkėsi civilinė gvardija. 

Apie incidentą nedelsiant buvo pranešta kalėjimo vir- 
šininkui. 

— Jie gali visko griebtis,— atsakė jis.— Būkit vis- 
kam pasirengę. 


9.15 ryto virš kalėjimo teritorijos pasirodė greitaspar- 
nis. Ant abiejų jo šonų buvo užrašas „La Prensa“ — gar- 
siausio Ispanijos dienraščio pavadinimas. 

Ant kalėjimo stogo buvo pastatyti du zenitiniai pa- 
būklai. Budintis leitenantas davė pilotui perspėjamąjį žen- 
klą, mostelėdamas vėliavėle. Greitasparnis toliau suko ra- 
tus. Karininkas paėmė lauko raciją. 

— Pone viršininke, virš mūsų greitasparnis. 

— Ar yra kokie nors atpažįstamieji ženklai? 

— Ant jo užrašyta „La Prensa“, bet dažai atrodo švie- 
Ži. 

— Paleiskit perspėjamąją salvę. Jei nepaisys, numuš- 
kite, 

— Klausau. 

Jis linktelėjo šauliui. 

— Pykštelėk greta jo. 

Sviedinys pralėkė per penkis jardus nuo greitaspar- 
nio. Jie matė išsigandusį piloto veidą. Artileristas vėl už- 
taisė pabūklą. Greitasparnis staigiai šovė aukštyn ir din- 
go danguje virš Madrido. 

„Ką jie dar sugalvos?" — pamanė leitenantas. 

Vienuoliktą valandą ryto į kalėjimo patalpą, skirtą 
lankytojams, įžengė Megana Skot. Ji atrodė išblyškusi ir 
sumenkusi. 

— Man reikia susitikti su kalėjimo viršininku Gome- 
su de la Fuente. 

— Ar jums paskirtas susitikimas? 

— Ne, bet... 

— Atleiskit, bet šįryt viršininkas nieko nepriima. Jei 
paskambintumėt jam dieną. .. 

— Pasakykit jam, kad aš Megana Skot. 

Jis pažvelgė į ją atidžiau. „Taigi čia ir yra toji turtin- 
ga amerikietė, kuri stengiasi išlaisvinti Chaimę Mirą. Aš 
mielai pažaisčiau su ja porą naktų“. 

— Pranešiu apie jus viršininkui. 

Po penkių minučių Megana jau sėdėjo de la Fuentės 
kabinete. Su juo buvo dar šešetas iš kalėjimo vyresny- 
bės. 

— Kuo galiu būti naudingas jums, panele Skot? 

— Aš norėčiau susitikti su Chaime Miru. 

Kalėjimo viršininkas atsiduso. 

— Bijau, kad tai neįmanoma. 

— Bet aš... 

— Panele Skot, mes visi gerai žinome, kas jūs esate. 
Patikėkit, mes visi džiaugtumės, jei galėtume padėti 
jums, — šypsodamasis pasakė jis— Mes, ispanai, labai 
jautrūs žmonės. Be to, esame sentimentalūs ir retsykiais 
sutinkame užmerkti akis, nepastebėti kai kurių taisyklių 
ir nuostatų pažeidimų. Bet,— šypsena pranyko iš jo vei- 
do,— ne šiandien, panele Skot. Šiandien — ypatinga die- 

na. Mums prireikė ne vienerių metų, kad sučiuptume 
žmogų, su kuriuo jūs norite susitikti. Taigi šiandien — 
tokia diena, kai privalome laikytis visų taisyklių. Chaimė 
Miras dabar susitiks tik su Dievu, jeigu jam Jis yra. 

Prislėgta Megana žiūrėjo į kalėjimo viršininką. 

— Bet galima... ar man galima nors pažvelgti į jį? 

Vienas iš pavaduotojų, sugraudintas kančios, kuri iš- 
kreipė jos veidą, norėjo kažką pasakyti, bet susilaikė. 

— Deja, ne,— atsakė de la Fuentė. 

— Ar galima, parašysiu jam keletą žodžių? — slopiu 
balsu tarė ji. 

— Vargu ar verta rašyti numirėliui? — jis žvilgtelėjo 
į laikrodį. — Jam nebeliko gyventi nė valandos. 

— Bet jis juk padavė apeliaciją. Argi teismo kolegija 
jos nesvaIstys? 

— Ji nubalsavo prieš. Man pranešė jos sprendimą 
prieš penkiolika minučių. Mirui neleista apskųsti nuos- 
prendžio. Mirties bausmė bus įvykdyta. O dabar, jei lei- 
site... 

Jis atsistojo, visi atsistojo. Apsidairiusi kambaryje, 
Megana pažiūrėjo į šaltus negailestingus veidus ir krūp- 
telėjo. 

— Teatleidžia jums Viešpats, — pasakė ji. 

Jie tylomis žiūrėjo, kaip ji skubiai eina iš kambario. 


Likus dešimčiai minučių iki vidurdienio, Chaimės Miro 
kameros durys atsidarė, ir į ją įėjo kalėjimo viršininkas 
Gomesas de la Fuentė, dviejų savo padėjėjų Molineso ir 
Arango bei daktaro Migelio Anunsijono lydimas. Korido- 
riuje stovėjo keturi ginkluoti sargybiniai. 

— Laikas,— pasakė kalėjimo viršininkas. 

Chaimė atsikėlė nuo savo lovos. Jis buvo su antran- 
kiais, kojos sukaustytos grandinėmis. 

— Tikėjausi, kad jūs kur nors užgaišite. 

Jis laikėsi taip oriai, kad de la Fuentė nejučia ėmė 
žavėtis. 

„Kitu metu. ir kitomis aplinkybėmis mes būtume galė- 
ję tapti draugais“, — pagalvojo jis. 

Sunkiai kilnodamas grandinėmis sukaustytas kojas, 
Chaimė išėjo į tuščią koridorių. Abipus jo atsistojo sar- 
gybiniai ir Molinesas su Arangu. 

— Manęs laukia garota? — paklausė Chaimė. 

Kalėjimo viršininkas linktelėjo. 

— Garota. 

Neitikėtinai skausminga, nežmoniškai žiauri mirtis. 
Gerai, kad bus žudoma izoliuotoje patalpoje, o ne žmonių 
ir spaudos atstovų akivaizdoje. 

Procesija žengė koridoriumi. Buvo girdėti, kaip lauke 
skanduoja minia: „„Chaime!.. Chaime!.. Chaime!.." Tū- 
kstantinis balsų choras skambėjo vis garsiau. 

— Jie šaukiasi tavęs, — pasakė Pedras Arangas. 

— Ne. Jie šaukiasi patys savęs. Jie šaukiasi laisvės. 
Rytoj atsiras naujas vardas. Nors aš ir mirsiu, neišvengia- 
mai ateis kas nors kitas. 

Praėję dvi automatines saugos sistemas, jie prisiarti- 
no prie koridoriaus gale esančios nedidelės patalpos ža- 
liai dažytomis metalinėmis durimis. Iš už kampo pasirodė 
kunigas, vilkįs juoda sutana. 

— Dėkui Dievui, suspėjau. Aš atėjau suteikti pasku- 
tinio patepimo. 

Kai jis jau žengė prie Miro, du sargybiniai pastojo jam 
kelią. 

— Atleiskite, tėve,— pasakė kalėjimo viršininkas.— 
Niekam neleidžiama artintis prie jo. 

— Bet aš... 

— Jei norite atleisti jam nuodėmes, gausite tai pada- 
ryti kitapus uždarų durų. Prašom pasitraukti. 

Vienas iš sargybinių atidarė žaliąsias duris. Viduje, 
greta sraigtais pritvirtintos prie grindų kėdės su storais 
diržais rankoms, stovėjo milžiniško ūgio žmogus. Jo vei- 
dą dengė puskaukė. Rankose jis laikė garotą. 

Kalėjimo viršininkas linktelėjo  Molinesui, Arangui, 
gydytojui, ir jie suėjo į kambarį paskui Chaimę. Sargybi- 
niai liko koridoriuje. Žaliąsias duris užšovė skląsčiais. 

Molinesas ir Arangas nuvedė Chaimę prie kėdės. Jie 
nuėmė jam antrankius ir prisegė jį prie sėdynės, užverž- 
dami rankas storais diržais. Daktaras Anunsijonas ir ka- 
lėjimo viršininkas de la Fuentė visa tai stebėjo. Per už- 
sklęstas sunkias duris protarpiais atsklisdavo monotoniš- 
kas kunigo bambėjimas. 

Pažvelgęs į Chaimę, de la Fuentė gūžtelėjo pečiais. 

— Tai ne taip ir svarbu. Dievas vis vien supras, ką 
jis kalba. 

Iš už nugaros prie Chaimės priėjo milžinas su garota 
rankose. 

— -Ar norite, kad jums uždengtų veidą? — paklausė 
Gomesas de la Fuentė. 

— Ne. 

Pasižiūrėjęs į milžiną, kalėjimo viršininkas linktelėjo 
galvą. Pakėlęs garotą, budelis palinko prie Chaimės. 

Stovėję už durų sargybiniai girdėjo, kaip lauke rėkia 
minia. 

— Žinai, — tyliai pasakė vienas iš jų. — aš labai norė- 
čiau. dabar būti ten su jais, lauke. 

Po penkių minučių žaliosios durys prasivėrė. 

— Atneškit maišą kūnui, — pasakė daktaras Anunsijo- 
nas. 

Laikantis instrukcijos, Chaimės Miro kūnas buvo sla- 
pta išneštas iš kalėjimo pro tarnybinį išėjimą. Maišą įme- 
tė į paprasčiausio furgono kėbulą. Bet vos jis išvažiavo 
už kalėjimo teritorijos, minia lyg kokio stebuklingo mag- 
neto traukiama siūbtelėjo prie jo. 

— Chaime!.. Chaime!.. 

Bet tiksmai jau buvo slopesni. Vyrai ir moterys ver- 
kė, o jų vaikai spoksojo patenkinti, nesuprasdami, kas čia 
dedasi. Skverbdamasis per minią, furgonas pagaliau pa- 
siekė plentą. 

— Dieve mano,— prašneko vairuotojas — Lyg kokie 
apdavai. Tas vaikinas, matyt, buvo kuo nors ypatingas. 

— M-taip. Tūkstančiai žmonių tai irgi suprato. 


Tą pačią dieną, antrą valandą po pietų, kalėjimo vir- 


tas Molinesas ir Pedras Arangas įžengė į premjero Mar- 
tineso kabinetą. 

— Noriu pasveikinti jus— pasakė premjeras.— Mir- 
ties bausmė sėkmingai įvykdyta. 

— Pone premjere, mes atėjome ne klausytis jūsų pas- 
veikinimų,— atsakė kalėjimo viršininkas.— Mes įšeiname 
į atsargą. 

Martinesas apstulbęs įbedė į juos akis. 

— Aš... Aš nesuprantu. Kodėlė.. 

— Tai humaniškumo klausimas, Jūsų ekscelencija. 
Mes ką tik žiūrėjome, kaip miršta žmogus. Gal jis ir nusi- 
pelnė mirties. Bet ne tokios. Tai. .. tai nežmoniška. Aš dau- 
giau nebenoriu dalyvauti tokiose egzekucijose. Mano ko- 
legos jaučia tą patį. 

— Gal jums vertėtų dar pagalvoti? Jūsų pensijos. .. 

— Mes turime žiūrėti savo sąžinės. 

Kalėjimo viršininkas de la Fuentė atkišo premjerui 
tris popieriaus lapus. 

— Tai mūsų prašymai atleisti iš tarnybos. 


Vėlyvą tos pačios dienos vakarą furgonas kirto Pran- 
cūzijos sieną ir pasuko į Bidašo kaimelį netoli Bajono. Jis 
sustojo prie tvarkingo kaimo namelio. 


— Atvažiavom. Nagi, keliam lauk lavoną, kol jis dar 
nepradėjo dvokti. 


Duris atidarė penkiasdešimtmetė moteris. 

— Atvežėt? 

— Taip, ponia. Kur jums šitą. .. jį padėti? 

— Prašom svetainėn. 

— Gerai, ponia. Jumis dėtas, aš negaiščiau su laido- 
tuvėmis. Ar suprantat, apie ką aš kalbu? 

Ji žiūrėjo, kaip vyrai dviese įnešė maišą ir padėjo ant 
grindų. 

— Dėkui. 

— Nėra už ką. 

Ji truputį pastovėjo, žvelgdama į nuvažiuojantį furgo- 
ną. 

Iš gretimo kambario išėjo dar viena moteris. Pribėgusi 
prie maišo, skubiai atsagstė jį. 

Į jas šypsodamasis žiūrėjo Chaimė Miras. 

— O žinote, —tarė jis— garota mano kaklui tikrai 
būtų pridariusi bėdos. 

— Kokį vyną gersim: raudonąjį ar baltąjį?— paklausė 
Megana. 

Buvęs kalėjimo viršininkas Gomesas de la Fuentė, bu- 
sijonas, milžinas budelis jau be kaukės sėdėjo Madrido 
„Barachaso“ oro uosto laukimo salėje. 

— Aš vis dėlto manau, kad be reikalo nenorite skristi 
su Manim į Kostą Riką,— pasakė de la Fuentė.— Už tuos 
penkis milijonus galėtumėt nusipirkti visą salą. 

Molinesas papurtė galvą. 

— Mudu su Arangu norime į Šveicariją. Man nusibodo 
saulė. Ten susirasime jaunučių slidininkių. 

— Aš irgi — atsiliepė milžinas. 

Jie pasižiūrėjo į Migelį Anunsijoną. 

— Na, o jūs, daktare? 

— Aš —į Bangladešą. 

— Kur? 

— Taip, taip. Už tuos pinigus aš atidarysiu ten ligoni- 
nę. Žinot, aš seniai galvojau apie tai, dar prieš sutikdamas 
su Meganos Skot pasiūlymu. Ir padariau štai kokią išva- 
dą: jei galėsiu išgelbėti daugybės nekaltų žmonių gyvy- 
bes, palikdamas gyvą vieną teroristą, vadinasi, tai — ge- 
ras sandėris. Be to, turiu jums prisipažinti, kad Chaimė 
Miras man patiko. 

Visą vasarą Prancūzijoje buvo geras oras, ir ferme- 
riai negalėjo atsidžiaugti gausiu derliumi. 

„Kad tai būtų kasmet,— galvojo Rubijas Arsanas.— 
Bet metai buvo nusisekę ne vien todėl". 

Iš pradžių — vestuvės, o paskui — prieš metus — jiems 
gimė dvyniai. ,Sunku net įsivaizduoti, kad įmanoma būti 
tokiam laimingam“, 

Pradėjo lynoti. Apgręžęs traktorių, Rubijas nuvažiavo 
prie pašiūrės. Jis galvojo apie savo dvynukus. Berniukas 
augo sveikas ir stiprus. O jo sesutė! Na, tiesiog maža plė- 
šikė! „Oi, ir pridarys ji savo vaikinui rūpesčių, — Rubijas 
nusišypsojo savo mintims.— Tikra motina". 

Įvaręs traktorių į pašiūrę, jis nuėjo namo, jausda- 

mas, kaip per veidą telžia šalti lietaus lašai. Atidaręs du- 
ris, jis įėjo į vidų. 

— Tu kaip tik laiku, — nusišypsojo jam Liučija.— Pie- 
tūs išvirti. 


Garbiąją motiną Betiną pažadino nuojauta, kad turi at- 
sitikti kažkoks stebuklas. 

„Žinoma,— pamanė ji, — sulaukėme jau gana daug ge- 
rų įvykių“. 

Cistersių vienuolynas jau seniai buvo vėl atidarytas, ir 
jį globojo karalius Jonas Karolis. 

Sesuo Grasielė ir visos išvežtos į Madridą vienuolės 
sėkmingai sugrįžo į vienuolyną, kur niekas netrukdė joms 
vėl nugrimzti į palaimingą vienatvę ir nebylystę. 

Tuojau po pusryčių vienuolyno abatė įžengė į savo 
kabinetą ir nustėro iš nuostabos. Ant jos stalo akinamai 
spindėjo auksinis kryžius. 

Tai buvo palaikyta stebuklu. 


EPILOGAS 


Madridas mėgino išsiderėti taiką, siūlydamas baskams 
dalinę autonomiją, oficialiai leisdamas jiems turėti savo 
vėliavą, savo kalbą ir baskų policijos valdybą. ET A atsakė 
į tai nužudydama Konstantiną Ortiną Chilį, Madrido karo 
komendantą, o vėliau ir Luisą Karerą Blanką — žmogų, ku- 
rį Frankas buvo pasirinkęs savo darbų tęsėju. 

Prievartos banga kyla. 

Per trejų metų laikotarpį ETA teroristai nužudė dau- 
giau kaip šešis šimtus žmonių. Kraujas liejamas be palio- 
vos, ir policija į tai atsako nė kiek ne švelniau. 

Nelabai seniai ET A organizaciją palaikė daugiau kaip 
pustrečio milijono baskų, bet dėl nesibaigiančio terorizmo 
ji prarado tą paramą. Bilbao mieste, pačioje Baskijos šir- 
dyje, šimtas tūkstančių žmonių išėjo į demonstraciją prieš 
ET A. Ispanai jaučia, kad atėjo laikas gyventi taikiai, lai- 
kas gydytis žaizdas. 

OPUS MUNDO tapo dar galingesnė negu anksčiau, bet 
vargu ar atsiras norinčių apie tai kalbėti. 


O griežtos regulos vienuolynai egzistuoja ir dabar. Iš 
viso jų pasaulyje yra penkiasdešimt keturi, septyni iš 
jų — Ispanijoje. 

Nekinta ir amžių amžiais sergėtas visiškos nebylys- 
tės bei užsisklendimo ritualas. 

SIDNIS ŠELDONAS (gim. 1917 m.) - vienas iš 
populiariausių šiuolaikinių rašytojų. Jis yra 
sukūręs įdomių, kvapą gniaužiančių romanų, 
kurie išversti į 56 kalbas ir tapo bestseleriais 
daugiau kaip 100 valstybių. 

Sidnio Šeldono plunksnai, be to, priklauso 
daugiau kaip dvidešimt filmų bei televizijos 
scenarijų, ir nemaža tų filmų pastatė jis pats. 
Jis — daugelio prestižinių nacionalinių ir tarp- 
tautinių premijų laureatas. Žurnalas 
„„Niujorkietis“ laiko jį turtingiausiu JAV 
rašytoju. 

Romane „Laiko smiltys“ autorius sutelkia 
dėmesį į keturių pabėgusių iš nuniokoto vie- 
nuolyno vienuolių likimą. Jų laukia kupina 
pavojų ir dramatizmo kelionė. 

